
lată sfârşitul unei povestiri căreia 
nu-i vor da crezare nici măcar 
oamenii cei mai obişnuiţi să nu se 
mire de nimic.- — Jules Verne, O 
călătorie spre centrul Pământului 


Note 
Introducere 


Toată viaţa m-am uitat spre cer, contemplând priveliştea 
oferită de pe planeta Pământ. Profesia de astronom mi-a 
purtat privirea spre stelele din vecinătate şi spre galaxiile 
îndepărtate, graţie telescoapelor şi sateliților. Rareori m- 
am gândit la pământul de sub picioare. Aveam, 
bineînţeles, o perspectivă asupra felului în care a luat 


1 Citatele din romanul lui Jules Verne au fost preluate 
de autor din ediţia A /ourney to the Centre of the Earth, 
Griffith and Farran, London, 1871, cu traducător 
nespecificat. Această versiune engleză, retipărită ulterior, 
nu reprezintă o traducere fidelă a textului original francez. 
Citatele corespunzătoare din prezenta ediţie românească 
a cărţii lui David Whitehouse au fost preluate din volumul 
Jules Veme, O că/ătorie spre centrul Pământului, ed. a 2-a, 
trad. Dan Faur, Editura lon Creangă, Bucureşti, 1977. 
Există două excepţii: citatul de faţă şi citatul din 
deschiderea capitolului 19, fragmentele respective 
neregăsindu-se ca atare în ediția românească menţionată 
(n. tr.). 

Jules Verne, O că/ătorie spre centrul Pământului, ed. a 2-a, 
trad. Dan Faur, Editura lon Creangă, Bucureşti, 1977, p. 
169. 


naştere planeta noastră, dar era vorba de date generale, 
nu de un subiect de studiu. 

După ce scrisesem cărţi despre Lună, Soare şi 
zborurile în spaţiu, precum şi o biografie a lui Galilei, 
căutam o nouă temă, şi ideile nu-mi lipseau. Ştiam că 
multe dintre ele nu mi- ar fi păstrat treaz interesul de-a 
lungul perioadei de timp necesare scrierii unei noi cărți, 
aşa că am făcut cercetări mai amănunțite şi am început să 
citesc, după mulţi ani în care le trecusem cu vederea, 
operele clasice ştiinţifico-fantastice, ajungând inevitabil la 
cărţile lui H.G. Wells şi Jules Verne. 

Ambii au fost povestitori vizionari, însă Verne avea un 
gust pentru aventură care mă stimula; când am descoperit 
că O călătorie spre centrul Pământului, poate cel mai 
faimos roman al lui, urma să împlinească 150 de ani, am 
început să studiez subiectul „Pământ” mai îndeaproape şi 
mi-am dat seama ce mi-a scăpat. Studiasem diverse lumi 
din spaţiu, lumi stranii, lumi surprinzătoare, dar nici una la 
fel de surprinzătoare ca lumile aflate în interiorul lumii 
noastre. Dacă vă interesează necunoscutul şi vă plac 
surprizele, citiţi mai departe. 

Mulţi dintre prietenii mei pot povesti cum au 
descoperit, copii fiind, cerul nopţii şi au început să-l 
exploreze cu un mic telescop şi o hartă a stelelor. Am 
vorbit cu oameni care în copilărie colecţionau roci şi 
mânuiau ciocanul geologic cu aceeaşi pricepere cu care 
foloseam eu telescopul. Aveam stelele în minte şi pe 
cuprinsul hărților, iar ei ţineau în palme rocile, fosilele şi 
cristalele. 

Acum, ori de câte ori mă uit în sus spre cerul nopţii, o 
parte din mintea mea rămâne legată de planeta pe care 
trăiesc şi de locurile în care nu voi putea ajunge niciodată. 
Pot vedea cum arată suprafaţa unor corpuri cereşti 
precum Venus, Marte şi chiar Soarele, însă nu voi avea 
parte vreodată de imagini asemănătoare dinâuntrul 
planetei noastre. în adâncuri există locuri nemaipomenite, 
uimitoare. Astronomii spun deseori că suntem făcuţi din 
materie interplanetară şi că suntem copiii stelelor, dar 
Pământul ne este, în aceeaşi măsură, părinte. în spaţiu 
există stele în jurul cărora se rotesc, fără îndoială, planete, 
şi unele dintre ele sunt probabil populate de fiinţe 


inteligente, la fel ca Pământul. Unele dintre stelele 
respective trebuie să fi fost despărțite de galaxiile lor de 
origine, condamnându-şi „pasagerii" la o izolare aproape 
eternă. Lipsiţi de perspectiva plecării, mă întreb dacă ei îşi 
apreciază lumea şi verigile care duc în interior mai mult 
decât marea majoritate a fiinţelor umane. 

Călătoria spre centrul planetei noastre este călăuzită 
de ştiinţă, însă nu este o călătorie pe care o întreprindem 
singuri. De la visătorii mistici ai mileniilor trecute până la 
primii vizionari şi primii reprezentanţi ai ştiinţelor aplicate, 
nu este vorba doar de o poveste despre roci, minerale şi 
atomi. Este o poveste despre oameni, conflicte şi tragedii, 
despre descoperiri şi deznădejde, căci fiecare cutremur 
care aduce cu sine suferinţă şi moarte ne indică totodată 
calea pe care ar trebui, dar n-am putea s-o urmăm 
niciodată. 

Nu cumva cele mai grozave călătorii sunt însă cele pe 
care nu le putem întreprinde niciodată? 

Călătoria mea a fost posibilă graţie sfaturilor primite 
de la Don Anderson, Jonathan Aurnou, David Boteler, 
William Butcher, Judith Coggon, Edward Garnero, Dan 
Frost, Cornelius Gillen, Steven Hauck Il, Dan Lathrop, 
Jeffrey Love, Karen Lythgoe, Maurizio Mattesini, Jonathan 
O'Neil, Wayne Richardson, Lisa Rossbacher, Robert Stern, 
Dmitry  Storchak, Hrvoje Tkalcic şi John Valley. Le 
mulţumesc, de asemenea, lui Penny Armstrong, Nick şi 
Sarah Booth şi, nu în ultimul rând, Pippei Cox. 

Totodată, mulţumesc din toată inima familiei mele, lui Jill, 
Christopher, Emily şi Lucy, şi lui William Edwards. Agenta 
mea, Laura Susijn, a crezut în această carte încă de pe 
vremea când era o simplă idee şi m-a determinat să 
continui să lucrez chiar şi atunci când îmi pierdeam 
entuziasmul. îi mulţumesc, de asemenea, lui Alan Samson 
de la Orion Books pentru susţinerea arătată şi pentru 
efortul depus la editarea acestui volum.Arhiva de 
informaţii a Pământului 


Jules Gabriel Verne s-a născut la 8 februarie 1828, fiind 
primul dintre cei cinci copii ai soţilor Pierre şi Sophie 
Verne. Tatăl lucra ca avocat la Paris, iar mama provenea 
dintr-o familie cu ascendență scoțiană şi bretonă. în ciuda 
faptului că în familia sa nu existase o tradiţie literară, 
Verne a scris mult în tinereţe, însă abia când a ajuns la 
vârsta de treizeci şi cinci de ani a publicat primul său 
roman, Cinci săptămâni în balon. Volumul s-a bucurat de 
un succes deosebit. A continuat cu romanul Parisul în 
secolul XX, care, spre surprinderea lui, a fost respins cu 
asprime de editorul său. Volumul avea să fie publicat abia 
în 1994. Aşa se face că, în pofida succesului repurtat 
iniţial, a fost nevoit să scrie o altă lucrare, care să fie 
acceptată de editură. 

Verne locuia la Paris si se căsătorise cu Honorine de 
Viane Morel în 1857. în ciuda interesului său pentru ştiinţă, 
nu comunica cu specialiştii din domeniu; n-a făcut-o 
niciodată, pe tot parcursul lungii sale cariere de autor de 
cărti ştiinţifico- fantastice. Mereu dornic să afle lucruri noi, 
era la curent cu dezbaterile politice şi ştiinţifice ale vremii, 
fie ele referitoare la vârsta Pământului, la natura stelelor 
sau la evoluţia omenirii. Era interesat de o carte scrisă în 
1830 de geologul scoţian Charles Lyell, intitulată Principles 
of Geology. Lucrarea reprezenta un reper în domeniu; Lyell 
susţinea că procesele care au modelat lumea în trecut 
sunt aceleaşi cu cele care se manifestă în prezent. Pentru 
ca acest fenomen să fie posibil, erau necesare perioade 

lungi de timp. Cartea avusese o influenţă majoră asupra 
tânărului Charles Darwin, care primise un exemplar de la 
Robert FitzRoy, căpitanul vasului HMS Beagle. Ulterior, 
Darwin a afirmat că privise formațiunile de roci „prin ochii 
iui Lyell“ şi le văzuse într-o nouă perspectivă. Deşi cel de- 
al doilea volum din seria celor trei publicate de Lyell 
respingea teoria evoluţiei, atunci când l-a citit, Darwin îşi 
conturase de mult propriile opinii asupra subiectului. 


Lucrarea lui Lyell modifica străvechea relație 
dintreomenire şi noțiunea de timp. Potrivit Bibliei, 
Pământul avea vârsta de 6.000 de ani, iar Dumnezeu 
crease omenirea la scurtă vreme după ce făcuse 
Pământul. Lyell arăta că Pământul avea o vechime de cel 
puțin câteva milioane de ani. Rescriind trecutul, el le 
dădea posibilitatea unor scriitori precum Verne să 
remodeleze viitorul. IĮIntervalele de timp aproape 
inimaginabile din trecut erau puse în legătură cu cele ale 
vremurilor ce urmau să vină, fapt ce avea să le permită 
oamenilor să atingă noi hotare tehnologice şi ştiinţifice. 

Pe forzaţul primului volum al lucrării Principles of 
Geology era schițată o splendidă secțiune transversală a 
unui vulcan, care trebuie să-l fi impresionat pe Verne. El 
citea totodată cărțile de inspirație lyellistă nou apărute, 
precum cele ale omului de ştiinţă şi scriitorului francez 
Louis Figuier (1819-1894), care publicase în 1863 volumul 
La Terre avant le deluge [„Pământul înainte de potop“]. 
Originea speciilor a lui Darwin fusese publicată cu numai 
câțiva ani înainte şi a exercitat o puternică influenţă 
asupra lui Veme. împrumutând de la Figuier idei într-un 
mod mai vădit decât ar fi trebuit, sau decât ar fi permis în 
Ziua de astăzi, el a scris O călătorie spre centrul 
Pământului, carte devenită clasică. Scriitorul voia să arate 
că vârsta Pământului nu este de 6.000 de ani şi că diavolul 
nu trăieşte în subteran. Cronologiile creştine au intrat în 
dezacord cu modul în care au fost ordonate erele 
geologice de Lyell şi Verne, care şi-au construit predica 
pornind de la roci, nu de la Scriptură. Trebuie remarcat 
totodată că Verne, care se autodescria pe atunci drept un 
„romano-catolic inteligent, dar tradiţional", nu le permite 
protagoniştilor să abordeze subiecte religioase. în scrierea 
lui, discuţia porneşte de la roci. 

Operele lui Verne au fost apreciate din mai multe 
motive. Erau romane de aventuri narate simplu, care 
puneau stăpânire pe imaginaţia tinerilor într-un mod în 
care H.G. Wells, să zicem, nu reuşea s-o facă. Romanele 
mai aveau însă ceva: natura era cucerită de ştiinţă fie prin 
intermediul unei călătorii întreprinse adânc în subteran, fie 
al unei expediţii spre Lună, fie al unei scufundări la 20.000 
de leghe sub mări. Totuşi, chiar dacă Verne stăpânea 
abordarea ştiinţifică, nu stăpânea şi datele ştiinţifice 


referitoare la Pământ. Nu ştia nimic despre structura 
atomului, despre radioactivitate sau despre analizele 
seismologice atunci când s-a aplecat asupra arhivei de 
informaţii a Pământului. 

Unul dintre cei trei bărbaţi care porniseră în călătoria 
spre centrul Pământului a spus că pentru un savant, un 
fenomen pe care nu-l poate explica devine o tortură a 
raţiunii“-. încă din vremea lui Jules Verne, oamenii de 
ştiinţă descoperă în permanenţă noi lucruri despre 
Pământ, iar mintea le este pusă necontenit la încercare. 
Presupun că aşa va fi mereu. 

Notă 2ZCoboară, călătorule îndrăzneț" 


Coboară în craterul de la Yocul din Sneffles, pe care umbra 
lui Scartaris vine să-l mângâie înainte de calendele lui 
iulie, călătorule îndrăzneţ, şi vei ajunge în centrul 
Pământului. Ceea ce am şi făcut.- —Arne Saknussemm 
Dacă am reuşi să săpăm un tunel direct spre miezul 
Pământului, am putea, teoretic, să ajungem în centrul 
planetei noastre în numai douăzeci si unu de minute. Asa 
ceva este, desigur, imposibil: un asemenea tunel ar trebui 
să reziste la temperaturi comparabile cu cele de la 
suprafaţa Soarelui şi la presiuni de 3,5 milioane de ori mai 
mari decât cele de la suprafaţa Pământului. Nici un 
material produs până acum n-ar face faţă unor asemenea 
condiţii. Să presupunem însă că am putea construi tunelul. 
Din momentul în care vehiculul etanş al călătorului ar 


ajunge la capătul tunelului, s-ar afla în cădere liberă, atras 
de gravitația Pământului. în mai puţin de un minut, ar 
trece de scoarță - stratul solid exterior format din roci mai 
puţin dense, care are o grosime de 35 km şi reprezintă 
doar 1% din masa Pământului. Trecând iute de undele de 
şoc seismice, ajunge pe circumferința externă a celei mai 
mari porţiuni din componenţa Pământului, mantaua, 
reprezentând o jumătate din volumul acestuia şi 68% din 
masă. Vehiculul ar trece apoi de rocile mai dense ale 
mantalei superioare, care încep să se topească precum 
plasticul, şi, în câteva minute, ar ajunge la 660 km 
adâncime, unde se produce un important proces de 
tranziţie. Călătorind mai departe în adâncuri, ar atinge 
baza mantalei inferioare în circa opt minute; aceasta este 
una dintre zonele cele mai misterioase ale planetei, în 
care se află structuri aparte, iar pătura sedimentară a 
bazinelor oceanice coboară, iar apoi se întoarce din nou la 
suprafaţă, în altă formă, prin intermediul unor panaşe- de 
manta cărora le sunt necesare multe sute de milioane de 


2 Jules Verne, op. cit., p. 170. 

ani ca să ajungă înapoi la suprafaţă, lucru care este posibil 
să nu se întâmple. 


Pe măsură ce s-ar apropia de baza mantalei inferioare, 
pasagerul acestei nave ar avea de înfruntat cel mai mare 
şoc alcălătoriei. Niciunde pe planeta noastră nu se 
manifestă o schimbare atât de frapantă de decor precum 
cea de aici. Brusc, la o adâncime de 2.890 km, vehiculul ar 
ţâşni din porţiunea solidă a Pământului într-o mare de 
metal fluid. Acesta este nucleul extern, de mărimea 
planetei Marte. Ocupă aproximativ 10% din volumul 
Pământului, dar reprezintă 27% din masa lui. Pe distanţa 
celor aproximativ 2.000 de km care urmează e ca si când 
ne-am afla într-un submarin, într-o mare tenebroasă 
dominată de curenţi turbionari, vijelii derulate cu 
încetinitorul şi cicloane de metal topit dezagregate violent 
de câmpuri magnetice şi electrice. Apoi urmează un alt 
şoc: după încă opt minute şi 5.100 km parcurşi, ne-am 
afunda într-o sferă foarte densă, solidă, din fier şi nichel, cu 
o suprafaţă vălurită care ne duce cu gândul la ramurile 
întinse spre văzduh ale unor arbori gigantici din fier. Acesta 
este miezul de cristal, reprezentând circa 0,5% din volumul 
planetei noastre, ceva mai mic decât Luna, dar având 
aproape 2% din masa planetei - acest cristal constituie 
probabil cel mai mare mister al călătoriei, asupra căruia 
am putea reflecta pe măsură ce am lăsa în urmă alte 
cristale de fier gigantice, poate chiar şi de 100 km lungime. 
în nucleul intern, vehiculul ar călători cu aproape 29.000 
km/h şi, odată ajuns în centrul Pământului, ar deveni 
imponderabil. Călătoria dinspre centru către suprafaţă s-ar 
produce invers: ne-am recăpăta greutatea şi ne-am 
deplasa cu iuţeală, reintrând în mantaua inferioară şi 
apropiindu-ne de ceea ce ar părea un zid nemărginit de 
roci. Am putea lua în considerare şi un alt mod în care 
oamenii de ştiinţă grupează straturile Pământului. Am 
trece atunci prin astenosferă, zona relativ moale din partea 
superioară a mantalei, unde rocile devin vâscoase ca 
plasticul. în cele din urmă, am atinge litosfera, care este 
stratul exterior solid compus din mantaua superioară şi 
scoarţa divizată în ceea ce numim plăci tectonice. Am 
decelera până am ajunge la suprafaţă, unde ne-am opri. 
Dacă am fi puţin mai realişti, ar trebui să ţinem cont de 
frecarea cu aerul şi să-l pompăm pe tot afară din tunel. 

Nu se poate spune că o asemenea călătorie prin 
centrul Pământului ar face legătura între mai multe 
suprafeţe terestre. Oamenii nu prea sunt conştienţi de 


faptul că la capătul opus al majorităţii întinderilor de uscat 
se află un ocean. Am putea împărţi suprafaţa lumii într-o 
emisferă oceanică - Pacificul - şi una terestră. Vom vedea 
că părţile opuse ale planetei Pământ reflectă ce se 
întâmplă atât la suprafaţă, cât şi în interior, până la cel mai 
profund nivel. Statelor Unite ale Americii le corespunde 
jumatatea sudică a Oceanului Indian, Africii - Pacificul, deşi 
din Spania am putea merge în Noua Zeelandă, iar din Chile 
în China. Am putea evita problema dacă nu am săpa 
tunelul chiar prin centrul Pământului. Paradoxal, lucrul 
acesta nu modifică însă durata de 42 de minute a călătoriei 
până pe partea cealaltă. Visul de a călători până în centrul 
Pământului rămâne o fantasmă. Putem doar să zgăâriem 
scoarţa Pământului; cu cât avansăm în profunzime, 
descoperind pe rând planetele din interiorul planetei 
noastre, cu atât lucrurile devin mai neobişnuite. 

La începutul călătoriei mele spre centrul Pământului, 
am coborât într-o mină adâncă aflată în exploatare. Am 
ajuns la peste o mie de metri în subteran, la nivelul de 
bază al minei de potasă Boulby din Cleveland, în nord-estul 
Angliei, una dintre cele mai adânci mine din Europa. Sunt 
într-o galerie imensă, întunecoasă, care se pierde în 
depărtare cu şirurile ei interminabile de cabluri de 
alimentare, sisteme de ventilaţie şi surse slabe de lumină. 
Există peste 600 de mile- de galerii aici: echivalentul 
drumului până la Londra şi înapoi, şi tot ar rămâne 100 de 
mile neparcurse. 

Cristalele de sare gemă sclipesc pe pereţii calzi la 
atingere. Echipamentul fosforescent obligatoriu şi 
accesoriile uzuale de protecţie mă fac să-mi fie şi mai cald. 
Prin bocancii speciali cu bombeu metalic pot simţi căldura 
degajată de Pământ, iar salopeta pe care o port este deja 
umedă. Nu uita să bei apă, spunea regulamentul, nu te 
aventura şi nu te lăsa cuprins de somn în nici o 
împrejurare. 

Chiar şi în aceste condiţii, se întâmplă deseori ca pe 
lângă mine să treacă câte un camion-platformă Ford, cu 
farurile reglate pe faza lungă, încărcat de muncitori pe care 
îi transportă spre sau dinspre frontul de lucru de sub Marea 
Nordului, la mulţi kilometri adâncime. Cel mai adesea însă, 
aceasta este o lume tăcută, a luminilor sporadice şi a 
umbrelor. La un moment dat, schimbând direcţia de mers, 
am văzut după colţ un grup de muncitori aşezaţi la o masă 


de lemn, mâncând. Singurele surse de lumină erau 
lanternele frontale de pe câştile lor. Arătau de parcă ar fi 
fost suspendaţi în spaţiu, într-o beznă infinită, în care nici 
măcar stelele nu licăreau. 

Pentru a ajunge la gura puţului, a trebuit să trec de trei 
uşi mari din oţel şi de o ecluză pneumatică care şuiera. 
Coborârea cu liftul de mină se derulase repede şi lin, şi 
vedeam cât de iute rămân în urmă pereţii puţului în 
comparaţie cu un ascensor obişnuit. Pe măsură ce ne 
deplasam în sensul cronologic invers al erelor geologice, 
am făcut o scurtă trecere în revistă a formațiunilor 
existente în puţul liftului. întâi fusese pătura superficială de 
argilă şi bolovani depozitată în decursul ultimei ere 
glaciare, cu doar 15.000 de ani în urmă. Apoi am trecut 
iute printr-un strat de minereu de fier în vârstă de numai 
două milioane de ani. Au urmat şisturile argiloase din 
Liasic, depuse pe fundul unei mări calde în timpul 
Jurasicului, acum circa 195 de milioane de ani. Pe urmă am 
străbătut mama Keuper - o veche denumire a argilitului şi a 
siltitului - şi gresia Butler, datând din Triasicul inferior, 
succedate de argilitul Permianului superior. Am depăşit iute 
straturile sedimentare subţiri depuse în timpul Marii 
Extincţii şi am ajuns, în final, la depozitele de săruri 
precipitate prin evaporare în Permian, acum 260 de 
milioane de ani. 

Când am ieşit din puţul de 1.000 m, am ajuns într-o 
incintă puternic iluminată; ai fi putut crede că te afli în hala 
unei fabrici. Era mult zgomot din cauza conductelor de 
ventilaţie şi a benzilor transportoare care duceau potasa la 
suprafaţă. 

Călăuza mi-a sugerat apoi să sting lumina de pe cască. 
A fost, realmente, un şoc. Puţini oameni trăiesc experienţa 
beznei de nepătruns, dar chiar aşa era! A spune că 
vedeam negru în faţa ochilor n-ar fi deloc o exagerare. 
Pentru o clipă, am avut senzaţia că nimic altceva nu mai 
există în afară de această lume întunecată, fierbinte şi 
stranie, la care nu puteam ajunge pentru a o simţi. Apoi 
mi-am lipit faţa de peretele galeriei şi am ascultat. Călăuza 
trebuie să se fi întrebat ce făceam. Mişcări seismice venind 
din cealaltă parte a globului treceau prin aceste roci din 
oră în oră. Unele unde de şoc trecuseră chiar prin acel 
misterios miez al Pământului - destinaţia mea finală. 

într-un fel, reiau prima parte a unei călătorii imaginare 


despre care a scris Jules Veme cu un secol şi jumătate în 
urmă. în romanul lui Verne, O că/ătorie spre centrul 
Pământului, profesorul Lidenbrock şi doi însoțitori pornesc 
la drum spre Islanda pentru a găsi un crater vulcanic stins, 
înainte de a porni în această aventură, Lidenbrock dăduse 
peste un vechi manuscris runic care conţinea o foaie scrisă 
în limbaj codat. Când a descifrat-o, a descoperit mărturia 
unei călătorii făcute în interiorul Pământului, cu secole în 
urmă, de Arne Saknussemm. 

Odată ajuns în vârful vulcanului, Lidenbrock a găsit 
intrarea. „Pe aici trebuie s-o luăm! strigă profesorul. Pe 
aici! înainte, spre centrul Pământului!“ Unul dintre 
însoțitori, nepotul său Axei, a spus că, atunci când erau 
pregătiţi să înceapă coborârea, ceasurile lor indicau ora 
13:13. 

Este uluitor cu câtă iuţeală ne adaptăm, cât de repede 
universul în care domnesc aerul, spaţiile întinse şi lumina 
solară se transformă în amintire în momentul în care 
acceptăm noua  ambianţă. Exista ceva aproape 
reconfortant acolo jos, în adâncurile Pământului. într-un fel, 
totul părea mai simplu, mai clar, de parcă nu rămăseserăm 
decât eu şi planeta, dezgolită de orice elemente 
perturbatoare. Totuşi, ştiam că nu era adevărat. Prima 
lecţie pe care o învăţasem era că o coborâre în adâncuri nu 
este echivalentă cu izolarea. Fiecare bucată de rocă sau 
minereu, fiecare fractură sau falie, orice huruit sau 
mişcare, chiar şi căldura - toate au câte o poveste de spus. 
Aidoma paginilor unei cărţi în care fiecare filă a avut nevoie 
de câte o mie de ani pentru a fi scrisă, secretele 
formațiunilor geologice pot fi tălmacite. Trecutul recent, 
trecutul geologic, chiar şi acele vremuri străvechi de 
dinainte de formarea Pământului şi-au lăsat toate 
amprenta aici, în limbaj codat. Totul este interconectat; 
toate straturile, întinderile şi abisurile se influenţează 
reciproc. Odată ajuns în subteran, nu trece nimic 
neobservat. După cum vom vedea, toţi avem o legătură 
solidă cu lumea de dedesubt. Suntem copii ai inimii 
planetei, dar, în aceeaşi măsură, ai aerului şi ai apei. 

Dacă m-aş fi aflat în acest loc cu 260 de milioane de 
ani în urmă, aş fi stat aproape de Ecuator, pe ţărmul Mării 
Zechstein, uitându-mă cum dispare. Această mare, de 
numai câteva zeci de metri adâncime, dar de 1.000 km 
lăţime, este fierbinte sub soarele arzător. Pot vedea vaporii 


de apă ridicându-se, înceţoşând vederea spre mare; cu 
fiecare moleculă care se ridică rămăşiţele ei devin tot mai 
sărate, mai sălcii, incompatibile cu tot ce înseamnă viaţă. 
Aici nu există nici păsări - căci ele aparţin unor ere 
ulterioare -, nici animale în jur. Peştii, reptilele şi uriaşele 
creaturi asemănătoare  gândacilor, specifice perioadei 
respective, se află mult mai departe, în preajma coastei. 

Imensele paduri mlăştinoase din Carbonifer 
dispăruseră, iar dinozaurii nu apăruseră încă. O cumplită 
eră glaciară şi nivelurile maritime variabile schimbaseră 
faţa planetei. Tot uscatul era comasat într-un 
supercontinent enorm numit Pangeea, înconjurat de 
oceanul planetar, cunoscut sub denumirea de Panthalassa. 
Marea Britanie se află chiar în inima ținuturilor nordice ale 
Pangeei, într-un bloc continental numit Laurasia, din 
vecinătatea săratei Mări Zechstein. în jurul ei se întinde 
unul dintre marile deşerturi ale lumii, adică ceea ce 
rămăsese de pe urma erodării regiunilor mai înalte, pustii 
şi vaste, din epocile geologice anterioare. 

Lucrurile se schimbă atât la suprafaţa Pământului, cât 
şi în interiorul lui. Lucrurile se schimbă mereu la suprafaţa 
Pământului şi în interiorul lui. Dezmembrarea Pangeei era 
deja în curs de desfăşurare, iar diferitele ei părţi 
începuseră să plutească în derivă pe întinsul globului. Cu 
circa zece milioane de ani mai înainte, survenise însă 
Marea Extincţie - cel mai cumplit eveniment de acest fel de 
pe Pământ, când au dispărut 95% dintre speciile existente. 
Nimeni nu-i cunoaşte cauza, dar se presupune că 
eliberarea de gaze în atmosferă, odată cu evaporarea Mării 
Zechstein şi a altora asemenea, ar fi stat la baza acestui 
fenomen. Pe măsură ce marea intracontinentală s-a 
micşorat, au rămas în urmă câmpuri vaste de sare şi de 
minerale, îndeosebi de potasă. Apa a dispărut de mult. 
Reziduurile rezultate ca urmare a evaporării ei sunt 
îngropate lângă mine, demonstrând că, într-un fel, se poate 
sta încă pe ţărmul acestei mări străvechi. 

Aşa cum am spus, nu suntem izolaţi aici. Ecourile 
venite din spaţiu şi timp pot încă ajunge la noi. Interiorul 
unei galerii a fost amenajat de astronomi pentru 
desfăşurarea de experimente destinate căutării 
imperceptibilei materii întunecate care alcătuieşte cea mai 
mare parte a universului, dar care nu a fost încă 
identificată. Teoria spune că materia întunecată se află 


peste tot în jurul nostru, ajungând din când în când în 
diverse locuri de pe planetă, şi că ea poate fi detectată cu 
senzori plasați sub un strat de 1 km de rocă, unde 
interferenţele generate de alte surse sunt minime. Când 
începi să înţelegi Pământul, nu este deloc surprinzător că, 
în drum către centrul lui, continui să simţi ecourile 
îndepărtate ale timpului şi spaţiului. 

Potasa din Marea Zechstein este comoara exploatată la 
Boulby. E utilizată ca îngrăşământ, iar Boulby asigură o 
jumătate din necesarul Regatului Unit. Dacă îţi doreşti ceva 
mai preţios, trebuie să cobori foarte departe, cam până la 
adâncimea maximă la care pot ajunge oamenii, până la 
fostele ţărmuri ale unui ocean mult, mult mai vechi decât 
Marea Zechstein. 

Oamenii cercetează Pământul din multe motive. 
Nevoia de explorare face parte din natura noastră; o 
demonstrează atât săpăturile unui copil în nisipul plajei, cât 
şi cel mai adânc puț forat vreodată. Cavităţile pe care le- 
am excavat par adesea şubrede. Să luăm spre exemplu 
mina de cupru Bingham Canyon, aflată în Salt Lake County, 
Utah. în momentul de faţă, aceasta este cea mai mare 
carieră din lume, cu o deschidere de 4 km şi o adâncime de 
aproape 1 km. Se află în exploatare din 1906, dar 
păstrarea ei intactă nu este lucru uşor. în 2013, acolo s-a 
produs o alunecare de teren - cea mai mare alunecare de 
natură nonvulcanică din istoria Americii de Nord -, 70 de 
milioane de metri cubi de gangă şi piatră prăvâălindu- se cu 
un vuiet asurzitor pe coasta carierei, fapt ce a redus 
substanţial producţia de cupru. însă Bingham Canyon 
aproape că ar putea fi luat drept o ravenă. Acest lucru nu 
este valabil şi pentru cea de-a doua mare exploatare de 
suprafaţă, din punct de vedere al adâncimii. Cât priveşte 
impactul vizual, mina de diamante Mir din Siberia poate fi 
cu greu întrecută; deşi are o adâncime de numai 525 de 
metri, poziţionarea în imediata vecinătate a unei zone 
populate îi conferă un statut cu totul aparte. 

Noi nu ne rezumăm la a explora, ci şi exploatăm, şi 
nimic nu este la fel de captivant sau ispititor ca răscolirea 
Pământului în căutarea aurului. Aurul exercită cea mai 
mare putere de atracţie. Aşa s-a întâmplat pe tot parcursul 
istoriei noastre. Alte metale pot fi mai scumpe, dar acelea 
sunt rare. Nu există vreun metal la fel de căutat precum 
aurul. 


Alt nume sub care este cunoscut oraşul Johannesburg 
din Africa de Sud este Egoli, sau Oraşul Aurului. El se află în 
apropierea unui loc cunoscut sub denumirea de arcul 
Witwatersrand - cel mai bogat zăcământ aurifer descoperit 
până acum, din care în ultimii 130 de ani au fost excavate 
40.0 de tone de aur sau, cu alte cuvinte, cam o jumatate 
din tot aurul extras vreodată. Spre vest, la circa 60 de 
kilometri de Johannesburg, se află Mponeng - „Priveşte- 
mă“ cea mai adâncă mină din lume. 

Zilnic, la Mponeng, 4.000 de muncitori coboară într-un 
oraş subteran şi lucrează ca într-un cuptor. în străfundurile 
minei, roca are 60°C, fiind prea fierbinte pentru a o atinge. 
Conducte gigantice suflă aer rece în galerii ca să reducă 
temperatura. Pentru răcorirea minei sunt produse peste 
6.000 de tone de gheaţă în fiecare zi, care sunt apoi 
amestecate cu sare pentru a se obţine o substanţă similară 
cu zăpada fleşcăită. Aceasta este pompată în adâncurile 
minei, unde se suflă aer peste ea. Mponeng e singura mină 
din lume răcită în acest mod. Dar cum se face că există aur 
aici? Dacă zdrobeşti rocile, obţii aur cât un cub de zahăr 
per tonă. De ce se află oare tocmai acolo cel mai bogat 
zăcământ aurifer de pe Pământ? 

Răspunsul trebuie căutat în primii ani de existenţă ai 
planetei noastre, când, aşa cum vom vedea, după câteva 
sute de milioane de ani cu temperaturi scăzute, a fost 
supusă unui bombardament masiv de meteoriți mari, care 
a început cu circa 4.100 de milioane de ani în urmă şi a 
durat aproximativ 300 de milioane de ani. Acest fenomen a 
fost o consecinţă a procesului de formare a planetelor. 
înainte de fenomenul cunoscut drept „Marele 
Bombardament Târziu“, tot aurul din rocile de la suprafaţa 
Pământului s-a scurs treptat în sol, unde există încă de pe 
atunci şi unde ar fi putut rămâne neatins. Ciocnirile 
ulterioare au adus aur care a fost depozitat mai aproape de 
suprafaţa Pământului. 

Mulţi cred că pe vremea aceea - cunoscută drept Era 
Arhaică sau Arhaic - pe Pământ nu existau continente, ci 
numai arce insulare compuse din vulcani. O parte dintre 
acestea s-au contopit în urmă cu circa 3.900 de milioane 
de ani pentru a forma unul dintre primele minicontinente, 
cratogenul Kaapvaal, care adăpostea aurul adus pe 
Pământ în timpul „Bombardamentului”. Cu aproape 3.000 
de milioane de ani în urmă, apele curgătoare erodaseră 


deja rocile, purtând aluviunile pline de aur spre delte 
uriaşe. Dacă lucrurile ar fi rămas aşa, este puţin probabil 
ca acolo să se fi format cel mai bogat zăcământ de pe 
Pământ. Apa şi timpul ar fi împrăştiat în continuare aurul. 
Faptul că Johannesburg este oraşul aurului se datorează 
unui meteorit gigantic care s-a izbit de Pământ în zona 
respectivă, la peste un miliard de ani după formarea 
depozitelor iniţiale de aur. A fost unul dintre cei mai mari 
meteoriți care aveau să se ciocnească de Pământ după 
încheierea Marelui Bombardament Târziu - dimensiunile 
sale transversale fiind cuprinse între 5 şi 10 km -, iar 
impactul a avut loc în apropierea actualului oraş Vredefort, 
producând un crater de 300 km lăţime. Formațiunile 
geologice subterane au fost ridicate şi răsturnate. Lângă 
Johannesburg, depozitele aurifere au fost aduse mai 
aproape de suprafaţă, în timp ce în punctul zero de impact 
aurul a fost împins mai adânc în pământ. Prin urmare, 
oamenii săraci care se îngrămădeau în zonă după ce se 
descoperise aur în 1886, într-un pârâu, căutau de fapt 
fragmente de meteorit. între interiorul Pământului şi 
Cosmos există o conexiune. 

Cu câţiva ani în urmă, s-a constatat că cel mai 
important filon de aur de la Mponeng se epuiza, aşa încât 
geologii au săpat găuri de prospectare radiale, dinspre 
mină către exterior, în speranţa de a găsi noi filoane. Au 
descoperit unul, însă se afla la o distanţă mare de puţurile 
de extracţie principale şi la o adâncime care depăşea orice 
excavaţie realizată până în acel moment. Drept urmare, s-a 
început lucrul la un proiect care să facă posibilă 
exploatarea filonului. Forarea pe verticală, câtre un nou 
nivel-record de adâncime, iar apoi pe orizontală a durat ani 
în şir şi a inclus peste 600 de detonări, fiecare dintre 
acestea lungind galeria cu numai doi sau trei metri. La 
baza nivelului 126 se află o placă pe care scrie: „Acum 
staţi în punctul situat la cea mai mare adâncime, anume 
3.612 metri sub pământ ori 2.059 metri sub nivelul mării”. 
Acesta este punctul aflat la cea mai mare cotă negativă 
care poate fi atinsă de om - cu alte cuvinte, la o treime din 
drumul care ar trebui parcurs pentru a străbate întreaga 
scoarță a Pământului, adică învelişul cel mai apropiat de 
suprafaţă. 

Mponeng totalizează circa 400 km de galerii, dintre 
care multe sunt abandonate. în unele dintre ele şi-au 


stabilit sălaşul diverşi vizitatori intraţi acolo ilegal. Aceştia 
sunt numiţi „minerii-fantomă de la Mponeng' şi duc o 
existenţă stranie, clandestină, umblând prin întuneric după 
diverse resturi. N-ar trebui să se afle acolo, însă s-au furişat 
pe lângă operatorii lifturilor de mină sau i-au mituit. Caută 
roci cu depozite de aur care au fost trecute cu vederea, le 
desprind de la locul lor şi chiar extrag metalul din minereu 
acolo, în subteran, folosind metode periculoase, care îi 
expun unor substanţe chimice toxice, precum mercurul. 
Aceşti morloci- ai zilelor noastre rămân în subteran luni în 
şir; din cauza lipsei de lumină şi a hranei sărace, pielea 
capătă o nuanţă cenuşie, iar albul ochilor, una gălbuie, 
nesănătoasă. Familii întregi locuiesc acolo; mai mult, 
prostituatele le fac vizite regulate muncitorilor. Paznicii 
minei îi mai prind uneori, însă o parte din ei au mitraliere, 
şi nimeni nu vrea să provoace un schimb de focuri în 
subteran, aşa că sunt lăsaţi în pace. 

Mponeng este una dintre cele mai profitabile mine de 
aur din lume şi poate reprezenta un exemplu elocvent al 
legăturilor existente între elementele aflate în interiorul 
Pământului şi restul universului, deoarece aurul, un metal 
extrem de important, a ajuns astfel aici. El nu provine de 
pe planeta noastră, ci de foarte, foarte departe. 

Pe data de 3 iunie 2013, senzorii satelitului Swift 
pentru monitorizarea cerului au detectat o explozie 
puternică de raze gamma în centrul Constelaţiei Leului. Au 
trecut deja câteva decenii de când astronomii au aflat că 
exploziile de raze gamma ce pot fi observate din când în 
când îşi au sursa dincolo de sistemul nostru solar, mult 
dincolo de galaxia noastră şi chiar dincolo de roiul sau 
roiurile de galaxii din vecinatate. Străfulgerarea de raze 
gamma la care facem referire, cu o durată de circa o 
cincime de secundă, a fost detectată la ora 15:49 şi 14 
secunde GMT. în decurs de câteva secunde, satelitul Swift 
şi-a îndreptat sistemul de monitorizare în direcţia 
respectivă. 

Fenomenul a primit indicativul GRB130603B- şi, 
automat, a fost transmis pe cale electronică un mesaj de 
alertă către comunitatea astronomică, pentru începerea 
observaţiilor, în mai puţin de trei ore, imensul telescop din 
Arizona se rotea înspre acel punct, graficul de observare 
normal trecând pe planul doi în faţa acestei „oportunităţi 
de neratat“. La nouă ore după explozie, s-a descoperit că 


acestuia i se alăturaseră numeroasele antene ale reţelei 
Very Large Array din New Mexico, la care s-au adăugat, 
ulterior, telescopul spaţial Hubble şi telescopul Gemini 
South din zona centrală a statului Chile, în America de Sud. 

lată ce se întâmplase: două stele moarte, foarte dense, 
se ciocniseră, producând o explozie care a generat atâta 
energie, încât a putut fi observată de la o jumătate de 
univers distanţă. Respectivele corpuri cereşti erau stele 
neutronice; fiecare dintre ele era atât de densă, încât o 
linguriţă din masa lor ar fi cântărit cinci miliarde de tone! 
Atunci când astfel de corpuri se ciocnesc unul de altul, 
evenimentul este vizibil în tot universul. Fragmentele 
rezultate sunt aruncate în spaţiu, iar temperatura materiei 
rămase este atât de ridicată, încât atomii fuzionează şi ia 
naştere aurul, în cazul exploziei GRB130603B fiind vorba 
de circa 20 de planete comparabile cu Pământul ca 
dimensiuni. Asemenea evenimente ar putea explica 
proveniența aurului din aproape întreg universul. Se 
presupune că în galaxia noastră are loc o ciocnire între 
stelele neutronice la fiecare 10.000-100.000 de ani. 

Aurul din pământ este un cadou primit de la stele, de la 
două stele moarte, fiecare dintre ele reprezentând 
rămăşiţa unei stele care a murit într-o explozie de tip 
supernovă, risipindu-se în spaţiu şi lăsând în urmă un fel de 
corp comprimat care să pribegească prin univers. Ori de 
câte ori un miner de la Mponeng - cil acte în regulă sau 
fără - zăreşte  licărirea aurului, nu face decât să 
reîntărească ideea înrudirii omului cu stelele. 

Dar poate că în străfundurile minei Mponeng se află 
ceva şi mai impresionant decât aurul. în 2011, Tullis 
Onstott şi Gaetan Borgonie de la Universitatea Princeton se 
uitau la apa scursă la un nivel de mare adâncime a minei, 
în urma unei fracturi a masei de roci. Spre surprinderea lor, 
acolo au descoperit viermi cilindrici de circa o jumătate de 
milimetru lungime: „M-am speriat de moarte când i-am 
văzut prima dată mişcând; arătau ca nişte minuscule 
spirale negre'*, a afirmat Onstott. Bacterii mai fuseseră 
găsite la asemenea adâncimi, dar nici un alt fel de 
organism  multicelular. După ce şi-au venit în fire, 
cercetătorii s-au apucat să strângă informaţii despre 
remarcabila creatură, pe care au numit-o Ha/icephalobus 
mephisto, după Mefistofeles, care înseamnă „cel care nu 
iubeşte lumina“. Acest nematod părea rezistent la 


temperaturi ridicate şi se reproducea asexuat, fără a avea 
nevoie de un partener. Trăia mulţumită bacteriilor, căci nici 
o altă sursă de hrană nu era disponibilă. 

Marea întrebare este, desigur, de unde veneau acei 
viermi. Pare improbabil ca ei să fi evoluat în masa rocii, ca 
apoi să fie descoperiţi de mineri. E posibil totuşi să fi 
provenit de la animale de suprafaţă aduse în subteran de 
apa de ploaie. Cu toate acestea, este impresionant că pot 
supravieţui acolo. 

Din când în când, unii oameni de ştiinţă emit tot felul 
de ipoteze legate de o „biosferă adâncă“* din subteran, cu 
vieţuitoare - bacterii - în roci, răspândite de-a lungul multor 
kilometri în adâncime, spre interiorul Pământului. Cu vreo 
douăzeci de ani în urmă, regretatul Thomas Gold a publicat 
o comunicare ştiinţifică relevantă (lucru pe care îl făcea cu 
regularitate) în revista Proceedings of the National 
Academy of Sciences of the United States of America, în 
care a afirmat că în scoarţa Pământului există o „biosferă 
adâncă şi fierbinte“! cu o grosime de până la 6 km. într- 
adevăr, unele studii făcute în urmă cu aproximativ 
douăzeci de ani au demonstrat mult optimism în ceea ce 
priveşte întinderea acestui nou tărâm consacrat vieţii, 
lansând ideea că un procent cuprins între 35 şi 50% dintre 
formele de viaţă existente ar putea trăi în rocile de sub 
pământ. Asemenea estimări erau bazate, din câte se vede 
acum, pe informaţii puţine, dublate de o doză mare de 
optimism. Există colonii de organisme vii - bacterii şi fungi - 
în depozitele sedimentare de sub bazinul oceanic, în 
straturile cele mai adânci ale scoarţei. Acestea sunt larg 
răspândite, fără a fi însă foarte numeroase sau dinamice, 
asemănându-se cu organismele care au fost descoperite în 
bazinele petrolifere. Este posibil să fi migrat în subteran, 
mai degrabă decât să fi evoluat jn situ. 

O formă de viaţă, se pare, presupune un gradient, 
adică o variaţie a temperaturii sau a compoziţiei chimice, 
de care să se poată folosi pentru a se încărca cu energie, 
şi, cu toate că rocile şi radioactivitatea de sub tălpile 
noastre chiar asigură sursa energetică necesară, acest fapt 
nu este suficient pentru susţinerea unei biosfere adânci 
extinse. Estimările recente sugerează că este posibil ca 
numai 1% din biomasa Pământului să se afle sub picioarele 
noastre şi că acest procent de 1% este reprezentat de 
fiinţele cele mai lipsite de energie dintre toate cele care 


trăiesc pe planetă. 

Minerii de la Mponeng au forat mai adânc decât oricare 
alţii în stratul cel mai apropiat de suprafaţă al Pământului - 
scoarţa sa dar nu ei s-au apropiat cel mai mult de centrul 
lui. Această onoare le revine altor trei bărbaţi, care s-au 
scufundat până la cel mai adânc punct al bazinului oceanic 
- Groapa Marianelor din vestul Pacificului. Ea se află la 
graniţa a două dintre aşa-numitele plăci tectonice mari 
care ne acoperă planeta; în acest caz, una din ele s-a 
deplasat sub cealaltă. Pe măsură ce fundul oceanului se 
lasă tot mai jos, se creează o prăpastie - cel mai adânc 
punct din ocean, aflat la 10.911 m sub nivelul apei sau la 
circa 8.000 m sub nivelul inferior al minei Mponeng. 

Două expediţii cu echipaje umane au ajuns în Groapa 
Marianelor, de numai două leghe adâncime; 20.000 de 
leghe înseamnă mai mult decât întreaga planetă. în 1960 
au coborât acolo cu batiscaful Trieste Don Walsh, 
locotenent în Marina Statelor Unite, şi francezul Jacques 
Piccard, iar Deepsea Challenger l-a purtat în adâncuri pe 
regizorul de film James Cameron, în 2012. Se presupune că 
prima expediţie a ajuns într-o zonă ceva mai adâncă decât 
cealaltă. Mulţi ani mai târziu, am vorbit cu Don Walsh la o 
conferinţă oceanografică din Marea Britanie. Mă uimise 
faptul că se plimbase prin sala de expoziţie fără a fi 
recunoscut de nimeni, deşi au ajuns mai mulţi oameni pe 
Lună decât acolo unde a ajuns el. 

Mi-a dat unele detalii despre memorabila lui călătorie, 

iar eu l-am întrebat ce efect a avut asupra lui faptul că 
este, împreună cu Piccard, unul din oamenii care s-au 
apropiat cel mai mult de centrul Pământului. Walsh era un 
om modest. 
„Desigur", a răspuns, „ai putea ajunge mai aproape dacă 
te-ai scufunda în adâncul Oceanului Arctic, la Polul Nord. 
Fiindcă Pământul e o sferă turtită, cel mai mult te poți 
apropia de miezul lui la Polul Nord, unde ai fi cam cu 20 de 
metri mai aproape decât în Groapa Marianelor; chiar mi-am 
propus să ajung acolo la un moment dat". 

Când a venit timpul să părăsesc mina Boulby şi să mă 
întorc la suprafaţă, am simţit că-mi mai rămăsese ceva de 
făcut. îngenunchind, am îndepărtat praful de sare, scoțând 
la iveală stratul solid de dedesubt, mi-am lipit palma de 
roca fierbinte, am închis ochii şi m-am lăsat condus de 
simţuri. Se spune că este foarte important contactul tactil 


cu lucrul pe care căutăm să-l cunoaştem. Sub mine, la 
6.370 km depărtare, se află centrul Pământului. Din 
punctul nostru de vedere, al locuitorilor de la suprafaţă, 
distanţa nu e chiar atât de mare. Este aproape egală cu 
cea de la Paris la Delhi, sau de la Sydney la Singapore, sau 
cu întinderea Atlanticului de Nord. E vorba însă de o 
călătorie pe care nu vom putea s-o întreprindem niciodată. 
Pământul parcă ne tachinează, arătându-ne roci din 
straăfunduri pentru ca apoi să le ascundă din nou. Un 
Columb contemporan cu prora îndreptată în jos şi-ar putea 
desfăşura călătoria virtuală doar cu ajutorul sateliților, al 
seismografelor şi al supercomputerelor. 

Acolo, dedesubt, este istoria planetei noastre, înscrisă 
în cristale şi minerale, în temperatură şi presiune. Sub 
mine se află graniţa dintre scoarţa Pământului şi elementul 
lui principal din punctul de vedere al volumului ocupat, 
mantaua. Apoi ar urma coborârea prin diferitele 
subdiviziuni ale mantalei, ocolind vastele panaşe de manta 
ce îşi croiesc drum spre suprafaţă din fierbinţeala 
adâncurilor, depăşirea giganticelor plăci de rocă ce 
coboară de pe fundul oceanului, huruie şi se îndoaie pe 
masură ce sunt zdrobite de presiunea din interior, apoi ar fi 
furtunile turbionare dintr-o imensă mare de fier topit şi, în 
fine, miezul solid al Pământului, cu enormele lui cristale de 
fier. Toate astea s-ar putea vedea străbătând Pământul 
până la o adâncime de 6.370 de ori mai mare decât cea a 
minusculei mele zgârieturi de la suprafaţă. 

în miliardele de ani ce ne despart de Hadean - prima 
mare perioadă din istoria planetei noastre - şi în sfertul de 
miliard de ani scurs de când arşiţa Soarelui s-a revărsat 
peste valurile leneşe ale Mării Zechstein, suprafaţa 
Pământului a suferit modificări, la fel ca şi interiorul lui. Cu 
sute de mii de ani în urmă, primii oameni migrau de-a 
lungul şi de-a latul continentelor. Relativ recent au ajuns să 
întemeieze civilizaţii şi să construiască oraşe mari, dar 
numai pentru a le vedea năruindu-se în funcţie de capriciile 
forţelor puţin înţelese din interiorul Pământului. Pământul 
ne este şi prieten, şi duşman, într-o bună zi, această putere 
dinăuntru va ameninţa însăşi existenţa noastră ca specie. 

Aşa cum văd eu lucrurile, călătoria spre centrul 
Pământului nu seamănă cu nici o altă expediţie pe care am 
putea să ne-o imaginăm. Ea implică mai mult dramatism, 
mai multe situaţii-limită, mai multă ştiinţă şi mai mult spirit 


de aventură decât o călătorie până la marginea galaxiei 
noastre şi dincolo de ea. E o călătorie pe care nu o vom 
întreprinde. Vom ajunge la stele îndepărtate înainte de a 
ajunge în centrul Pământului. 

La fel ca profesorul Lidenbrock, mă aflu la începutul 
unei călătorii, însă, spre deosebire de el, eu o voi duce 
până la capăt. Expediția care a pornit de la ţărmul unei 
ocean străvechi se va sfârşi în centrul Pământului. Uşor 
întristat, urc în cabina liftului de mină pentru a mă întoarce 
la suprafaţă. în timpul ascensiunii, observ că ceasul meu 
indică ora 13:13. 


Note 


4. Jules Verne, op. cit., p. 18. 

5. Coloane de magmă (rocă topită). 

6. Milă - unitate de măsură pentru lungimi, egală cu 
1.609,3 m. 

7. Jules Verne, op. cit., p. 68. 

8. Fiinţe fictive din romanul Maşina timpului, de H.G. 
Wells. 

GRB - Gamma-ray Burst (eng.). Lumea din 
adancuri 


într-un text care ar putea fi considerat o descriere parţială 
a subiectului din romanul O călătorie spre centrul 
Pământului, filozoful grec Platon a scris: 


Cât despre regiunile interioare ale Pământului, ele 
sunt numeroase şi se află pretutindeni în jurul lui, 
corespunzând fiecare uneia din cavităţi. Dintre 
acestea, unele sunt mai adânci şi mai deschise decât 
cea în care trăim noi; altele, tot mai adânci, au 
deschizătura hăului lor mai îngustă; altele în sfârşit 
sunt mai puţin adânci decât a noastră, dar mai largi. 
La fund, în pământ, toate aceste văi comunică între 
ele, în numeroase locuri, prin găuri, unele mai înguste, 
altele mai largi, şi au între ele căi de trecere. De aici 
prisosul de apă curge dintr-una în alta, ca în nişte vase 
de amestec; şi râuri de o lungime nemăsurată, cu ape 
care calde, care reci, ce curg veşnic pe sub pământ; şi 
mult foc, şi lungi râuri de foc; şi numeroase râuri de 
noroi lichid, unele mai limpezi, altele mai nămoloase, 
semănând cu ceea ce sunt, în Sicilia, râurile de noroi 
care curg înaintea lavei şi, după aceea, râurile de lavă. 


Numeroşi oameni, pe parcursul unei bune părţi din istoria 
omenirii, au crezut că Pământul cuprindea spaţii interioare 
tainice, pe care mulţi ar fi vrut să le vadă. Acolo jos era 
tărâmul vieţii de apoi. ladul şi diavolul se aflau în interiorul 
Pământului, la fel ca şi sălaşul morţilor, în multe alte 
religii. Grotele şi peşterile erau considerate a fi porţi de 
intrare în lumea din adâncuri, precum cea de la Heraclea 
Pontica, de pe coasta sudică a Mării Negre, sau din 
nenumărate alte locuri aflate sub stăpânirea grecilor ori a 
romanilor. în mitologia celtică există o peşteră numită 
Cruachan, în comitatul Roscommon, prin care se întorc 
toate fiarele subpământene la suprafaţă, unde au trăit 
odinioară. Uneori, în subteran vieţuiau oameni cu însuşiri 
divine, care ieşeau din adâncuri înzestrați cu daruri 
supranaturale pentru a schimba cursul istoriei. în multe 
mitologii interiorul Pământului reprezenta un tărâm al 
necunoscutului, în care nici un om obişnuit nu se 
puteaaventura. 

Excentricii, dar şi unii scriitori îmbrăţişaseră ideea că 
sub scoarţa Pământului ar exista un uriaş spaţiu interior. 
Au existat şi relatări potrivit cărora marele matematician 
Leonhard Euler (1707-1783), cel care făcuse descoperiri 
fundamentale în domeniul calculului infinitezimal şi al 
teoriei grafurilor, propusese un aşa-numit exerciţiu de 
imaginaţie, sugerând că există un soare interior sub a 
cărui lumină se dezvoltă o civilizaţie subterană avansată. 
Eroul romanului din 1741 al lui LudvigHolberg (1684- 
1754), intitulat Că/âtoria 
subpământeană a lui Niels Klim; trăieşte câţiva ani în 
interiorul Pământului, într-o altă lume, în compania unor 
arbori inteligenţi, şi susţine că „bănuielile acelor oameni 
sunt corecte de socotesc că Pământul este gol şi are sub 
scoarță sau crusta exterioară un alt glob, mai mic, şi un alt 
cer împodobit cu soare, stele şi planete, toate mai mici“. 
Apoi există scrierile lui Giacomo Casanova (da, acel 
Casanova). El a aşternut pe hârtie o poveste de aproape 
2.000 de pagini privitoare la un frate şi o soră care s-au 
îndrăgostit şi au descoperit o lume subterană utopică 
populată de megamicrii, o rasă de pitici multicolori, 
hermafrodiţi! 

E ciudat, însă se pare că a existat o credinţă 
evanghelică conform căreia interiorul Pământului era gol, 


şi care a fost urmată de numeroşi soldaţi şi gânditori 
americani. Deasupra mormântului din Hamilton, Ohio, al 
lui John Cleves Symmes Jr. (1799-1829) se află o sculptură 
înfăţişând un glob pământesc gol. Acest ofiţer de armată a 
lansat ideea că Pământul era format din patru sfere cu 
deschideri la poli. „Susţin că Pământul este gol şi că poate 
fi locuit; el conţine un anumit număr de sfere concentrice 
solide, aşezate una într- alta, şi are la poli deschideri de 
douăsprezece sau şaisprezece grade. Garantez acest 
adevăr cu viaţa şi sunt pregătit să-i explorez interiorul 
dacă lumea mă va sprijini şi-mi va fi alături în această 
întreprindere/' Ofiţerul a câştigat mulţi bani şi a devenit 
faimos graţie prelegerilor susţinute, dar nu s-a bucurat de 
credibilitate în rândurile oamenilor de ştiinţă, chiar dacă 
ideile lui au fost ulterior explicate de numeroşi adepţi. El 
propunea o expediţie la deschiderea de la Polul Nord, iar 
preşedintele Statelor Unite ale Americii, John Quincy 
Adams, s-a arătat dispus s-o finanţeze, dar şi-a terminat 
mandatul înainte de a-şi îndeplini promisiunea. Următorul 
preşedinte al Statelor Unite, Andrew Jackson, a fost mai 
puţin entuziast. 

Edward George Earle Lytton Bulwer-Lytton, primul 
baron de Lytton membru în Consiliul Privat al suveranului 
(18031873), a fost un romancier, poet, dramaturg şi 
politician englez pe care îl cităm adesea, fără să ştim. El a 
inventat expresii precum „masele nespălate", „fuga după 
atotputernicul dolar", „Pana e mai puternică decât sabia", 


„Gardianul Pragului'"—, dar şi faimoasa propoziţie de 
început de roman „Era o noapte întunecată şi 
furtunoasă"—. Una dintre scrierile lui de mai mică 


importanță a fost Vrii: The Power of the Corning Race 
(1871), o poveste despre o rasă subterană care aşteaptă 
să ia în stăpânire suprafaţa Pământului. Cartea a răspândit 
teoria Pământului gol pe dinăuntru şi este posibil să fi 
inspirat chiar misticismul nazist. Cuvântul imaginat de el, 
„Vrii", care desemnează energia vitală, a fost inclus în 
denumirea mărcii Bovril, un extract de carne. 

Un anume Marshall Gardner a scris în 1913 cartea A 
Journey to the Earth's Interior. De altfel, a şi construit un 
model de lucru al Pământului gol în interior, pe care l-a 
brevetat (US Patent 1.096.102). în 1915, Vladimir Obrucev 
(1863-1956), geolog, unul dintre primii autori ruşi de 


scrieri ştiinţifico-fantastice, a publicat un roman, Plutonia, 
în care Pământul gol pe dinăuntru avea un soare interior şi 
era locuit de animale preistorice. Descrierea e 
sărăcăcioasă, iar intriga, mult prea simplistă, însă volumul 
dobândeşte valoare graţie cunoştinţelor lui Obrucev în 
domeniul geologiei. Lobsang Rampa, în cartea sa din 1963 
The Cave of the Ancients, a scris că sub lanţul muntos 
Himalaya există o reţea de încăperi pline de maşinării 
vechi, documente şi comori. Credibilitatea lui a fost 
subminată într-o oarecare măsură atunci când s-a 
descoperit că sub acest pseudonim se ascundea Cyril 
Hoskin (1910-1981), un instalator din Devon. Lobsang 
Rampa a continuat cu multe alte cărţi ce abordau tematici 
mixte, religios-oculte. Despre una dintre ele, Living with 
the Lama, s-a spus că i-ar fi fost dictată de pisica lui 
siameză, răsfăţata Fifi Greywhiskers—. 

în anii 1950 şi în următoarele câteva decenii, ideea 
unui Pământ gol pe dinăuntru şi a unor caverne subterane 
a mers mână în mână cu cea a OZN-urilor, la care se 
adăuga uneori legenda Atlantidei. Credibilitatea acestei 
idei, dacă a existat vreo urmă, a rămas la stadiul 
divagaţiilor neştiinţifice. Nu s-ar putea spune însă că nu a 
inspirat ficţiunile ştiinţifice moderne, şi în special pe cele 
televizate. în povestea din 1995 a lui Don Rosa, The 
Universal Solvent, este descris un mijloc de a călători până 
în inima planetei folosind tehnologia anilor 1950* 
Solventul lui fictiv are puterea de a topi totul - cu excepţia 
diamantelor - lăsând în urmă un material de consistenţa 
pulberii* Solventul este vărsat din greşeală şi sapă un 
tunel până în centrul Pământului. Rosa descrie foarte 
detaliat călătoria în adâncuri, care urmărea recuperarea 
materialului distructiv. Premiul pentru imaginaţie trebuie 
să ajungă însă la festoasele Ninja* în sezonul 3, episodul 
„Ţestoasele în centrul Pământului” conţine tot ce s-ar 
putea născoci: o adâncă grotă subterană unde sălăşluiesc 
dinozauri şi un cristal energetic asemenea unui Soare, 
care îi menţine pe dinozauri în viaţă. 


Note 


9. Platon, Phaidon sau Despre suflet, trad. Petru 
Creţia, Humanitas, Bucureşti, 2011, Illd, pp. 134-135. 


10. „Dweller on the Threshold” (eng.) - entitate 
amenințătoare din romanul Zanoni;, de Bulwer-Lytton - 
reprezintă suma tuturor trăsăturilor negative pe care le 
poate acumula fiinţa omenească. 

11. „It was a dark and stormy night” (eng.) - propoziţia 
aparţine frazei de început a romanului său Paul Clifford. 


1 
Fifi Mustăţi-înspicate (eng.). Semne din naştere 


Din când în când, pe parcursul călătoriei spre adâncurile 
Pământului, cei trei călători - profesorul Lidenbrock, Axei şi 
Hans - se opreau o vreme pentru a reflecta asupra a ceea 
ce văzuseră. Acesta a fost un procedeu literar folosit de 
Verne în scopul transmiterii informaţiilor ştiinţifice.Visele 
lui Axei, de asemenea, servesc aceluiaşi scop: 


Veacurile se scurg înapoi, cu repeziciunea unei zile. Cu 
ochii minţii revăd transformările. Plantele au dispărut, 
rocile de granit îşi pierd duritatea; starea lichidă va 
înlocui starea solidă, sub acţiunea unei călduri şi mai 
puternice; apele aleargă la suprafaţa globului; fierb, se 
volatilizează; vaporii învăluie Pământul, care, încetul 
cu încetul, nu mai formează decât o masă gazoasă de 
un roşu-alb, imensă ca Soarele şi la fel de 
strălucitoare! 

în centrul acestei nebuloase, de 1.400.000 de ori 
mai mare decât globul pe care-l va forma într-o bună 
zi, mă aflu eu, târât în spaţiile interplanetare! Corpul 
meu se subţiază din ce în ce, se sublimează la rândul 
său şi, întocmai ca un atom imponderabil, se 
amestecă cu imenşii vapori care îşi descriu în infinit 
orbita lor cuprinsă de flăcări! 

Ce vis!— 


Trăim într-o lume formată din roci şi metale, oceane şi 
atmosferă. Supravieţuirea noastră este posibilă numai la 
suprafaţă, într-un mediu care devine deja neprietenos pe 
crestele înalte ale munţilor. Ne ţinem strâns de una dintre 
planetele din interiorul sistemului solar - mici universuri 
pietroase, cu numeroase asemănări, şi totuşi cu profunde 
diferenţe. Aceste planete se deosebesc radical de mult mai 
voluminoasele lumi gazoase care domină zona centrală a 
sistemului solar, aşa cum este adesea numită, dincolo de 
care se află lumile de gheaţă din friguroasa şi întunecata 
lui margine. în zilele noastre, fiecare planetă are o orbită 
care, de regulă, o ţine departe de probleme. Acestea sunt 
supravieţuitoarele, cele care pot să menţină o 
stabilitateobţinută cu greu. Uitaţi-vă însă cu atenţie la 
micile universuri stâncoase şi, dacă ştiţi ce să căutaţi, veţi 
vedea cicatricile unei formări violente - semne din naştere 
înscrise în mişcări, metale şi izotopi ai unor elemente 
despre care rareori se discută în afara cercurilor celor 
pasionaţi de roci. Acestea ne spun o mulţime de lucruri, 
dar principalul este că Pământul nostru s-a format cu o 
rapiditate uluitoare şi cu o violenţă teribilă. Povestea 
Pământului şi a călătoriei spre centrul lui poate fi istorisită 
în multe feluri, însă eu am ales să mă întorc cu 150 de ani 
în urmă, într-o seară de mai, în anul şi în ţara unde Jules 
Verne tocmai îşi definitiva volumul Voyage au centre de la 
Terre. 


în seara zilei de 14 mai 1864, Jules Verne se afla la Paris, 
îşi încheia orele de lucru la cea de-a doua carte importantă 
a sa, în care investise multe speranţe şi de la care avea 
mari aşteptări, şi se pregătea să se culce devreme, aşa 
cum obişnuia. Pe la ora 8.20 p.m. cerul din sudul Franţei a 
fost sagetat de o sferă de foc imensă, fapt ce a provocat o 
derută considerabilă. Nu mai văzuseră de foarte multi ani 
un meteorit atât de strălucitor, iar când au descris 
întâmplarea, oamenii au afirmat că ar fi proiectat umbre 
prin perdelele de dantelă. Unii au deschis uşile şi 
ferestrele, alţii s-au repezit afară să vadă sfera de foc şi au 
privit cum trece spre nord, pierzându-şi strălucirea de un 
alb incandescent, pentru a deveni apoi de un roşu orbitor; 
a explodat la 20 km înălţime, lăsând în urmă o dâră lungă, 
subţire şi alburie de fum. Câteva clipe mai târziu, bucăţi de 
rocă neagră, majoritatea mai mici decât pumnul, cădeau 


lângă Orgueil, în sudul Franţei, şi începea cursa de 
recuperare a preţioaselor obiecte. 

Adulţi şi copii s-au năpustit spre dealuri, unii călare, 
majoritatea pe jos, alergând prin podgorii atenţi la orice 
părea a fi ieşit din comun. Totul semăna cu vânătoarea 
unui ou de Paşte; toţi participanţii îşi doreau să găsească 
premiul. în cărucioare, în coşuri, în şorţuri, sătenii au 
adunat cât de multe bucăţi de rocă au putut, greutatea lor 
totală fiind estimată la 20 kg. Bucâţile puteau fi tăiate cu 
cuțitul şi se dezintegrau în apă. Dacă roca neagră era 
modelată şi ascuţită cum trebuie, putea fi utilizată exact 
ca o bucată de grafit, pentru scris şi desenat. Nu încăpea 
îndoială că vor obţine un preţ bun când aveau să vină 
reprezentanţii muzeului în căutarea rocii. 

Jules Verne nu a văzut sfera de foc, dar a citit despre 
ea în ziare, câteva zile mai târziu. Mulţi ani după aceea, în 
1901, a 
scris o carte, Goana după meteor, bazată pe căderea unul 
meteorit. Ea a fost publicată postum, fiind supusă unor 
modificări întreprinse de fiul lui. în paginile ei există o 
menţiune referitoare la meteoritul de la Orgueil. 

Obiectul care căzuse pe Pământ în acea seară era un 
tip foarte rar de meteorit, care a devenit astfel unul dintre 
cei mai cunoscuţi. El se numără printre cei nouă care 
alcătuiesc grupul condriţilor CI. Meteoriţi de acest fel au 
fost găsiţi în India, Canada, Tanzania şi, remarcabil, de 
două ori în Franţa, în ultimii ani au mai fost descoperiţi încă 
patru, în timpul unei expediţii organizate în Antarctica, 
unde sunt mai uşor de observat pe fondul alb al gheții. 
Roca aceasta este deosebită deoarece, excluzând 
elementele hidrogen şi heliu, ea are aceeaşi compoziţie ca 
Soarele; mai exact, ca norul de gaz din care a luat naştere 
Soarele. Fragmente din această rocă se găsesc în 
numeroase muzee din întreaga lume. Bucăţile de meteorit 
căzute la Orgueil conţin secrete despre formarea Soarelui 
şi a Pământului din imensul nor de gaz şi praf care altădată 
plutea printre stele. 

Să revenim la roca de la Orgueil. Pentru a călători spre 
centrul Pământului, trebuie întâi să înţelegem cum s-a 
format planeta şi de ce arată astfel. Abia după aceea 
putem cobori, putem recunoaşte drumul şi semnele pe 
care le vedem; ştim de ce se află acolo şi ce indică, ţinând 
cont de faptul că în interiorul Pământului stă scris tot 


trecutul lui şi viitorul nostru. 

începem călătoria spre centrul planetei întorcându-ne 
în timp şi în spaţiu, la o stea străveche, care a trăit şi a 
murit cu mult timp înainte de naşterea Soarelui nostru şi a 
Pământului. Când universul era tânăr, existau numai cele 
mai simple elemente, hidrogenul şi heliul, rezultate în 
urma Big Bangului. Or, în ciuda faptului că din aceste 
elemente pot fi create stele, nu acelaşi lucru este valabil în 
cazul planetelor, mai ales dacă ne referim la planete în 
toată puterea cuvântului. Acestea din urmă au nevoie, spre 
exemplu, de elemente mai grele, precum oxigen, siliciu, 
magneziu şi sulf. Stelele sunt uzine chimice în care aceste 
elemente s-au îmbinat, iar când au explodat ca supernove 
au îmbogăţit cosmosul, facilitând naşterea unor alte 
generaţii de stele, precum Soarele nostru - stele capabile 
să genereze formarea de planete pietroase, solide. 
Străbunii Soarelui au fost primele stele născute după 
epocile ce au urmat Big Bangului, complet lipsite de astfel 
de corpuri cereşti. Astrofizicienii presupun că acestea erau 
mai mari şi mai strălucitoare decât Soarele pe care îl 
cunoaştem noi. în interiorul nucleului, temperaturile înalte 
declanşau reacţia de fuziune a hidrogenului cu heliul, 
pentru a se forma elemente mai grele. Din fericire pentru 
noi, multe dintre aceste stele nu erau stabile, iar la 
sfârşitul duratei de viaţă au explodat, împrăştiind în tot 
spaţiul materia concentrată din structura lor. într-adevăr, în 
materia supraîncinsă răspândită de aceste supernove va 
avea loc ulterior aşa-numita  nucleosinteză, creând 
elemente radioactive rare, cu durată de viaţă scurtă, care 
s-au dovedit utile în stabilirea etapelor formării planetei 
noastre, dat fiind că din aceste rămăşiţe stelare s-au 
format Soarele şi Pământul. 

Pe măsură ce prima generaţie de stele murea şi 
netezea calea dezvoltării galaxiei în care trăim, gazul 
împrăştiat de respectivele corpuri cosmice se comasa 
uneori într-un nor imens - o siluetă neagră pe fondul 
înstelatului cosmos. Cu multă vreme în urmă, atomii care 
aveau să dea fiinţă Soarelui se aflau într-un asemenea nor, 
la fel ca şi cei destinati să alcătuiască Pământul şi celelalte 
planete, sau ca cei aflaţi în voi, în mine şi în toate 
creaturile care au trăit vreodată. Apoi au plutit în derivă 
sute şi sute de miliarde de kilometri printr- un spaţiu 
aproape gol, departe de lumina stelelor. Acest nor 


molecular, cum îl numesc astronomii, a înaintat rotindu-se 
încet. Norii moleculari există încă şi sunt cei mai 
voluminoşi locatari ai galaxiilor, la circa 300 de ani-lumină 
distanţă. în ceea ce priveşte norul nostru, eonii au trecut, 
iar el a luat pilda stelelor şi a celorlalţi nori asemenea lui, 
angajându-se într-o mişcare orbitală în jurul centrului 
galaxiei noastre. în acest fel, gazul şi o mulţime de 
particule formate în atmosferele stelare anterioare au 
plutit într-un nor molecular, la câteva grade deasupra 
punctului zero absolut, în ceea ce am considera astăzi a fi 
un vid aproape perfect. 

Norul era însă ameninţat de colapsul gravitațional. 
Dacă a avut masa de zeci de mii de ori mai mare decât 
Soarele nostru, aşa cum băânuim, a devenit instabil şi s-a 
fragmentat, transformându-se în cele din urmă într-un roi 
deschis, de sute sau de mii de stele. Norii mai mici au 
destine diferite. O supernovă din vecinătate le poate 
declanşa colapsul. Materia provenită din steaua care se 
dezintegrează ar putea dispersa în mare măsură un nor 
mic, însă simulările pe computer arată că partea centrală a 
norului s-ar contracta de milioane de ori, suficient pentru 
a-i provoca colapsul gravitațional şi a declanşa procesul de 
formare a stelei. 

Astfel ia fiinţă embrionul unei stele, iar gravitația 
acestuia atrage tot mai multă materie. Temperatura creşte, 
mai ales în zona miezului. Cu toate acestea, nu toată 
materia din jur este luată în posesie. O mică parte ajunge 
să orbiteze această protostea, formând aşa-numitul disc 
circumstelar; gazul din compoziţia sa este mai fierbinte pe 
circumferința dinspre stea decât pe cea exterioară stelei. 
Acest gradient de temperatură e unul dintre cei mai 
importanţi factori în formarea planetelor. Gazul din jurul 
unei stele tinere e alcătuit, în principal, din hidrogen şi 
heliu, dar elementele mai grele din nebuloasa solară, în 
proporţie mică, încep să se condenseze, dând naştere unor 
particule minuscule de materie, care apoi se unesc, 
sporindu-şi dimensiunile. 

Iniţial, compoziția particulelor de materie din 
componența norului de gaz solar reflecta locul în care au 
luat naştere. Interiorul, care avea temperatura mai 
ridicată, permitea numai condensarea elementelor mai 
grele. înaintând spre exterior, elemente din ce în ce mai 
uşoare se condensează din norul de gaz până la atingerea 


„liniei de îngheţi, unde condensează apa, iar fragmentele 
în creştere pot fi acoperite de gheaţă. Numai în apropierea 
liniei de îngheţ ne putem aştepta să existe fier în zona în 
care apa reacţionează cu acest element chimic ca să 
formeze oxidul de fier, un important compus din structura 
Pământului. Din informaţiile pe care le deţinem, corpul 
cosmic care începea să se contureze nu conţinea, în acea 
perioadă de început, multe elemente volatile sau uşoare. 

Toate aceste fenomene nu erau însă vizibile, fiindcă 
protosteaua, împreună cu discul ei circumstelar, se afla 
încă înăuntrul marelui nor de gaz. Situaţia avea să se 
schimbe nu peste mult timp. Dan Frost de la Universitatea 
din Bayreuth, în Germania, este autorul unui studiu dedicat 
celor mai vechi timpuri din istoria planetei noastre: „La 
început, totul era format din gaz, iar acest gaz începe să se 
condenseze în praf; praful începe apoi să se acumuleze 
sub formă de fragmente mici de materie, iar gravitația 
lucrează ca să le aducă împreună, mărindu-le 
dimensiunea". Curând, faza de concreştere despre care 
vorbim se încheie, tânărul Soare intrând într-o altă fază, 
denumită T Tauri, după numele primei stele la care a fost 
observată. în această fază, în interiorul Soarelui s-a 
declanşat un vânt puternic, care a suflat spre exterior, 
dispersând gazul din nebuloasa solară şi lăsând în urmă 
numai micile corpuri pietroase formate, cu diferitele lor 
compoziţii, în funcţie de distanţa la care se aflau faţă de 
proto- Soare. Acest fenomen a avut loc cu circa 4.568 de 
milioane de 
am in urma. 

„Corpurile rezultate erau din ce în ce mai mari, căci 
gravitația lucra fără îndoială mai departe", adaugă Dan 
Frost; „Când ating o anumită dimensiune - circa 500 de 
metri - presiunea din interior şi temperatura ridicată 
dinăuntru încep să producă modificări. Interiorul se 
topeşte, iar componentele materiei solide se separă. 
Energia eliberată în urma reacţiilor de dezintegrare 
radioactivă a elementelor cu viaţă scurtă - născute în 
cazanul cu materie rezultată în urma morţii generaţiilor 
anterioare de stele, precum izotopul aluminiu-26 - 
provoacă o încălzire internă suplimentară". înăuntrul 
acestor mici corpuri pietroase se forma miezul, 
transformându-se astfel semnificativ. Metalul, mai ales 
fierul, se acumula în centrul lor. La numai trei milioane de 


ani după declanşarea acestui proces, astfel de corpuri erau 
răspândite peste tot, iar unul dintre ele a supravieţuit până 
în ziua de astăzi. 

în iulie 2011, sonda spaţială Dawn lansată de NASA se 
afla departe de Pământ, apropiindu-se de asteroidul Vesta. 
Cu un diametru mediu de 525 km, Vesta este al doilea cel 
mai masiv corp din centura de asteroizi - o zonă cu corpuri 
cereşti aflate între orbitele planetelor Marte şi Jupiter. 
Acestea sunt considerate a fi, în general, rămăşiţe 
rezultate în urma procesului de formare a planetelor, 
excepţie făcând doar unele dintre ele, care ar fi trebuit să 
formeze noi planete, însă au fost împiedicate de 
perturbațiile gravitaționale ale atotputernicului Jupiter. 
Dawn se afla în spaţiu din septembrie 2007 şi era prima 
sondă trimisă să viziteze Vesta. Cea dintâi imagine a 
asteroidului fusese obţinută cu trei luni în urmă, când 
sonda se afla la peste un milion de kilometri distanţă, iar 
Vesta părea ceva mai mare decât un punct luminos. O lună 
mai târziu, sonda îşi folosea motoarele ionice pentru a 
decelera puţin, aşa încât să se deplaseze cu viteza 
potrivită intrării pe orbită. Spre marea uşurare a oamenilor 
de ştiinţă din toată lumea, manevra a reuşit, iar Dawn şi-a 
reaprins imediat propulsoarele pentru a cobori în spirală pe 
orbita de observare, realizând o rotaţie completă în jurul 
asteroidului în 69 de ore, la o altitudine de 2.750 km. 
Ulterior, s-a mutat mult mai aproape, ca să continue 
cartografierea de la 680 km înălţime. în emisfera sudică a 
asteroidului era sfârşit de vară, şi un crater larg domina 
regiunile polare din sud. 

Vesta reprezintă un mic univers cu totul aparte, 
deoarece ne oferă o perspectivă asupra felului în care 
arăta sistemul solar la începuturi. Acest asteroid ar putea fi 
singurul exemplu de planetezimal rămas în sistemul nostru 
solar, planetezimalul fiind unul dintre corpurile cereşti 
care, prin asamblare, a contribuit la formarea planetelor 
solide, precum Pământul. Mult sub craterele şi ravenele de 
la suprafaţă, se află un miez de fier - probabil de 220 km 
diametru -, format atunci când interiorul s-a încălzit 
suficient pentru a se topi. Acum, Vesta este aproape 
singur, însă altădată se număra printre numeroșii asteroizi 
care trăiau şi piereau în ciocniri violente pe măsură ce se 
strângeau în jurul tânărului nostru Soare. S-a întâmplat ca 
asteroidul Vesta să supravieţuiască şi să ne ofere o 


perspectivă asupra unui proces care, în alte părţi, s-a 
derulat până la definitivare. 

Iniţial, proto-Pământul nu prea oferea şanse de 
formare elementelor uşoare; ele nu se puteau condensa 
din gaz, căci razele Soarelui erau prea puternice. Dar 
lucrurile aveau să se schimbe. Planetezimalele se ciocneau 
unele de altele, împrăştiind fragmente în toate direcţiile şi 
schimbând gradientul compoziţiei chimice, anterior 
uniform, al materiei răspândite de Soare. în acest fel, 
Pământul s-a îmbogăţit cu elemente care s-au condensat 
în zonele cu temperaturi mai scăzute, aflate mai departe 
de Soare. Evenimente importante aveau loc şi la periferia 
sistemului solar. Planetele gigantice Jupiter şi Saturn se 
formaseră foarte repede şi începuseră să-şi modifice 
poziţia orbitelor, deplasându-se spre exterior şi azvârlind o 
mulţime de planetezimale bogate în substanţe volatile 
spre interiorul sistemului solar şi spre proto-Pământ. 

Totul s-a întâmplat incredibil de repede. Procesul 
transformării prafului nebular în planete complet formate a 
durat mai puţin de o sută de milioane de ani din cele 4,6 
miliarde ale istoriei sistemului nostru solar. Formarea 
miezurilor planetare a fost mult mai rapidă, de circa un 
milion de ani calculaţi din momentul condensării primelor 
substanţe solide. Pământul străvechi avea probabil cam o 
jumătate din dimensiunile de acum şi, pe măsură ce era 
bombardat, elementele mai grele se scurgeau spre miez, 
iar cele mai uşoare se ridicau la suprafaţă. în ciuda acestor 
ciocniri puternice şi a schimbărilor interne majore, 
Pământul se contura ca planetă. Straturile exterioare erau 
compuse din silicați mai uşori, formaţi când suprafaţa 
topită s-a răcorit, şi există chiar posibilitatea să fi apărut 
oceane cu apă aburindă în perioadele dintre ciocnirile 
catastrofale care au dus la vaporizarea lor, transformând 
din nou suprafaţa Pământului în magmă fierbinte. 
Astronomii au recreat acest episod. Pe ecranele 
computerelor, cercetătorii distribuie pe diverse orbite, în 
sistemul solar timpuriu, corpuri cereşti din rocă, de diferite 
dimensiuni, şi observă cum se ciocnesc. în cele din urmă, 
micile planete sunt înlocuite de câteva mai mari, iar la 
scurt timp după aceea ciocnirile dintre ele ajung să aibă, 
într- adevăr, forţa unui cataclism. 

Această perioadă incipientă din evoluţia Pământului a 
fost foarte scurtă, iar în urmă cu 4.417 milioane de ani, 


suprafaţa lui s-a răcit, făcând posibilă apariţia apei în stare 
lichidă; temperaturile din interior au ajuns la o valoare 
apropiată de cea din ziua de astăzi, ceea ce ne arată că de 
atunci Pământul s-a răcit, însă nu prea mult. Este chiar 
posibil ca primele stadii de evoluţie a vieţii să se fi 
desfăşurat în efemerele oceane din acele vremuri. 
Cercetând mostre ale celor mai vechi roci terestre, oamenii 
de ştiinţă sunt vădit impresionați de repeziciunea cu care 
au aparut primele forme de viaţă pe planeta noastră. lată 
cum stăteau lucrurile: Pământul se formase, dar avea 
dimensiuni ceva mai mici decât acum. Aerul nu era 
respirabil, însă exista apă în stare lichidă la suprafaţă. Se 
formase o scoarță primitivă, rezultată poate în urma 
activităţii vulcanice, iar înăuntru se afla un miez acoperit 
de o pătură groasă de rocă, pe care o numim manta. Era, 
din multe puncte de vedere, planeta pe care o cunoaştem 
în prezent. 

Unele lucrări recente avansează posibilitatea ca nu mai 
puţin de o jumătate din apa oceanelor de pe Pământ să se 
fi format înaintea Soarelui. Simulări detaliate realizate cu 
ajutorul computerului, care urmăresc evoluţia norului de 
praf şi gaz, sugerează că e mai probabil ca Pământul să fi 
moştenit apa de la norul respectiv decât ca ea să fi apărut 
ulterior. S-a considerat că, în nor, cristalele de gheaţă care 
s-ar fi format pe măsura condensării lui ar fi fost 
vaporizate şi s-ar fi transformat în hidrogen şi oxigen, însă 
în prezent oamenii de ştiinţă nu mai sunt atât de siguri de 
corectitudinea acestui raţionament. Dacă apa trebuia să se 
re-formeze ulterior, unii dintre ei au lansat ipoteza că 
procesul respectiv ar putea fi specific sistemului nostru 
solar, iar numeroasele sisteme planetare ce au luat fiinţă 
altundeva în spaţiu ar putea să nu dispună de aceeaşi 
cantitate de apă de care dispune sistemul nostru. Din 
moment ce apa este esenţială vieţii, după cum ştim, acest 
lucru ar putea să însemne că există posibilitatea ca alte 
sisteme planetare să nu fie propice vieţii. în prezent este 
din ce în ce mai evident că apa reprezintă un ingredient 
universal în procesul de formare planetară. Pentru că ştim 
deja că planetele sunt corpuri frecvent întâlnite în cosmos, 
este posibil ca planete aidoma Pământului, cu potenţial de 
dezvoltare a vieţii, să fie larg răspândite. 

Marea schimbare a intervenit cu 4.445 de milioane de 
ani în urmă. 


Dacă v-aţi fi afiat undeva pe suprafaţa Pământului cu 
ceva mai mult de 4.400 de milioane de ani în urmă, poate 
pe o insulă, v-ar fi fost greu să sesizaţi mişcarea corpului 
ce străbătea cu toată viteza spaţiul spre planeta noastră, 
deşi, de fiecare dată când v-aţi fi întors privirile într-acolo, 
vi s-ar fi părut puţin mai mare... căci acei corp ar fi avut 
dimensiunea planetei Marte. în ultimele douăzeci de 
minute, direcţia sa ar fi devenit înspăimântător de 
evidentă, iar urmarea, inevitabilă. Impactul avea să fie 
nimicitor; nu exista nici un loc care să vă aducă salvarea. 
Dacă ar fi apărut un semn primitiv de viaţă în acele oceane 
străvechi, el avea să dispară. Corpul ceresc îşi croieşte 
drum prin atmosferă în câteva clipe, dezlănţuind vânturi 
supersonice şi umplând văzduhul, pentru o fracțiune de 
secundă, de boomuri sonice. Forţele mareice deformează 
atât Pământul, cât şi acel corp uriaş, dându-le o uşoară 
formă de pară pe măsură ce se apropie unul de altul. 
Trebuie să fi existat un moment în care cele două planete 
s-au atins, umplându-şi reciproc atmosfera de roci, 
desfiinţând pentru totdeauna învelişurile gazoase ale celor 
două lumi. 

Brusc, sute de kilometri cubi de rocă sunt aruncaţi în 
spaţiu când cele două planete trec scrâşnind una pe lângă 
alta. Cele două lumi se contopesc într-o îmbrăţişare 
incandescentă, în numai câteva minute, o parte 
considerabilă se pierde în neant, iar restul materiei îşi 
schimbă culoarea în roşu orbitor. Roca supraîncălzită 
emană în spaţiu vapori fierbinţi şi unde de şoc cutremură 
ce a mai rămas din cele două planete. Noua planetă 
Pământ şi Luna luaseră naştere, şi nimic nu avea să mai fie 
vreodată la fel. Pentru o vreme, cele două corpuri care se 
ciocniseră rămân legate de o punte subţire de materie 
incandescentă, care începe să cadă fie pe suprafaţa unuia, 
fie pe a celuilalt, ori să se fragmenteze ca un şirag de 
mărgele. Corpul care provocase impactul ajunge la o 
distanţă de cel mult câteva diametre terestre, iar apoi 
cade a doua oară. De această dată, va fi complet distrus. 
Pământul, împreună cu noul material încorporat, e acum 
complet topit - o lume fluidă, clipocind încet sub 
bombardamente de meteoriți. în decurs de câteva ore de 
la impact, un inel de fragmente de rocă se formează în 
jurul Pământului, care este încă departe de a avea o formă 
sferică. Din materia aruncată în spaţiu după ciocnire, cea 


mai mare parte, dar nu toată, este în cele din urmă atrasă 
înapoi, spre Pământ. Fracţiunea rămasă în spaţiu s-a 
transformat în Luna noastră. Treptat, bombardamentul 
încetează, iar Pământul îşi poate continua evoluţia. 

Pământul şi-a revenit repede după transformările prin 
care a trecut, iar suprafaţa lui s-a solidificat, formând la 
exterior, cu circa 4.400 de milioane de ani în urmă, o 
scoarță dură, rezistentă ia intemperii, care există şi în ziua 
de astăzi. Oceanul de magmă s-a cristalizat dinspre 
interior spre exterior, formând mantaua. Rocile existente ia 
început au dispărut - nu au rămas decât câteva fragmente, 
însă trebuie să ştii unde să le cauţi. 


Notă 


5 
14. Jules Verne, op. cit., p. 121.Supraviețuitorii 


Jack Hills este o regiune deluroasă izolată dintr-un colţ 
aproape pustiu al uneia dintre ţările cele mai mari şi mai 
nepopulate din lume. în fapt, e vorba de un lanţ de dealuri 
scunde din districtul Murchison al Australiei de Vest. Din 
unele puncte de vedere, faptul că regiunea este izolată 
reprezintă o binecuvântare pentru oamenii de ştiinţă. La 
câteva sute de kilometri distanţă, se află în curs de 
implementare un proiect astronomic internațional de 
importanță majoră. Este vorba despre câteva sute de mici 
radiotelescoape cunoscute sub denumirea de Square 
Kilometre Array. Cercetarea universului grație undelor 
radio va ajuta la descoperirea multor lucruri noi. Ele 
trebuie ferite de interferența cu undele radio ale 
aparatelor folosite în mod curent de localnici, drept care 
acest colț al Australiei de Vest este ideal. E un teritoriu al 
crescătoriilor de oi, unde oamenii trăiesc în ferme răzlețe, 
nu în sate. Există puţine drumuri, iar oamenii de ştiinţă îşi 
parchează maşinile de teren şi pornesc pe jos spre culmile 
din Jack Hills, în căutarea unui afloriment anume. 

Interesul lui Simon Wilde pentru geologie s-a 
manifestat încă din anii de şcoală primară; a crescut în 
apropierea dealului Wrekin, sau, după cum spune el, a 
rocilor uriconiene— (neoproterozoice) care se întind de-a 
lungul graniţei cu Ţara Galilor, în comitatul Shropshire. 
După ce a studiat geologia, s-a alăturat Institutului de 
Cercetare Geologică al Australiei de Vest şi a primit 
sarcina de a cartografia distribuţia rocilor de lângă Perth. 
Ulterior a spus: „Să fi fost oare în lume, la vremea aceea, 
vreo slujbă mai bună?“ Acea sarcină de serviciu avea să-l 
conducă la descoperirea celei mai vechi roci gasite 
vreodată. 


Prima dată a auzit de regiunea Jack Hills din Australia de 
Vest în timp ce pregătea un raport de cercetare pentru cel 
deal Doilea Simpozion Internaţional referitor la Era 
Arhaică, organizat la Perth în 1980. S-a transferat la 
Institutul de Tehnologie al Australiei de Vest (astazi 
Universitatea Curtin)şi, alături de colaboratorul său, Bob 
Pidgeon, a propus o analiză a rocilor existente de-a lungul 
marginii vestice a crato genului Yilgarn - o structură 
granitică şi metamorfică veche de 2,8 miliarde de ani. „Am 
avut succes - şi aşa începe toată povestea, din moment ce 
a inclus şi episodul Jack Hills!" 

în următorii ani, Wilde şi o echipă de la Institutul de 
Tehnologie al Australiei de Vest, incluzându-i pe John 
Baxter şi Bob Pidgeon, au înaintat circa 800 km spre nord, 
de la Perth până la Jack Hills. în mod clar, era vorba despre 
o regiune cu roci străvechi. La vremea aceea, muntele 
Narryer, aflat în apropiere, la 60 km distanţă spre sud- 
vest, tocmai le furnizase oamenilor de ştiinţă cele mai 
vechi cristale de pe Pământ. Se ştiau însă puţine lucruri 
despre structurile geologice din Jack Hills. 

Primul strat exterior al Pământului - scoarţa - a fost 
puternic sfărâmat în primele zeci de milioane de ani care 
s-au scurs după ce s-a format Luna. La câteva sute de 
milioane de ani după aceea, Marele Bombardament Târziu 
l-a deformat din nou cu un potop de fărâmături de rocă 
variind în dimensiuni, de la cele ale unui continent până la 
altele mai mici, care au acţionat alte zeci de milioane de 
ani pentru a-i remodela suprafaţa. Deşi zdrobită şi 
crăpată, scoarţa a supravieţuit graţie unor grăunţi 
minusculi, atât de rezistenți că au dăinuit peste patru 
miliarde de ani şi, în timp, au fost încorporaţi în aproape 
fiecare tip de rocă. Dacă am cerceta atent, i-am putea 
identifica în stâncile de pe fundul mărilor, în rocile 
aruncate de vulcani sau în rocile modificate sub acţiunea 
temperaturii şi a presiunii. Ei se găsesc în nisipul plajelor şi 
al deşerturilor, în solul îngheţat al tundrei ori în cei fertil al 
pădurii ecuatoriale. Sunt foarte mici şi practic 
omniprezenţi. Oamenii de ştiinţă folosesc denumirea de 
cristale de zircon. 

„Am obţinut o recoltă destul de slabă dintr-o serie de 
probe, aşa că ne-am concentrat asupra probei W74, 
gândindu- ne că probabilitatea ca ea să conţină cei mai 


vechi grăunţi era mai mare. Cristalele de zircon prelevate 
au fost fixate corespunzător în răşină epoxidică şi luate la 
Canberra, pentru analize. Ulterior aveam să primesc un 
telefon de la Bob Pidgeon, care îmi spunea că dăduseră 
lovitura - descoperiseră doi grâunţi cu aproximativ 90 de 
milioane de ani mai vechi decât orice alt cristal adus de pe 
muntele Narryer." Vârsta rezultată prin procesarea datelor 
era de 4.276 milioane de ani. 

Terenul din Jack Hills a fost cartat timp de câţiva ani, 
dar acţiunea nu a dus la identificarea unor rămăşiţe mai 
vechi, iar pe la mijlocul anilor 1990 interesul pentru 
această zonă a început să scadă. A fost nevoie de o 
abordare nouă în ce priveşte cercetarea celor mai vechi 
rămăşiţe de rocă pentru a-i determina pe cercetători să 
revină la Jack Hills. 

Printre aceştia se numară şi John Valley, profesor 
„Charles R. Van Hise“ de geoştiinţe la Universitatea din 
Wisconsin. Rocile l-au pasionat dintotdeauna. „Locuiam în 
Boston când eram tânăr şi tata m-a luat într-o expediţie 
geologică; de atunci am păstrat un ciocan cu vârful ascuţit 
Şi o colecţie de roci.“ John Valley este interesat mai ales de 
petrologia  metamorfică, care studiază  recristalizarea 
rocilor sub presiune, la temperatură ridicată, dar şi 
modificările chimice şi mineralogice intervenite în astfel 
de condiţii extreme. A făcut mai multe călătorii în regiunea 
Jack Hills. „E un loc uimitor, aflat la vreo cinci sau şase 
sute de kilometri distanţă de Perth, în nord, iar Perth este 
oricum un oraş destul de izolat. Cu cincizeci de kilometri 
înainte de a ajunge în Jack Hills, trecem de ultima zonă 
populată. Relieful este surprinzător de plat. Există doar 
dealuri scunde care se desfăşoară spre nord, de la est la 
sud, ori spre vest. Motivul pentru care sunt 
considerate dealuri se datorează 
conglomeratelor cuarţoase şi gresiilor foarte dure din 
alcătuirea lor, care au rezistat procesului de eroziune. 
Când am fost prima dată acolo, am văzut o mică 
protuberanţă pe coasta dealului şi am decis să o cercetăm 
mai îndeaproape.“ Bob Pidgeon şi John Valley au colectat 
în total 31 de probe dintr-un afloriment destul de 
proeminent de pe coasta estică a dealului Eranondoo. Nu 
aveau cum să ştie atunci că proba W74 le va furniza cele 
mai vechi fragmente de rocă descoperite vreodată pe 


Pământ. 

John Valley: „Acum vreo cincisprezece ani, am avut un 
student interesat să cerceteze roci de vârste diferite. Este 
vorba despre William Pack, în prezent profesor la 
Universitatea Colgate. Analizam oxigenul din fragmentele 
de zircon provenite din diverse ere. Ne-am gândit că 
trebuie să studiem cel mai vechi oxigen pe care îl putem 
găsi pe Pământ, dacă a rămas în cantităţi infime în 
cristalele de zircon“. în felul acesta ar fi obţinut, credeau 
ei, o perspectivă asupra compoziţiei primordiale a 
Pământului. 

Iniţial, Valley încercase să obţină cristale de zircon din 
roci canadiene de patru miliarde de ani vechime, însă 
efectul radiaţiilor făcuse măsurătorile neconcludente. „Mai 
târziu, la o întrunire ţinută în 1998 la Beijing, l-am întâlnit 
pe Simon Wilde şi am stat de vorbă. Simon fusese implicat 
în descoperirea cristalelor de zircon de 4,2 miliarde de ani 
vechime din regiunea Jack Hills, aşa că l-am întrebat dacă 
aş putea măsura proporţia izotopilor de oxigen din 
compoziţia lor. Mi-a spus că nu deţine cristalul de 4,2 
miliarde de ani despre care se scrisese în presă cu circa 
zece ani înainte, dar m-a asigurat că are o sticlă cu 
cristale nedatate provenite din aceeaşi probă, că va mai 
data câteva şi va vedea dacă îmi poate găsi unul foarte 
vechi. S-a apucat de lucru în 1999 şi imediat, în a doua zi 
de analize, a găsit un zircon de 4,3 miliarde de ani, care, la 
vremea aceea, era cel mai vechi mineral descoperit până 
atunci. Chiar şi cristalele de 4,2 miliarde de ani erau 
considerate neînchipuit de vechi în momentul în care au 
fost descoperite, deoarece toată lumea credea că planeta 
noastră trecuse la început prin schimbări atât de violente, 
încât nimic nu le-ar fi putut rezista. Aşa se face că, atunci 
când a găsit o mostră de 4,3 miliarde de ani, Simon a fost 
extrem de entuziasmat. Descoperirea era oarecum 
intimidantă, fiindcă contrazicea tot ceea ce gândea fiecare 
dintre noi.“ 

Simon Wilde le-a trimis cristalele lui John Valley şi 
William Pack, iar ei le-au luat la Universitatea din 
Edinburgh, care la vremea aceea avea cel mai bun 
echipament din lume pentru măsurarea proporţiilor 
izotopilor de oxigen. „Problema consta în faptul că acele 
cristale de zircon erau atât de mici încât nu puteau fi 


analizate prin metode convenţionale. în laboratorul de la 
Universitatea din Wisconsin puteam analiza probe de un 
miligram, dar echipamentul de la Edinburgh îmi permitea 
sa analizez mostre de un milion de ori mai mici. Neam 
publicat rezultatele în revista Wature, în 2001. Fără să 
ştim, un alt grup, auzind de descoperirea noastră, a plecat 
la Jack Hills, a prelucrat concomitent cu noi datele 
furnizate de mostre şi a publicat un articol imediat după al 
nostru, prezentând rezultate similare, deşi nu avea nici un 
zircon atât de vechi.“ 

Dat fiind că existau două lucrări conţinând concluzii 
similare, care proveneau de la două laboratoare şi de la 
două grupuri de lucru independente, ele s-au bucurat de 
recunoaştere pe scară largă, chiar dacă descoperirea unor 
minerale atât de vechi a fost surprinzătoare. „Din câte 
ştiu“, spunea John Valley, „există şase cristale de zircon 
despre care s-au furnizat informaţii în presa scrisă - două 
dintre ele ne aparţin - şi care depăşesc vârsta de 4,35 
miliarde de ani“. Zirconul W74 făcea parte din scoarţa 
originară a Pământului,  solidificată la începuturile 
existenţei planetei; se deosebea mult de cea de acum, 
fiind sub dominaţia unei Luni abia născute. 

Zirconul cu pricina nu stabilise doar un nou record, ci 
era, în aceeaşi măsură, o mare enigmă. Datele privitoare 
la izotopii oxigenului din străvechiul zircon sugerau că 
făcuse parte dintr-o scoarță care, anterior, interacţionase 
cu ape de suprafaţă relativ reci. Cum se putea aşa ceva? 
Pământul la vremea aceea fusese un adevărat... iad, şi 
orice apă de suprafaţă ar fi fost transformată instantaneu 
în abur. Totuşi, dovezile apăreau neincetat. Acest cristal 
aparte de zircon venise în contact cu apa. Un studiu 
suplimentar efectuat asupra izotopilor de oxigen din 
cristalele de zircon obţinute dintr-o altă probă prelevată 
din acelaşi loc ca W74 - studiu iniţiat în 1999, cu 
participarea lui Bob Pidgeon de la Universitatea Curtin, 
alături de Mark Harrison şi Steve Mojzsis de la UCLA - a 
ajuns la o concluzie similară. Datele furnizate de cristalele 
de zircon din Eranondoo rescriau istoria timpurie a 
Pământului. 

Timp de milioane de ani după ciocnirea titanică care a 
dus la formarea Lunii, suprafaţa Pământului a fost 
compusă dintr- o materie fluidă, turbulentă, şuierătoare, 


din care ieşeau mereu roci incandescente. Atmosfera era 
formată din abur, sulf şi alte gaze nocive; nu este 
surprinzător faptul că oamenii de ştiinţă numesc această 
eră Hadean, căci totul aducea pe atunci cu imaginea 
Hadesului. Indiferent ce forme primitive de viaţă ar fi 
existat înainte de ciocnire, acestea au fost distruse, iar 
Pământul era din nou lipsit de orice fel de vieţuitoare. Apoi 
însă, în lipsa unei atmosfere protectoare, suprafaţa lui a 
radiat căldură spre exterior şi, pe măsură ce s-a răcit, a 
început să formeze o crustă subţire. Fizica ne spune că 
este destul de dificil de menţinut multă vreme la suprafaţă 
o rocă foarte încinsă. Planeta va forma o crustă în 
aproximativ două milioane de ani. O suprafaţă compusă 
din rocă fierbinte radiază căldură în spaţiu cam de 
100.000 de ori mai repede decât o suprafaţă compusă din 
rocă mai rece. Oceanele de magmă de la suprafaţa 
Pământului nu puteau exista timp de sute de milioane de 
ani. 

Informaţia pe care ne-o furnizează cristalele de zircon 
este că în urmă cu circa 4,4 miliarde de ani s-a format o 
crustă care era diferită din punct de vedere al compoziţiei 
chimice de rocile aflate dedesubt. Unii oameni de ştiinţă o 
numesc crustă sau scoarță protocontinentală. Nu ştim 
dacă existau mase continentale masive, dat fiind că nu-i 
cunoaştem aria de răspândire. Există opinii potrivit cărora 
se formase o singură masă continentală masivă, egală cu 
masele continentelor de astăzi, dar nu putem fi siguri de 
acest lucru. 

Mai este un factor care a influenţat condiţiile de mediu 
de pe Pământ în perioada lui timpurie şi formarea scoarţei. 
Astrofizicienii sunt de părere că Soarele avea, pe vremea 
aceea, o putere mai mică decât astăzi. Odată ce acceptăm 
ideea că geofizicienii şi cristalele de zircon ne spun 
adevărul despre perioada de început a Pământului, 
chestiunea tânărului Soare devine relevantă. 
Luminozitatea Soarelui în urmă cu circa 4,4-3,5 miliarde de 
ani trebuie să fi fost de aproximativ 70% din cea de astăzi. 
Cea mai mare parte a energiei de la suprafaţa Pământului, 
dacă nu provine de la magmă, este furnizată de Soare. 
Prin urmare, întrebarea care se pune nu e de ce Pământul 
timpuriu a fost ca un iad, ci de ce n-a fost ca un bulgare 
de zăpadă. Pământul din Era Hadeană ar fi putut fi 


acoperit cu ghețari tocmai până la Ecuator. 

John Valley este de părere că cristalele de zircon s-au 
format din roci retopite de la suprafaţa Pământului, care 
au interacţionat cu apa lichidă. Totodată, Valley susţine că 
a fost necesară o interacţiune la temperaturi scăzute 
pentru a observa în cristalele de zircon rezultatele pe care 
le-am analizat. Cele mai vechi roci pe care le avem, 
mostre ale primei scoarţe a Pământului, sunt aceşti mici 
grâunţi cu diametrul unui fir de păr uman. La fel ca poetul 
William Blake, Valley spune: „Să vezi o lume într-un fir de 
nisip“. 

Aşa se face că am privit prin ocularul unui microscop 
la un cristal de zircon. Mineralul era fixat pe o lamă de 
sticlă şi, ridicându-l mai sus, spre fasciculul luminos, 
constat că este abia vizibil cu ochiul liber, însă graţie 
microscopului se transformă într-un întreg univers - un 
cristal minuscul, conţinând alte cristale mai mici. Pe 
măsură ce ajustez imaginea, pot observa diferite fațete 
ale cristalului  sclipind efemer în momentul trecerii 
punctului de focalizare deasupra lor. Are zone decolorate a 
căror existenţă se explică prin prezenţa mineralelor 
blocate în interior încă de la formare, cu nenumărate 
milioane de ani în urmă. întârzii la microscop pentru a 
contempla cel mai vechi fragment de materie existent pe 
planeta Pământ. 

Există însă şi roci puţin mai tinere decât aceste cristale 
de zircon, roci pe care le poţi ţine în mână şi care se 
găsesc într- un singur loc de pe Pământ. 

La începutul filmului mut Nanook of the North, turnat 
în 1922, citim următoarele cuvinte:  „Misterioasele 
Tărâmuri Sterpe - dezolante, pline de bolovani, măturate 
de vânturi spaţii nesfârşite aşezate parcă deasupra lumii". 
Către aceste tărâmuri sterpe trebuie să călătorim pentru a 
putea ţine în mână cele mai vechi roci de pe planetă. 
Rocile au ramas la suprafaţă după mai mult de patru 
miliarde de ani şi s-au format când Pământul era foarte 
diferit de cel de astăzi, nu după mult timp de la impactul 
care a dus la naşterea Lunii. Dacă viaţa Pământului ar 
putea fi cuprinsă într-o singură zi, atunci umanitatea ar 
apărea cu doar 20 de secunde înainte de miezul nopţii. 
Aceste roci se aflau deja la dispoziţia noastră cam de la 
ora 1 a.m. 


Pentru a ajunge la ele, trebuie să luăm o cursă a 
companiei canadiene Air Inuit de o mie de dolari biletul 
pentru cinci ore şi zece minute de zbor cu un avion 
Bombardier Dash de cincizeci de locuri, care să ne ducă de 
la Montreal spre nord. Următoarea oprire va fi în oraşul 
Inukjuak, aflat în vecinătatea locului în care au fost filmate 
scenele din Wanook of the North, pe coasta golfului 
Hudson din Canada. Dacă priviţi orice hartă sau 
reconstituire care arată cum s-au deplasat continentele 
de-a lungul a sute de milioane de ani, veţi constata că 
puteţi să distingeţi cu uşurinţă golful Hudson. El reprezintă 
un element durabil, rămas relativ neschimbat odată cu 
trecerea anilor. lnukjuak are o populaţie de circa 1.500 de 
persoane, care îşi câştigă existenţa din turism. în oraş 
există un hotel, dar nici un restaurant. 

Inukjuak se află pe malul nordic ai râului Inukjuak, 
cunoscut pentru vâltorile şi apele sale de nuanţa 
turcoazului. Numeroasele situri arheologice răspândite de- 
a lungul râului stau mărturie că această regiune este 
locuită de mii de ani. în ciuda tuturor vicisitudinilor, 
oamenii au rămas aici. Vara, peisajul oferă privirii coline 
unduitoare, spaţii deschise şi aflorimente monotone de 
roci cenuşiu-maronii. La începutul secolului XX i s-a dat 
denumirea de Port Harrison, iar compania franceză de 
comercializare a blănurilor Revillon Freres a deschis un 
magazin în regiune. Hudson's Bay Company şi-a deschis 
de asemenea un sediu în 1920, iar în 1936 a preluat 
compania Revillon Freres. în 1935 au fost inaugurate un 
oficiu poştal şi un post al Poliţiei Regale 
Canadiene Călare, un centru sanitar în 1947 şi o şcoală în 
1951* în 1962, se deschidea un magazin cooperatist, iar în 
1980 Inukjuak era declarat, cu toate formele legale, 
municipiu* Oamenii nu s-au grăbit să se statornicească în 
Inukjuak. Deşi civilizaţia ajungea treptat şi în aceste locuri, 
majoritatea  inuiţilor şi-au continuat stilul de viaţă 
tradiţional nomad, începând să se stabilească în localitate 
abia în anii 1950. 

La patruzeci de kilometri sud de localitate, mai exact 
la o distanţă de o oră şi jumătate de călătorie cu barca de- 
a lungul liniei țărmului, se află centura de roci 
Nuwuagittuqg. Această rocă este dură şi are granulaţie fină, 
fapt care le arată geologilor că s-a răcit rapid. La atingere, 


pare a fi ca multe alte roci pe care le putem găsi în 
regiunile străvechi ale globului, însă când ţinem în mână o 
astfel de rocă, cu totul deosebită, trebuie să ne gândim că 
acela este singurul loc de pe Pământ unde se află roci din 
Hadean, prima eră geologică. Planeta noastră se afla în 
plin proces de răcire, după ciocniri produse de-a lungul a 
sute de milioane de ani; atmosfera era otrăvitoare, iar 
fulgerele brăzdau necontenit cerul. Oceanele de magmă 
fierbeau înăbuşit. Nu a rămas mare lucru din intervalul de 
timp cuprins între 4,4 şi 3,8 miliarde de ani în urmă. 
Jonathan O'Neil de la Universitatea din Ottawa a fost 
întotdeauna interesat de perioada formării Pământului şi 
de modul în care s-au conturat primele continente. 
Studiind geologia, a ridicat tot felul de probleme la care nu 
a primit răspunsuri satisfăcătoare, aşa că a aprofundat 
cercetarea şi a devenit fascinat de roci - de cele mai vechi 
dintre ele fapt ce l-a determinat să se îndrepte către 
strania centură de roci Nuwuagittug. „Sunt nişte roci 
foarte neobişnuite ca aspect. Faptul că îţi atrag atenţia nu 
are nimic de-a face cu vechimea lor. De regulă, rocile 
străvechi sunt foarte închise la culoare sau negre, dar 
aceste nuanţe sunt cu totul ieşite din comun. Bej pal. Noi 
nu mai văzuserăm niciodată până atunci o astfel de rocă. 
Interesant pentru mine era faptul că aceste roci 
păstraseră în compoziţia lor chimică urme ale felului în 
care sau format." O'Neil şi-a adus rocile în laborator, ca să 
le tortureze - aşa cum spune adesea. Le pisează sau le 
taie în felii atât de subţiri, că lumina trece prin ele, 
dezvăluindu-le structura internă. Iniţial, el crezuse că 
rocile din centura Nuwuagittuqg trebuie să fie exact ca 
rocile cele mai vechi cunoscute până atunci, şi anume cele 
din Groenlanda, cu o vechime de 3,8 miliarde de ani. 
Curând şi-a dat seama însă că aceste roci erau mult mai 
vechi. Ele suferiseră o serie de transformări, însă tot mai 
conţineau  „ceasuri" izotopice. Diferitele versiuni ale 
aceluiaşi element chimic - izotopii - se transformă şi ele. 
Măsuraţi izotopii - de pildă, pe cei ai elementelor samariu 
şi neodim - şi puteţi determina vârsta rocii. în ceea ce 
priveşte rocile de la Nuwuagittug, ele nu erau doar vechi, 
ci şi cu totul deosebite. Aşa cum spunea Jonathan O'Neil: 
„Potrivit imaginii pe care ne-am format-o, Hadeanul a fost 
o mare minge de foc, iar Pământul era topit în întregime. E 


greşit. Acum, imaginea se schimbă în mare măsură". 

Judith  Coggon, o tânără cercetătoare de la 
Universitatea din Bonn, descrie foarte clar impresiile 
produse în prezent de aceste noi concepţii cu privire la 
Pământul primordial. „Felul în care arăta Pământul la 
începuturile sale se prezintă mult mai limpede; de fapt, cel 
mai interesant lucru în momentul de faţă este că noi 
găsim tot mai multe dovezi că Pământul a devenit, foarte 
repede după formarea lui, asemănător cu planeta pe care 
o cunoaştem astăzi." 

Dar oare cum s-a întâmplat ca rocile Nuwuagittuqg să 
supravieţuiască peste patru miliarde de ani şi să reziste ca 
atare în structura Pământului? Ne-am obişnuit cu ideea că 
structurile continentale longevive numite cratogeni au 
rezistat deoarece erau făcute din roci uşoare, care pluteau 
pe rocile mai dense de dedesubt. Apoi s-a descoperit că 
aceste structuri au rădăcini adânci care ajung până la 
rocile încinse, aproape maleabile, de sub ele, asigurându- 
le astfel o anume stabilitate, dar de fapt nu deţinem o 
explicaţie completă a fenomenului. 

Jonathan O'Neil îşi imaginează că stă lângă rocile 
Nuwuagittug, dar nu în ziua de astăzi, cum a făcut de 
multe ori, ci curând după formarea lor, cu peste 4 miliarde 
de ani în urmă. „Aceste roci s-au format în mare măsură în 
acelaşi timp cu Luna, sau imediat după ce s-a format 
Luna. Dacă am fi privit spre cer de aici, am fi putut vedea, 
probabil, vulcanii existenţi pe Lună la acea vreme." 

Este important să ştim cum arăta Pământul primordial 
pentru a înţelege călătoria noastră următoare, căci 
secretele structurii Pământului au fost ascunse în cursul 
perioadei de început a existenţei lui. în miliardele de ani 
scurse de la sfârşitul Hadeanului, suprafaţa Pământului a 
suferit modificări, însă interiorul lui, cu o singură excepţie 
notabilă, este în mare măsură acelaşi. Omul primitiv a 
migrat de-a lungul continentelor, a pus bazele civilizaţiei şi 
a construit întinse aşezări umane, numai pentru a vedea 
că toate depind de forţe puţin înţelese din interiorul 
Pământului. Am fost martori la naşterea planetei noastre. 
înainte de a cobori în adâncuri, trebuie să schiţăm drumul 
pe hartă, şi pentru asta avem nevoie de cutremure. 


Notă 


o 
15. In orig. Uriconian hills (eng.).Mesagerele 


începutul zilei de 18 aprilie 1906 a fost cât se poate de 
obişnuit în marele oraş al Vestului, San Francisco, un 
centru urban aglomerat, unde locuiau o jumătate de 
milion de oameni, însă în al treisprezecelea minut după 
ora cinci dimineaţa liniştea a fost spulberată. O vibraţie 
uşoară a zgâlţâit oraşul timp de 65 de secunde, apoi a 
încetat. Oamenii au răsuflat uşuraţi. Poate că asta era tot. 
Apoi, zece secunde mai târziu, a urmat o mişcare 
puternică; de această dată, totul a durat două minute şi 
jumatate. Un bărbat care ieşise din casă devreme a spus 
ulterior că a văzut cutremurul venind spre el „ca valurile 
mării". Kathryn Hulme, romanciera, a scris: „Muietul 
depărtat al pământului răsuna dincolo de podea, sub 
picioarele noastre. O crăpătură s-a deschis în perete şi s-a 
întins ca o venă până la şipca de sub tencuială. Ne-am 
năpustit pe hol pe lângă tablourile care se mişcau şi ne- 
am oprit îngroziţi când harpoanele din Alaska au căzut de 
pe coarnele de cerb de care erau prinse... în hoteluri, 
oamenii s-au grăbit să coboare de la etajele superioare, în 
cămâăşi de noapte. Străzile s-au umplut de lume, iar unii 
strigau: «Căiţi-vă, căiţi- vă, Domnul ni l-a trimis!»". 

Magistralele de gaz s-au spart şi, în doar câteva 
momente, a început infernul. Timp de câteva ore posturile 
de telegraf au izbutit să transmită celor din afara oraşului 
veşti despre calamitate, dar flăcările au ajuns şi acolo, iar 
San Francisco a fost rupt de restul lumii. Mahalaua cu 
cocioabe din lemn fusese dărâmată de prima vibraţie. 
Furtunurile carelor de intervenţie ale pompierilor erau 
conectate la hidranţi, dar nici un strop de apă nu ajungea 
la ele. Oraşul era sortit pieirii. 


De-a lungul istoriei au existat oraşe distruse de seisme, 
sate îngropate sub alunecări de teren provocate de 
mişcările telurice şi ţărmuri măturate de tsunami. Lisabona 
în 1755 şi San Francisco în 1906: fiecare a reprezentat un 
punct de cotitură în evoluţia noastră. Lisabona - pentru 
spulberarea miturilor referitoare la cauzele cutremurelor, 
San Francisco - pentru protocoalele de securitate adoptate 
ulterior în domeniulconstrucţiilor şi pentru situaţii de 
urgenţă. Lisabona era, de asemenea, un oraş înfloritor şi 
unul dintre cele mai aglomerate porturi europene, cu 
negustori a căror bogăţie ajunsese legendară. Lisabona 
mai avusese parte de cutremure, însă nici unul comparabil 
cu cel din 1755. 

Era Sărbătoarea Tuturor Sfinţilor şi oamenii se 
îndreptau spre biserică. La ora 9.40 a.m., s-a auzit un 
„Vuiet subteran ciudat, înspăimântător, asemănător cu 
bubuitul unui tunet îndepărtat". Totul a durat trei minute. 
Oamenii au năvălit pe străzi, implorând disperaţi îndurarea 
divină. La un moment dat, s-a lăsat liniştea şi, la fel, s-a 
nascut speranţa că s-a terminat. Apoi a urmat un al doilea 
şoc. Praful a învăluit oraşul şi cineva a strigat: „Vine 
marea!" Şi marea a venit, revărsând trei valuri gigantice, 
devastatoare. 

în incendiul declanşat au ars opere de Tiţian, Correggio 
şi Rubens. Doamne în rochii fine au luat-o la goană alături 
de cei săraci, sărind peste moloz şi morţi, încercând să 
fugă din calea valurilor, dar nimeni nu s-a putut mişca 
suficient de repede în faţa apei care a curăţat tot ce i-a 
stat înainte. Animalele alergau peste tot, iar după ce 
valurile s-au mai domolit tâlharii s-au repezit, care mai de 
care, să dea lovitura. O pauză; se sfârşise oare? Preoţii au 
venit printre muribunzi pentru o ultimă rugăciune. Mulţi au 
murit nespovediţi. Două ore mai târziu a urmat a treia 
undă de şoc, care a distrus ce mai rămăsese din oraş şi, 
totodată, speranţele celor care se zbăteau să iasă de sub 
dărâmături ori să scape de flăcări. 

Madridul, aflat la 180 km distanţă, a resimţit undele de 
şoc ale celui mai mare dezastru înregistrat până atunci. 
Pagubele din Africa de Nord erau pe măsura celor din 
Lisabona. Scoţia, Norvegia, Suedia şi America au avut 
parte de maree anormale. Pentru unii însă, şocul religios a 
fost la fel de intens ca cel produs de cutremurarea 
pământului. Regele Franţei a promis ca de Paşte să 


primească sacramentul şi să renunţe la amantă. Ce trebuia 
blamat? Oare arderea ereticilor? în Anglia, pastorul John 
Wesley a scris un scurt pamflet, Serious Thoughts 
Occasioned by the Late Earthquake at Lisbon („Gânduri 
apăsătoare pricinuite de ultimul cutremur de la Lisabona'], 
care s-a bucurat de vânzări notabile. 

Seismul din 1755 de la Lisabona a reprezentat un 
punct de cotitură în ce priveşte înţelegerea felului în care 
este alcătuit Pământul. A fost primul seism ce avea să fie 
studiat ştiinţific prin compararea observaţiilor efectuate, 
verificarea lor minuțioasă şi utilizarea acestora la 
conturarea unei perspective de ansamblu asupra 
fenomenului respectiv. Cutremurul i-a determinat pe 
oameni să gândească şi să-şi schimbe opiniile referitoare 
la asemenea catastrofe naturale. Reverendul John Michell, 
profesor de geologie la Cambridge, a declarat că seismele 
îşi au în mod categoric originea în interiorul Pământului. 
„Cutremurele sunt unde cauzate de deplasarea maselor de 
roci din adâncuri... mişcarea pământului în timpul 
cutremurelor este parţial vibratorie şi parţial propagată 
prin unde care se succedă una după alta.“ Cu numai trei 
ani înainte, Societatea Regală anunţase că „seismele se 
produc doar atunci când lumea are nevoie să fie supusă 
unor cazne“. 

La nivel global, Pământul nu eliberează o mare 
cantitate de energie prin intermediul cutremurelor. Planeta 
noastră se răceşte încet după imensa explozie sub semnul 
căreia s-a născut. Nu se răceşte însă extrem de mult, căci 
interiorul ei fierbinte este bine izolat de mantaua 
superioară de rocă. Circa 46 de terawaţi ajung la suprafaţă 
din interior, unii dintre ei din nucleu, majoritatea din 
manta, răcirea planetei noastre fiind compensată de 
încălzirea interioară datorată dezintegrării elementelor 
radioactive. Această energie este suficientă pentru a 
stimula mişcările interne şi de suprafaţă ale planetei 
noastre, însă e în cantitate mult mai mică decât energia 
primită de atmosferă şi de suprafaţa terestră de la Soare. 
în fiecare an, numai circa 1% din energia existentă în 
interiorul planetei este eliberată sub forma cutremurelor, 
dar chiar şi aşa, după standardele noastre, cantitatea este 
semnificativă. 

Pe Pământ se produc în fiecare zi 50 de seisme 
suficient de puternice pentru a fi simţite şi, o dată la 


câteva zile, unui suficient de puternic pentru a deteriora 
clădirile. Se estimează că numărul lor ajunge la 900.000 
pe an, dar majoritatea sunt prea slabe pentru a fi sesizate. 
Totuşi, în fiecare an se produc în medie 20 de seisme care 
provoacă pagube serioase, iar o dată la câţiva ani survine 
un cutremur de proporţii. Mişcarea seismică ia naştere în 
învelişul Pământului - mai exact la nivelul scoarţei -, unde 
rocile sunt reci şi  sfărâmicioase. Presiunea creşte, 
tensiunile se acumulează şi, atunci când depăşesc 
rezistenţa rocii, are loc cutremurul. Cutremurele ne- au 
oferit mai multe informaţii despre structura Pământului 
decât orice alt fenomen. Undele de şoc emise traversează 
globul şi coboară mult în interior, fiind reflectate şi deviate 
de structurile geologice aflate acolo. Aceste unde de şoc 
sau unde seismice, aşa cum se mai numesc, sunt 
mesagerele din adâncuri. 

China a fost întotdeauna zguduită de cutremure de 
mare magnitudine. Cel din 1556 a ucis circa 800.000 de 
oameni, şi cam aşa s-a întâmplat pe tot parcursul istoriei 
acestei ţări. într- o bună zi, astronomul de curte al dinastiei 
Han a decis să ia unele măsuri şi a construit un dispozitiv 
care să le monitorizeze. O copie a dispozitivului se află 
acum în salonul expozițional al Muzeului Naţional al Chinei 
din Beijing. Este vorba de o imensă urnă numită Houfeng 
Didong Yi, ceea ce înseamnă „Instrument care cercetează 
vântul şi mişcările pământului". Pe suprafaţa urnei sunt 
sculptate opt capete de dragon coborând fiecare către o 
broască râioasă cu gura căscată în sus. Este o copieaunui 
dispozitiv despre care se spune că ar fi fost inventat de 
Zhang Heng (78-139 d.Cr.) în anul 132 d.Cr. Heng a fost un 
matematician strălucit, pe care în zilele noastre l-am fi 
numit om de ştiinţă. Aplicând acelaşi principiu cu privire la 
evenimentele petrecute pe boltă, deasupra lor, chinezii 
credeau că fenomenele naturale manifestate pe scară 
largă pe pământ erau semne din ceruri, sentinţe cu privire 
la imperiu şi împărat, care puteau duce la reafirmarea sau 
la încheierea mandatului conducătorului. 

Dispozitivul lui Heng a fost construit în capitala Chinei, 
Henanfu (actualul oraş Luoyang din provincia Henan). La 
un moment dat, sau cel puţin aşa spune legenda, o bilă a 
căzut din gura unui dragon de pe urnă; dat fiind că nu s-a 
simţit nici o vibraţie la nivelul solului, învățații au fost 
profund dezamăgiţi. Multe zile mai târziu s-au primit 


informaţii despre un cutremur produs în Longxi (în actuala 
provincie Gansu), la 

1.0 km distanţă. Nu ştim exact cum funcţiona 
mecanismui din interiorul dispozitivului. Seismologii din 
secoiele XIX şi XX au emis ipoteze cu privire la 
mecanismele care au reprodus modul de funcţionare al 
celui inventat de Zhang Heng. Se presupune că o vibraţie 
slabă provenită de la un cutremur produs la mare distanţă 
va determina pendulul să se încline în direcţia respectivă. 
Poziţia bilei căzute indică direcţia în care s-a produs 
cutremurul. Legenda spune că la un moment dat 
dispozitivul a detectat un cutremur şi, cinci zile mai târziu, 
a sosit un călăreț aducând confirmarea producerii lui, 
exact în direcţia indicată de dispozitiv. Povestea este 
frumoasă, însă eu nu cred în veridicitatea ei, din moment 
ce dispozitivul, în opinia mea, a fost probabil ineficace. 
Documentele chinezeşti amintesc de seismoscopul lui 
Zhang Heng şi de altele aidoma lui, însă numai până ia 
invazia mongolilor. Ulterior nu a mai fost menţionat, de 
parcă nici n- ar fi existat. Următorul seismoscop a fost 
inventat în Franţa, în 1703. 

jean de Hautefeuille (1647-1724), un bărbat cu idei 
strălucite, care nu le analiza însă suficient pentru a le 
vedea dând roade, a propus ca un bol să fie umplut cu 
mercur, aşa încât un eventual cutremur să ducă la 
vărsarea câtorva picături din lichidul argintiu. Pentru a fi 
determinată direcţia din care vine unda de şoc, picăturile 
căzute în fiecare dintre cele opt direcţii principale ale 
cadranului unei busole urmau să fie colectate de nişte 
cavităţi sau recipiente asemănătoare cu gurile căscate ale 
broaştelor râioase de pe dispozitivul lui Heng. Hautefeuille 
credea că instrumentele de acest fel puteau aduce o 
contribuţie importantă la înţelegerea mişcărilor 
Pământului, afirmând totodată că observaţiile făcute, cât 
de numeroase cu putinţă, ne puteau ajuta să învăţăm mai 
mult despre cutremure. Din nefericire, este posibil ca 
aceasta să fi fost una dintre ideile abandonate, deoarece 
nu există nici o dovadă solidă privind realizarea 
dispozitivului respectiv. 

Ceva mai târziu, în 1731, inventatorul italian Nicola 
Cirillo a folosit pendule simple pentru a studia o serie de 
cutremure care au afectat oraşul Napoli în decurs de 20 de 
ani. Apoi, Andrea Bina (1724-1792), profesor de filozofie la 


mănăstirile benedictine din Italia, a propus utilizarea unui 
pendul cu o limbă indicatoare ataşată în capătul de jos, 
deasupra unei tăvi cu nisip fin. Mişcarea era trasată pe 
nisip, pentru a se putea vedea dacă era „regulată, 
unduitoare, tremurătoare sau neregulată". Se pare că Bina 
a construit instrumentul, însă nu ştim dacă acesta a 
înregistrat vreo mişcare telurică. 

Dezvoltarea tehnologiei detectării cutremurelor, în 
particular a celor produse la mari distanţe, a fost un 
proces îndelungat: abia la sfârşitul anilor 1800 
seismometrele erau, într-o anumită măsură, eficiente. în 
schimb, sunt de-a dreptul remarcabile rezultatele obţinute 
în urma unor simple observaţii. în 1764, sir William 
Hamilton era numit ministru plenipotenţiar la curtea 
regelui din Napoli. Om cu preocupări ştiinţifice de mare 
anvergură, el a studiat îndelung aflorimentele vulcanice, 
trimițând în ţara natală mostre de săruri şi sulf. A fost 
martor la erupțiile Vezuviului din 1776 şi 1777, precum şi 
la intensul cutremur care a lovit Calabria în 1783. Era de 
parere că vulcanii sunt cei care declanşează cutremurele 
Şi, drept urmare, a scris: „Cutremurele actuale sunt 
provocate de activitatea unui vulcan al cărui focar pare să 
se afle la mare adâncime'*. A trimis un raport la Societatea 
Regală despre pagubele provocate de cutremur în zona 
afectată, scoțând în evidenţă faptul că pagubele cele mai 
mari nu se înregistrează în punctul de pe suprafaţa 
Pământului în dreptul căruia se estimează că s-ar afla 
sursa lui, ci la circa 35 km distanţă. „Pur şi simplu, am 
observat că pagubele produse clădirilor, dar şi rata 
mortalităţii se prezintă diferit în funcţie de distanţa, mai 
mică sau mai mare, la care se aflau ţinuturile faţă de 
presupusul centru al răului." 

Totuşi, sir William Hamilton - iubitorul de vulcani - nu a 
rămas în istorie pentru contribuţia adusă la studiul 
vulcanilor şi al cutremurelor, şi e păcat. Prima lui soţie 
murise în 1782, iar în 1783 s-a întors în Regatul Marii 
Britanii pentru a-şi vizita moşiile din Ţara Galilor, dar şi pe 
cele ale nepotului său, din Scoţia. La Londra a cunoscut-o 
pe Emma Hart, care era pe atunci amanta nepotului. 
Hamilton şi Emma s-au căsătorit cinci ani mai târziu. 
Ceremonia a fost restrânsă, oficiată la biserica parohială 
St. Marylebone, la data de 6 septembrie 1791, cu două zile 
înainte ca noul cuplu să revină la Napoli. Emma semnase 


în registrul de căsătorie cu numele real, Amy Lyon. Acum 
soţia lui devenise Emma, Lady Hamilton, iar povestea 
pasiunii reciproce care a început când au fost vizitaţi de 
Nelson este bine-cunoscută. 

Chiar dacă multe lucruri au fost învăţate prin 
observarea directă a pagubelor provocate de cutremure, 
căutarea unor modalităţi de înregistrare şi măsurare a 
acestora a continuat. Realizarea unor astfel de 
instrumente în ltalia secolului XVIII a coincis frecvent cu 
perioadele de activitate seismică locală neobişnuit de 
intensă. Cutremurele calabreze din 1783 au contribuit la 
sporirea interesului faţă de mişcările pământului. Locuitorii 
zonelor afectate foloseau pe post de seismoscoape boluri 
pline cu lichid şi diverse obiecte aşezate într-un echilibru 
precar. Aceste cutremure au condus, totodată, la 
inventarea unor instrumente mai sofisticate, cu felurite 
grade de eficacitate. în 1783, Domenico Salsano, un 
ceasornicar napolitan, a inventat aşa-numitul 
„geosismometro", care a început să funcţioneze la scurtă 
vreme după primul mare seism calabrez. Era un pendul 
obişnuit, de 2,76 m lungime. Corpul din capătul pendulului 
avea o perie menită să-i înregistreze mişcările pe o placă 
de fildeş, folosindu-se o cerneală cu perioadă îndelungată 
de uscare. Interesat de cutremurele din Calabria a fost şi 
medicul Domenico 
Pignataro (1735-1802), care a încercat să stabilească o 
scară a intensității cutremurelor. El a propus cinci 
categorii: uşor, moderat, puternic, foarte puternic şi 
violent. 

în 1839, ca urmare a unor seisme minore în Scoţia, 
James Forbes a inventat un instrument al cărui pendul era 
întors cu susul în jos, având o bilă de plumb pe o tijă 
susținută la bază de o sârmă de oțel. în esență, ideea era 
că bila nu oscila atunci când se mişca pământul - o idee ce 
parea să ofere anumite avantaje, dat fiind că nu mai era 
necesară folosirea unor pendule mari pentru a obţine 
perioade lungi de oscilație. Acesta a fost probabil primul 
instrument care se apropia de definiţia seismografului. 

Dar, oricum ar fi, oare ce anume măsurau aceste 
seismografe rudimentare? Cineva s-a hotărât să afle 
răspunsul. Pe la mijlocul secolului XIX, un inginer irlandez a 
îngropat un butoiaş cu praf de puşcă pe plaja Killiney din 
sudul Dublinului, i-a desfăşurat pe nisip fitilul lung, l-a 


aprins şi s-a retras în fugă la o distanţă suficient de mare, 
după care s-a adăpostit. Praful de puşcă a explodat, iar 
inginerul, folosindu-se de un tip primitiv de seismograf 
amplasat la o jumătate de milă depărtare, a masurat unda 
de şoc produsă în urma exploziei, dovedind astfel că se 
putea propaga prin nisip şi rocă. El a estimat că viteza 
undei de şoc era de circa 500 m/s, dar evaluarea sa era 
departe de a fi exactă. Mulţi ani mai târziu, în 1876, Henry 
Larcom Abbot a obţinut o valoare estimativă mai realistă a 
vitezei de propagare a undelor seismice prin granit, de 
6,24 km/s. 

Robert Mallet (1810-1881), numit odinioară părintele 
seismologiei (fără a fi însă unicul), este unul dintre pionierii 
tehnologiei din perioada victoriană şi o rudă îndepărtată a 
mea. S-a născut la Dublin, pe 3 iunie 1810; tatăl său era 
proprietarul unei turnătorii de fier. După obţinerea licenţei 
în matematică, a lucrat alături de tatăl său pentru a 
transforma mica lor afacere într-una dintre cele mai 
importante companii de inginerie din Irlanda, care a 
furnizat structuri metalice pentru reţeaua tot mai extinsă 
de căi ferate, pentru primul far de pe mica insulă Fastnet 
Rock şi pentru un pod mobil peste râul Shannon. 

Totodată, Mallet a devenit interesat de seisme, iar în 
1846 a prezentat un raport ştiinţific în cadrul Academiei 
Regale Irlandeze. Lucrarea sa On the Dynamics of 
Earthquakes  |„Despre dinamica  cutremurelor'] este 
considerată acum una dintre pietrele de temelie ale 
seismologiei moderne - mai mult, Mallet este socotit 
părintele termenului de „seismologie", precum şi al celui 
de „epicentrul El era interesat în special de observarea 
energiei eliberate prin intermediul cutremurelor, motiv 
pentru care a întreprins o serie de experimente cu praf de 
puşcă. împreună cu fiul său John, a analizat modul de 
transmitere a sunetului şi a energiei prin nisip şi rocă, 
incluzând experimentul de pe plaja Killiney. 

în data de 16 decembrie 1857, comuna Padula din 
ltalia a fost devastată de Marele Cutremur Napolitan, care 
s-a soldat cu 11.000 de decese. Era vorba despre al treilea 
mare cutremur cunoscut până atunci. Decis să-l studieze 
la faţa locului, Mallet a depus o cerere la Societatea Regală 
din Londra şi a obţinut un subsidiu de 150 de lire pentru a 
se deplasa la Padula. Rezultatul cercetărilor a fost 
prezentat Societăţii Regale sub titlul „Report on the Great 


Neapolitan Earthquake of 1857“ [„Raport asupra Marelui 
Cutremur Napolitan din 1857“]. A fost o realizare notabilă, 
la îndeplinirea căreia s-a folosit de tehnica fotografică, pe 
atunci foarte nouă, redând astfel dezastrul provocat de 
cutremur. în 1862, a publicat lucrarea Great Neapolitan 
Earthquake of 1857: The First Principles of Observational 
Seismology „Marele Cutremur Napolitan din 1857: Primele 
principii ale seismologiei observaţionale“], în care a 
sugerat că adâncimea de sub suprafaţa Pământului la care 
s-a aflat punctul de origine al cutremurului era de circa opt 
sau nouă mile geografice—. Mallet a conchis că un 
cutremur se datorează unei „încovoieri şi comprimări 
bruşte a materialelor elastice ce intră în structura unei 
porţiuni din scoarţa Pământului ori cedării şi fracturării 
acestora". 
Ei a scris următoarele: 


Când observatorul intră într-una dintre aceste localităţi 
zguduite de cutremur, se trezeşte în mijlocul unei 
confuzii generale. Privirea îi este atrasă de „un oraş 
transformat într-un morman de rămăşiţe". Calcă peste 
pietre dislocate şi prin mortar. Locuinţele par să fi 
căzut la pământ în toate direcţiile indicate de azimut. 
Aparent, nu există nici principii, nici vreo indicație cu 
privire la direcţia prevalentă din care a venit forţa ce a 
distrus totul. Numai prin ocuparea unui punct strategic 
cu o perspectivă generală asupra întregului câmp al 
dezastrului, observând zonele de maximă şi minimă 
distrugere şi apoi prin examinarea răbdătoare, cu 
busola în mână, a detaliilor dezastrului, casă după 
casă şi stradă după stradă, analizând fiecare detaliu şi 
comparând rezultatele... în cele din urmă, înţelegem, o 
dată pentru totdeauna, că această stare de confuzie 
nu este deloc superficială. 


Totodată, Mallet a cutreierat bibliotecile europene în 
căutarea cât mai multor informaţii despre cutremure şi a 
făcut o listă impresionant de cuprinzătoare. A întocmit o 
hartă seismică a lumii şi a observat că distribuţia 
cutremurelor nu era întâmplătoare; ele erau concentrate în 
anumite regiuni şi dispuse liniar. Nu avea însă nici o 
explicaţie pentru acest fenomen. 

Când scriu despre oamenii de ştiinţă, îmi place să 
vizitez, ori de câte ori este posibil, locurile importante 


pentru ei, aşa că, într-o dimineaţă de primăvară, m-am 
îndreptat spre West Norwood, unul dintre „cei şapte 
magnifici" ai grupului marilor cimitire londoneze. Acolo se 
află monumente, petice de iarbă, catacombe şi un 
columbar. în pătratul 109 se află o cruce celtică 
impunătoare. Robert Mallet este înmormântat în locul cu 
numărul 11.023. în Anglia, nici un seism major nu-l va 
tulbura, însă pe piatra de mormânt ar trebui să existe o 
menţiune privitoare la cutremure. 


Notă 


16. Mila geografică este o veche unitate de măsură 
echivalentă cu 1.853 de metri. 7 


Tenham 


într-o seară de februarie 1869, domnul M. Hammond, 
proprietar al Tenham Station, se afla împreună cu fraţii săi 
în apropierea punctului de confluență al râurilor Cooper şi 
Kyabra, ocupându-se de mânarea animalelor în ţarc. 
Fusese o zi minunată, iar după masa de seară fraţii s-au 
aşezat sub cerul larg, în sud-vestul statului Queensland - 
un teritoriu în care se cresc vite şi se cultivă bumbacul ca 
să bea ceva şi să stea la o şuetă, în întunericul nopţii. 
Brusc, pe la ora 2 a.m., s-a produs un fel de fulger, apoi o 
dâră de lumină a brăzdat cerul şi s-a auzit „un zgomot 
asemănător celui făcut de un automobil în plină goană“. 
Ridicându-şi privirile, fraţii au devenit martorii unei ploi 
meteorice deosebit de sclipitoare, ce se deplasa dinspre 
vest spre est. La puţin timp după aceea, au fost 
descoperiţi mai mulţi meteoriți, cel mai mare cântărind 
130 de livre 17. 

Un articol descrie, într-o zi de luni, 25 aprilie 1880, 
relatarea unui martor ocular asupra evenimentului de la 
Tenham: 


La câteva minute după ora şase [...] un meteor foarte 
mare şi strălucitor a țâşnit de deasupra şi a coborât 
spre sud. Meteorul părea de dimensiunea unei 
găletuşe de vreo şase sferturi de galon şi arăta ca o 
sferă splendidă de foc; nu a lăsat nici o dâră de lumină 
după el, însă a fost cel mai mare pe care l-am văzut 
vreodată. Când meteorul a coborât spre pământ la 
circa trei sferturi din înălţimea la care l-am zărit prima 
dată, l-am pierdut din vedere, căci intrase după un 
imens nor negru. Eram cu ochii aţintiţi în direcţia în 
care se deplasa, când a avut loc o explozie 
zgomotoasă exact în acea direcţie, zgâlţâind uşor 
pământul pe o rază de câteva mile; apoi s-a auzit un 
fel de vâjâit puternic, de parcă un imens suflu de aer 
străbătea o mare conductă suspendată între cer şi 


pământ. Durata zgomotului trebuie să fi fost de vreo 
două minute; după aceea a încetat. în dimineaţa 
următoare, am pornit spre oraşul Jundah, unde toată 
lumea voia să ştie ce explozie s-a produs, şi singura 
concluzie la care am ajuns a fost că, în momentul în 
care corpul cosmic s-a izbit de pământ, trebuie să fi 
explodat, însă n-am fost capabili să explicăm vâjâitul 
ce a urmat. Inspectorul Sharp de la black troopers [o 
unitate de poliţie locală] a spus că, atunci când s-a 
produs explozia, clădirea în care se afla s-a zguduit 
serios şi că, ieşind în fugă pentru a vedea ce se 
întâmplă, i-a surprins pe toţi poliţiştii năpustindu-se 
înspre barăcile cazarmei, cu spaima întipărită pe chip. 
Din ceea ce am putut afla, am fost unicul om alb din 
jJundah care urmărise traiectoria meteorului. Eu sunt 
de părere că s-a lovit de pământ la câteva mile de 
Galway Dawns, în vecinătatea râului Barcoo, căci altfel 
n-am fi putut simţi pământul zgâlţâindu-se când a 
explodat. 


Câţiva ani mai târziu, s-a anunţat că localnicii erau 
„înspăimântați de moarte" de meteoriţii de ia Tenham: „ii 
acoperă prin tufişuri cu iarbă roşie, scoarță de acacia şi 
pământ, iar apoi cu ramuri. Ideea lor este că, dacă-i vede 
soarele, mai mulţi bolovani vor fi aruncaţi jos, pentru a-i 
ucide", fapt care sugerează că localnicii au asistat la 
prăbuşirea meteoritului. Informaţiile privitoare la ceea ce 
s-a întâmplat cu bucăţile de meteorit de la Tenham în 
primele zile după cădere sunt insuficiente, însă, conform 
unei surse, ele au fost luate de un negustor de opal pe 
nume T.C. Wollaston şi vândute la British Museum, în 
Londra, pe baza unei născociri referitoare la originea şi 
modul de achiziţionare. în orice caz, acolo pot fi văzute. 
Meteoritul de la Tenham, zdrobit în bucăţi, se află expus în 
galeria mineralelor, de la primul etaj al Zonei Verzi, exact 
deasupra magazinului din holul central. Cum s-ar fi putut 
ca cei care au fost martorii acestui eveniment dramatic să 
cunoască secretul din interiorul meteoriţilor de la Tenham? 
Acesta era un secret referitor la interiorul Pământului care 
avea să rămână nedescoperit încă o sută de ani. 


Notă 

17. Livră - unitate de măsură pentru greutăți, de 
aproximativ 0, 500 kg.Majordomul ŞI menajera 


Totul este o chestiune de cronologie. — 
Marcel Proust, în căutarea timpului 
pierdut 


Dezvoltarea instrumentelor de detectare şi măsurare a 
cutremurelor a continuat. Ele evoluau încet, devenind din 
ce în ce mai utile. în 1856, Luigi Palmieri şi-a instalat aşa- 
numitul sismografo elettromagnetico în observatorul de pe 
muntele Vezuviu. Acest instrument consta într-un corp 
conic plasat pe un arc spiralat, având scopul de a indica 
direcţia, intensitatea şi durata unui cutremur şi fiind 
capabil să reacționeze atât la mişcările orizontale, cât şi la 
cele verticale. Corpul conic era suspendat deasupra unui 
rezervor cu mercur. Când un zgâlţâit uşor aducea vârful 
conului în contact cu mercurul, se închidea un circuit 
electric, iar acest fapt ducea la întreruperea funcţionării 
unui ceas ale cărui limbi rămâneau fixate la ora detectării 
trepidaţiei. în plus, aparatul avea şi tuburi în formă de U 
umplute cu mercur, pentru detectarea deplasărilor în plan 
orizontal. închiderea circuitului electric ducea, totodată, la 
punerea în mişcare a unei suprafeţe de hârtie şi a unui 
creion care venea în contact cu suprafaţa respectivă. 
înregistrarea continua până în momentul în care se 
termina hârtia. 

Acest sismografo al lui Palmieri pare să fi fost un 
detector de cutremure rudimentar, dar bun pentru vremea 
lui. El a fost utilizat timp de mulţi ani pe muntele Vezuviu 
şi a detectat numeroase mişcări telurice, însă continuau să 
constituie o problemă cele ale căror origini se aflau la 
distanţe mai mari faţă de punctul de observare. Pe multe 
dintre cele resimţite în oraşul învecinat, Napoli, nu a putut 
să le detecteze. Totodată, Palmieri observa că, înainte ca 
Vezuviul să erupă, „trepidaţiile devin mai frecvente, sau, 
cu alte cuvinte, pământul vibrează continuu, cu diferenţe 

de fază“. 


Anul 1889 a marcat progresul cel mai important. Prima 
înregistrare a unui cutremur produs la mare distanţă i 
sedatorează lui Ernst Ludwig August von Rebeur-Paschwitz 
(1861-1895), un seismolog remarcabil care, fără îndoială, 
ar fi putut avea realizări notabile dacă scurta lui viaţă n-ar 
fi fost încheiată de tuberculoză. Din oraşul prusac 
Potsdam, el a înregistrat un seism produs tocmai în 
japonia. Faptul a uluit lumea ştiinţifică. Instrumentul 
consta într-un pendul orizontal cu sistem fotografic de 
înregistrare. Numărul din data de 14 noiembrie 1889 al 
revistei Nature cuprindea următorul fragment: 


Scrisoarea dr. von Rebeur-Paschwitz, care a apărut în 
Nature, voi. XL, p. 294, prezintă un interes deosebit 
pentru noi, cei din Japonia; ea vine în sprijinul ipotezei 
că neobişnuitul cutremur resimţit şi înregistrat aici în 
data de 18 aprilie a fost rezultatul unei perturbări de 
echilibru ieşite din comun. Norocul meu a fost că, în 
ziua cu pricina, discutam cu prof. Sekiya, în laboratorul 
seismologie, chiar în momentul în care s-a produs 
cutremurul. Imediat, ne-am repezit amândoi în 
încăperea în care se aflau instrumentele automate de 
înregistrare şi acolo, pentru prima dată în activitatea 
noastră experimentală, am avut plăcerea de a urmari 
capetele de inscripţionare marcându-şi sinuozităţile 
întortocheate pe discuri şi tamburi rotativi. La prima 
vedere, capetele de inscripţionare păreau defecte, 
trasând curbe de cinci sau şase ori mai ample decât 
cele înregistrate până atunci în Tokyo. Nu a fost un 
cutremur care să creeze senzaţie; după prima 
trepidaţie uşoară care ne-a atras atenţia, nam mai 
simţit absolut nimic, cu toate că oscilaţiile neregulate 
ale capetelor de înregistrare ale seismografului erau o 
dovadă suficient de clară a unui cutremur în curs. 
Foarte puţine persoane din Tokyo au simţit cutremurul, 
despre care au citit în ziarele apărute a doua zi. Prin 
urmare, mişcarea telurică, deşi amplă, a fost prea 
lentă pentru a produce manifestările uzuale asociate 
cutremurelor, indicând un focar îndepărtat şi o 
perturbare considerabilă a echilibrului, ceea ce a avut 
drept consecinţă o extindere semnificativă a efectului 
seismic. Exceptând mişcările slabe înregistrate la 
Potsdam şi la Wilhelmshaven, nu au existat până 
acum dovezi că s-ar fi produs şi alte fenomene 
asemănătoare. 


Evenimentul a marcat adevărata dată de naştere a 
ştiinţei seismologice. Câţiva ani mai târziu, o reţea de 40 
de staţii seismice forma cel dintâi sistem de monitorizare 
globală a cutremurelor. Acesta a introdus în scenă un nou 
tip de om de ştiinţă - colectorul de date seismice. 

Probabil cel mai bun dintre aceşti colectori a locuit nu 
departe de mine. Când am plecat în căutarea unor semne 
care să-mi indice unde a fost casa lui, de mult demolată, 
de pe insula Wight, am observat nişte cireşi neîngrijiţi care 
m-au derutat o vreme. Ei nu fac parte dintre plantele care 
cresc natural pe insula Wight, deci trebuie să fi fost 
cultivați. Astăzi nu mai există aproape nici un semn al 
Shide Hill House, care se afla în apropierea oraşului 
Newport cu mai puţin de un secol în urmă. Noile locuinţe 
sunt înghesuite pe întregul cuprins al vechiului 
amplasament, dar unele dintre construcţiile auxiliare 
aparţinând fostului domeniu pot fi văzute încă. Adăpostul 
de lângă poartă dăinuie şi în prezent, cu un aer trist şi 
stingher, la capătul aleii St. George. Acum este greu de 
imaginat, dar altădată aici fusese centrul de studiu al 
cutremurelor la nivel mondial. Telegramele şi scrisorile 
soseau zilnic cu date amănunțite despre mişcări telurice 
majore şi minore, apropiate şi îndepărtate. Savanţi de 
frunte, înalţi demnitari şi tot felul de celebrităţi veneau să 
viziteze centrul seismic al lumii şi să bea un ceai cu Milne, 
supranumit „Cutremurul'', şi cu exotica lui soţie japoneză; 
aşa se explică prezenţa cireşilor pe porţiunea rămasă din 
fosta grădină. Pe un câmp din apropiere se află un mic 
monument comemorativ; printre inscripţiile de acolo, pot 
fi citite şi cuvintele: „John Milne, părintele seismologiei". 
Seismologia a deschis calea principală de desluşire a 
tainelor din interiorul Pământului. Ea s-a dezvoltat pe baza 
studierii cutremurelor cu anumite dispozitive, după cum 
am remarcat, ale căror elemente principale, pendulele, 
oscilau când Pământul se cutremura, semnalând clar 
vibraţiile produse. Prin interpretarea acestor vibrații 
oamenii de ştiinţă au reuşit să determine structura 
fundamentală a Pământului, dar, înainte ca aceste 
observaţii să poată fi analizate, ele trebuiau colectate. 

Profesorul John Milne, care a trăit şi a lucrat mulţi ani 
în Shide Hill House, a fost coinventator al seismografului 
cu pendul orizontal şi a petrecut 20 de ani la Tokyo pentru 


organizarea celui dintâi laborator seismografic din lume. A 
fost un om respectat de japonezi, dar aproape uitat în 
propria ţară. La scurt timp după Restauraţia Meiji din 
Japonia anului 1868, noul guvern a iniţiat un program ce 
viza construirea de faruri maritime care să facă posibilă 
reluarea relaţiilor comerciale cu Vestul. Pentru îndeplinirea 
acestui scop a fost angajat inginerul scoţian Richard Henry 
Brunton, care şi-a dat seama imediat că farurile ar trebui 
proiectate în aşa fel încât 

să reziste cutremurelor* A adus la cunoştinţa guvernului 
japonez că era nevoie de experienţa oamenilor de ştiinţă 
britanici pentru a afla ultimele teorii cu privire la cauzele 
cutremurelor. între timp, John Milne, James Ewing şi 
Thomas Gray realizaseră prototipuri de instrumente tot 
mai performante, care, în cele din urmă, au dus la apariţia 
seismografului modern. Rareori este citită descrierea 
făcută de Milne călătoriei sale pe uscat pentru ocuparea 
unui post la Colegiul Imperial de Inginerie din Tokyo. Cu 
trenul, în spinarea unei cămile din caravanele mongole, pe 
jos - drumul lui anevoios ne duce cu gândul la Indiana 
Jones, dar fără strălucirea hollywoodiană. 

Milne şi-a început cercetările în 1879, în speranţa că 
seismele din Japonia vor fi precedate de zgomote 
detectabile, făcute de rocile tensionate responsabile de 
producerea cutremurelor, atunci când începe procesul de 
sfărâmare. Cu câţiva ani înainte, seismologul italian 
Michele Stefano de Rossi sugerase că undele din timpul 
unui cutremur erau generate de deplasările rapide, în sus 
şi în jos, ale marginilor unei „fracturi vulcanice". Un an mai 
târziu, a fost înfiinţată Societatea Seismologică din 
Japonia, la solicitarea lui Milne, după un seism puternic în 
Yokohama. A fost prima societate din lume consacrată 
seismologiei, iar fondarea ei a marcat debutul unei 
perioade de dezvoltare accelerată a acestei ştiinţe în 
Japonia. Cutremurul produs în provinciile Mino şi Owari la 
28 octombrie 1891 l-a convins pe Milne, prin 
spectaculoasa lui faliere, că procesul de alunecare a 
rocilor provoacă cutremurele prin eliberarea energiei 
înmagazinate în rocă prin deformarea lentă, continuă a 
scoarţei terestre. 

Folosindu-se de noul lui seismograf, oamenii de ştiinţă 
şi- au putut da seama în ce mod se comportă şi se 


deplasează undele seismice. Forma sinuozităţilor - aflată 
în strânsă relaţie cu manifestarea diverselor tipuri de unde 
de şoc - aducea indicii importante cu privire la structura 
internă a Pământului. într-un raport privitor la patru 
seisme de mică magnitudine înregistrate în aceeaşi lună, 
unul dintre colaboratorii lui Milne a descris amănunţit 
specificul undei seismice: „La început şi la sfârşit, o 
progresie foarte lentă a perturbării. în nici una dintre 
fazele de observare a fenomenului mişcarea de maximă 
amploare nu s-a produs decât după ce au avut loc mai 
multe oscilații complete.  Neregularitate în mişcare. 
Ondulaţiile succesive diferă în mare măsură, atât din 
punct de vedere al amplitudinii, cât şi din punct de vedere 
al intervalului. Număr mare de ondulaţii la un singur 
cutremur; caracter continuu al şocului. Precizie extremă a 
mişcării la suprafaţa Pământului". Era pentru prima dată 
când oamenii de ştiinţă dispuneau de o descriere a 
mişcării seismice, iar ea dezvăluia un proces de vibrare 
diferit de cel închipuit anterior. Opinia general acceptată a 
lui Robert Mallet, că orice cutremur constă, de regulă, 
dintr-o singură descărcare de energie, se demonstrase a fi 
greşită. 

Seismograful lui Milne era un instrument remarcabil, 
care opera înregistrări fotografice. în loc de a obţine un 
fascicul luminos reflectat pe hârtia fotografică dintr-o 
oglindă fixată pe corpul pendulului, Milne făcuse în aşa fel 
încât fasciculul de lumină să ajungă la hârtie prin punctul 
de intersecţie a două fante perpendiculare între ele. Una 
dintre fante era fixată pe coloana de susţinere a 
pendulului. Cealaltă fantă se afla pe pendul şi se mişca 
odată cu acesta, astfel încât punctul de lumină să se 
deplaseze pe suprafaţa hârtiei şi să înregistreze vibraţiile. 

Milne ştia că sunt necesare mai multe stații 
seismografice pentru monitorizarea tuturor cutremurelor şi 
pentru studierea undelor seismice emise. Aşa se face că a 
trecut la instituirea unei reţele globale de staţii 
seismografice, folosind instrumente standardizate. Nu a 
fost primul care a venit cu această propunere. în 1895, în 
timpul celui de-al Şaselea Congres Internaţional de 
Geografie de la Londra, Rebeur- Paschwitz făcuse aceeaşi 
sugestie. Milne o susţinuse, însă Rebeur-Paschwitz a murit 
câteva luni mai târziu, iar la următoarele întruniri la care 


se  discutase problema înființării unei asociații 
seismologice internaţionale Milne respinsese propunerea 
ca sediul central să fie în Europa, poate şi din cauza 
faptului că activitatea centrului respectiv ar fi concurat cu 
cea desfăşurată de el la Shide Hill House. Curând, s-au 
produs scindări şi au apărut facţiuni, un preludiu ştiinţific 
al fragmentării Europei după Războiul cel Mare. 

Deloc surprinzător, seismograful lui Milne a fost 
selectat ca instrument standard de un comitet al 
Asociaţiei Britanice pentru Progresul Ştiinţei. în 1900, 
seismografe Milne similare erau instalate pe toate 
continentele locuite. Milne ştia însă că era important să 
aibă o staţie şi în regiunea antarctică, aşa că, în 1902, una 
dintre misiunile Expediţiei Naţionale Britanice organizate 
acolo în perioada 1901-1904 a pus în funcţiune un 
instrument Milne pe coasta Mării Ross, la 77 de grade 
latitudine sudică. Acesta a înregistrat peste o sută de 
cutremure în cele câteva luni de funcţionare. 

Inițial, 16 staţii îi transmiteau în mod regulat 
înregistrări lui Milne, iar el le analiza. Folosindu-se de 
datele furnizate de aceste seismografe şi de datele 
publicate, provenite de la observatoarele german şi 
italian, el a reprezentat grafic curbele deplasare-timp 
pentru cutremure cu epicentre cunoscute. Pe o curbă de 
acest gen a putut fi dedus la început doar timpul de tranzit 
al undelor seismice care rămâneau în imediata apropiere a 
suprafeţei Pământului, dar Milne s-a perfecţionat şi, un an 
mai târziu, a obţinut mai multe informaţii despre forma 
undelor care îl străbăteau. 

Milne nu era doar un om de ştiinţă. El a fost 
explorator, un pasionat naturalist, geolog şi inginer minier. 
îi plăceau golful, muzica, literatura şi fotografia. în afară 
de manuale şi numeroase comunicări privitoare la 
seismologie, a scris câteva lucrări ştiinţifice de ficţiune, 
dar şi o carte de călătorie plină de umor, care a devenit 
bestseller. Un portret al jucătorului de golf Milne se află la 
Clubul de Golf din Newport, iar unul dintre trofee îi poartă 
numele. Se spune că a avut abilitatea de a se integra în 
toate păturile sociale, aşa cum o demonstrează 
următoarea descriere a unui localnic: „îmi amintesc de 
parcă ar fi fost ieri, deşi totul s-a petrecut acum 60 de ani. 
Am încă în minte trupul îndesat al bătrânului gentleman 


care stătea în picioare acolo, pe terenul de golf din spatele 
casei sale, cu o pălărie cu boruri largi, uşor aplecat 
înainte, arătându-ne clădirile de pe partea cealaltă a văii şi 
făcându-ne să râdem când ne explica deplasarea lor. 
întotdeauna vorbea în dialectul propriu celor din 
Lancashire, care ne fascina pe noi, puştanii, la fel cum ne 
fascina şi mustaţa lui stufoasă, pătată de nicotină, cu o 
arsură lasată de numeroasele țigări“. Milne glumea 
spunând că, doar privindu- şi seismograful, ar fi putut 
calcula timpul de şedere al căruţelor staționate la Barley 
Mow, în aşteptarea stăpânilor intraţi în cârciumă. într-o zi, 
el a fost entuziasmat, dar totodată uimit, găsind 
înregistrată o serie de oscilaţii uriaşe, pe care nu şi le 
putea explica. O săptămână mai târziu, la aceeaşi oră din 
zi, ele au reapărut. Milne a dedus în cele din urmă că 
înregistrările fuseseră făcute atunci când majordomul şi 
menajera îşi luaseră liber simultan. 

Diagramele lui Milne, corespunzând undelor de şoc 
transmise de cutremurele produse în toată lumea, dar şi 
diagramele multiple înregistrate la distanţe diferite faţă de 
centrul unui anume cutremur au reprezentat o comoară 
ştiinţifică şi totodată au constituit cheia înţelegerii 
structurii interioare a Pământului. în 1899, Richard Dixon 
Oldham a prezentat un studiu detaliat al undelor seismice, 
care a contribuit decisiv la înţelegerea lor. 

Oldham (1858-1936) este unul dintre acei oameni de 
ştiinţă relativ necunoscuţi care merită o recunoaştere mult 
mai largă. Tatăl său a fost profesor de geologie la Trinity 
College, în Dublin, aşa încât el a început să înveţe despre 
roci la o vârstă foarte fragedă. A practicat rugby-ul şi s-a 
format la Royal School of Mines, iar în 1879 s-a alăturat 
organizaţiei Geological Survey of India. Probabil că este 
cunoscut în special datorită studiului asupra Marelui 
Cutremur din Assam din 1897, acesta rămânând, timp de 
mai mulţi ani, unicul care oferea o descriere atât de 
cuprinzătoare a unui cutremur. Oldham nu s-a oprit însă 
aici. Pe lângă faptul că a studiat cutremurul în sine, el a 
analizat şi felul cum a fost detectat de celelalte staţii din 
lume, observând diagramele seismice înregistrate şi 
comparându-le pe cele corespunzând diferitelor distanţe, 
măsurate de la epicentrul cutremurului. Uitându-se la 
diagramele trasate pentru distanţe cuprinse între 4.300 şi 


4.900 de mile, a găsit trei oscilaţii distincte ale datelor 
înregistrate. A recunoscut astfel trei tipuri de unde. 
Primele două indicate de el erau reprezentate de undele 
de compresie (unde P) şi de undele transversale (unde S), 
care se succedă undelor P ceva mai târziu, ambele intrând 
acum în categoria aşa-numitelor unde de volum; a ajuns la 
concluzia că al treilea tip îşi are proveniența în mişcările 
ondulatorii de suprafaţă care străbătuseră întreaga 
întindere a Pământului. 

însă interpretarea lui, despre care ştim astăzi că este 
corectă, nu s-a dovedit concludentă, dată fiind calitatea 
datelor disponibile la acea vreme. Un deceniu mai târziu, 
Oldham a analizat şi a adunat mai multe observaţii din 
colecţia Milne, iar în 1906 a publicat un referat ştiinţific 
prin care a revoluţionat modul de percepere a Pământului. 

Se ştia că Pământul trebuia să fie stratificat. Isaac 
Newton, cu două secole înainte, dedusese densitatea 
medie a Pământului, care se dovedise a fi de circa două 
ori mai mare decât densitatea rocilor de suprafaţă. 
Categoric, în miezul lui, totul era diferit şi mai dens. 
Oldham pretindea că ar fi analizat interiorul Pământului şi 
ar fi realizat un model al lui, folosindu-se de traiectoriile pe 
care le-ar urma undele P şi S, având în vedere că undele S 
- transversale - nu se puteau propaga prin medii lichide şi 
înaintau cu viteze diferite. 
Oldham observase că, luând în considerare un anumit 
cutremur, în anumite zone ale lumii nu erau receptate 
niciodată undele S generate de acesta. Explicaţia lui a fost 
că Pământul avea un miez din fier lichid pe care undele S 
nu-l puteau străbate. Pentru fiecare cutremur în parte, 
exista o zonă de umbră pentru undele S, determinată de 
miezul lichid al Pământului. Nu toată lumea a fost 
convinsă. Ulterior, sir Harold Jeffreys (1891-1989), 
geofizician şi  seismolog, a demonstrat că miezul 
Pământului trebuie să se comporte ca un fluid şi că, de 
aceea, nici o undă S sau de forfecare nu se poate propaga 
prin el. 

Cel mai vechi seismograf funcţional, construit cu peste 
o sută de ani în urmă, însă complet operaţional şi în ziua 
de astăzi, se află la Universitatea din Gottingen. Este 
realizarea lui Emil Wiechert (1861-1928), unul dintre primii 
profesori de geofizică din lume, fără a-l uita însă pe 


Maurycy Pius Rudzki de la Universitatea Jagiellonă din 
Cracovia. Revenind la Wiechert, acesta a sugerat în 1898 
că Pământul avea în interior un miez solid. Cercetările le-a 
făcut într-un laborator clădit pe coasta masivului Hainberg, 
de lângă Gottingen, unde a început să construiască 
seismografe. în prezent, statutul de profesor ne duce cu 
gândul la o persoană urmată de o suită de alte cadre 
universitare, asistenţi şi personal auxiliar. Dar lucrurile 
stăteau altfel pe vremea lui Wiechert; din departament 
mai făceau parte, în afară de el, un asistent şi o menajeră! 
Astăzi aveţi posibilitatea să vizitaţi „vechea subterană a 
seismelor”, cu podeaua ei din beton fixată pe un strat 
solid de calcar cochilifer, şi să vedeţi cum funcţionează 
pendulul de 17 tone şi seismograful vertical. Diagramele 
sunt încă marcate pe o bandă de hârtie anume înnegrită 
pentru înregistrare. într-o comunicare ştiinţifică publicată 
în 1910, Wiechert a afirmat că undele seismice, cu cât 
sunt detectate mai departe de epicentrul unui cutremur, 
cu atât înseamnă că au pătruns mai adânc în interiorul 
Pământului. 

în 1908, unul dintre studenţii lui Wiechert de la 
Gottingen, Ludger Mintrop, care avea să se numere printre 
fondatorii geofizicii modeme, a fost cel dintâi care a reuşit 
să provoace cutremure artificiale suficient de puternice; a 
facut ulterior avere de pe urma acestui fapt, dar şi din 
dezvoltarea seismometrelor portabile. Pentru declanşarea 
cutremurelor artificiale s-a folosit de o bilă din oţel de 
patru tone, ridicată la 14 metri înălţime şi lăsată să cadă 
liber. Ulterior, a înlocuit masiva bilă cu dinamită şi, cu 
ajutorul unor seismometre portabile, a alcătuit un tablou 
tridimensional al rocilor de mică adâncime; inutil a mai 
sublinia că metoda s-a dovedit foarte utilă şi profitabilă în 
goana după ţiţei şi cărbune. Cine vizitează Universitatea 
din Gottingen poate vedea impresionantul seismograf al 
lui Wiechert funcţionând şi, în prima duminică a fiecărei 
luni, dacă vremea permite, poate asista la ridicarea şi 
căderea liberă a bilei Mintrop. 

Rămânând la nivelul scoarţei terestre, era clar că 
seismogramele puteau furniza numeroase informaţii 
privitoare la straturile din imediata vecinatate a suprafeţei 
pe care păşim. Andrija Mohorovicic (1857-1936), fiul unui 
fierar, care a devenit profesor la vârsta de 52 de ani, a fost 


martorul unui cutremur produs lângă Zagreb. Când a 
verificat înregistrările mai multor seismografe plasate în 
regiune, a constatat că unele dintre undele de şoc 
transmise de cutremur erau reflectate câtre suprafaţa 
solului dintr-o zonă aflată între scoarță şi manta. în anul 
1909 s-a anunţat că aceasta se afla la o adâncime de 5-10 
km sub fundul bazinului oceanic şi la 2090 km sub plăcile 
continentale. Ea este numită acum discontinuitatea 
Mohorovicic sau Moho, iar oamenii de ştiinţă şi-au dorit 
multă vreme să foreze până în această zonă şi să ajungă 
la mantaua Pământului. 

Pe parcursul istoriei timpurii a  seismologiei s-a 
manifestat un interes pronunţat pentru determinarea 
adâncimii la care se produc cutremurele. Unii oameni de 
ştiinţă au afirmat că semnele de fisurare a rocilor de 
suprafaţă şi pagubele înregistrate pe arii relativ restrânse 
conduceau la concluzia că unele cutremure trebuie să fi 
fost mai degrabă superficiale. Dar cu privire la altele, nu 
prea numeroase, s-a emis şi ipoteza că s-ar fi produs la 
adâncime ceva mai mare. în 1913, G.E. Pilgrim a analizat 
adâncimile la care se produseseră zece cutremure, 
inclusiv a celui de ia San Francisco, din 1906, pe care a 
stabilit-o la 140 km. 

în 1922, Herbert Hall Turner (1861-1930), astronom la 
Oxford, musafir periodic al lui Milne („Cutremurul") pe 
insula Wight, devenit seismolog la o vârstă mai înaintată, 
a descoperit un nou tip de cutremur, care are loc la 
adâncimi mult mai mari decât majoritatea celorlalte, deşi 
numeroşi colegi de breaslă susțineau că datele culese de 
el nu erau întru totul satisfăcătoare. De altfel, Turner este 
în general socotit inventatorul termenului „parsec" 
unitate de lungime folosită în astronomie; mai mult, el a 
fost cel care a înaintat la Observatorul Lowell, în atenţia 
descoperitorilor celei de-a noua planete, după cum era 
considerată pe atunci, propunerea unei fete în vârstă de 
11 ani de la Oxford ca aceasta să fie numită Pluto. în 
1928, seismologul japonez Kiyoo Wadati (1902-1995) a 
arătat că seismele profunde prezintă o distribuţie 
neuniformă, cu maxime estimate la 400 km sau la 540 
km, lucru care se datorează, după cum ştim acum, 
modificărilor survenite asupra rocilor, pe măsură ce 
coboară în manta. Numele său se leagă de ceea ce 


cunoaştem astăzi sub denumirea de planul Wadati-Benioff, 
un ansamblu de regiuni seismice intermediare şi profunde 
ce se întinde de-a lungul foselor oceanice, concept care a 
devenit piatra de temelie a ipotezei tectonicii plăcilor. 
Kiyoo Wadati este unul dintre seismologii însemnați, dar 
prea puţin apreciaţi - ar fi drept să spunem că munca sa a 
stimulat revoluţionarea teoriilor privitoare la mantaua 
terestră. 

Unii cercetători nu credeau încă în existenţa 
cutremurelor profunde, semnalând că erorile tipice de 
cronometrare în analizarea apariţiei undelor seismice 
ajungeau la un minut sau două şi, prin urmare, 
incertitudinile în ceea ce priveşte adâncimea erau 
considerabile. O dovadă mai concludentă în privinţa 
producerii cutremurelor de adâncime a fost obţinută de 
Robert Stoneley şi Fred Scrase în 1931. Unele cutremure, 
din câte observaseră, proveneau de la o adâncime de 
peste zece ori mai mare decât altele; nu exista însă o 
explicaţie. 

în următorii ani au mai fost identificate subdiviziuni ale 
scoarței, dar nici una la fel de însemnată ca 
discontinuitatea Moho. în 1924, Beno Gutenberg (1889- 
1960) a examinat undele seismice propagate pe sub 
scoarţa continentală şi oceanică, descoperind diferenţe 
semnificative, în special în privinţa scoarţei mult mai 
subţiri a oceanelor. în 1929, în cartea sa The Earth, sir 
Harold Jeffreys a analizat în amănunţime structura 
scoarţei, aşa cum era cunoscută pe atunci. El a ajuns la 
concluzia că existau trei straturi şi a emis ipoteza potrivit 
căreia sub întinderea continentelor acestea aveau în 
compoziţie granit, rocă bazaltică şi o rocă numită dunit. 
Cât priveşte straturile de sub oceane, a conchis scurt că 
erau „mai puţin studiatei Gutenberg considera însă că 
ideea lui Jeffreys era prea simplistă - scoarţa avea o 
structură mai complicată, aducând drept justificare unele 
unde seismice care puteau fi generate prin reflectare 
asupra unui strat de deasupra discontinuităţii Moho. 

în ciuda faptului că era probabil seismologul cel mai 
important din Europa, Beno Gutenberg a constatat că nu 
putea să se ocupe exclusiv de ştiinţă, fiind nevoit să 
coordoneze activitatea fabricii de săpun a tatălui său în 
timpul săptămânii şi să-şi continue cercetările în weekend. 
A fost succesorul indiscutabil al lui Emil Wiechert, dar nu a 
obţinut postul care îi aparținuse acestuia, poate şi din 
cauza faptului că era evreu, şi antisemitismul lua 
amploare în Germania. La fel ca Albert Einstein, a fugit din 
țară în 1933, obţinând un post de prestigiu la 
Universitatea din California. Acolo a trăit pentru prima 
dată experienţa unui cutremur. Se spune că se plimba cu 
Einstein prin campusul Caltech; erau atât de absorbiți de 
conversaţie că n-au sesizat zguduiturile dezastruosului 
cutremur produs în 1933 în oraşul Long Beach. Gutenberg 
moştenise talentul muzical al mamei sale. în California, 
Einstein cânta deseori muzică de cameră la vioară, la 
Gutenberg acasă. Mai mult, se întâmpla deseori ca 
Gutenberg să primească drepturile de autor pentru 
publicaţiile apărute în Germania sub formă de partituri de 
pian.Moarte pe gheaţă 


Pe masură ce treceau anii, au fost descoperite o parte 
dintre secretele referitoare la scoarţa Pământului. în mai 
1931 o echipă de exploratori germani cerceta în condiţii 
foarte grele calota continentală de gheaţă a Groenlandei. 
Căutau cadavre. Cu şase luni în urmă - înainte de a începe 
lunga noapte polară şeful expediției lor, fratele celui aflat 
ulterior în fruntea exploratorilor, nu se mai întorsese din 
tabăra pe care ei o numeau E/smitte sau Centrul de 
Gheaţă, situat în inima Groenlandei. Sperau că el şi 
tovarâşii lui găsiseră o soluţie de a ierna acolo, deşi ştiau 
că nu le-ar fi ajuns proviziile. După 118 mile parcurse, au 
găsit o pereche de schiuri ieşind din zăpadă - şi cam atât: 
nici un cadavru. Apoi au făcut eforturi să ajungă la 
Eismitte, unde au descoperit un supravieţuitor. Acesta le-a 
spus că şeful lor împreună cu un însoțitor porniseră la 
drum către tabăra de bază cu şase luni înainte. 

în data de 21 mai i-au găsit cadavrul. Se afla sub 

schiuri. Fusese îngropat cu grijă. Complet îmbrăcat, stătea 
întins pe o piele de ren. Ochii îi erau deschişi, iar ulterior 
exploratorii au afirmat că avea o expresie calmă întipărită 
pe chip. Presupuneau că murise din cauza unui atac de 
cord survenit pe fondul epuizării. însoţitorul, un inuit din 
Groenlanda, era cel care îl îngropase cu atâta grijă. Acesta 
trebuie să-şi fi continuat drumul singur, dar n-a mai fost 
văzut niciodată; este posibil să fi căzut şi să zacă 
neîngropat, pe gheaţă. 


Exploratorii nu au mişcat trupul exploratorului şi au 
construit un mausoleu din blocuri de gheaţă deasupra lui. 
Mai târziu au înălţat şi o cruce mare din fier în locul 
respectiv, înainte de a pleca, Kurt Wegener şi-a luat 
rămas-bun de la fratele său Alfred, făgăduindu-i că îi va 
duce mai departe munca de observare ştiinţifică. Guvernul 
german a dorit ca rămăşiţele lui pământeşti să fie aduse 
în ţară pentru a organiza funeralii naţionale, însă Else 
Wegener, soţia lui Alfred, cunoscând dragostea pe care o 
nutrise soţul ei pentru ţinutul arctic, a refuzat, aşa încât 
trupul a rămas unde fusese îngropat. Astăzi corpul lui a 
devenit parte integrantă a unui aisberg şi seaflă probabil 
la 100 de metri sub gheaţă. 

Alfred Wegener a murit la numai 50 de ani, însă a lăsat 
în urmă o idee extraordinară, una dintre acele idei care 
revoluţionează ştiinţa, una dintre acele idei care la 
momentul respectiv li s-a părut complet neinspirată 
multor cercetători, dar care acum ne pare atât de bună, 
încât ne întrebăm de ce au existat îndoieli. Alfred Wegener 
n-a apucat să vadă că ideea ia fost acceptată; atunci când 
s-a întâmplat acest lucru, la 25 de ani după moartea lui, 
ne-a schimbat modul de percepere a planetei şi a 
interiorului ei. La un moment dat, într-un viitor îndepărtat, 
corpul lui va ajunge în mare, după călătoria lungă, lentă şi 
inevitabilă a aisbergului. Extraordinara idee a lui Wegener 
este legată de o mişcare lentă, însă nu a gheții, ci a 
continentelor. 

în 1911, Wegener şi-a dat seama că se producea o 
deplasare a continentelor în jurul globului: în definitiv, 
conturul Africii pare să se potrivească cu cel al Americii de 
Sud. Cel dintâi care a făcut această observaţie a fost 
Abraham Ortelius (1527-1598), care a aparţinut primei 
generaţii ce a beneficiat de o hartă a lumii; într-adevăr, el 
este recunoscut drept creatorul celui dintâi atlas modern, 
Theatrum Orbis Terrarum l,„leatrul lumii"]. Aşa cum s-a 
explicat ulterior, Ortelius, prin raţionamentul său, sugera 
că „Americile au fost «rupte de Europa şi Africa... în urma 
unor cutremure şi  revărsări de ape»'", explicaţia 
continuând astfel: „Semnele desprinderii sunt uşor de 
observat dacă luăm o hartă a lumii şi examinăm atent 
coastele celor trei [continente]". 

Contrar convingerii generale, Wegener nu a căutat să 


găsească potriviri între liniile de coastă ale continentelor 
de pe ambele părţi ale Atlanticului, ci s-a folosit de 
contururi care scoteau în evidenţă mai clar platformele 
continentale, obţinând astfel o potrivire mai bună. în anul 
1912 şi-a prezentat teoria privitoare la deriva 
continentelor. El a sugerat că forţa centrifugă ori mişcarea 
axei de rotaţie a Pământului ar putea genera forţa 
necesară deplasării continentelor. Aceste ipoteze s-au 
dovedit necorespunzătoare fenomenului de derivă a 
continentelor. Wegener a făcut o observaţie despre care 
acum ştim că face parte din explicaţia corectă, şi anume 
că existau regiuni ale fundului oceanic aflate în proces de 
expansiune; el a notat că „zona dorsalei medio-atlantice, 
în care fundul bazinului Atlanticului, pe măsură ce se 
extinde, se fisurează în permanenţă, face ca din adâncuri 
să se ridice sima proaspătă, relativ fluidă şi fierbinte". Din 
nefericire însă, nu 

şi-a dezvoltat ideea. 

Deşi Wegener a scris o carte foarte bună de 
prezentare a procesului de derivă a continentelor, din 
cauza faptului că mecanismele de deplasare a 
continentelor pe care le propusese erau 
necorespunzătoare explicării fenomenului, puţini i-au luat 
ideea în serios; abia după mai bine de 20 de ani de la 
moartea lui, noile date au demonstrat că avusese 
dreptate. 

Prima dovadă care a arătat corectitudinea spuselor lui 
Wegener a fost obţinută în 1956 de geologul britanic Keith 
Runcorn, de australianul Warren Carey şi de canadianul 
Ted Irving. Fuseseră dezvoltate noi tehnici pentru 
măsurarea magnetismului rocilor şi pentru determinarea 
relaţiei dintre acesta şi câmpul magnetic al Pământului. 
Roci de vârste diferite manifestau direcţii diferite ale 
câmpului magnetic. Unii cercetători credeau că acest fapt 
se datora mişcării polilor Pământului, dar alţii considerau 
improbabilă această explicaţie. O altă variantă a fost că 
nu era vorba de o mişcare a polilor, ci a continentelor. 
Câţiva ani mai târziu, datele obţinute din zonele de 
expansiune ale dorsalelor medio- oceanice au confirmat 
ideea derivei continentelor; ele au relevat benzi 
magnetice simetrice de fiecare parte a unei dorsale, ce 
puteau fi atribuite modificărilor suferite de câmpul 
magnetic al Pământului în momentul formării rocilor în 
zona respectivei dorsale medio-oceanice, roci care ajung 
să se separe şi să se distanţeze unele de altele, 
deplasându-se în direcţii opuse.Foraje la mare 
adâncime 


Aproape zi de zi, timp de peste un deceniu, geologul-şef 
Ivanovici Vladimir Hmelinski, pe atunci în vârstă de peste 
70 de ani, s-a aventurat în călătorii solitare în tundra din 
nordul Rusiei, spre locul unde se desfăşurase unul dintre 
cele mai impresionante proiecte ştiinţifice din lume. ŞI 
acolo era mereu singur. Se plimba prin clădirea 
abandonată, observând cum se degrada după fiecare 
iarnă arctică. începuse să arate ca o ruină. Existau încă 
multe echipamente aruncate, ruginite, şi o mulţime de 
probe cilindrice de rocă aduse la suprafaţă, care nu 
fuseseră analizate corespunzător. Uneori se oprea lângă 
puţul forat şi rememora vremurile de glorie, de mult 
trecute, îşi amintea ziua de 27 decembrie 1983 de parcă 
ar fi fost ieri. Forarea ajunsese la un nivel record de 
12.000 m. Crezuseră că vor putea pătrunde şi mai mult în 
adâncuri, dar se înşelaseră, în cele din urmă, Hmelinski n- 
a mai putut merge acolo. Cu trei ani în urmă, construcţia a 

fost demolată, iar echipamentul, luat. Nu mai erau bani 
pentru întreţinere. Carotele, adică probele cilindrice, 
fuseseră mutate la un institut de cercetări de lângă 
Moscova. Tot ce a rămas acolo era o grămadă de moloz şi, 
printre rămăşiţe, o placă metalică sudată deasupra 
puţului. 

Nu există nici un monument, nici nu înscris care să 
certifice că acesta a fost unul dintre marile proiecte 
ştiinţifice ale secolului XX, implicând 25 de ani de muncă 
şi peste 400 de angajaţi, printre care sondori, tehnicieni, 
geologi şi personal auxiliar. Nu există nimic care să 
marcheze ceea ce altădată era considerat echivalentul 
sovietic al unei lansări spaţiale. Ivanovici Vladimir 
Hmelinski era dezamăgit, aşa cum erau mulţi alţii. 
Proiectul cunoscut drept „Forajul la mare adâncime din 
peninsula Kola“ avusese drept scop acţiunea de forare 
prin scoarţa Pământului, până la manta. Cei implicaţi nu 
fuseseră nici primii care să încerce şi nici ultimii care să 
eşueze în această încercare. 


La sfârşitul anilor 1950 şi începutul anilor 1960, Fundaţia 
Naţională pentru Ştiinţă din Statele Unite ale Americii - 
organismul care selectează şi finanţează proiectele 
ştiinţifice de importanţă majoră - alocase o anumită sumă 
de bani proiectului Mohole, care vizase atingerea 
discontinuităţii Mohorovicic prin forare în crusta oceanică, 
mai puţin groasă. Ideea aparţinea în primul rând pionierilor 
teoriei tectonicii plăcilor, Harry Hess şi Walter Munk, care 
hotărâseră să se dedice unui proiect cu adevărat 
remarcabil, de importanţă istorică. Ideea a fost prima dată 
formulată într-o dimineaţă, în 1957, la un mic dejun, în 
locuinţa lui Munk din La Jolla, California. Era un proiect 
ambițios, fiindcă nici o companie petrolieră nu luase în 
considerare posibilitatea forării în ape adânci şi nici nu 
analizase serios problemele tehnice ridicate de 
necesitatea menţinerii unei nave în echilibru pe parcursul 
operaţiunii de forare în crusta oceanică. în 1961, cinci 
puțuri de prospecţiune au fost forate în largul coastei 
insulei Guadalupe, la 250 km distanţă de coasta estică a 
Mexicului, bazându-se pe teoria potrivit căreia crusta 
oceanică era mai subţire. Sonda a fost coborâtă la 3.800 
de metri adâncime, apoi prin 170 de metri de sedimente şi 
a străbătut câţiva metri de bazalt. Romancierul şi 
oceanograful amator John Steinbeck, care s-a aflat la 
bordul navei de forare, a publicat un reportaj în revista Life 
(14 aprilie 1961) despre această experienţă. După câţiva 
ani, escaladarea costurilor şi managementul deficitar au 
dus însă la abandonarea proiectului. 

Câţiva ani mai târziu, oamenii de ştiinţă sovietici, 
văzând că acest scop ştiinţific nu a fost atins şi dezamăgiţi 
din cauza faptului că americanii reuşiseră prima 
aselenizare, au propus o serie de foraje la mare adâncime, 
pentru cercetarea structurii scoarţei terestre din URSS. 
Director de proiect era Oktan Ibragimov, care a anunţat că 
vor fi forate cinci puțuri pe întreg cuprinsul URSS: în 
Ucraina, în Arctica, în Urali, în insulele Kurile din Pacific şi 
ia Saatli, lângă Marea Caspică, ţinta fiind de a se atinge 
cota de 15 km, adâncimea estimată a mantalei terestre în 
teritoriile respective. Ibragimov credea că echipa ar putea 
pătrunde chiar şi în manta, cu 7 km. Fuseseră terminate şi 
lucrările preliminare necesare în locul în care avea să aibă 
loc forajul de mare adâncime din peninsula Kola. Lucrările 
au început la data de 24 mai 1970. 


Pentru a ajunge în locul în care se află cea mai adâncă 
gaură de foraj din lume, trebuie să străbaţi un teritoriu ce 
ar putea fi considerat drept cel mai deprimant şi mai 
poluat de pe Pământ. Acel loc se află în nordul Rusiei 
arctice, la graniţa cu 
Norvegia. Pe partea norvegiană a graniţei, Arctica este 
curată, minunată, în special primăvara. Case din lemn, 
vopsite în culori vii, sunt răspândite în jurul ieşirilor spre 
mare. Drumurile sunt în perfectă stare şi peste tot 
domneşte un sentiment liniştitor, de rânduială tipic 
nordică. Dincolo de graniţă, în Rusia, lucrurile stau cu totul 
altfel. 

Când geologii au examinat pentru prima dată zona, în 
anii 1920, au fost descoperite dovezi că acolo ar exista 
minereu de nichel, care a devenit esenţial în procesul de 
industrializare din timpul regimului lui Stalin. în decurs de 
numai câţiva ani, muncitorii au fost aduşi forţat în zonă, 
pentru a lucra în mine murdare şi nesigure, nu departe de 
importanta bază navală de la Murmansk. în 1946, după 
recuperarea zonei de câtre armata sovietică, numărul 
exploatărilor miniere de suprafaţă şi al atelierelor 
metalurgice a crescut. Atunci, dar şi acum, produsele 
derivate rezultate din procesul de topire a metalelor 
poluau aerul, generând probleme respiratorii şi afectând 
mediul înconjurător. Blocuri cenuşii de locuinţe erau 
înghesuite în jurul magazinelor prost aprovizionate. 
Muncitorii, traşi la faţă, stăteau în perimetre bine 
delimitate, păziţi de militarii de la punctele de control. 
Vesticilor le era interzis accesul. 

Astăzi este posibil să ajungi cu maşina în regiune 
dinspre Norvegia, fără paşaport. Punctele de control 
militarizate au dispărut, deoarece drumul este acum parte 
a şoselei transeuropene E105. Poluarea nu este însă chiar 
atât de uşor de îndepărtat. Drumul trece pe lângă 
construcţiile militare de la Pecenga spre aşezările din nord- 
vest. Cei strămutați au fost împărţiţi în două locuri: unii la 
Zapolearnii, iar alţii la Nikel. Emisiile de bioxid de sulf ale 
uzinelor metalurgice producătoare de nichel ajungeau în 
2008 la aproape o sută de mii de tone, de cinci ori mai 
mult decât întreaga cantitate de emisii a Norvegiei. Nikel 
este probabil cel mai poluat oraş de pe Pământ. Bioxidul 
de sulf provenit din procesul de separare prin topire a 
metalului nu iese din furnale, ci pare mai degrabă a se 


infiltra prin pereţi. Oraşul întreg miroase a cauciuc ars şi a 
sulf. 

în cele din urmă, rămân de parcurs câţiva kilometri 
printr- o zonă pustie de tundră, cu tufe pitice, de-a lungul 
unui drum care se dezintegrează. încercarea de a fora un 
puț de mare adâncime prin primul strat al Pământului a 
atins o adâncime puţin mai mare de 12 km, dar a fost 
abandonată în 1992, când temperatura capului 
rotopercutor a atins 200°C, fapt ce a provocat probleme 
tehnice insurmontabile. Cercetătorii sunt de părere că 
puţul a ajuns doar la o treime din grosimea crustei 
continentale. Cel mai adânc puț din peninsula Kola, numit 
SG3, a fost forat prin secvenţa sedimentar-vulcanică a 
formaţiunii din Proterozoicul inferior de la Pecenga, care se 
opreşte la 6.842 m, şi apoi, parţial, prin complexul de 
granit şi roci metamorfice din Arhaic. 

Una dintre cele mai remarcabile descoperiri făcute în 
urma forării a fost absenţa stratului de tranziţie de la 
granit la bazalt, la o adâncime cuprinsă între 3 şi 6 km. 
Observarea comportamentului undelor seismice sugerase 
existenţa unei discontinuități la această adâncime, 
probabil datorată modificării tipului de rocă, însă stratul de 
tranziţie lipsea - nu exista decât granit. Explicaţia a fost că 
discontinuitatea indicată de undele seismice se datora mai 
degrabă unei modificări metamorfice survenite în rocă 
decât schimbării tipului de rocă. Surprinzător este faptul 
că roca era fisurată şi saturată de apă. Teoretic nu ar fi 
trebuit să existe apă la asemenea adâncimi. Era posibil ca 
apa, compus al atomilor de hidrogen şi oxigen eliberaţi de 
rocile învecinate sub presiune, să fi fost oprită de un strat 
de rocă impermeabilă. Sondorii au descris totodată noroiul 
revărsat din puț ca „clocotind" de hidrogen: asemenea 
cantități erau complet neaşteptate. Dar poate că cea mai 
remarcabilă descoperire datorată acestui foraj de mare 
adâncime a fost reprezentată de urmele microscopice de 
plancton din roci, de peste două miliarde de ani vechime, 
găsite la 6 km sub pământ. Erau în total 24 de specii 
străvechi, încastrate în compuşi organici care reuşiseră să 
reziste, într-un fel sau altul, presiunilor şi temperaturilor 
extreme. 


Cornelius Gillen de la Universitatea din Edinburgh a fost 
înscris pe o listă de cercetători selectaţi pentru evaluarea 


şi coordonarea proiectului din peninsula Kola. El priveşte în 
urmă cu regret: „Proiectul s-a împotmolit din cauza lipsei 
de susţinere guvernamentală, iar apoi s-a oprit şi seria de 
materiale publicate pe baza lui. A fost un moment dificil 
pentru toţi angajaţii, deoarece, pentru mulţi, aceasta era 
realizarea vieţii lor“. Coordonatorul de proiect, David 
Guberman, sperase că întreprinderea avea să se 
transforme într-un loc destinat cercetării internaţionale, 
dar descoperise că nu putea plati salariile personalului. A 
murit la puţin timp după încetarea activităţii. Unii dintre 
foştii muncitori încă mai povestesc că a fost o operaţiune 
blestemată, afirmând că, atunci când forajul ajunsese la o 
adâncime foarte mare, o parte dintre cei aflaţi lângă gura 
sondei vorbeau de ţipete venite dinăuntru, de parcă 
utilajul ar fi străpuns plafonul iadului. Este greu de spus 
dacă ei chiar credeau acest lucru sau erau doar vorbe 
spuse pentru vizitatori. Experimentul privitor la atingerea 
mantalei Pământului a eşuat, dar se fac noi planuri. 

în ultimii ani, oamenii de ştiinţă s-au gândit din nou să 
foreze până la manta, mulţumită tehnologiilor avansate şi 
a unei mai bune înţelegeri a structurii rocilor. S-au făcut 
expertize în mai multe zone din Pacific pentru găsirea unui 
loc care să permită forarea la mare adâncime. Totuşi, 
indiferent de loc, acţiunea presupune o mulţime de bani, 
de timp şi de echipamente. Forarea prin crusta oceanică 
până la manta le-ar furniza geologilor multe informaţii 
valoroase despre învelişul planetei noastre. 

în 2002, japonezii au lansat la apă nava de forare 
Chikyu, un vas gigantic ce putea transporta 10 km de 
prăjini de foraj şi putea executa forări la 2.500 m 
adâncime. Noi tipuri de sape de foraj şi de lubrifianţi vor fi 
necesare pentru a asigura rezistenţa la presiuni înalte şi la 
temperaturi de până la 300*C. Pentru a găsi cel mai 
potrivit loc de forare, trebuie luaţi în considerare mai mulţi 
factori. Experimentul trebuie să se deruleze în cele mai 
puţin adânci ape de deasupra crustei oceanice, ceea ce 
înseamnă apropierea, cât mai mult posibil, de dorsala 
medio-oceanică, unde se formează o nouă crustă. 
Totodată, forarea trebuie executată într-o zonă cât se 
poate de rece a crustei, prin urmare nu foarte aproape de 
dorsală. Aceste condiţii limitează opţiunile la trei: în largul 
arhipelagului Hawaii, al statului mexican Baja California şi 
ai republicii Costa Rica. Locul de lângă Hawaii, de pildă, 


are temperatura cea mai scăzută, dar adâncimea cea mai 
mare, şi se află în vecinătatea unei zone cu activitate 
vulcanică recentă, deci există argumente pro şi contra 
pentru fiecare caz. Nu se ştie sigur dacă proiectul va fi 
reluat sau nu. După cum a afirmat Harry Hess ia o şedinţă 
a Academiei Naţionale de Ştiinţe a Statelor Unite ale 
Americii din 1958, când a susţinut primul proiect Mohole: 
„Probabil este adevărat că, după un singur foraj, nu vom 
afla atâtea lucruri câte sperăm despre interiorul 
Pământului. Celor care ridică această obiecţie le spun că, 
dacă nu există o primă gaură, nu poate exista a doua, sau 
a zecea, sau a o suta. Trebuie să existe un început". în 
timp ce noul proiect Mohole este dezbătut, Pământul ne 
oferă un loc în care natura a făcut deja totul pentru noi. 

Marea lapetus s-a format cu 600 de milioane de ani în 
urmă, când un continent gigantic a început să se scindeze. 
Din multe puncte de vedere, ea poate fi considerată 
precursoarea Oceanului Atlantic. Un nou supercontinent, 
numit Laurenţia, era în curs de formare, şi în scurt timp 
fundul Mării lapetus a început să se scufunde sub această 
placă, proces numit subducţie. Numai că, în acest caz, 
fundul bazinului oceanic nu a făcut doar să coboare sub 
rocile mai uşoare din structura Laurenţiei. Crusta marină s- 
a fisurat şi o parte din ea s-a suprapus peste continent, 
trăgând în sus, din adâncuri, bucăţi de manta. După sute 
de milioane de ani, agregatele minerale de suprafaţă ale 
fragmentelor suprapuse s-au erodat, ceea ce înseamnă că 
platourile din vestul insulei Terranova aparţin uneia dintre 
foarte puţinele regiuni de pe Pământ unde, în urma unui 
accident geologic, se poate pâşi pe roci provenite din 
manta. 

Rocile sunt brun-roşiatice deoarece au un conţinut 
ridicat de fier şi, intrând în contact cu aerul, au ruginit. Un 
ghid care le arată vizitatorilor cele mai frumoase 
aflorimente şi le explică de ce sunt cu totul aparte mi-a 
spus că, aflându-se în preajma lor, trăieşte o experienţă 
ciudată: „Le poţi ţine în mână, le poţi chiar gusta dacă 
vrei, dar nu poţi lua nici una cu tine". 

Se mai pot găsi rămăşiţe ale Mării lapetus şi în alte 
regiuni. Munţii care au mărginit-o există încă, deşi nu sunt 
la fel de maiestuoşi ca altădată. Partea sudică a acelui lanţ 
formează acum munţii Apalaşi, care se întind pe o porţiune 
considerabilă în Statele Unite, în timp ce secţiunea lor 


nordică se împarte între Scoţia şi Scandinavia. 

Ajungem la finalul primei părţi a călătoriei noastre şi, 
în curând, vom lăsa în urmă scoarța terestră. Părăsim 
totodată şi litosfera, stratul rocilor de suprafaţă şi o 
secţiune din mantaua superioară, care este relativ rece şi 
sfărâmicioasă, îndreptându-ne spre astenosferă, o regiune 
mai caldă şi mai fluidă, unde roca curge şi în care nici un 
cutremur n-ar trebui să survină, deoarece curgerea rocii se 
produce sub compresiune. Totuşi, se produc cutremure şi 
în astenosferă, iar lămurirea acestui mister ne va călăuzi 
spre interiorul Pământului. 


11 
Izvorul lui Hans 


După ce o luaseră pe un drum 
greşit, rămăseseră fără apă, şi Axei 
aproape murea de sete. Făcând 
cale întoarsă, 

Hans aude o apă curgând în 
spatele unui perete de granit. îşi 
lipeşte urechea de roca încălzită, 
încercând să găsească locul unde 
susurul apei se auzea cel mai bine. 
Loveşte stânca cu târnăcopul şi 
afară ţâşneşte apă fierbinte, pe 
care o lasă să se răcorească. Au 
denumit-o Izvorul lui Hans şi i-au 
urmărit cursul în adâncuri, spre 
centrul Pământului. 


Şi noi avem de urmat cursul unei ape în călătoria noastră 
spre centrul Pământului, dar izvorul nostru nu e format din 
apă, ci din rocă - este vorba de fapt de o placă a scoarţei 
oceanice care se scufundă în adâncuri. Am văzut că toate 
continentele se deplasează, că suprafaţa terestră este 
împărţită în plăci tectonice şi că uneori, când plăcile 
tectonice se ciocnesc, crusta oceanică coboară sub 
continente. Acest proces, numit  subducţie, face 
conexiunea dintre interiorul Pământului şi suprafaţa lui. 
Există 24 de zone distincte de subducţie întinse pe o 


distanţă de 55.000 km de-a curmezişul planetei şi fiecare 
dintre ele este uşor diferită de celelalte. Cele mai multe 
alcătuiesc „Cercul de Foc“, regiunea vulcanică şi seismică 
din jurul Pacificului, dar există şi altele. O zonă de 
subducţie mică, însă deosebit de activă, se găseşte în 
apropierea insulelor South Sandwich. în fiecare an, pe 
măsură ce fundul bazinului oceanic dispare, se pierde o 
suprafaţă de circa 3 km?, care este înlocuită cu una nouă, 
formată în zona dorsalelor medio-oceanice. Dorsala 
medio-oceanică din Atlantic permite plăcilor sud- 
americană şi africană să se distanțeze una de alta, 
împingând America de Sud spre placa pacifică cu circa 25 
mm pe an. Marginea de est a plăcii pacifice opune însă 
rezistenţă. Placa Nazca alunecă sub America de Sud, care - 
din cauza forţelor ce acţionează asupra ei - a devenit o 
placă continentală foarte groasă, de până la 70 km în 
unele locuri. Fundul bazinului Oceanului Indian se extinde, 
împingând India spre Asia cu circa 15 mm pe an; astfel a 
luat naştere sistemul muntos Himalaya, cel mai mare de 
pe Pământ. O analiză a forţelor ce acţionează asupra 
plăcilor de subducţie a relevat faptul că acestea sunt 
împinse în direcţii opuse de topitura magmatică ce 
țâşneşte din adâncuri în zona dorsalei medio-oceanice 
atunci când se formează noi suprafeţe, dar că placa 
subdusă se află sub acţiunea unei forţe mult mai 
puternice. Această observaţie ar explica de ce plăcile care 
nu au zone de subducţie asociate se deplasează mai încet 
decât cele care au, diferenţa putând fi comparată cu 
viteza de creştere a unghiilor în raport cu viteza de 
creştere a părului. 

Profesorul Bob Stern de la Universitatea din Texas este 
o autoritate în privinţa fenomenului subducţiei. El 
consideră subducţia drept cel mai important proces de 
generare a suprafeţelor solide, şi are dreptate. Stern este 
de părere că zonele de subducţie nu sunt în general 
tratate cu consideraţia cuvenită şi le consideră uriaşe, atât 
ca proporţii, cât şi ca importanţă. Crescut în California, 
Stern şi-a manifestat pentru prima dată interesul faţă de 
ele atunci când, proaspăt licenţiat, a mers, în anii 1970, în 
apropiere de Groapa Marianelor, parte a unei zone de 
subducţie. Stern spune că acolo îşi are originea pasiunea 
lui pentru aceste zone. „Nu le poţi vizita cu adevărat", 
afirma el; „Poţi vedea ce se întâmplă pe acoperişurile lor şi 


le poţi zări coşurile ieşind la suprafaţă, însă este mai dificil 
să afli ce se întâmplă cu adevărat acolo, jos". 

Scoarța oceanică subţire şi densă a plăcii Nazca 
coboară sub America de Sud într-o regiune numită fosa 
Peru-Chile şi se scufundă sub un unghi de 30 de grade, 
lăsând placa continentală în urmă. 

Oare încotro se îndreaptă? 

în timpul călătoriei lor prin măruntaiele Pământului, 
profesorul Lidenbrock şi tovarăşii săi au văzut „cristale... 
ca nişte candelabre"—. Jules Verne nu avea de unde să 
ştie că 150 de ani mai târziu studiul cristalelor urma să 
arunce o nouă lumină asupra structurii interioare a 
Pământului. 

Urmărim „izvorul" - scoarţa oceanică, în fapt o placă 

litosferică -, care şi-a început coborârea în Pământ. Mai 
greu decât formațiunile de roci din vecinătate, în 
momentul în care le întâlneşte, se scufundă sub ele şi 
nimic nu îl mai poate opri. 
A fost o bucată de scoarță oceanică când s-a îndepărtat de 
dorsala medio-oceanică, locul său de naştere, însă acum 
începe o nouă viaţă, subterană, nemaiavând probabil 
şansa să se reîntoarcă la suprafaţă decât peste sute de 
milioane de ani, ori poate peste miliarde, ori poate 
niciodată. 

Placa oceanică se îndreaptă, prin scoarță, spre manta, 
cea mai mare secţiune a planetei noastre, reprezentând 
cam 82% din volumul său şi 65% din masă. Mantaua este 
locul care adăposteşte istoria acestei planete, ascunzând 
multe alte mistere, structuri şi procese străvechi recent 
identificate, care ar putea susţine dâinuirea vieţii la 
suprafaţă. Trecutul Pământului se află înscris acolo, şi 
ridicarea lui, într-un ritm extrem de lent, din adâncurile 
unde zace îngropat, este probabil cea mai mare provocare 
la care planeta va supune omenirea, conducând la 
evenimente care vor face ca erupțiile vulcanice şi 
cutremurele produse până acum să pară de mică 
importanţă. 

în tinereţe, când mă specializam în fizică, am asistat la 
prelegeri despre structura Pământului. Ni se furnizau 
informaţii amănunțite despre scoarță şi despre nucleu, dar 
peste manta se trecea repede, ca peste o regiune 
neinteresantă, fără caracteristici aparte, ca peste un 
simplu strat de rocă interpus între scoarță şi nucleu, în 


care roca se deplasa foarte lent prin convecţie, aducând 
spre suprafaţă energia ce punea continentele în mişcare. 
Mantaua nu era un subiect de interes major. Avea câteva 
straturi, toate aproape de suprafaţă, dar nimic altceva. Se 
părea că cea mai mare secţiune a planetei noastre era 
oarecum anostă. Ar fi trebuit să ne dăm seama că nu era 
aşa! Numeroşi geofizicieni neglijau mantaua, atraşi de 
fenomenele descoperite în inima Pământului. Profesorul Ed 
Garnero de la Universitatea de Stat din Arizona gândea la 
fel când mergea la cursurile de geofizică. 

Mi-a spus următoarele: „Timp de mulţi ani, numai 
secţiunea superioară a mantalei a fost considerată 
interesantă. Se presupunea că presiunea şi căldura tot mai 
mari distruseseră structurile inferioare, dând naştere unei 
mase omogene de rocă aflată în mişcare lentă de 
coborâre, până atingeau hotarul nucleului extern. Am 
crezut în toate aceste idei pe vremea când eram un tânăr 
cercetător, în anii 1980. Fusesem învăţat că structura 
mantalei, în măsura în care exista, era radială - straturi 
după straturi de roci cu compoziţii diferite, apărute pe 
măsură ce atomii din roci cedau sub presiune, formând 
grupari tot mai compacte". 

Acum, când ştim că situaţia e cu totul alta, l-am 
întrebat pe profesorul Garnero ce sfat şi-ar fi dat sieşi, în 
tinereţe, conştient fiind de importanța  mantalei 
Pământului. „Dovezi că mantaua nu era chiar aşa de 
simplă existau, însă, în general, oamenii de ştiinţă le-au 
ignorat şi au evitat să abordeze subiectul la prelegerile la 
care am asistat. Noile informații, care aveau să schimbe 
până la urmă totul, începuseră să iasă la lumină, dar ele 
nu se potriveau cu preconcepţiile lor privitoare la modul în 
care trebuia să arate mantaua. Deseori se întâmplă astfel 
atunci când conţinutul temei abordate se schimbă. Indiciile 
erau legate de datele seismice; era clar că mai exista 
ceva. Se putea vedea că reflexiile diverselor straturi erau 
lipsite de claritate - credeam că este vorba de un semnal 
parazit sau de o disipare a datelor. Important este faptul 
că disiparea datelor se manifesta diferit în părţi diferite ale 
lumii. Acest lucru se datora straturilor mantalei, aflate la 
adâncimi uşor inegale." Totuşi, uitându-se la 
seismogramele neclare, Ed Garnero, şi nu numai el, a 
început să-şi pună întrebări. „Dacă m-aş putea întoarce în 
timp ca să vorbesc cu mine însumi, la începutul carierei", 


mărturiseşte, „m-aş sfătui să privesc cu atenţie datele 
înregistrate. Acolo nu este vorba de un semnal parazit. E 
ceva real. înregistrările reprezintă reflexii reale produse de 
structuri reale din manta. Ele indică faptul că mantaua nu 
are doar o structură radială, ci şi una transversală. Ne 
arată că mantaua este mult mai interesantă şi mai 
importantă decât credeam cu toţii”. 

Plăcile tectonice ce se deplasează pe suprafaţa 
planetei noastre au apărut în istoria ei timpurie, nu mult 
după apariţia Lunii, probabil. Am văzut, graţie cristalelor 
de zircon din Jack Hills şi a străvechilor roci de pe coasta 
golfului Hudson, că există dovada faptului că mecanismul 
de bază al tectonicii plăcilor - subducţia - se declanşase 
deja într-o oarecare măsură. Se prea poate ca aceste 
blocuri de crustă unite între ele ca piesele de lego, care 
plutesc pe mantaua superioară vâscoasă a Pământului, să 
fi existat ca atare când au fost atrase în jos, crăpând prin 
această mişcare scoarţa din jur. După ce acest fenomen s- 
a produs în repetate rânduri, zonele fragile au dat formă 
actualelor margini ale plăcilor. Căldura din interiorul 
Pământului a făcut ca mantaua să freamăte uşor, 
transmițând energie spre suprafaţă, unde o parte era 
utilizată pentru deplasarea plăcilor. Probabil aşa se explică 
de ce Venus - o planetă asemănătoare Pământului ca 
dimensiune - nu are plăci tectonice. Temperatura mai 
ridicată îi permite probabil scoarţei să se închidă după ce 
un fragment se cufundă în manta* 

Aşadar noile roci formate pe dorsalele medio-oceanice 
se dispersează lateral, în ambele părţi, transformându-se 
în blocuri de bazalt aflate în continuă mişcare. Pe fundul 
bazinului oceanic ele adună sedimente care se pot 
suprapune, formând un strat gros. Dar viaţa lor la 
suprafaţa Pământului este relativ scurtă, nedepăşind 200 
de milioane de ani, fiindcă aceste roci atât de recent 
solidificate, provenind din materia topită a mantalei, se vor 
reuni cu ea, aducând de ia suprafaţă o temperatură mai 
scăzută, sedimente şi schimbări importante, în zonele de 
subducţie, blocurile de bazalt se înclină, pătrunzând în 
manta sub diferite unghiuri, uneori de aproximativ 10 
grade, alteori mult mai mari. Sub insulele Mariane 
coborârea se face pe verticală. Folosindu-se de datele 
seismice, oamenii de ştiinţă pot observa blocurile cum 
coboară, iar apoi le pot urmări câteva sute de kilometri. Să 


luăm, spre exemplu, zona de subducţie Tonga, unde placa 
pacifică coboară sub placa australo-indiană. Ea se afundă 
sub un unghi de 45 de grade şi poate fi urmărită pe 
înregistrările seismografice corespunzătoare undelor P 
până la o adâncime de circa 700 km. Deasupra plăcii care 
coboară se află două şiruri de vulcani cu o largă zonă 
depresionară între ele, cunoscută sub denumirea de 
centru de extensie a fundului oceanic. Când se fac 
reprezentările grafice ale seismelor din regiune, apare un 
tipar anume, deoarece undele urmează deplasarea spre 
adâncuri a blocului de scoarță. 

Toate zonele de subducţie, afirmă Bob Stern, au 
calitatea de a fi singulare. Există un model de bază, însă în 
versiuni foarte diferite. Cel mai simplu le poţi vedea ca 
fiind zone în care o placă se scufundă sub o alta, dar 
deseori lucrurile nu sunt chiar aşa de simple. Să luăm 
drept exemplu Japonia, probabil ţara cea mai expusă la 
cutremure din lume. în partea centrală a Japoniei, placa 
filipineză şi placa pacifică se lasă, ambele, sub placa 
eurasiatică, pe care se află oraşul Tokyo. Aceasta este 
cauza seismelor de mare adâncime, cele mai puternice şi 
mai temute dintre toate tipurile de seism. Situaţia din 
Japonia este însă şi mai complicată, căci prin analizarea 
datelor seismice recente a fost identificat un fragment 
detaşat din placa pacifică, blocat între această placă şi cea 
filipineză, care se suprapune totodată peste placa 
eurasiatică, exact sub Tokyo. De altfel, poziţia blocului 
fracturat coincide cu locul cutremurelor recurente de mare 
adâncime produse sub 
metropolă* 

Indonezia i-a fascinat multă vreme pe cei interesaţi de 
geotectonică, deoarece se află la joncţiunea a patru plăci 
tectonice importante. Geofizicienii în special sunt atraşi de 
arcele insulare din extremitatea estică a Mării Banda. Din 
nord, de la Timor, până în sud, la Buru, se întind două arce 
insulare paralele ce acoperă 180 de grade din 
circumferința unui cerc cu raza de 200 km. Lanţul interior 
de insule este vulcanic; cel exterior nu. La extremitatea 
estică, între cele două arce, interior şi exterior, se află unul 
dintre cele mai adânci bazine din lume - aşa-numitul 
Weber Deep, de 7 km adâncime. Este un bazin 
depresionar aflat între zona de subducţie şi o regiune a 
acestei zone de subducţie, cunoscută sub denumirea de 


regiune prearc. După cum observă Bob Stern, putem 
vedea multe lucruri petrecându-se pe „acoperişul" unei 
asemenea zone. Şi activitatea seismică de acolo se 
manifestă tot pe o linie de curbură, în jurul insulelor. Istoria 
seismică a regiunii include unele dintre cele mai mari 
cutremure înregistrate vreodată, produse la adâncimi de 
circa 100 km. 

Arcul Izu-Bonin-Mariane constituie un exemplu de 
subducţie deosebit de relevant. El se întinde pe aproape 
3.000 km la sud de Tokyo. Reprezintă partea de est a placii 
filipineze şi cuprinde cea mai adâncă cavitate de pe 
suprafaţa Pământului - Groapa Marianelor -, de circa 
10.000 m, graţie căreia omenirea a ajuns cel mai aproape 
de centrul planetei. Aici, latura de vest a plăcii pacifice - o 
placă oceanică bazaltică formată la mijlocul Jurasicului şi 
începutul Cretacicului - este supusă subducţiei. în preajma 
zonei de  subducţie există arce insulare vulcanice. 
Analizând cu mai multă atenţie ce se întâmplă în zonă, 
descoperim că lucrurile sunt mai complicate decât par la 
prima vedere. Un bloc crustal desprins din placa filipineză 
s-a transformat într-o microplacă, numită Placa Marianelor. 
Modelul este unul singur, dar există diverse variaţii. 

De ce însă unele plăci se afundă direct în jos, pe 
verticală, iar altele alunecă sub unghiuri mai mici? 
Deseori, plăcile tinere, cu o vechime mai mică de 70 de 
milioane de ani, sunt supuse subducţiei într-un ritm de 
două ori mai rapid decât plăcile cu vechime mai mare. S-a 
ajuns la concluzia că placile mai vechi, dense şi rezistente, 
sunt puţin maleabile şi intră în manta sub unghiuri mai 
mici decât plăcile mai tinere, mai uşoare şi mai puţin 
rezistente. Această diferenţă explică şi 
transformarile lor ulterioare, după cum vom vedea. 

Majoritatea zonelor de subducţie par a fi tinere; pe 
baza acestei observaţii, oamenii de ştiinţă au formulat o 
ipoteză potrivit căreia, din moment ce procesul de 
subducţie are loc de miliarde de ani, astfel de zone apar 
destul de uşor, pe măsură ce devin inactive cele vechi. De 
exemplu, sistemul Izu-Bonin-Mariane a devenit probabil 
activ în urmă cu multe zeci de milioane de ani, când o 
acumulare de roci dense de pe fundul oceanului, 
cuprinzând o arie largă din vestul Pacificului, a format una 
dintre cele mai mari zone de subducţie din ziua de astăzi. 

Forţele care acţionează asupra unui bloc de scoarță 


acoperit de sedimente, cu o grosime totală de aproximativ 
100 km şi de alte câteva sute lăţime, sunt colosal de mari. 
Pe măsură ce placa coboară sub scoarţa continentală, fiind 
mai densă decât rocile de sub ea, o parte din sedimentele 
ce o acoperă sunt răzuite prin frecare, formând o prismă 
de acreţionare - o fâşie de pământ deosebit de fertil, cum 
este cel de pe linia de coastă a Californiei, care îi atrage 
pe oameni în ciuda faptului că zona respectivă este 
seismică. Uneori însă nu sunt factori care să se opună 
acumulării sedimentelor, şi frecarea plăcii subduse 
fracturează marginea continentală, ducând la formarea 
rifturilor şi a lanțurilor muntoase de tipul Anzilor. 

De notat este faptul că la începutul procesului de 
scufundare placa subdusă e rece, pe când mantaua este 
fierbinte. Procesul are consecințe majore, potrivit 
afirmațiilor lui Steven Hauck Il de la Case Western Reserve 
University: „Din cauza faptului că temperatura din 
interiorul plăcilor subduse este scăzută, dat fiind că stau la 
suprafaţa Pământului perioade cuprinse între câteva zeci 
şi câteva sute de milioane de ani, pe măsură ce încep să 
se scufunde în manta, se încălzesc, însă rămân mult mai 
reci decât mantaua". O astfel de placă este, în acelaşi 
timp, comprimată de forţe considerabile care produc 
modificări fundamentale în structura rocilor; placa devine 
fragilă,  fracturându-se şi fragmentându-se, fapt ce 
provoacă cutremure. Cutremurele se produc întotdeauna 
acolo unde rocile sunt suficient de tari pentru a se sparge. 
Dacă sunt uşoare, se deplasează. Dar ce să fie oare cu 
vulcanii? De ce există arce vulcanice în apropierea unei 
zone de subducţie? Majoritatea vulcanilor continentali sunt 
asociaţi cu zonele de subducţie şi au legătură cu seismele. 
O scurtă privire asupra aşa-numitului Cerc de Foc al 
Pacificului ne arată că zonele de subducţie, cutremurele şi 
vulcanii sunt grupaţi în aceeaşi regiune. 

Apa şi fluidele ce conţin apă au o mare influenţă 
asupra scoarţei Pământului şi a mantalei superioare. Ele 
determină duritatea rocii şi, prin urmare, incidenţa 
cutremurelor. Pe de altă parte, apa transportă elementele 
chimice dintr-un loc în altul, dând naştere minereurilor. Pe 
măsură ce placa subdusă coboară şi cantităţi considerabile 
de rocă sunt purtate spre adâncimi tot mai mari, 
temperatura şi presiunea cresc la cote pe care placa nu le 
poate suporta, şi atunci intervin transformările. Când 


temperatura creşte, mineralele ce conţin apă, precum 
epidotul şi doritul, se dezagregă, eliberând fluidul din ele. 
Locul în care se petrece acest fenomen depinde de viteza 
cu care coboară rocile în adâncuri. Apa iese din placa 
subdusă şi ajunge la rocile de deasupra, unde determină 
reducerea temperaturii de topire a acestora, uneori chiar 
şi cu 400°C. Această masă de rocă, acum mult mai puţin 
vâscoasă, îşi croieşte drum către suprafaţă, unde se 
formează noi vulcani. lată motivul pentru care la o distanţă 
de circa 100 km de o zonă de subducţie apar arce de 
vulcani tineri care vor exista atât timp cât placa subdusă 
eliberează apă. Vulcanii aceştia sunt foarte diferiţi de 
celelalte tipuri răspândite pe suprafaţa Pământului, în zona 
dorsalelor medio-oceanice, în văile de rift şi uneori în alte 
zone. 

Unii geofizicieni sunt de părere că urmează o nouă 
fază a subducţiei, deoarece, pe măsură ce se scurge 
timpul şi Pământul se răceşte în interior, se acumulează 
tot mai multă apă. Am văzut că atunci când o placă 
oceanică îşi croieşte drum dinspre dorsala medio-oceanică 
câtre zona de subducţie se impregnează cu apă, care 
pătrunde în crăpăturile cele mai adânci şi se integrează 
practic în compoziţia rocii. O mare parte din această apă 
este eliberată, având drept rezultat formarea de vulcani, 
dar se pare că restul de apă rămâne blocat în placa care 
se afundă tot mai mult în manta. Un indiciu în ceea ce 
priveşte cantitatea de apă transportată în adâncuri este 
dat de studiile ce au vizat stabilirea cantităţii de apă a 
oceanelor de-a lungul ultimilor 500 de milioane de ani. 
Observând rocile sedimentare, oamenii de ştiinţă pot 
estima cât de adânc a fost oceanul în momentul depunerii 
lor, o estimare cu un coeficient de doi sau trei. Rezultatul 
este că nu s-a pierdut multă apă în subteran, dar situaţia 
s-ar putea schimba în viitor. 

Pământul se răceşte, iar mantaua are o temperatură 
mai scăzută decât acum 500 de milioane de ani. Aceasta 
înseamnă că nu este eliminată foarte multă apă din roci 
atunci când placa se scufundă; în viitor, se pare că tot mai 
multă apă va ajunge din ocean în Pământ. Unii oameni de 
ştiinţă consideră că zona de subducţie Tonga şi zona sud- 
americană au o temperatură suficient de scăzută pentru 
ca acest fenomen să se poată petrece deja. Se estimează 
că în următoarea sută de milioane de ani nivelul oceanelor 


s-ar putea reduce cu circa 100 de metri din cauza 
strămutării apei în interiorul Pământului. Treptat, după o 
perioadă considerabilă de timp, nivelul oceanelor ar putea 
descreşte, iar faţa planetei noastre s-ar putea schimba din 
cauza acestui efect colateral al subducţiei. 

Placa subdusă ajunge practic să fie coaptă, în special 
în zona stratului subţire de sedimente pe care îl poartă în 
adâncuri. Sedimentele pot atinge temperaturi de 1.200- 
1.300*C, dând naştere unor roci deosebit de interesante. 
După vreo zece milioane de ani, placa ajunge la cel mai 
adânc punct de seismicitate, aflat la circa 670 km 
adâncime, însă mai jos absenţa mişcărilor seismice indică 
faptul că toată căldura a pătruns în miez şi rocile 
componente nu mai sunt suficient de sfărâmicioase pentru 
a provoca cutremure. în cazul în care vă gândiţi că acesta 
este sfârşitul plăcii respective, că se topeşte şi se 
contopeşte cu rocile din jur exact ca o bucată de ciocolată 
introdusă în ciocolată fierbinte, nici nu bănuiţi cât de mult 
vă înşelaţi. Viaţa ei este departe de a se fi sfârşit; va 
ajunge curând la primul strat important din componenţa 
mantalei, numit zona de tranziţie. 

Ideea existenţei unei zone de tranziţie a apărut în anii 
1920- 1930, când s-au făcut paşi considerabili în 
analizarea datelor seismice, chiar dacă nu existau foarte 
multe staţii de monitorizare a fenomenelor de acest tip. 
Atunci a fost făcută observaţia că în regiunile superioare 
ale mantalei apare o variaţie de viteză a undelor seismice. 
în 1936, s-a lansat ipoteza că era legată de adâncimea 
unei zone de tranziţie sub presiunea mineralului numit 
olivină (magneziu sau fier, siliciu şi oxigen) catre o 
structură mai densă, în care atomii constitutivi erau mai 
strâns grupaţi, putând face faţă mai bine presiunii de la 
acele adâncimi. Prin urmare, geofizicianul american 
Francis Birch (1903-1992) a clasificat structura seismică a 
mantalei în funcţie de compoziţia chimică, aşa cum reiese 
din relevanta sa lucrare din 1952. însă Birch este probabil 
cunoscut mai degrabă pentru rolul jucat în bombardarea 
oraşelor Hiroshima şi Nagasaki şi pentru participarea la 
Proiectul Manhattan. El a dezvoltat designul de tip „pistol“ 
al armei nucleare şi a supravegheat încărcarea ei la bordul 
bombardierului Eno/la Gay, Cariera academică şi-a 
desfăşurat-o la Harvard. îndrumător la doctorat i-a fost 
Percy Bridgman. Pionier al fizicii Pământului solid, 


Bridgman a încercat să afle cum poate studiul mineralelor 
şi rocilor, combinat cu datele seismice, să conducă la 
înţelegerea compoziţiei planetei noastre. Concluzia sa a 
fost că mantaua superioară conţine minerale precum oii 
vina, piroxenii (silicați de calciu, sodiu şi fier) şi granatele 
(care au în compoziţie olivină şi piroxeni), iar mantaua 
inferioară este compusă dintr- un material mai dens, 
precum periclazul, o formă de oxid de magneziu. Şi el era 
de părere că între cele două straturi ar trebui să existe o 
zonă de tranziţie, în care presiunea modifica densitatea 
atomilor din structura mineralelor. La vremea aceea, 
această ipoteză a reprezentat o noutate atât în raport cu 
stadiul fizicii seismice, cât şi cu cel al fizicii mineralelor. 

Aşa a început să se creeze o legătură între observaţiile 
seismice şi fizica mineralelor. Datele seismice sugerau 
modificări intervenite în structura mineralelor la anumite 
adâncimi şi, prin urmare, existenţa unor forţe de presiune 
în interiorul Pământului; fizicienii erau cei cărora le 
revenea sarcina de a construi echipamente care să 
reproducă aceste presiuni în laborator - o sarcină deloc 
uşoară. 


Notă 


18. Jules Verne, op. cit., p. 74. 


12 
Principiul presiunii 


Când studiază materia, oamenii de ştiinţă au multe opţiuni. Pot 
măsura dimensiuni şi greutăţi, grade de răcire şi de încălzire, 
întinderi sau compresii, iar în privinţa rocilor şi a mineralelor s-au 
făcut, într-adevăr, destule încercări de comprimare. Victor Moritz 
Goldschmidt (1888-1947), născut la Ziirich, într-o familie de 
evrei, şi Vladimir Vernadski (1863-1945) sunt consideraţi părinţii 
mineralogiei moderne. Goldschmidt a fost profesor în Norvegia în 
timpul ocupaţiei germane. Norvegia era importantă pentru 
Germania ca bază a submarinelor sale şi pentru asigurarea 
protecţiei transporturilor de fier din Suedia. Istoricii au descris 
ocupaţia germană din Norvegia drept brutală. Caracterizarea era 
valabilă mai ales referitor la modul de tratare a problemei 
evreieşti: 736 de evrei din totalul de 1.800 care se aflau în 
Norvegia au fost deportaţi. Pe Goldschmidt l-au arestat în data de 
26 octombrie 1942 şi l-au eliberat pe 5 noiembrie. A fost arestat 
din nou în ziua de 25 noiembrie, şi se afla pe chei, aşteptând să 
plece spre Auschwitz, când a fost reţinut: poate că ştiinţa lui avea 
să fie utilă celui de-al Treilea Reich, din moment ce studia 
proprietăţile plutoniului. Ulterior, Goldschmidt a scăpat, fugind în 
Suedia, iar apoi în Anglia; s-a întors în Norvegia în 1946, dar a 
murit la scurt timp după aceea. Conferinţa anuală a Asociaţiei 
Europene de Geochimie îi poartă numele. 

Fizicianul Percy Williams Bridgman (1882-1961), profesor la 
Harvard, laureat al Premiului Nobel, a fost cel care a deschis 
epoca presiunilor înalte, experimentând la fiecare pas. La mulţi 
ani după moartea lui, Harry Drickamer (19182002) a spus 
următoarele: „Numeroase persoane m-au întrebat dacă am fost 
studentul lui Bridgman. Oficial, desigur, nu am fost. însă, la drept 
vorbind, cu toţii suntem studenţii lui Bridgman. Cu toţii îi 
împărtăşim interesul pentru cercetarea presiunilor înalte. Și 
sperăm cu toţii să oglindim câte puţin din probitatea lui 
intelectuală. Tehnicile sale, sau variante ale lor, sunt folosite şi 
astazi [...]. Chiar şi după ce a murit, influenţa inteligenţei şi a 
ideilor sale a rămas vie. Rareori se naşte un om atât de însemnat 
pentru un întreg sector de cercetare". Bridgman a descoperit, 


prin comprimarea apei, un nou tip de gheaţă. Tot Drickamer a 
spus: „Sunt convins că profesorul Bridgman ar fi extrem de 
mulţumit să vadă că folosirea presiunii înalte a devenit o tehnică 
esenţială, o parte integrantă a fizicii, a chimiei, a geologiei, a 
ingineriei şi a biologiei moderne". Nimeni altcineva nu a făcut 
mai mult decât Harry Drickamer pentru a răspândi descoperirile 
lui Bridgman. 

în 1955, Robert Wentorf Jr (1926-1997) de la laboratoarele 
General Electric din New York a ieşit din casă pentru a cumpăra 
unt de arahide (crocant). Nu voia să-şi facă un sandvici; l-a dus în 
laboratorul său, l-a supus unei presiuni înalte şi a transformat 
acel unt de arahide - având drept component principal carbonul - 
în cristale minuscule de diamant. în aceasta constă puterea 
exercitată de o presiune înaltă. Ea este forţa ce dă viaţă stelelor 
şi formă planetelor, în timp ce presiunea atmosferică de pe 
suprafaţa Pământului este cea care ne ţine în viaţă. 

Fiţi bine-veniţi în minunata lume a presiunii. întâi, câteva 
puncte de referinţă. Presiunea de la nivelul mării - egală cu o 
atmosferă - este de circa un kilogram pe centimetru pătrat. în 
ocean, presiunea creşte cu câte o atmosferă la fiecare 10 metri, 
aşa încât pe fundul Gropii Marianelor - care, având aproape 
11.000 m, este cea mai adâncă formă de relief negativă - 
presiunea este de 1.100 de atmosfere, sau de circa opt tone pe 
inch— pătrat. Oamenii de ştiinţă măsoară presiunea în pascali 
(Pa). Puneţi o bancnotă de un dolar pe masă şi ea va exercita o 
presiune de circa 1 Pa. O suflare mai puternică de vânt produce o 
presiune de 100 Pa, iar un pumn puternic, 200.000 Pa. Presiunea 
bioxidului de carbon dintr-o sticlă de şampanie este de 
aproximativ 500.000 Pa. Muşcătura ta creează o presiune de 1 
milion de pascali, sau de 1 MPa. în interiorul Pământului, măsura 
standard este gigapascalul, adică 1.000 de milioane de pascali, 1 
GPa fiind echivalent cu 
100.0 de atmosfere. Presiunea din centrul Pământului este de 
circa 350 GPa sau de 35 de milioane de atmosfere. Valorile pot 
părea extreme, însă noi suntem cei care reprezentăm un caz 
excepţional în univers. Foarte puţină materie este supusă unei 
presiuni de o atmosferă; cea mai mare parte a ei există fie sub 
forma unui gaz foarte rarefiat, răspândit între galaxii şi planete, 
fie este supusă unor presiuni de peste 100.000 de atmosfere, în 
interiorul stelelor moarte şi al planetelor. Percy 
Bridgman a început să construiască aparate care produceau 
presiuni de numai 0,3 GPa, pentru a ajunge apoi la aparate ce 
exercitau 10 GPa, ceea ce înseamnă cam 3% din presiunea din 


miezul Pământului. 

Percy Bridgman a marcat un început, însă drumul de urmat 
era lung. Se punea problema felului în care mineralele compuse 
doar din cele câteva elemente din vasta masă de materie a 
mantalei - siliciu, oxigen, calciu, magneziu şi fier - aveau să se 
comporte în asemenea condiţii de presiune şi temperatură. 
Geofizicianul australian Ted Ringwood (19301993) a fost cel care 
a acceptat provocarea. La începutul carierei sale ştiinţifice, a 
petrecut câteva luni în laboratorul lui Birch şi a rămas fascinat de 
mantaua Pământului, dorindu-şi să recreeze condiţiile din 
interiorul ei, ca să vadă ce se petrecea acolo. El a bănuit că 
modificările induse de presiune asupra olivinei şi piroxenilor din 
manta ar trebui să survină în misterioasa zonă de tranziţie. 
Lucrând la Universitatea Naţională Australiană, Ringwood a 
construit prese ce aveau posibilitatea să comprime olivina cu 5-6 
GPa. Pe la începutul anilor 1960, el conducea, împreună cu S. 
Akimoto de la Institutul pentru Fizica Stării Solide de la 
Universitatea din Tokyo, cel mai activ grup de cercetare din lume. 
A generat presiuni înalte folosindu-se de prese gigantice cu 
pistoane pereche, opuse, de forme variate, făcute din carbură de 
wolfram. 

în timp ce Ringwood se ocupa de aceste experimente, 
tehnicile de analizare a undelor seismice au progresat; în anii 
1960, seismologii au început să facă experimente cu diverse 
seismometre pentru a furniza mai multe date; problema 
nelămuritei zone de tranziţie a mantalei viza de fapt două 
regiuni, una aflată la adâncimea de 410 km, iar cealaltă la 660 
km. Regiunea de 410 km coboară la 2-4 km sub oceane şi până 
la 35 km sub continente. Discontinuitatea de la 660 km 
adâncime este mult mai îngustă, de sub 5 km, dar implică cea 
mai bruscă transformare observabilă în structura mantalei. 
Variaţiile de viteză seismică, implicând variaţii în densitatea 
rocilor, erau mult prea bruşte pentru a se datora compactării; se 
petrecea cu siguranţă ceva în structura mineralelor. 

Ringwood şi echipa sa au identificat mineralele importante: 
majorit (un tip de granat răspândit în mantaua superioară), 
wadsleyit şi ringwoodit (forme de înaltă presiune ale olivinei), 
toate purtând numele cercetătorilor australieni implicaţi, inclusiv 
pe al lui. Ringwooditul a fost creat în laborator; exista în mantaua 
superioară, dar nu a fost descoperit niciodată la suprafaţa 
Pământului, până când un cercetător a analizat compoziţia 
fragmentelor din meteoritul de la Tenham, din 1879, şi a observat 
că au un anumit conţinut de ringwoodit, demonstrând pentru 


prima dată că mineralul a cărui existenţă fusese indicată de 
Ringwood se găsea cu adevărat în natură. Cu câţiva ani în urmă, 
un colectiv de la Universitatea din Alberta a izolat ringwooditul 
folosind un specimen de diamant maro format în manta şi adus 
ulterior la suprafaţă. 

Folosindu-se de presiuni din ce în ce mai mari, oamenii de 
ştiinţă urmăreau lămurirea unor aspecte generale. La adâncimea 
de 410 km, apar structuri atomice noi ca urmare a rearanjării 
atomilor din olivină, apropiate mai degrabă de structura unul 
cristal. Presiunea de la 660 km este de circa 24 GPa, depăşind 
posibilităţile de experimentare disponibile la acea vreme. La o 
adâncime mai mare de 660 km, există indicii că atomii se 
repoziţionează, pentru a forma o structură cristalină şi mai densă 
şi a da naştere mineralelor cunoscute sub denumirile de 
perovskit şi feropericlaz. Discontinuitatea seismică de la 660 km 
joacă în acelaşi timp un rol important pentru starea dinamică din 
interiorul Pământului. Ea ar putea reprezenta o barieră pentru 
fenomenul de convecţie din manta şi totodată graniţa orizontală 
dintre diferitele celule de convecţie din cadrul unei reprezentări 
stratificate, bazate pe convecţie; ar putea exista celule separate 
de convecţie deasupra şi dedesubtul ei. 

Mantale există şi pe alte planete, însă nici una nu seamănă 
cu cea a planetei noastre. Dintre toate planetele solide - Mercur, 
Venus, Pământ şi Marte -, Pământul are cea mai mare manta, 
fiindcă este cea mai mare planetă. Nu ştim multe lucruri despre 
mantaua de pe Venus; majoritatea cunoştinţelor referitoare la 
interiorul ei se bazează pe analogii cu Pământul, deşi suntem 
conştienţi că planeta Venus este diferită din numeroase puncte 
de vedere. Când ne uităm la suprafaţa ei - folosindu-ne de radare 
ale sondelor spaţiale orbitale, căci învelişul său gros de nori 
împiedică observarea directă -, planeta pare a fi relativ tânără; 
de altfel, nu există dovezi că ar exista o tectonică semnificativă a 
plăcilor. Nu se ştie clar cum îşi schimbă înfăţişarea. 

Există supoziţii potrivit cărora mantaua planetei Marte ar fi 
similară mantalei superioare a Pământului. Fiind o planetă mult 
mai mică, presiunea internă nu atinge nivelurile din interiorul 
Pământului. Mantaua din interiorul planetei Marte se mişcă 
probabil foarte încet, exact ca mantaua Pământului, însă pare a fi 
guvernată de un alt tip de convecţie. Acolo nu există activitate 
tectonică a plăcilor. Acest fenomen se manifestă doar pe Pământ. 
Pe planeta Marte au luat naştere vulcani masivi, inclusiv cel mai 
mare vulcan din întreg sistemul solar: Olympus Mons—. Unii 
oameni de ştiinţă cred că planeta are un aşa-numit „capac 


stăvilitor“ şi că mantaua ei reprezintă un izolator eficace, care 
pastrează fierbinte micul miez de fier din interior. 

întorcându-ne la propria planetă, am văzut că informaţii 
importante au fost dobândite prin utilizarea aparaturii 
generatoare de presiuni înalte combinată cu analizarea datelor 
seismice, însă presiunile obţinute nu au fost nici pe departe 
suficient de mari pentru a fi comparate cu cele din adâncurile 
mantalei. Pentru a atinge acest scop, era necesar un nou mod de 
abordare a problemei. 


în ultimii ani de viaţă, Alvin Van Valkenburg (1913-1991) obişnuia 
să călătorească pentru a participa la tot felul de conferinţe 
ştiinţifice; a asamblat un dispozitiv numit Diamond Anvil Cell 
(DAC), celula cu nicovală de diamant. Oricine dorea putea 
observa la microscopul lui universul presiunilor înalte. Le vorbea 
tuturor cu mare plăcere despre prima sa privire prin obiectiv şi 
despre modul în care se modificau zilnic lucrurile în acest nou 
domeniu de studiu. Deseori cercetătorii mai tineri treceau 
indiferenți pe lângă el, gândind că totul nu era decât o joacă, 
neconştientizând faptul că unele dintre descoperirile despre care 
discutau fuseseră posibile datorită omului jovial care lăsa pe 
oricine să privească la microscopul lui. Marea revoluţie fusese 
marcată de apariţia celulei cu nicovală de diamant, un dispozitiv 
care putea să dezvolte presiuni uriaşe, concurând cu cele din 
miezul planetei noastre. într-un fel, celula cu nicovală de diamant 
şi Alvin Van Valkenburg au făcut accesibil cercetării un teritoriu 
mai vast decât mulţi alţi oameni de ştiinţă care s-au implicat în 
explorarea planetei Pământ. 

Van Valkenburg a contribuit la proiect pe vremea când lucra 
la Biroul Naţional de Standarde al Statelor Unite. DAC se baza pe 
un fapt şi o formulă. Diamantele sunt cele mai dure, cele mai 
rezistente materiale pe care le putem utiliza. Celula cu nicovală 
de diamant constă în două diamante naturale, aşezate unul 
peste altul. între ele se află o mică 
garnitură inelară metalică, pentru a crea un spaţiu închis, 
minuscul, în care se aşază o epruvetă de ordinul miligramelor. 
Aparatul, suficient de mic pentru a putea fi ţinut în palmă, 
dezvoltă presiuni similare celor din mantaua inferioară, deoarece 
presiunea reprezintă raportul dintre forţă şi unitatea de 
suprafaţă; în acest caz este vorba de o forţă considerabilă ce 
acţionează asupra unei suprafeţe foarte mici. De altfel, sistemul 
mai are un avantaj: diamantele sunt transparente. Putem 
observa epruvetele direct, le putem încălzi folosind laserul şi 


putem direcţiona raze X asupra diamantelor, ca să observăm 
modificările fizice survenite în epruvete. DAC este simplu şi 
absolut remarcabil. Van Valkenburg, Charles Weir şi Ellis 
Lippincott au fost primii care au avut şansa să urmărească 
materia transformându-se sub o presiune de mii de atmosfere. 
Iniţial, ei au ajuns la valoarea de 100.000 de atmosfere, 
corespunzătoare unei adâncimi de 200 km în interiorul 
Pământului. „Am făcut tot ce am putut, am şi spart diamantele/* 
Drept urmare, au obţinut apoi o presiune de 

300.0 de atmosfere. 

Celula cu nicovală de diamant a devenit un instrument 
ştiinţific foarte util, dând posibilitatea examinării structurii 
materialelor într-o gamă largă de condiţii. Atomii se rearanjează 
la creşterea presiunii, făcându-ne cunoscute materiale noi. Sub 
presiune, rândurile ordonate de atomi ce tind să se formeze sunt 
rupte. Deseori noul material, creat în condiţii de presiune, nu 
revine la starea anterioară. Se consideră că structura lui este 
metastabilă; diamantele reprezintă cel mai cunoscut material 
metastabil. 

Totuşi, unii oameni de ştiinţă au arătat puţin interes pentru 
realizările lui Van Valkenburg. în anii 1970, el, împreună cu 
Charles Weir şi Ellis Lippincott, a realizat un proiect nou, mai 
eficace, al celulei respective. Toţi trei ştiau că ideea era bună şi 
că avea să dea rezultate. Au brevetat-o şi au pus bazele unei 
companii, High Pressure Diamond Optics, fiecare cu o participate 
de 125 de dolari. încasările din vânzări au fost modeste în primii 
ani; doar Van Valkenburg a mers mai departe. Charles Weir s-a 
retras, iar Ellis Lippincott a murit în 1974. Dar, exact în acel an, 
Lin-Gun Liu de la Universitatea Naţională Australiană a folosit o 
celulă cu nicovală de diamant pentru a sintetiza perovskitul dintr- 
un anumit tip de granat şi a văzut astfel mineralul care, odată 
supus presiunii, devine componentul predominant al mantalei, 
începând de la zona de tranziţie în jos. Experimentul a insuflat un 
entuziasm extraordinar pentru cercetarea mantalei inferioare. Liu 
a descoperit că mineralul silicat cu o structură de tip perovskit se 
putea forma din principalele materiale din componenţa mantalei 
superioare - olivină, piroxen şi granat - şi că aceasta era cauza 
discontinuităţii de la 660 km. Volumul mantalei inferioare 
depăşeşte 50% din volumul Pământului, iar silicatul cu structură 
de tip perovskit este cel mai răspândit mineral de pe planeta 
noastră, ocupând 93% din manta, deşi nu poate fi găsit la 
suprafaţă. 

lată, prin urmare, compoziţia mantalei. Până pe la 200 km 


adâncime este compusă din mineralele numite spinel şi peridotit. 
Spinelul e compus din magneziu, aluminiu şi oxigen, iar 
peridotitul, o rocă cu granulaţie mare, conţine mineralele olivină 
(magneziu sau fier, siliciu şi oxigen) şi piroxen (calciu, sodiu şi 
fier). începând de la adâncimea de 45 km, aceste minerale se 
modifică din cauza presiunii, spinelul reacţionând cu piroxenul 
pentru a da naştere aşa-numitului granat-peridotit (compus al 
divinei şi piroxenului), care se extinde până la o adâncime de 
circa 410 km. Mineralul numit wadsleyit - o formă de olivină 
obţinută la presiune înaltă - se întinde între 400 şi 525 km 
adâncime, ringwooditul între 525 şi 660 km, iar perovskitul de la 
660 km în jos, până aproape de baza mantalei. 

Aceste trei minerale - ringwooditul, wadsleyitul şi perovskitul 
- determină o mare parte a proprietăţilor mantalei, în semn de 
recunoaştere a realizărilor lui Percy Bridgman, în 2014 Comisia 
pentru Noi Minerale, Nomenclatură şi Clasificare a Asociaţiei 
Mineralogice Internaţionale a dat silicatului cu structură de tip 
perovskit denumirea de bridgmanit. 

Când am văzut pentru prima dată dispozitivul care putea 
simula presiunile din adâncul Pământului, mi s-a părut mai mic 
decât anticipasem. Când îmi imaginez prese de mare forţă, mă 
gândesc la ciocane cu aburi izbind metalul topit sau berbeci 
hidraulici ce zdrobesc autoturisme vechi. Dar instrumentul din 
faţa mea nu semăna deloc cu o puternică presă hidraulică. Era 
atât de mic, că l-am putut aşeza în palmă. Cu toate acestea, el 
poate face un fel de magie: transformă lucrurile comune. De 
pildă, în condiţii de presiune extremă oxigenul devine albastru, 
apoi roşu, apoi se preschimbă într-un metal lucios, asemănător 
cu oţelul. După cum am văzut, untul de arahide se transformă în 
diamant. La fel şi lemnul. 

Folosindu-se de diverse modele ale DAC, oamenii de ştiinţă 
au crescut tot mai mult în anii următori limita maximă a 
presiunilor pe care le puteau obţine, reuşind să reproducă 
condiţiile existente în regiuni tot mai adânci ale Pământului, în 
1987, Elise Knittle şi Raymond Jeanloz au făcut o serie de 
observaţii folosind presiunea de 127 GPa şi au ajuns la concluzia 
că silicatul cu structură de tip perovskit este stabil pe toată 
grosimea mantalei inferioare. în 1998, Sue Kesson şi colegii ei de 
la Universitatea Naţională Australiană, lucrând cu presiuni de 135 
GPa, au conchis că „perovskitul a fost prezent şi nu au fost 
observate faze adiționale". Majoritatea cercetătorilor au 
considerat că perovskitul era mineralul de bază al mantalei, 
reprezentând ultima tranziție suferită de materie înainte de a 


ajunge la nucleul extern al Pământului. Cât de tare s-au înşelat! 


Note 


19.Inch - unitate de măsură pentm lungime, egală cu 2,54 
cm 


Muntele Olimp (lat.) 


13 
Fărâme de stele 


Nu avem de ce să creăm mantaua în laborator pentru a o vedea. 
Unele elemente din compoziţia ei găsesc o cale de ieşire spre 
suprafaţa Pământului. Dan Frost de la Universitatea din Bayreuth 
mi-a spus că numeroşi vulcani produc o lavă bazaltică în 
alcătuirea căreia intră xenolitele mantalice. Xenolitul este o rocă 
străină, un mic fragment al mantalei, adus la suprafaţă în 
interiorul unui alt tip de rocă. Dacă am despica unul, am vedea 
că este făcut din olivină, aceasta fiind un silicat de magneziu-fier 
care provine probabil de la o distanţă de 40-50 km, adică de lao 
adâncime unde presiunea este de 1,5 GPa. Frost menţionează 
totodată că ne aflăm şi în posesia unor xenolite provenite de la 
adâncimi mai mari. 

în Africa de Sud în special veţi găsi semnele aşa- numitelor 
erupții de kimberilit. Nu ştim cum s-au manifestat aceste erupții, 
dar am descoperit că în coşurile vulcanilor respectivi, prin care s- 
a produs ascensiunea rapidă câtre suprafaţă a materialului din 
manta, există xenolite; analizând aceste roci găsim granat, un 
mineral roşu cu aluminiu în componenţă. Xenolitele provin 
probabil de la adâncimi de până la 200 km. De asemenea, în 
coşurile vulcanice unde există kimberlit există şi diamante. 
Majoritatea diamantelor, incluzând aici toate tipurile, se 
formează cam la 140 km adâncime, în mantaua litosferică. 
Deseori condiţiile de formare sunt întrunite numai la baza 
continentelor bătrâne, în fundamentul de rocă cristalină al 
acestora. Se presupune că totul porneşte de la fluide bogate în 
carbon care se infiltrează printre roci şi care, la presiuni înalte şi 
temperaturi relativ scăzute, într-un miliard sau două de ani se 
transformă în diamante. 

Diamantele au fost descrise drept ferestre spre mantaua 
Pământului - lucru adevărat în special în cazul aşa-numitelor 
diamante de adâncime, care sunt mai rare decât rocile de 
provenienţă selenară. Au fost găsite mai puţin de o duzină de 
diamante de mare adâncime. în ultimii ani, o descoperire 
importantă vizând aceste diamante extrem de rare a fost făcută 
în Australia. Albe, cu o mărime de câţiva milimetri, ele au fost 


găsite în satul Eurelia din sudul Australiei. Aceste diamante 
provin de la adâncimi mult mai mari decât majoritatea, şi anume 
de la 670 km, comparativ cu 250 km, de la baza rădăcinilor 
mantalice ale străvechilor plăci continentale. Ele prezintă o mare 
importanţă, deoarece sunt singurele mostre naturale pe care le 
putem obţine din zona mantalei inferioare. 

Carbonul din structura diamantelor poate fi analizat şi, lucru 
absolut remarcabil, se constată că are trasori ce sugerează că a 
făcut odată parte dintr-un depozit sedimentar de pe fundul 
oceanului, care ulterior a coborât în manta, la suprafaţa unei 
plăci subduse. Diamante de adâncime au fost descoperite, de 
asemenea, în Brazilia şi în Africa, iar cercetătorii au sesizat că în 
toate cazurile există un numitor comun: diamantele de adâncime 
au fost găsite în zone care altădată s-ar fi aflat la hotarele 
străvechiului supercontinent Gondwana. Prin urmare, modelul 
tipic de formare a diamantelor implică faptul că plăcile subduse 
au coborât sub Gondwana, ducând în adâncuri carbon organic, 
care s-a transformat în diamante după miliarde de ani de 
depozitare în manta. Totuşi, diamantele de la Eurelia par mult 
mai noi, probabil de 300 de milioane de ani vechime, aşa că ne- 
ar putea indica şi alte locuri în care am putea căuta diamante. 

A descrie diamantul ca pe o varietate de carbon care 
cristalizează în sistem cubic, ca pe un mineral cu o compoziţie 
simplă şi o gamă largă de proprietăţi înseamnă a nu sesiza 
esenţialul. La fel ca aurul, diamantele depăşesc graniţele ştiinţei 
materialelor şi ale fizicii. Ele sunt fărâme de stele, lacrimi ale 
zeilor. Cuvântul diamant provine de la grecescul adămas, care se 
traduce prin „indestructibil". Timp de secole, diamantele au fost 
cele mai apreciate pietre preţioase, iar în ultimii 40 de ani au fost 
studiate pentru a furniza informaţii relevante despre locul unde s- 
au născut: mantaua. 


14 
D secund 


Perovskitul a fost studiat temeinic, puţini cercetători fiind de 
părere că, în condiţiile de presiune de la baza mantalei, el ar 
putea suferi o nouă transformare. Părea a fi o structură ideală, 
bine legată, rezistentă la presiuni înalte - silicatul cel mai stabil 
principalul bloc de construcţie al planetei Pământ. 


Utilizând variantele contemporane ale DAC-ului, putem 
obţine presiuni care se apropie de valoarea celor din centrul 
Pământului (de circa 360 GPa), deşi este dificil. Diamantele se 
deformează la asemenea presiuni, împreună cu părţile lor 
metalice. Deoarece diamantul e un minunat conductor termic, 
păstrarea în stare fierbinte a unei epruvete de acest fel ridică 
probleme. Un accident de laborator din 1984, produs din cauza 
unei raze laser greşit direcționate, a demonstrat că putem să 
topim diamantele. Dar se înţelege de ce situaţia e de evitat - în 
afară de posibila distrugere a echipamentului, diamantele costă 
încă o mulţime de bani. Chiar şi aşa, de multe ori nicovalele de 
diamant ale DAC-urilor explodează, transformându-se în pulbere, 
iar cercetătorii trebuie să părăsească încăperea în timpul 
probelor de presiune. Tot mai multe laboratoare de cercetare 
folosesc aceste celule cu nicovală de diamant, pentru ca 
specialiştii în fizica solidelor să experimenteze cu gaz îngheţat, 
apă, substanţe industriale şi tot felul de materiale neobişnuite, în 
scopul analizării proprietăţilor de bază ale materiei. 

Circulă o istorie amuzantă despre oamenii de ştiinţă care se 
folosesc de minusculele epruvete din DAC-uri pentru a determina 
proprietăţi ale Pământului, la scară mare. La începutul anilor 
1980, a avut loc o întrunire a cercetătorilor care au făcut 
experimente cu fier introdus în celula cu nicovală de diamant, 
alături de câteva granule de silicați. Noua ipoteză era că cele 
două materiale, metalul şi mineralele, reacţionează. vorbitorul, 
arătând spre o imagine mărită de pe ecran, a spus: „Acum, dacă 
luăm fierul drept nucleu, iar silicaţii drept manta...“ Sala s-a 
umplut de râsete înfundate, pentru că mostra avea dimensiunea 
de circa un 
milimetru! 

Cei care s-au gândit că perovskitul este răspunsul final la 
întrebările vizând compoziţia mantalei inferioare au avut o mare 
surpriză. La începutul acestui secol, Kei Hirose de la Institutul de 
Tehnologie din Tokyo şi colegii lui au întreprins un studiu 
sistematic asupra mineralogiei mantalei inferioare, folosindu-se 
de o celulă cu nicovală de diamant încălzită cu laser. Au 
comprimat epruveta, apoi au dus-o la SPring-8 - un mare 
laborator din Japonia, care produce radiaţii de sincrotron. Acolo 
exista posibilitatea obţinerii unui fascicul de raze X de mare 
intensitate, ideal pentru cercetarea epruvetei comprimate a lui 
Hirose. Razele X - lumină cu lungime de undă scurtă şi energie 
mare - au pătruns până în miezul structurii cristaline reticulare a 


epruvetei, interacţionând cu şirurile ei de atomi într-un mod care 
depindea de felul dispunerii lor. Razele X reflectate au ieşit în 
toate direcţiile, creând fenomenul de difracție. Analizând 
rezultatele, oamenii de ştiinţă au stabilit felul în care sunt 
aranjaţi atomii. SPring-8 este unul dintre cele mai bune 
laboratoare din lume pentru acest tip de activitate ştiinţifică. 
Zece minute de expunere la fascicule concentrate de raze X pot 
furniza mai multe informaţii decât 300 de ore de expunere la 
surse mai slabe de raze X, cum se întâmpla în trecut. Ulterior, 
când au examinat epruveta, Hirose şi colegii lui au observat 
lucruri pe care nu le puteau înţelege, aşa că au decis să continue 
studiul axându-se asupra elementelor componente, mai simple. 
Au văzut că, în cazul perovskitului, difracţia se schimbă complet 
la presiuni cuprinse între 110 şi 120 GPa. 

Anunţul descoperirii fenomenului de tranziţie al perovskitului 
la faza de post-perovskit - un anunţ ce a creat senzaţie şi a luat 
prin surprindere lumea ştiinţifică - a fost făcut în aprilie 2004, de 
câtre Murakami, Hirose, Kawamura, Sata şi Ohishi. Numeroşi 
oameni de ştiinţă au fost uluiţi de această descoperire, apoi s-au 
întrebat de ce a durat atât de mult timp pentru a fi făcută. Un 
aspect interesant al descoperirii post-perovskitului este că o fază 
minerală cu aceeaşi structură era cunoscută de 40 de ani, dar 
nimeni nu se gândise că ar putea exista ca atare în manta. Post- 
perovskitul - format sub presiunea existentă în imediata 
apropiere a bazei mantalei - a apărut exact la momentul potrivit 
pentru a furniza explicaţii privitoare la câteva elemente foarte 
derutante care fuseseră observate în adâncuri, în zona lui de 
formare. 

Strania regiune de la baza mantalei a fost identificată de 
neozeelandezul Keith Edward Bullen (1901-1976). Conform 
surselor, acesta a fost sclipitor la matematică încă din copilărie, 
făcându-şi temele în minte, în timp ce străbătea cu bicicleta cele 
cinci mile care îl despărţeau de casă. Apoi, aşa cum se întâmplă 
deseori cu specialiştii în ştiinţele Pământului, un cutremur i-a 
schimbat viaţa. în februarie 1931, când preda matematică la 
Auckland University College, s-a produs seismul din regiunea 
Hawke's Bay care, cu cele 256 de victime ale sale, rămâne cel 
mai mare dezastru natural din Noua Zeelandă. Cutremurul a fost 
provocat de o alunecare a plăcii subduse ce coboară sub această 
tară insulară. „Oraşul Napier a fost şters de pe hartă." Unele zone 
de coastă de lângă Napier s-au ridicat cu 2 m. Patruzeci de 
kilometri pătraţi acoperiţi de apă au intrat în posesia uscatului. 


Evenimentele de atunci au produs o impresie puternică asupra 
tânărului Keith Bullen, trezindu-i interesul pentru seismologie, 
care a dăinuit, de altfel, tot restul vieţii lui. Din 1931 până în 
1933, Bullen a studiat în Anglia, la St. John's College, Cambridge, 
unde, aşa cum spune chiar el, „am avut deosebita şansă de a fi 
îndrumat de sir Harold Jeffreys, care m-a coborât cu picioarele pe 
pământ şi m-a salvat de o soartă pur matematică". 

La acea vreme, timpii standard de propagare utilizaţi pentru 
determinarea momentului producerii  seismelor şi pentru 
localizarea lor erau cei stabiliţi de Zoeppritz, cu modificările 
aduse ulterior de H.H. Turner. Se ştia că în tabelele acelea se 
strecurasem chiar şi erori de 20 de secunde. Calcularea timpilor 
de propagare se face printr-un proces iterativ, deoarece seismul 
este localizat prin utilizarea unui set de timpi de propagare, iar 
diferenţele constatate faţă de acel set de timpi de propagare 
sunt apoi folosite pentru determinarea unui al doilea set de timpi 
de propagare; seismul este relocalizat pe baza celui de-al doilea 
set, i se stabileşte noul loc de manifestare şi aşa mai departe. 
Calculele de acest fel erau obositoare şi de durată, în special în 
epoca maşinilor mecanice de calculat. Pentru sarcini de acest tip 
a petrecut Bullen anii respectivi la Cambridge. Jeffreys a spus: 
„Energia lui Bullen era extraordinară". 

După cum ştie aproape toată lumea, Pământul nu este sferic, 
ci are forma unui sferoid, cu razele polară şi ecuatorială de 6.356, 
respectiv 6.378 km. De acest detaliu trebuie ţinută seama la 
calcularea distanțelor străbătute de undele seismice în raport cu 
punctul de producere al cutremurului. Tabelele distanţă de 
propagare/timp determinate pentru o sferă şi cele 
corespunzătoare unui sferoid diferă, dar nu foarte mult, ci cu 
doar câteva secunde. Pentru a face ca lucrurile să progreseze în 
acest domeniu, Bullen trebuia să determine variaţia densităţii 
Pământului în funcţie de rază. Aceasta a fost descoperirea care i- 
a consfințit reputaţia şi a devenit, după cum spunea el, „o 
poveste în desfăşurare care l-a fascinat pe autor o bună parte a 
vieţii lui de cercetător". Aici îşi au originea tabelele seismologice 
jeffreys-Bullen apărute în 1940, încă utilizate de principalele 
centre de analiză seismică, deşi în anii 1960 unele studii au scos 
în evidenţă abateri regionale. Pentru distanţe radiale cuprinse 
între O şi 20 de grade faţă de epicentrul cutremurului, timpii 
observați diferă de timpii Jeffreys-Bullen cu până la şase secunde. 

Bullen s-a întors la Auckland University College în 1934, iar în 
Australia a ajuns în 1940, unde a fost lector de matematică la 


Universitatea din Melbourne. Acolo a scris faimoasa sa carte, An 
Introduction to the Theory of Seismology Î,„Introducere în teoria 
seismologică"]. Una dintre contribuţiile lui importante este 
reprezentată de modelul matematic al interiorului Pământului, 
model la care începuse să lucreze prin anii 1930. Tot ce ştia 
atunci era că Pământul are un miez dens din fier înconjurat de o 
manta groasă de rocă. Fără computere, folosindu-se doar de 
calculatoarele mecanice rudimentare ale vremii, a calculat 
proprietăţile necesare explicării modului în care Pământul 
curbează undele seismice. El a divizat planeta într-o serie de 
calote suprapuse, purtând indicative de la A la G, A desemnând 
scoarţa, iar G, nucleul intern. în primul model construit, la baza 
mantalei inferioare se afla stratul D. în 1950, Bullen a tras 
concluzia că, potrivit datelor, mantaua inferioară era compusă, 
de fapt, din două straturi foarte diferite, cei de jos având o 
grosime de numai 200 de kilometri. Drept urmare, a împărţit D- 
ul, cu rigurozitate matematică, în D' şi D"- D prim şi D secund. 
Toate marile diviziuni ale Pământului - scoarţa, mantaua 
superioară, zona de tranziţie, mantaua inferioară şi nucleul 
extern, respectiv intern - au fost supuse acestei reguli de 
ordonare. Acel strat subţire, D", nu a primit niciodată o denumire; 
în schimb, în anii din urmă a început să se bucure de o atenţie 
din ce în ce mai mare. 

Debutul perioadei de testare a armelor nucleare a însemnat 
că geofizicienii nu mai trebuiau să aştepte producerea unui 
cutremur pentru generarea undelor seismice, în 1954, în atolul 
Bikini din insulele Marshall a avut loc o serie întreagă de 
experimente nucleare. Părintele Burke- Gaffney de la 
Observatorul Riverview de lângă Sydney a văzut manifestările 
pulsatile ale undelor seismice generate de detonări. El şi Bullen 
au observat că undele generate de cele patru explozii au venit la 
intervale de timp egale cu numere întregi de minute şi au afirmat 
că aşa ceva nu ar fi fost posibil decât dacă bombele ar fi fost 
detonate în momente foarte bine precizate, cum ar fi, de pildă, 
începutul unui minut. Au arătat, de asemenea, că timpii de 
propagare ai undelor P înregistraţi la Riverview şi la alte staţii 
seismologice se abâteau cu o secundă sau două de la timpii 
jeffreys-Bullen. Dar, în chip ciudat, la trei staţii - Pretoria şi 
Kimberly, în Africa de Sud, alături de Tamanrasset, în Algeria - 
toate undele ajunseseră semnificativ de devreme. Precursoarele 
timpurii sunt acum interpretate în termenii disipării ce are loc la 
graniţa dintre nucleu şi manta. 


Exploziile din atolul Bikini au fost declanşate când Bullen 
deţinea funcţia de preşedinte al Asociaţiei Internaţionale de 
Seismologie şi Fizică a Interiorului Pământului, iar el a fost 
impresionat de potenţialul utilizării exploziilor atomice în 
seismologie. în 1955, a trimis o scrisoare preşedintelui Societăţii 
Regale din Londra, dar şi Academiilor de Ştiinţe de la Washington 
şi Moscova, propunând „ca în scopuri seismologice sau în alte 
scopuri experimentale una sau mai multe bombe atomice să fie 
detonate cu ocazia Anului Geofizic Internaţional". S-a folosit de 
acest demers oficial pentru a formula rugămintea ca exploziile să 
fie anunţate, aşa încât să poată fi folosite în scopuri ştiinţifice. 
Telegrama ce-i anunţa urmatoarea detonare a primit-o de la 
preşedintele Comisiei pentru Energie Atomică a Statelor Unite, 
înainte de încheierea întrunirii acesteia. 

Misterioasa „amprentă" seismică a stratului D" le-a indicat 
unor cercetători faptul că mantaua devenea tot mai interesantă 
pe măsură ce se obțineau mai multe informaţii referitoare la 
străfundurile ei. Regiunea a intrat în centrul atenţiei gradat, pe 
măsură ce datele seismografice şi tehnicile moderne de analizare 
a undelor s-au asociat geodinamicii şi geochimiei pentru a da 
naştere unei noi viziuni de ansamblu. Cele dintâi indicii au venit 
din direcţia seismologiei, când a fost emisă ipoteza că cele 
câteva sute de kilometri de la baza mantalei au un gradient 
redus de viteză seismică. La începutul anilor 1980, acestei teorii 
i-au fost aduse modificări. Acolo, în adâncuri, exista categoric o 
anume structură. La o distanţă cuprinsă între 250 şi 150 km 
deasupra graniţei dintre nucleu şi manta a fost observată o 


creştere a vitezei. D" ieşea încet la iveală din adâncuri. 

Rocile de la baza mantalei sunt supuse unei presiuni de 135 GPa 
şi sunt incandescente. Reprezentarea ştiinţifică a stratului D" 
este ambiguă: oamenii de ştiinţă îl văd în moduri diferite, dar 
aproape toţi îi recunosc importanţa. Potrivit unei idei care se 
bucură de recunoaştere, se pare că acesta este locul unde plăcile 
litosferice se opresc, după lunga călătorie făcută de la suprafaţă 
în adâncuri, şi unde se acumulează o zgură de fier şi silicați, 
depusă la marginea nucleului extern. Alţi cercetători presupun că 
D" este implicat în degajarea de energie care retrimite materie 
mantalică la suprafaţă, exact ca o lampă decorativă care pune în 
circulaţie un material vâscos (lava lamp), dar de dimensiunea 
unei planete 

Materia întunecată 


Când aţi admirat ultima dată un pandantiv sau un colier 
de jad? Ştiţi minunata poveste a provenienţei acestor 
pietre semiprețioase de un verde profund? Pe măsură ce 
placa subdusă coboară, rocile de pe fundul oceanului 
suferă o serie de transformari sub acţiunea temperaturii şi 
a presiunii tot mai mari, iar unele dintre ele, mai exact 
cele bogate în sodiu şi aluminiu, dar sărace în fier, se 
metamorfozează într-un mod aparte. Presiunea este mare, 
însă placa respectivă rămâne mai rece decât materia 
mantalei, iar acest fapt permite formarea jadeitului. 
Uneori fragmente de mărimea unor oraşe se desprind din 
placa subdusă. Jadeitul nou format, prezent în aceste 
fragmente, rezistă şi este antrenat spre suprafaţă pe 
măsură ce roca mantalei se topeşte şi se ridică. Zeci de 
milioane de ani mai târziu, piatra semipreţioasă este 
găsită în rocile topite din preajma vulcanilor. Astăzi mai 
există jadeit în numai 12 locuri de pe Pământ. Chinezii 
antici numeau jadeitul „piatra cerului". Cât de mult s-au 
înşelat! 

Revenind la călătoria în care urmărim parcursul 
plăcilor oceanice, observăm cum ajung în zona de 
tranziţie. Reanalizând imaginile plăcilor subduse din jurul 
Pacificului, un grup de cercetători a sesizat că unele dintre 
ele tind să rămână blocate la adâncimea de 660 km. 
Cercetătorul Ed Garnero afirmă: „Ele ajung în zona de 
tranziţie a mantalei, unde atomii se reorganizează într-o 
configuraţie mai compactă. Acolo cresc totodată 
densitatea şi vâscozitatea. Drept urmare, deseori plăcile 
se extind puţin. Câteodată, ele par să rămână în zona de 
graniţă. O parte continuă să coboare". 

Unii oameni de ştiinţă sunt de părere că numai plăcile 
care coboară abrupt străpung bariera de la 660 km, iar 
cele care coboară sub un unghi mai mic rămân deseori la 
adâncimea respectivă şi îşi continuă mişcarea pe 
orizontală. O parte dintre ele vor reîncepe să coboare 


după o perioadă de mişcare pe orizontală, la nivelul 
barierei de la 660 km. Există oameni de ştiinţă care au 
avansat ideea că bariera poate fi străbătută de plăcile 
ceva mai tinere, în vreme ce plăcile mai bătrâne se 
blochează. Dacă am privi imaginile seismice din zonele de 
subducţie, am putem vedea cu siguranţă abaterea de la 
traiectoria de coborâre la 660 km si uneori la 440 km. 


Fenomenul poate avea legătură cu transformarile suferite 
de rocile plăcii. După cum am vazut, mineralele se 
comprimă din cauza presiunii, iar densitatea plăcii creşte, 
uneori chiar şi cu 16%, putând să-şi reia călătoria spre 
adâncuri. 

Sub adâncimea de 660 km, imaginea seismică nu 
oferă prea multe detalii până nu se ajunge la baza 
mantalei. Urmărind placa subdusă pe parcursul lentei, dar 
inevitabilei sale coborări spre inima planetei noastre, 
trecem prin mijlocul mantalei, o regiune în care 
transformările sunt mai line decât cele la care am asistat 
în straturile superioare. Totuşi, starea de acalmie va 
dispărea, deoarece ne apropiem curând de una dintre 
regiunile cele mai neobişnuite, mai importante şi mai 
puţin cunoscute ale planetei. Ed Garnero spunea: „Iot ce 
se află sub placa subdusă este împins deoparte. în manta 
se creează o anume presiune din cauza coborării plăcii, 
aşa ca materia de acolo fie este dată la o parte, fie 
avansează odată cu placa respectivă". Blocul care coboară 
se îndreaptă spre stratul D" şi spre graniţa dintre nucleu şi 
manta, unde se află ceva cu totul remarcabil. 


Zenga de tranziţie nucleu-manta'", adaugă el „este una dintre. 
gone e cele mai stranii ŞI mal Impor an Jin AO eņloru „pyanetei. 
a conţine aşa-numita materie intunecată a Pamântului”. 


Zone de tranziţie 


Adam Dziewonski (1936-2016), născut la Lwow, pe atunci în 
Polonia, actualul Liov al Ucrainei, a fost un geofizician american 
de origine polonă care a adus o contribuţie importantă în 
determinarea structurii interioare a Pământului şi a naturii 
cutremurelor prin metode seismologice. împreună cu Don 
Anderson de la California Institute of Technology (Caltech), el a 
descoperit o nouă tehnică de cercetare a straturilor din interiorul 
planetei. „Sunt un geofizician care şi- a petrecut cea mai mare 
parte a carierei întocmind o hartă a interiorului Pământului. Cu 
aproape 20 de ani în urmă, am dezvoltat o metodă care ne 
permite să vedem tridimensional elemente aflate şi la 1.600 km 
adâncime. Această abordare este acum numită «tomografie 
seismică», prin analogie cu tomografiile medicale. Cartografierea 
regiunilor anormal de calde sau de reci ne poate indica originea 
forţelor motrice legate de tectonica plăcilor. “ 

La începutul carierei mele ştiinţifice, în calitate de 
radioastronom la Observatorul Jodrell Bank de lângă Manchester, 
în Anglia, foloseam telescoapele gigantice de acolo. Unul dintre 
modurile de utilizare presupunea cuplarea acestora, pentru a 
putea profita de întreaga lor capacitate când observam o anume 
sursă cosmică. Semnalele receptate de fiecare dintre ele puteau 
fi combinate, obținându-se prin sintetizare o imagine care ar fi 
fost captată cu un telescop mult mai mare decât oricare dintre 
aparatele individuale de acolo - de fapt, cu un telescop ale cărui 
dimensiuni ar fi fost date de distanţa dintre aceste telescoape 
individuale, care ar fi putut fi localizate şi la extremităţile 
Pământului. A fost un exerciţiu extraordinar de procesare a 
semnalelor. Tomografia seismică presupune, în esenţă, aceeaşi 
tehnică. Uitaţi-vă la toate datele furnizate de undele seismice 
generate de cutremure şi încercaţi să creaţi o imagine 
tridimensională a Pământului care să corespundă tuturor acelor 
date şi tuturor regiunilor de mare şi mică viteză. Ceea ce s-a 
obţinut ca urmare a folosirii acestei tehnici este o nouă 
perspectivă asupra interiorului planetei noastre, pe cât de 


profundă, pe atât de impresionantă. 

Adam Dzieworiski îşi aminteşte de momentul când i-a venit 
ideea tomografiei seismice: „Interesul faţă de 
seismologia globală s-a declanşat prin 1967, când l-am auzit pe 
Frank Press vorbind despre utilizarea unor metode prin care să fie 
selectate, dintr-un total de vreo trei milioane de modele ale 
Pământului generate la întâmplare, doar cinci care se potriveau 
observaţiilor ştiinţifice. Chiar şi cele cinci modele difereau însă 
destul de mult, şi mi s-a părut că trebuie îmbunătăţite". Cheia 
rezolvării problemei, ştia foarte bine, era obţinerea de date mai 
exacte. Cutremurul produs în Alaska în 1964 fusese înregistrat de 
noua reţea globală de seismografe, însă înregistrările se făcuseră 
pe hârtie fotografică, aşa încât transferarea lor în computerele 
vremii a fost imposibilă. Situaţia a condus la iniţierea unui 
program cu durata de doi ani, menit să preschimbe datele 
înregistrate în şiruri de cifre care să poată fi analizate de 
computer. A fost un pariu pe care cei implicaţi l-au câştigat. 

Informaţiile despre Pământ se regăsesc în datele seismice, iar 
cea mai mare colecţie de astfel de date din lume este păstrată 
într-o zonă industrială din Kennet, o suburbie a oraşului Newbury 
din sudul Angliei. Wayne Richardson, un neozeelandez expert în 
descifrarea secretelor undelor P şi S, m-a condus prin Centrul 
Seismologie Internaţional, care monitorizează şi colectează toate 
datele disponibile despre undele seismice care străbat Pământul. 
Zilnic vin date noi prin poşta electronică pentru a fi înregistrate şi 
evaluate, rezultând astfel un raport incontestabil cu privire la 
undele care se propagă pe glob, la punctele lor de origine şi la 
timpii de sosire la aproape fiecare staţie seismică de pe planetă. 
în primii ani, centrul primea valorile timpilor de sosire de la circa 
1.000 de staţii distribuite pe tot globul pentru un numar 
aproximativ de 10.000 de cutremure pe an, însă de atunci aceste 
cifre au crescut. Wayne Richardson mi-a arătat sala de arhivare, 
un depozit de buletine, cărţi şi periodice, toate conţinând date 
seismice. înregistrările vechi, însemnările făcute pe hârtie şi 
corespondenţa urmează să fie transferate în format digital. Erau 
cutii peste tot, cu rapoarte datând de câteva decenii, provenite 
din aproape fiecare ţară de pe glob: Rusia, India, Argentina, Iran, 
Botswana, pentru a numi doar câteva. Nu există nicăieri în lume 
vreun spaţiu precum cel de la Centrul Seismologie din Kennet şi 
depozitul lui de materiale privitoare la această planetă, mereu 
afectată de cutremure. 

Privind înregistrările de acolo, devine limpede ceva ce iniţial 
pare derutant. După puternicul cutremur produs în Alaska în 


1964, au urmat 40 de ani în care nu s-au mai produs mişcări 
telurice la aceeaşi scară, iar apoi au reînceput. Din anul 2004, 
cutremure devastatoare au zguduit Sumatra, Chile, Haiti şi 
Japonia, făcându-ne să ne imaginăm că am putea trăi într-o 
epocă a marilor seisme, similară „aglomerării" seismice globale 
de la începutul anilor 1960. Unii cercetători chiar au sugerat că 
seismele de mare magnitudine se declanşează în lanţ, unul după 
altul. Pentru a vedea dacă aceste „aglomerări“ de seisme din anii 
1960 şi 2000 au avut o semnificaţie anume, cercetătorii au 
analizat sincronizarea cutremurelor cu magnitudine de minimum 
8,3 grade produse în ultimii 100 de ani. 

Sincronizarea observată între cutremurele mari a fost exact 
cea generată de un proces cu caracter aleatoriu. Totuşi, unele 
studii indică faptul că ar exista o legătură între seismele mai mici 
de pe glob. După cutremurele mari se produc numeroase 
micromişcări telurice pe tot cuprinsul planetei, dar nu par a-şi 
reuni forţele pentru a da naştere altor cutremure mari. Este 
evident că trebuie să studiem mai mult pentru a înţelege mai 
bine de ce unele cutremure îşi sporesc puterea, iar altele nu. 

Există dovezi că seismele de mare magnitudine ar putea, de 
fapt, să aducă o stare de acalmie. Cutremurul din Oceanul Indian 
de la 11 aprilie 2012 a fost cel mai mare cutremur produs pe o 
falie de decroşare - fractură cu deplasare orizontală - înregistrat 
vreodată. Mişcarea de magnitudine 8,6 a atras după sine, timp 
de şase zile, producerea altor cutremure pe suprafaţa globului, 
potrivit agenţiei guvernamentale US Geological Survey. însă 
imediat ce cutremurele respective au încetat, cercetătorii au fost 
surprinşi să constate o scădere bruscă, pentru mai mult de trei 
luni, a numărului de mişcări telurice moderate. Nu s-a produs nici 
un cutremur cu magnitudinea mai mare de 6,5 grade timp de 95 
de zile. în mod normal, asemenea seisme au loc o dată la fiecare 
zece zile. Probabilitatea de a trece 95 de zile fără a se produce 
nici unul este mai mică de 1 la 10.000. Prin urmare, undele 
seismice neobişnuit de puternice provocate de cutremurul din 
Oceanul Indian ar fi putut reduce presiunea asupra faliilor 
îndepărtate, întârziind momentul producerii 
altor cutremure. 

Ideea lui Dziewonski a fost că datele distanţă/timp pentru 
multe traiectorii de propagare - străbătând în zigzag Pământul 
între diferite puncte aflate aproape de suprafaţă şi ajungând la 
diverse adâncimi din interiorul lui - ar putea fi folosite în vederea 
realizării unui model tridimensional. 

Aceasta este „tomografia seismică", care se aseamănă cu 


tomografia axială computerizată (TAC) folosită în medicină. 
Primelele rezultate au fost prezentate la o serie de conferinţe 
susţinute în 1974 şi 1975, iar cercetătorii au aşteptat cu 
nerăbdare publicarea lor într-o revistă ştiinţifică. Un singur număr 
al publicaţiei Journal of Geophysical Research a schimbat modul 
în care ne raportăm la interiorul Pământului. 

Dziewonski şi Anderson au găsit patru mari structuri în 
adâncuri. Acestea includ două regiuni în care vitezele undelor 
depăşesc valoarea medie normală, alcătuite din material 
mantalic rece aflat în proces de scufundare, una sub marginea de 
vest a celor două Americi, cealaltă sub zona din sudul Eurasiei. 
Analizând vitezele şi densitatea, existau de asemenea două 
regiuni vaste caracterizate de o viteză redusă a undelor 
transversale şi de o densitate mai mare decât cea medie, fiind 
situate sub Africa şi sub Oceanul Pacific. Regiunea africană se 
înalţă deasupra zonei de tranziţie nucleu-manta, în vreme ce 
regiunea  pacifică este puţin mai joasă. împreună acoperă 
jumătate din zona de tranziţie nucleu-manta. în limbaj de 
specialitate sunt cunoscute sub denumirea de Large Low Shear 
Velocity Provinces (LLSVPs)—, dar au primit şi numele de Tuzo şi 
Jason, după cercetătorii Tuzo Wilson şi W. Jason Morgan, pionieri 
în domeniul ştiinţelor Pământului. 

Tuzo şi Jason sunt structuri cu adevărat gigantice, fiecare de 
15.000 km lăţime şi cu o înălţime de 500-1.000 km calculată de 
la nivelul zonei de tranziţie nucleu-manta - continentele 
subterane ale planetei noastre. Cercetări recente indică faptul că 
aceste structuri sunt străvechi - au luat naştere probabil cu 4,4 
miliarde de ani în urmă, când Pământul era tânăr. Ele modifică 
traiectoria undelor seismice, deoarece au o altă compoziţie şi 
temperatură decât restul materiei de la baza mantalei. Alături de 
ele, de jur împrejur, se întinde discontinuitatea D". Unii 
cercetători îşi imaginează întregul tablou ca pe un peisaj în care 
Tuzo şi Jason sunt structuri muntoase înconjurate de post- 
perovskit. în jurul acestor două regiuni există straturi 
intermitente de roci mantalice cu o grosime de 5-40 km. Acestea 
sunt numite Ultra Low Velocity Zones (ULVZs)—, din cauza 
efectului pe care îl au asupra undelor seismice. O parte din 
undele reflectate de suprafaţa regiunii indică faptul că ar exista o 
serie de structuri mici, probabil de aproximativ 10 km lățime; unii 
cercetători sunt de părere că ar putea fi vorba de zone de topire 
parţială sau poate chiar de rămăşiţe ale plăcilor subduse. Datele 
obţinute recent de EarthScope US Array - o reţea de peste 400 de 
seismografe plasate pe tot cuprinsul Statelor Unite ale Americii - 


arată că pe suprafaţa zonei de tranziţie nucleu-manta există 
creste formate din roci mantalice ce se ridică cu până la 100 km 
peste nivelul suprafeţei respective. Marginile structurilor Tuzo şi 
Jason par a fi ascuţite, iar cercetătorii sunt de părere că deviază 
materia în sus, în aşa fel încât ceea ce se îndreaptă în jos, spre 
zona de tranziţie nucleu-manta, să poată reveni spre suprafaţă. 


Note 


20. Mari diviziuni de viteză redusă a undelor transversale 


(eng.). 
Zone de viteză ultraredusă (eng.) 


17 
Panaşe de manta 


Faptul că în interiorul Pământului are loc un proces de reciclare a 
materiei este de necontestat. Totuşi, sunt multe controverse în ce 
priveşte natura şi durata lui. Dacă există plăci care coboară prin 
subducţie, atunci o parte din materie trebuie să se reîntoarcă, 
dar de unde anume? Oare doar de la suprafaţă, din zona 
dorsalelor medio-oceanice, dintr-o zonă apropiată de suprafaţă, 
cum se întâmplă în cazul vulcanilor, sau materia respectivă 
provine de undeva din adâncuri? Ştim ce anume coboară - însă 
mai revine ceva spre suprafaţa? 

Analizarea rocilor care au erupt cu 20 de milioane de ani în 
urmă pe o insulă din Pacificul de Sud numită Mangaia, cea mai 
sudică dintre insulele Cook, în Polinezia, arată că roca topită de 
sub scoarță variază din punct de vedere al compoziţiei de la un 
loc la altul; o explicaţie ar fi faptul că vechea scoarță, aflată 
altădată la suprafaţă, a alterat compoziţia mantalei în mod 
neuniform. O examinare mai atentă a mantalei din această 
regiune dezvăluie ceva chiar şi mai fascinant. Mantaua conţine 
urme de materie care a fost la suprafaţa Pământului cu circa 
două miliarde şi jumătate de ani în urmă, înainte ca organismele 
de fotosinteză să fi umplut atmosfera cu oxigen. Analizarea 
vulcanului hawaiian Mauna Loa scoate la iveală faptul că lava 
conţine materie ce odinioară a inclus sedimente care au coborât 
în interior pe suprafaţa unei plăci subduse. Situaţia este similară 
în numeroase puncte de la glob. Rocile sunt reciclate, dar cum 
anume? Plăcile subduse pot ajunge în „cimitirele" de la baza 
mantalei, însă ulterior materia din structura lor este retrimisă la 
suprafaţă; unii cercetători sunt de părere că acest proces este 
facilitat de aşa-numitele superpanaşe. 

Islanda este probabil ţara cu cea mai intensă activitate 
vulcanică de pe Pământ, căci se întinde pe două plăci tectonice 
separate de un aliniament de expansiune al fundului oceanic. 
Totuşi, activitatea vulcanică este mai intensă decât ar fi de 
aşteptat, chiar luând în considerare faptul că e localizată 
deasupra unei zone de expansiune; această observaţie conduce 
la ipoteza că roca fierbinte ajunsă la suprafaţă provine de la 


adâncimi mai mari. Unii cercetători sugerează că acolo există un 
superpanaş de materie care urcă spre suprafaţă. 

Probabil că ceva se întâmplă în sectorul marginilor ascuţite 
ale structurilor Tuzo şi Jason, ceva ce ar putea să forţeze roca să 
se ridice prin mantaua inferioară şi să-şi continue drumul până la 
suprafaţă. Un element care ne indică posibilitatea ca teoria să fie 
corectă vine din partea vulcanilor. După cum am vazut, circa 95% 
dintre vulcani se află în preajma graniţelor dintre plăcile 
tectonice; ei se formează acolo deoarece placa subdusă elimină 
apă, iar apa reduce punctul de topire al rocilor, făcându-le să se 
ridice la suprafaţă şi să formeze vulcani. Totuşi, există şi alte 
tipuri de vulcani. Restul de 5% sunt asociaţi cu aşa-numitele 
panaşe de manta şi cu „locurile fierbinţi". Panaşele de manta 
sunt zone în care căldura şi/sau rocile din alcătuirea mantalei se 
înalţă spre suprafaţă. Locul fierbinte reprezintă punctul în care 
respectiva coloană de materie atinge suprafaţa. Există mari 
controverse în comunitatea geofizicienilor în ceea ce priveşte 
existenţa acestor panaşe de manta; ca atâtea alte elemente ale 
acestui fascinant domeniu, lucrurile nu sunt deloc lămurite. 

în anii 1960, Tuzo Wilson (1908-1993) a observat ceva 
remarcabil legat de insulele oceanice. Pe o hartă a bazinului 
pacific, a identificat trei aliniamente de vulcani, dintre care unii 
submarini (munţi cu vârfuri submerse). Ei erau dispersaţi de-a 
lungul a mii de mile, dar ceea ce i-a atras atenţia în mod 
deosebit era paralelismul aliniamentelor. Wilson a adunat toate 
datele disponibile şi a obţinut un tipar interesant. în cadrul 
fiecărui aliniament, insulele erau progresiv mai tinere spre sud- 
est, iar extremitatea sud-estică era marcată de vulcani activi! La 
prima vedere, lanţul de insule vulcanice Hawaii-Emperor ar putea 
să ne amintească de vulcanii din vecinătatea unei zone de 
subducţie. Dar vârsta vulcanilor din aliniamentul Hawaii-Emperor 
scade progresiv spre Hawaii. Poate că exista un loc fierbinte în 
mantaua Pământului peste care se suprapunea arhipelagul 
Hawaii, pe placa lui tectonică mobilă; drept urmare, deasupra ei 
se formau vulcani. Fenomenul dispărea pe măsură ce distanţa de 
Hawaii creştea. 

Existenţa acestor „locuri fierbinți" a fost acceptată la 
începutul anilor 1970. în 1971, W. Jason Morgan (n. 1935) a 
preconizat că ele ar avea un rol mai important decât se estimase 
până atunci. Potrivit ipotezei sale, acestea se formaseră acolo 
unde panaşe fierbinţi şi înguste de materie se ridicau de la 
adâncimi mari ale mantalei. Când un astfel de panaş atinge baza 


litosferei, materia încinsă se împrăştie într- un mod asemănător 
scânteilor unei lămpi de sudură. Morgan a stabilit că ar exista un 
număr de 20 de locuri fierbinţi, unele localizate de-a lungul 
dorsalelor medio-oceanice, iar altele, cum este cazul celor din 
Hawaii şi Yellowstone, aflate în interiorul plăcilor tectonice. 
Cercetătorii sunt de părere că aceste panaşe de manta au forma 
unor ciuperci: coloane subţiri de rocă topită mărginite de 
extremităţi rotunjite. 

Nu toţi cercetătorii cred în ipoteza panaşelor de manta. 
Seismologul Qin Cao de la Institutul de Tehnologie din 
Massachusetts şi colegii ei s-au folosit de undele seismice pentru 
a vedea ce se întâmplă sub arhipelagul Hawaii şi susţin că nu pot 
detecta locurile unde panaşele de manta ies la suprafaţă; mai 
degrabă identifică o anomalie termală, după cum au numit-o, de 
circa 800-2.000 km lăţime, care furnizează energie vulcanilor. Ei 
sugerează că vulcanii există graţie unui rezervor vast de materie 
fierbinte, situat deasupra mantalei inferioare, şi nu graţie 
materiei din adâncurile mantalei. 

Hawaii este situat deasupra celui mai activ „punct fierbinte" 
din lume, dar legătura cu un panaş de manta este greu de 
demonstrat. Examinând amănunţit zona cu ajutorul datelor 
seismice, se observă prezenţa unei protuberanţe neaşteptate ce 
ar putea aparţine unui panaş de manta şi care se află la o 
oarecare distanţă de baza litosferei, la o adâncime mult mai 
mare decât s-ar fi putut anticipa. Drept explicaţie, sa înaintat 
ipoteza că în situaţia în care panaşul este bogat într- un mineral 
numit eclogit, mai dens decât materialele mantalice tipice, 
ascensiunea lui va fi oprită pe la adâncimea de 400 km, unde 
materia ar trebui să se extindă pe orizontală, în cele din urmă, 
roca bogată în eclogit ar deveni suficient de fluidă pentru a-şi 
continua urcarea spre suprafaţă sub forma unui panaş subţire. 
Aceasta este o posibilitate, dar în privinţa panaşelor nimic nu 
este absolut sigur. Sub arhipelagul Hawaii unii cercetători au 
detectat ceea ce se presupune a fi un bazin cald de circa 110- 
155 km, aflat sub suprafaţa terestră; acesta nu pare centrat sub 
insula principală a arhipelagului, ci la 100 km vest de aceasta. 
Poate că panaşul hawaiian se curbează pe măsură ce se apropie 
de suprafaţă. 

Un experiment franco-german cunoscut sub denumirea de 
RHUM-RUM (Reunion Hotspot and Upper Mantle - Reunions 
Unterer Mantel) vizează de asemenea observarea unui loc unde 
se presupune că ar exista un panaş, de această dată aria vizată 


aflându-se sub insula La Reunion din Oceanul Indian. La Reunion 
are avantajul de a fi situată aproape de Madagascar, la o distanţă 
relativ mică faţă de sudul Africii, unde cercetătorii îşi pot amplasa 
mai uşor instrumentele seismice. Ei au desfăşurat pe fundul 
oceanului, pe o suprafaţă de peste 4 milioane km?, aproape 60 
de seismografe, la care sau adăugat 30 de instrumente pe uscat, 
proiectui dobândind o anvergură ce depăşeşte iniţiativele 
similare. Ţelul cercetătorilor este de a obţine o reprezentare a 
unei secţiuni complete de manta, de la scoarță până la nucleu. 
Ani la rând au fost colectate date, dar examinarea lor detaliată se 
afiă în derulare. 

Dimensiunile şi numarul de panaşe de manta de forma unor 
ciuperci pot fi estimate graţie teoriilor privitoare la mişcarea 
fluidelor, acestea indicând panaşe de circa 2.000 km în diametru, 
care au nevoie de 900 de milioane de ani pentru a se ridica de la 
nivelul zonei de tranziţie nucleu-manta până aproape de 
suprafaţa terestră. Se estimează totodată că numărul panaşelor 
de manta trebuie să fie în jur de 17. Ipoteza panaşelor a fost 
analizată, încă de la formularea ei, şi cu ajutorul experimentelor 
de laborator desfăşurate în mici rezervoare umplute cu fluid, iar 
coloanele de fluid produse în acest fel au fost utilizate ca modele 
pentru panaşele de manta a căror existenţă fusese anticipată. Pe 
baza acestor experimente, s-a făcut presupunerea că ar fi 
compuse din două părţi: un canal lung şi subţire ce leagă vârful 
panaşului de bază şi o extremitate rotunjită care îşi măreşte 
dimensiunea pe măsură ce panaşul se ridică. Această 
extremitate apare deoarece materia fierbinte se deplasează în 
sus mai repede decât se ridică panaşui. La sfârşitul anilor 1980 şi 
începutui anilor 1990, experimentele cu modele termice au 
arătat că, pe măsură ce extremitatea se măreşte, poate aduce cu 
sine o anumită cantitate de material mantalic. 

Când panaşul atinge baza litosferei este de aşteptat să fie 
stăvilii de această barieră, supunându-se proceselor de 
decompresiune şi topire. Se formează cantităţi mari de magmă 
bazaltică, care pot erupe la suprafaţă, iar indiciile existente ne 
arată că atunci când se întâmplă acest fenomen efectul poate fi 
devastator. 

în podişul Deccan din India, trappurile constituie una dintre 
formele de relief vulcanice de cele mai mari dimensiuni de pe 
Pământ. Cuvântul „trap“ provine de la termenul suedez trapp sau 
trappa, însemnând scări, şi face referire la platourile în trepte ale 
regiunii. Acestea se întind pe o suprafaţă de o jumătate de milion 


de kilometri pătraţi, au o grosime de peste 2 km şi un volum de o 
jumătate de milion de kilometri cubi. Estimările sugerează că, în 
momentul erupției, cantitatea de material rezultată a fost de 
câteva ori mai mare şi toată s-a revărsat pe suprafaţa 
Pământului. Imaginaţi-vă: o zonă cât jumătate din întreaga Indie 
acoperită cu magmă, un dezastru ale cărui efecte s-au făcut 
simţite timp de 30.000 de ani şi care s-a produs în urmă cu 
aproximativ 60-68 de milioane de ani. Eliberarea unor cantităţi 
uriaşe de gaze vulcanice, şi mai ales de bioxid de sulf, trebuie să 
fi provocat schimbari substanţiale ale climei. Unele experimente 
indică o scădere a temperaturii globale de 2*C. Există cercetători 
care sunt de părere că uneori, când erupe un panaş de manta, se 
întâmplă un fenomen similar. Panaşul care a provocat un 
asemenea dezastru provine, potrivit estimarilor, din punctul 
fierbinte al zonei La Reunion, regiune supusă în prezent unor 
investigaţii intense. Panaşul de manta care ar putea fi situat sub 
insula La Reunion din Oceanul Indian a lăsat, din câte se pare, 
urme de activitate vulcanică ce se întind până la aproximativ 
5.500 km nord de podişul Deccan. 

Şi nu este vorba doar de trappurile din podişul Deccan. Mai 
sunt regiuni similare în Siberia, apoi bazalturile din regiunea 
Karoo-Ferrar, în Africa de Sud, dar şi din Antarctica, trappurile 
Parana şi Etendeka din America de Sud, respectiv din sud-vestul 
Africii (înainte de separarea lor, provocată de deschiderea 
Atlanticului de Sud) şi bazalturile din regiunea fluviului Columbia, 
în America de Nord. Revărsările de lavă bazaltică în oceane 
formează platouri oceanice, în această categorie putând fi 
incluse platoul Ontong Java din vestul Pacificului şi platoul 
Kerguelen din Oceanul Indian. Asemenea dezastre sunt larg 
răspândite şi au loc în mod obişnuit în diverse perioade 
geologice. Dintre erupțiile de acest tip, este posibil ca 11 să se fi 
produs în ultimii 250 de milioane de ani, multe coincizând cu 
extincţiile în masă. 

Obţinerea de date mai complete, mai exacte, constituie, ca 
de obicei, cheia soluționării problemei panaşelor, iar acest fapt 
presupune plasarea unui număr mai mare de instrumente pe 
suprafaţa terestră. Abordarea a dat rezultate în anumite locuri, 
precum Parcul Naţional Yellowstone din Wyoming, situat, din câte 
se pare, deasupra unui panaş de manta responsabil de unele 
dintre cele mai importante fenomene vulcanice petrecute în 
ultimele milioane de ani. Datele de acolo au fost obţinute 
datorită unui proiect numit EarthScope, care a implicat o serie de 


expediţii în Statele Unite pe parcursul unui deceniu, presupunând 
desfăşurarea temporară a unor seismografe într-o reţea de 70 
km?. EarthScope a identificat o structură care a primit denumirea 
de Yellowstone Plume 3, părând a fi o coloană ascendentă şi 
îngustă de materie fierbinte provenită din zona mantalei, de la o 
adâncime de cel puţin 900 km. 

Marea întrebare e următoarea: putem oare prevedea 
episoadele de extincţie în masă înainte de a se produce? Unii 
cercetători cred că putem, căutând panaşele de manta. 
Fenomenul se poate observa în sud-vestul Pacificului, în 
vecinătatea zonei de subducţie Fiji-longa. Este semnalat la 
adâncimea de 700 km, are o structură ce prezintă o anomalie 
termică marcantă şi se poate afla în proces de ascensiune. Nu 
este exclus ca după erupție terenul din zonă să devină de 
nelocuit; conform estimărilor, va ajunge la suprafaţă în 


aproximativ 200 de milioane de ani. 

Putem vedea şi simţi aceste procese în desfăşurare folosindu-ne 
de instrumente de măsură ultraperformante. Navigaţi spre 
centrul Oceanului Indian şi veţi pierde în greutate, chiar dacă 
numai foarte, foarte puţin, dat fiind că forţa de atracţie 
gravitaţională este ceva mai mică decât în alte zone de pe 
suprafaţa Pământului. Diminuări similare ale forţei de atracţie pot 
fi detectate cu aparatură performantă în nord- estul Pacificului şi 
în Marea Ross. Motivul uşoarei descreşteri a forţei de atracţie se 
poate datora plăcilor oceanice subduse, acele structuri dense ce 
coboară tot mai departe de scoarță. Mai multe scăderi ale 
câmpului gravitațional terestru par să se producă din cauza 
panaşelor cu materie mai puţin densă ce urcă spre suprafaţă 

8Maestrul m-a aprobat zâmbind 
radios“ 


în 1862, distinsul fizician William Thomson a calculat 
vârsta Pământului. Credea că la începuturi Pământul 
fusese foarte fierbinte şi se răcise treptat: „în urmă cu 
milioane de ani, Pământul acesta era un glob încins". 
Vârsta pe care a estimat-o în 1864, bazată pe timpul 
necesar răcirii unui corp solid, era cuprinsă între 20 şi 400 
de milioane de ani. în 1897, Thomson, care devenise lord 
Kelvin, s-a decis asupra unui interval mai mic, de 20 până 
la 40 de milioane de ani. Intervalul era însă prea scurt din 
perspectiva teoriei evoluţiei şi, de asemenea, din punctul 
de vedere al geologilor. Fostul lui asistent, John Perry, 
publicase un referat ştiinţific în 1895, pornind de la ideea 
că Pământul nu era un corp solid, ci transfera căldură prin 
fenomenul de convecţie, şi obținuse o vârstă de un miliard 
de ani, mult mai acceptabilă pentru biologi şi geologi, însă 
lucrarea lui rămăsese aproape necunoscută. 

Elaborarea legilor radioactivităţii, în 1903, a condus la 
faimoasa prezentare a lui Ernest Rutherford cu privire la 
motivul pentru care Pământul trebuie să fie mai bătrân, 
intervenţie susţinută într-o conferinţă la care asista Kelvin 
însuşi. Ulterior, Rutherford a scris: „la te uită! Maestrul m- 
a aprobat zâmbind radios". 


Radioactivitatea este un fenomen esenţial, care furnizează 
aproximativ jumatate din căldura eliberată de planeta 
noastră, iar unul dintre produsele secundare ale acestui 
proces poartă denumirea de neutrin. Este vorba de 
particule aparte, care abia interacționează cu materia. 
Iniţial, existenţa le-a fost postulată pentru ca, prin 
intermediul lor, să fie satisfăcute legile conservării 
energiei, iar apoi, în 1956, au fost descoperite. Ele apar ca 
urmare a unor procese de dezintegrare radioactivă şi în 
timpul unor reacţii nucleare care au loc mai ales în centrul 
Soarelui. Energiei termice produse de „reactoarele 
nucleare" din inima Soarelui îi trebuie o jumătate de milion 
de ani pentru a ajunge la suprafaţă, însă neutrinii rezultați 
din reacţiile nucleare ies şi se răspândesc imediat, fără a 
ţine contde prezenţa Soarelui în sine. Există hărţi ale 
disipării lor care ne demonstrează, în orice moment, că 
Soarele produce energie. Neutrinii sunt peste tot: 65 de 
miliarde de astfel de particule provenite din astrul 
sistemului nostru planetar trec în fiecare secundă prin 
fiecare centimetru pătrat al părţii din trup pe care o 
expunem la soare şi nu ne fac nici un rău. Le-am detectat 
venind dinspre astrul nostru, dinspre o stea explozivă 
aparţinând vreunei galaxii învecinate Căii Lactee, galaxia 
căreia îi aparţinem, şi din adâncurile Pământului. 

în Pământ, neutrinii sunt produşi ai dezintegrării 
radioactive a potasiului, toriului şi uraniului şi determină 
99% din întreaga cantitate de căldură generată de 
radioactivitatea din interiorul planetei noastre. Dar ar 
putea fi ei utilizaţi pentru cercetarea Pământului? în 1984, 
Lawrence Krauss, Sheldon Glashow şi David Schramm au 
publicat un articol în care prezentau estimări ale fluxului 
de  geoneutrini şi, totodată, analizau posibilităţile de 
detectare a acestora. în 2005, neutrini au fost detectaţi cu 
ajutorul dispozitivului japonez KamLAND (Japanese 
Kamioka Liquid Scintillator Antineutrino Detector), care 
semnalează toate particulele de acest fel ce trec printr-un 
rezervor cu 1.000 de tone de ulei mineral! întregul 
dispozitiv se află într-o galerie de mină. Când un anumit 
tip de neutrin străbate uleiul mineral, el produce o 
scânteiere care este receptată de senzorii de lumină 
plasați de jur împrejurul rezervorului. Rezervorul are 
diametrul de 13 m, şi am stabilit că prin fiecare centimetru 
pătrat trec 65 de miliarde de neutrini pe secundă. în 


cadrul unui experiment derulat pe parcursul a 145 de zile, 
instrumentul a detectat doar 54 de astfel de particule, 
însă a fost suficient pentru a se putea trage o serie de 
concluzii însemnate. în 2005, în urma unui stagiu de 
observare de 749 de zile, au fost identificate 152 de 
particule, dintre care 28 proveneau din interiorul 
Pământului, în 2011, datele au fost actualizate; în 2.135 
de zile au fost detectate 841 de particule, dintre care 106 
de provenienţă terestră. în 2010, un alt detector de 
neutrini din Italia a identificat, de asemenea, astfel de 
particule provenite din Pământ. 

Unii cercetători sunt de părere că neutrinii ar putea 
constitui un nou instrument de cercetare a globului 
pământesc, şi, cu siguranţă, datele furnizate ne-ar ajuta 
să găsim răspunsuri la multe întrebări interesante despre 
originea, compoziţia şi rezerva de căldură a planetei 
noastre. Un observator de neutrini proiectat special pentru 
studierea 
Pământului ar trebui, în primul rând, să fie amplasat la 
distanţă de scoarţa continentală, deoarece, în ciuda 
faptului că scoarţa reprezintă numai 0,34% din masa 
Pământului, ea găzduieşte 40% dintre fenomenele 
radioactive ale planetei noastre* Aceasta înseamnă că 
detectorul de neutrini ar trebui plasat pe fundul bazinului 
oceanic, probabil în apropiere de Hawaii, cât mai departe 
posibil de scoarţa continentală. Se estimează că fluxul de 
neutrini care iese din Pământ este de aproximativ un 
milion de particule pe centimetru pătrat - mult mai mic 
decât cel venit dinspre Soare. Drept urmare, un viitor 
detector de neutrini poziţionat pe fundul scoarţei oceanice 
ar trebui să fie nu doar voluminos, pentru a capta fie şi o 
fracțiune minusculă de particule care trec prin el, ci şi 
pregatit să indice direcţia din care vin. Ideea este 
fascinantă, însă nu cred că se va materializa prea curând. 

După cum am văzut, mantaua nu reprezintă un spaţiu 
neinteresant, interpus între scoarţa cea activă şi nucleu, 
element cu totul aparte. Ea are o funcţie vitală şi un „puls“ 
propriu, care regularizează pe termen lung activitatea de 
la suprafaţa Pământului, asigurând forţa motrice ce 
deplasează continentele în ciclul lor de o jumătate de 
miliard de ani de formare şi dezintegrare a câte unui 
supercontinent. Materia din componenţa ei se mişcă 
succesiv de la suprafaţă la baza mantalei, iar apoi din nou 


câtre suprafață. Conține structuri misterioase de 
dimensiunile unui continent şi joacă un rol important în 
stabilirea condiţiilor necesare pentru ca viaţa să se 
dezvolte şi să dăinuiască. 

în călătoria noastră imaginară, am ajuns la baza 
mantalei. Am străbătut aproximativ 2.950 km prin scoarță 
şi manta, dar n-am atins încă punctul aflat la jumătatea 
distanţei dintre scoarță şi nucleu. Ne rămân de traversat 
mai mult de 3.300 km; suntem pe cale să lăsăm în urmă 
zona solidă a Pământului, pentru a trăi experienţa celei 
mai dramatice frontiere şi schimbări de peisaj pe care le 
poate oferi planeta noastră. O extraordinară lume 
interioară de mărimea planetei Marte ne aşteaptă. 

Şi, uitându-se în jurul lui, văzu un 
ocean gigantic, întins cât vedeai 
cu ochii... îşi dădu seama curând 
că ajunseseră într-o lume aflată în 


interiorul altei lumi. — 
Jules Verne 


Următoarea regiune pe care trebuie să o traversăm în 
călătoria noastră este cea a nucleului extern, un loc cum 
nu am mai întâlnit nicăieri pe traseul nostru descendent 
prin rocă. Deşi este alcătuită din metal lichid pus în 
mişcare de curenţi şi vârtejuri în spaţiul închis dintre 
nucleul intern şi manta, influenţa ei se extinde dincolo de 
frontierele Pământului. 

La un milion şi jumătate de kilometri de Pământ, în 
direcţia Soarelui, există trei sateliți activi staţionaţi pe o 
orbită stabilă care le permite să monitorizeze astrul. 
Punctul de amplasare al unui satelit se numeşte punct 
Lagrange şi se află acolo unde forţele gravitaționale sunt 
în echilibru, permițându-i satelitului să rămână într-o 
poziţie relativ fixă, fără prea mare consum de combustibil. 
Unul dintre cei trei sateliți, numit SOHO, sau Solar and 
Heliospheric Observatory, se găseşte în acel loc din 1996, 
ţinând sub observaţie suprafaţa Soarelui şi tot ce ar putea 


veni de acolo spre noi. împreună cu WIND, un satelit ajuns 
pe poziţie în 2004, şi cu Advanced Composition Explorer, 
proiectat pentru a studia fluxul de particule emise de 
astru, supraveghează neîncetat Soarele, mânios uneori, 
trimiţându-ne semnale de avertizare atunci când vin spre 
noi nori de particule cu sarcină electrică, pentru a ne 
pregati de sosirea lor. Asemenea emanaţii bruşte pot 
provoca probleme pe Pământ, exact ca în anii 1859 şi 
1989. 

Fluxul solar de particule şi perturbațiile ocazionale mai 
ample trec pe lângă cele trei santinele, îndreptându-se 
spre sistemul de apărare al Pământului, căci de jur 
împrejurul planetei noastre, la mare distanţă, se află un 
scut magnetic care ne protejează de aproape tot ceea ce 
vine dinspre Soare şi de oriunde altundeva din spaţiu* 
Dacă acest scut nu ar fi existat, viaţa pe Pământ nu ar fi 
fost posibilă. Suprafaţa terestră ar fi fost supusă unor 
emisii intense de radiaţii provocate de erupțiile solare. 
Luna nu este protejată de un scut magnetic şi orice 
astronaut care nu se afla în aeronavă într-o anumită zi a 
anului 2005 ar fi primit o doză letală de radiaţii. în plus, 
fluxul continuu de particule provenite de la Soare - vântul 
solar - ar fi distrus atmosfera Pământului dacă n-ar fi 
existat scutul de protecţie magnetică. Planeta Marte şi- a 
pierdut acest scut încă de la începuturile existenţei sale, 
iar atmosfera i-a fost aproape complet distrusă de vântul 
solar, lipsind planeta de viaţă. Fără protecția 
magnetosferei, Pământul ar fi avut aceeaşi soartă. 

Magnetosfera se întinde în spaţiu pe o distanţă de 
64.000 km în direcţia Soarelui, unde formează aşa-numita 
undă de şoc (bow shock) - care frânează parţial atacurile 
violente venite dinspre Soare şi cu peste şase milioane de 
kilometri în direcţia opusă, unde ia naştere o coadă 
geomagnetică prelungă. Se pare că aceasta s-a format în 
urmă cu cel puţin 3,4 miliarde de ani. Poate că lucrul cel 
mai important de remarcat este că această „carapace" ce 
conservă viaţa se naşte în interiorul Pământului şi se 
extinde de la curenţii din metale, din nucleul extern al 
planetei, până dincolo de rocile şi atmosfera ei. Noi 
suntem creaturi ale suprafeţei, ale luminii, ale carbonului 
şi ale energiei, dar suntem totodată şi copiii inimii 
planetei. 

După cum am menţionat, seismologia este, de 


departe, principala cale de cunoaştere a structurii 
Pământului. Totuşi, există şi alte căi. Una dintre ele este 
reprezentată de studiul influenţei Soarelui şi a Lunii asupra 
planetei noastre, sub forma mareelor. Mareele nu se 
limitează la întinderile de apă; pe măsură ce Luna şi 
Soarele par să se deplaseze pe cer, forţele gravitaționale 
ale acestora atrag Pământul în direcţia lor, dându-i o 
formă de ou. Pământul este rigid şi nu va ceda acţiunii 
exterioare; studierea  deformarii sale poate furniza 
informaţii importante despre rezistenţa lui, în special 
despre caracteristicile  mantalei superioare. Beno 
Gutenberg a elaborat şase metode de determinare a 
rezistenţei Pământului şi a conchis că planeta este foarte 
rigidă. Puțin cunoscutul cercetător rus Leonid Leibenzon 
(1879-1951) a fost primul care a emis ipoteza unui nucleu 
nonrigid sau lichid. El a calculat că grosimea mantalei este 
între 30 şi 50% din raza Pământului. însă articolul lui din 
1911 nu s-a bucurat de recunoaştere. După cum am 
văzut, Richard Dixon Oldham a fost cel dintâi care a reunit 
toate datele seismice pentru a stabili existenţa nucleului 
Pământului atunci când a sesizat că apărea o zonă de 
umbră în distribuţia undelor S dincolo de o distanţă radială 
de 120 de grade faţă de punctul de producere al unui 
seism, deşi nu era absolut sigur de acest fapt, din moment 
ce se înregistraseră în zona de umbră unele unde seismice 
pe care nu le putea explica uşor recurgând la ipoteza sa 
referitoare la nucleu. Apoi Beno Gutenberg, care a avut 
nevoie de mult timp pentru a-şi schimba opinia şi a 
accepta ideea că nucleul Pământului ar putea fi lichid, a 
calculat că intervenea o schimbare foarte bruscă a vitezei 
de propagare seismică la 2.900 km sub suprafaţa terestră 
- adică la aproximativ jumătate din distanţa până în 
centrul Pământului, în 1914, Oldham readucea în 
actualitate posibilitatea ca undele văzute în zona de 
umbră să nu fie unde S, ci reflectări ale unor unde produse 
pe suprafaţa nucleului. Poate că acesta era lichid, dar 
nimeni nu părea cu adevărat convins. 

Nu era prima oară când apăreau controverse în 
privinţa stării solide sau lichide a regiunilor centrale ale 
Pământului, deşi era prima oară când datele seismologice 
deţinute erau corecte. în secolul XIX, întrebarea dacă 
Pământul era integral solid sau dacă avea un miez lichid 
declanşase un război ştiinţific serios, din care ieşiseră 


învingători adepţii primei variante. în 1909, preşedintele 
Societăţii Geologice din Londra a declarat: „Aşadar, prin 
nisipurile mişcătoare ale unei controverse vechi, 
prelungite, terra firma, ba chiar terra firmissima, a fost în 
sfârşit atinsă“. Punctul de vedere susţinut de lordul Kelvin 
a câştigat întâietate atunci când a afirmat cu tărie că 
„Pământul este la fel de rigid ca oţelul“. La sfârşitul 
secolului XIX, s-a intrat într-un fel de impas: cercetătorii 
britanici şi americani considerau că Pământul este solid, 
dar cei germani nu erau foarte convinşi. Wiechert, de 
exemplu, nu credea că fenomenul comprimării produse de 
greutatea rocilor din straturi suprapuse putea explica 
densitatea din interiorul Pământului; interiorul era probabil 
compus dintr-o substanţă mai densă, dar care era aceasta 
şi în ce stare de agregare se afla nu putea spune cu 
certitudine. 

în ciuda opiniilor lui Wiechert, seismologii, în marea lor 
majoritate, erau de parere că schimbarea vitezei seismice, 
intervenită la 2.900 km adâncime, nu putea fi asociată cu 
trecerea materiei interioare din stare solidă în stare 
lichidă. în viziunea lor, Pământul era solid în totalitate, iar 
schimbarea se datora prezenţei tot mai consistente a 
fierului. Existau destule dovezi care sugerau că întreg 
Pământul era solid. Fizicienii din acea vreme ştiau prea 
bine că orice creştere a presiunii duce la creşterea 
punctului de topire al multor substanţe, aşa încât 
presiunea mare din interiorul Pământului putea menţine în 
stare solidă materia existentă, oricare ar fi fost aceea, în 
ciuda temperaturii ei ridicate. Totodată, descoperirea 
radioactivităţii le sugera unor cercetători că interiorul 
Pământului nu ar fi trebuit să devină tot mai fierbinte pe 
măsură ce adâncimea creştea. Căldura existentă chiar sub 
suprafaţa scoarţei, susțineau ei, putea fi un indiciu al 
manifestării radioactivităţii, nu al unei tendinţe general 
valabile precum „cu cât adâncimea este mai mare, cu atât 
e mai cald”. Dar, în timp ce erau avansate aceste teorii, 
secretul interiorului Pământului rămânea ascuns în datele 
seismice, a căror interpretare se dovedea însă dificilă din 
cauza prejudecăţilor. Punctul de vedere al lui Oldham, 
potrivit căruia undele S nu se propagau prin nucleu, nu era 
încă bine fundamentat, iar Gutenberg avea convingerea 
că nucleul era solid. în jurul anului 1925 era limpede că 
undele S nu se propagau prin nucleu, dar cei mai mulţi 


seismologi susțineau totuşi ideea nucleului solid. Soluţia 
ieşirii din impas a fost descoperită în mare măsură de 
Harold Jeffreys în 1926, când a publicat articolul „The 
Rigidity of the Earth's Central Core” [„Rigiditatea miezului 
central al Pământului”]. Argumentaţia lui nu s-a bazat pe 
posibilitatea sau imposibilitatea undelor S de a se propaga 
prin nucleu. Mantaua, susţinea el, avea o rigiditate mai 
mare decât rigiditatea medie a întregii planete, după cum 
indicau mareele provocate pe Pământul solid de Soare şi 
de Lună. Drept urmare, materia aflată sub manta trebuia 
să aibă o rigiditate mai mică, şi această concluzie, 
asociată cu datele referitoare la undele S, furniza un 
argument convingător în favoarea ideii de nucleu lichid. 
Era însă acest nucleu din fier? Aproape că se putea auzi 
răsuflarea de uşurare a seismologilor. 

Din nou, dovezile existau, însă erau amestecate cu 
diversiuni. La sfârşitul secolului XVIII devenise posibilă 
calcularea masei Pământului şi reieşise că planeta avea o 
densitate medie de circa 5,5 ori mai mare decât cea a 
apei, dublă faţă de densitatea rocilor de suprafaţă. Fierul 
reprezintă cel mai răspândit element chimic despre a cărui 
densitate se ştie că este destul de mare; mai mult, 
numeroşi meteoriți erau din fier, aşa încât părea logic să 
socoţi că în adâncurile 
Pământului ar putea exista mult fier. înainte de 
determinarea principiilor legate de structura atomului, cu 
circa o sută de ani în urmă, nimeni nu ştia cu adevărat cât 
de mult poate fi comprimată materia. După ce Ernest 
Rutherford a descoperit un model al structurii atomului, în 
1911, unii cercetători au fost de părere că materia poate fi 
comprimată mai mult decât crezuseră că este posibil. 
Astronomii s-au grăbit să sugereze că acest proces putea 
avea loc în interiorul stelelor, după care au arătat că 
Soarele este alcătuit în principal din hidrogen, iar fierul 
este prezent numai în cantităţi mici. Prin urmare, dacă 
Pământul e format din aceleaşi elemente din care este 
compusă atmosfera Soarelui, poate că nu exista chiar atât 
de mult fier în nucleul lui. într-adevăr, în 1941, Werner 
Kuhn (1899-1963) şi Alfred Rittmann (1893-1980), ambii 
elveţieni, au afirmat că Pământul conţine mult hidrogen. în 
1948, William Ramsey a emis ideea că planeta s-a format 
dintr-o materie similară cu cea a scoarței şi că în interior s- 
ar afla un lichid dens, dar nu neapărat mult fier. Cu toate 


acestea, teoria nucleului feros al Pământului continua să 
rămână în prim- plan, în vreme ce alte idei erau date 
uitării. Fierul părea să fie singura explicaţie, iar atunci 
când ideea a fost acceptată, calculele au arătat că era de 
fapt prea dens şi că ar fi trebuit combinat cu un element 
chimic mai uşor, precum nichelul, pentru a exista o 
potrivire cu cifrele de pe hârtie. Abia în 1957 - la trei 
decenii după articolul lui Jeffreys - a reuşit Gutenberg să-şi 
dea seama că trebuia să recunoască deschis că nucleul 
era lichid. 

Cea mai însemnată frontieră pe care o vom traversa în 
călătoria noastră către centrul Pământului nu este cea 
dintre atmosferă şi rocile de suprafaţă, oricât de mare ar 
parea acest salt. Ea este de fapt reprezentată de zona de 
tranziţie de la mantaua inferioară la nucleul extern, de la 
solid la lichid, închipuiţi-vă că traversăm o asemenea 
frontieră în vehiculul nostru imaginar; am considera-o 
abruptă? Bruscheţea tranziţiei constituie un subiect de 
discuţie. Fierul lichid din nucleul extern e foarte reactiv în 
prezenţa silicaților din manta, fiind de aşteptat ca o 
anumită cantitate din acest fier lichid să pătrundă în 
manta. După cum indică unele experimente de înaltă 
presiune, el ar putea intra în reacţie chimică cu siliciul şi 
oxigenul. Dacă într-adevăr aşa se întâmplă, substanţa 
rezultată ar fi mai grea decât materialul mantalic din jur şi 
va rămâne la baza lui. O parte din această materie va fi 
încorporată din nou în manta, dar o altă parte va 
rămâne acolo şi va fi probabil înglobată în marile diviziuni 
de viteză redusă a undelor transversale, unde va forma 
zonele de viteză ultraredusă, despre care am vorbit deja. 

Toate cele descrise mai sus indică faptul că zona de 
tranziţie dintre manta şi nucleu ar putea fi mai degrabă 
lipsită de consistenţă, însă nu ştim ce adâncime are. Aflaţi 
în vehiculul nostru, am putea rămâne o vreme deasupra 
frontierei, în stratul de rocă incandescentă al mantalei 
inferioare, apoi ne-am deplasa probabil câteva zeci de 
metri şi am ajunge la metalul lichid al nucleului extern. 
Imaginaţi-vă că aţi avea posibilitatea să priviţi prin masa 
de fier topit pe măsură ce înaintați în adâncurile acestui 
strat. Uitându-vă în urmă la drumul pe care l-aţi parcurs, v- 
aţi gândi că vă aflaţi în interiorul unei sfere gigantice de 
rocă. Nu veţi avea însă nici un indiciu care să arate că este 
vorba de interiorul unei uriaşe sfere cu raza de 3.481 km; 


aţi avea în faţa ochilor un zid imens. Nucleul Pământului e 
mai mare decât planeta Marte şi, totodată, ne e mult mai 
străin. Reprezintă o şesime din volumul Pământului, însă o 
treime din masa lui, şi este lichid, dens, în zona externă, 
dar nu  vâscos. Dacă am purta nişte  mănuşi 
superprotectoare, ne-am putea trece mâinile prin el exact 
ca prin apă. 


Acest lichid - fier topit, nichel, plus alte câteva elemente chimice 
- éste cel care influentează profund specific anetei noastre şi 
ne protejeaza de brutălitatea forțelor cosmo 1. în privința 
mahtălei, doar presupuneri că ciclu subduciie poate ave 
consecinţe | rtante pentru viata de.la sup „ în privinţa 
EUR Em aBăo ut LAE Ca viata 4 A N ata Roa tră NU ar fi 

utu dăinui fară el, caci mi AR ieri ului ec mpune aduc 
L suprafata marele nostru protector. campul magnetic a 


Vise magnetice 


Ori de câte ori este menţionat Edmond Halley, oamenii se 
gândesc la faimoasa cometă care îi poartă numele. Dar cometa a 
cărei întoarcere a anticipat-o nu poate fi comparată cu realizarea 
lui cea mai importantă. Halley a dus la bun sfârşit prima 
expediţie ştiinţifică organizată de englezi pe  tărâmuri 
îndepărtate, navigând cu împuternicire regală: 


întrucât Maiestatea Sa a avut bunăvoința de a vă împrumuta 
corabia Paramour pentru a porni într-o expediţie de extindere 
a cunoştinţelor asupra longitudinii şi deviaţiilor busolei, 
corabie care este acum complet dotată cu echipaj, materiale 
şi provizii din porunca Maiestăţii Sale, în vederea expediției 
amintite, vi se cere, aşadar, să porniţi în călătorie având în 
vedere instrucţiunile ce urmează. 

Trebuie să trageţi cât mai multe foloase de pe urma 
drumului domniei voastre la sud de Ecuator şi să observați 
deviaţiile busolei pe coasta estică a Americii de Sud şi pe 
coasta vestică a Africii, cu toată acurateţea posibilă, precum 
şi adevărata localizare, atât în longitudine, cât şi în latitudine, 
a porturilor în care ajungeţi. 


Prima expediţie a început în noiembrie 1688, dar o serie de 
probleme generate de un locotenent rebel, care nu recunoştea 
autoritatea de căpitan a lui Halley, l-au determinat pe acesta din 
urmă să se întoarcă din Indiile de Vest în vara următoare, fără să 
fi trecut de Ecuator. A pornit din nou la drum în septembrie 1699. 


întrucât Maiestatea Sa a avut bunăvoința de a vă împrumuta 
corabia Paramour pentm a porni a doua oară în expediţie, ca 
sa vă extindeţi cunoştinţele asupra longitudinii şi deviaţiilor 
busolei, corabie care este acum complet dotată cu echipaj, 
materiale şi provizii din porunca Maiestăţii Sale, în vederea 
expediției amintite, vi se cere, aşadar, să porniţi în călătorie 


având în vedere instrucţiunile ce urmează. 

Veţi porni de îndată şi veţi încerca să descoperiţi 
necunoscutele tărâmuri sudice dintre strâmtoarea Magellan 
ŞI 
Capul Bunei Speranţe, între 50 şi 55 de grade latitudine 
sudică, dacă nu ajungeţi aproape de uscat mai curând, 
observând deviația busolei cu toată acurateţea posibilă, 
precum şi adevărata localizare, atât în longitudine, cât şi în 
latitudine, a porturilor în care ajungeţi. 


Cartografierea „deviaţiilor busolei" a reprezentat țelul lui 
principal, deoarece toţi marinarii care foloseau busolele de 
marină ştiau că acestea funcţionează deseori bizar în larg. 

Magnetismul: chiar şi în ziua de astăzi, ne creează senzaţia 
că avem de-a face cu un fenomen ciudat, cu o forţă ce dă 
impresia că sfidează normele ştiute, ca atunci când încercăm să 
apropiem doi poli de acelaşi fel şi simţim rezistenţa opusă de ei. 
Cea dintâi nedumerire se naşte din constatarea că magneţii iau 
întotdeauna forma unor dipoli; absolut întotdeauna există un Pol 
Nord magnetic şi un Pol Sud magnetic. Putem avea şi dipoli 
electrici, însă aceştia constau într-o sarcină electrică pozitivă şi o 
sarcină electrică negativă, care pot fi izolate şi studiate apoi 
separat.  Observaţia nu este însă valabilă pentru dipolii 
magnetici; încercarea de a separa cei doi poli ai unui magnet 
duce la obţinerea a doi magneti dipolari, fiecare cu polul său nord 
şi sud. Nimeni nu a fost în stare să izoleze un Pol Nord magnetic 
sau un Pol Sud magnetic. Monopolii magnetici, dacă există, nu au 
fost încă detectaţi. 

De milenii, magnetismul a fascinat şi totodată a nedumerit 
omenirea. Plinius cel Bătrân (23-79 d.Cr.) s-a oprit asupra acestei 
proprietăţi aparte a unor roci în scrierea sa Naturalis Historia, una 
dintre cele mai extinse lucrări - 37 de volume - rămase din 
vremea romanilor, iar subiectul vizat era, potrivit autorului, 
„lumea naturală, sau viaţa". în jurul anului 1000 î.Cr., povesteşte 
Plinius, un păstor Cretan numit Magnes umbla pe muntele Ida din 
Misia (regiune aparţinând acum Turciei). Brusc, s-a simţit tras 
spre pământ din cauza țintelor din sandale. A săpat şi a 
descoperit magnetit, un oxid de fier cu proprietăți magnetice. Mai 
târziu i s-a spus şi magnetită - piatra care indică direcţia.— 

Magnetul era un miracol care avea legătură cu o lume 
lăuntrică. Thales din Milet credea că are suflet, însă romanii au 
intuit că magnetului natural i s-ar putea găsi o utilitate practică. 
Un singur poem din creaţia lui Titus Lucretius Cams (cca 99-cca 


55 î.Cr.), mai bine cunoscut sub numele Lucrețiu, a dăinuit. Este 
intitulat De rerum natura (Poemul naturii)—. 

Autorul se întreabă de ce unele materiale sunt imune la efectele 
magnetitului. „Unele sunt ţinute bine de propria greutate... [ca în 
cazul] aurului. Altele nu pot fi mutate nicăieri pentru că textura 
lor, cu spaţii mari de aer între atomii care le formează, permite 
ca efluviul sau emanaţia atomilor din magnetit să treacă prin ea 
intactă." Ptolemeu, astronom grec care a trăit în Alexandria 
secolului II d.Cr., scrie astfel în Geografia sa: „Se spune că există, 
de asemenea, încă zece insule înşiruite una după alta, numite 
Manolial [probabil Sumatra sau Java]; se mai spune că 
ambarcaţiunile care trec printre ele şi au cuie de fier sunt 
încetinite, din pricină că Piatra lui Hercule e prezentă acolo - de 
aceea, vasele sunt construite în şanţuri largi". în O mie şi una de 
nopți— se spune că „mâine vom ajunge la o insulă din roci negre, 
numită Muntele Magnetic [...], şi miile de cuie din cele zece vase 
ale noastre fură brusc smulse şi zburară pentru a se uni cu 
muntele. Vasul se desfăcu în bucăţi şi se scufundă, iar noi toți 
furăm aruncaţi în mare". în anul 200 d.Cr. preoţii din Samothrâki 
vindeau inele magnetice care vindecau artrita. Sfântul Augustin 
(354-430) a scris în cartea sa Despre Cetatea lui Dumnezeu că 
„magnetul, care prin misterioasa şi apreciabila lui forţă atrage 
spre sine fierul [...], nu are nici un efect asupra paiului [...]; dacă 
un fenomen aşa de obişnuit este inexplicabil [...], de ce i s-ar 
cere omului să explice miracolele folosindu-se de raţiune?". 

Arhitectul lui Alexandru cel Mare, Dinocrate, a avut un vis 
privitor la folosirea efectului magnetic într-un templu pe care îl 
proiecta pentru Ptolemeu II al Egiptului. Acesta urma să fie numit 
Arsinoeon. Dinocrate visase o statuie de fier care putea fi ridicată 
cu ajutorul magneţilor naturali, însă murise înainte de realizarea 
ei. Ambiţia îl definea mai mult decât orice altceva; planul lui de a 
transforma muntele Athos din peninsula Halkidiki într-o statuie de 
2.000 m înălţime a lui Alexandru, reprezentat cu un pocal din 
care ar fi izvorât pâraie, a fost curmat de moartea lui Alexandru 
însuşi. Cedrenus afirmă că o reprezentare antică din templul lui 
Serapis din Alexandria era „suspendată prin forță magnetică". 
Casiodor a constatat că „în templul Dianei atârnă un Cupidon de 
fier care nu e prins de nimic". 

Unii arheologi sunt de părere că olmecii, cea dintâi civilizaţie 
importantă de pe teritoriul Mexicului, cunoscuţi pentru uriaşele 
lor capete sculptate, s-ar putea să fi folosit magneţi. Un obiect 
din magnetit găsit în Mesoamerica, din anii 1400-1000 î.Cr., 


conform datării prin metoda carbonului radioactiv, indică 
posibilitatea ca ei să-l fi utilizat drept busolă rudimentară, sau 
pentru practicarea geomanţiei, o metodă de divinaţie care, dacă 
teoria se dovedeşte corectă, precede cu o mie de ani felul în care 
chinezii foloseau magnetismul în feng shui. Artefactul este o 
bucată dintr-o bară şlefuită de hematit (magnetit), cu o canelură 
la un capăt (posibil utilizată pentru vizarea obiectivului). în ziua 
de astăzi are o abatere spre vest (35 de grade faţă de nord), 
însă, atunci când piesa era întreagă, se poate să fi indicat perfect 
nordul şi sudul. Au fost găsite şi alte artefacte din hematit sau 
magnetit în siturile arheologice precolumbiene din Mexic şi 
Guatemala. Busola a apărut însă în China. 

Literatura chineză menţionează magnetismul în scrierile lui 
Wang Xu, din secolul IV î.Cr.: „Magnetitul atrage fierul". Chinezii 
au supranumit busola primitivă „car cu două roţi, îndreptat spre 
sud". A fost consemnat în scris că populaţia din statul Zheng ştia 
întotdeauna să găsească direcţia prin intermediul „limbii 
indicatoare a sudului". Prima menționare a unei linguri, posibil 
din magnetit, care indica un punct cardinal apare într-o lucrare 
chineză scrisă în anii 70-80 d.Cr.: „Atunci când lingura indicatoare 
a sudului este aruncată la pământ, ea rămâne îndreptată spre 
sud". 

Cea dintâi referire clară la declinaţia magnetică - şi anume la 
faptul că busola nu indică întotdeauna corect nordul (deviaţiile 


urmărite de Halley) - apare în „instructorul geomantic al 
domnului Kuan'—, text datând din anul 880 d.Cr. Un alt text, 
„Manualul de navigaţie universală"—, conţine, de asemenea, o 


descriere a declinaţiei magnetice. Cea mai veche menţiune a 
unui instrument de orientare în teren se află într-o carte din anii 
1040-1044, aparţinând dinastiei Song. Există, de asemenea, 
descrierea unui „peşte ce indică sudul", realizat din fier, şi care 
pluteşte într-un bol cu apă - un mijloc de orientare „în întunericul 
nopţii". în Wujing Zongyao (însemnând „Colecţia celor mai 
importante tehnici militare") se precizează următoarele: „Atunci 
când trupele dădeau de vreme rea sau de nopţi întunecoase, iar 
direcţia era greu de distins [...], se foloseau de carul cu două roţi 
sau de peştele ce indică sudul". 

în cartea „Eseuri din rezervorul cu vise"— (1088) a lui Shen 
Kuo sunt menţionaţi geomanţi care magnetizaseră un ac 
frecându-i vârful de o bucată de magnetit; apoi au atârnat acul 
magnetizat de un fir de mătase, petrecut prin centru. Shen 
Kuo observa că un ac astfel magnetizat indica uneori sudul, 


alteori nordul. Cea mai veche utilizare a unei busole pentru 
navigaţie, explicit consemnată, se găseşte în cartea lui Zhu Yu 
„Conversaţii la masă, în Pingzhou“'— (1111-1117): „limonierii 
cunosc dispunerea coastelor; noaptea navighează călăuziți de 
stele, ziua, de soare. Pe vreme neguroasă, se uită la acul care 
indică sudul“*. Cea mai veche referire făcută în Orientul Mijlociu 
la o busolă le este atribuită persanilor, care au descris o busolă 
din fier în formă de peşte într-o carte din 1232. Cea mai veche 
referire făcută de arabi la o busolă - un ac magnetic într-un bol cu 
apă - îi aparţine astronomului Al- Ashraf, sultan al Yemenului 
(1282). Se pare că el a fost primul care s-a folosit de busolă în 
astronomie. 

Prima menționare europeană a unui ac magnetizat şi a 
modului în care era întrebuințat de marinari apare în volumul lui 
Alexander Neckam De naturis rerum [„Despre natura lucrurilor], 
scris în 1190. în 1269, Pierre de Maricourt, un soldat din armata 
lui Carol de Anjou, rege al Siciliei, a descris în lucrarea sa Epistola 
de magnete [,„Scrisoare despre magnet““] o busolă flotantă, 
folosită în astronomie. El pare să fi fost primul care a realizat un 
magnet de forma unei sfere şi i-a analizat efectul asupra acelor 
magnetizate pe care le mişca în jurul lui. 

Din timpuri străvechi, marinarii evitau să navigheze din 
octombrie până în aprilie, din cauza cerului mereu înnorat 
specific iernii mediteraneene. Un sezon de navigaţie mai lung 
avea drept rezultat o creştere lentă, dar susţinută a activităţilor 
de transport şi comerciale. Pe la 1290 sezonul de navigaţie putea 
începe la sfârşitul lui ianuarie sau în februarie şi lua sfârşit în 
decembrie. Cele câteva luni în plus aveau o mare importanţă 
economică, permiţând corăbiilor venețiene să facă două călătorii 
pe an în Levant, în loc de una. în anul 1300, un alt tratat arab, 
scris de astronomul egiptean şi muezinul Ibn SinTun, descrie o 
busolă destinată găsirii direcţiei spre Mecca. Tot în această 
epocă, navigatorii arabi au început să utilizeze busola sub formă 
de stea cu 32 de carturi. Magnetitul este răspândit în toată 
lumea, resurse mari aflându-se în Scandinavia. Şi vikingii aveau 
un tip de busolă, dar au păstrat secretul asupra existenţei ei. 
Printre marinarii medievali au circulat zvonuri potrivit cărora 
magnetitul atrăgea vasele şi le dizolva. 

S-a mai spus şi că magneţii aveau puteri vindecătoare 
aparte. în secolul XIII, Bartolomeu Englezul (cca 1203- 1272), 
autorul cărţii De proprietatibus rerum |„Despre proprietăţile 
lucrurilor"] afirma că: „Tipul acesta de piatră aduce bărbaţii 


înapoi la neveste şi sporeşte eleganța şi farmecul vorbirii. Mai 
mult decât atât, împreună cu mierea, tămăduieşte dropica, 
splina, râia de vulpe şi arsurile [...]; când este pusă pe capul unei 
femei caste, otrava pietrei o înconjoară; în schimb, dacă femeia 
este infidelă, se va ridica imediat din pat, de teama unei 
dezvăluiri". 

în orice caz, indicaţiile busolei nu erau întotdeauna clare. 
Uneori aceasta nu se îndrepta spre adevăratul nord, având în 
vedere declinaţia magnetică. După cum am vazut, chinezii 
cunoşteau acest fenomen în secolul XII. Orientându-se după 
Steaua Polară în navigaţie, ei au observat că, în diferite colţuri de 
lume, acul busolei devia fie într-o parte, fie în alta a direcţiei 
indicate de stea. O descriere a acestui fenomen a fost făcută de 
exploratorul portughez Joo de Lisboa în Tratado da Agulha de 
Marear |,„lratat asupra acului busolei'], inclus în Livro de 
Marinharia |„Carte de navigaţie"], pe care a publicat-o în 1514. 
Se spune că a participat la călătoria făcută de Fernando Magellan 
în jurul lumii. Primul care a aşternut în scris metodele practice de 
determinare a declinaţiei magnetice a fost însă Francisco Falero, 
sau Faleiro, un portughez aflat în slujba forţelor navale spaniole, 
căruia îi aparţine Tratado del esphera y del arte de marear; con 
el regimiento de las alturas; con algunas reglas nuevamente 
escritas muy necessarias |,„Iratat despre sferă şi arta navigaţiei, 
cu un manual al altitudinilor şi câteva reguli noi, extrem de 
necesare"]. în capitolul al optulea, subiectul declinației 
magnetice este analizat în detaliu pentru prima dată într-un text 
tipărit şi sunt expuse trei metode pentru calcularea ei. Se pare că 
Magellan a luat cu el o copie a manuscrisului în 1519, când a 
pornit în expediția în jurul lumii. 

în perioada 1538-1541, pe parcursul unei călătorii întreprinse 
în Indiile de Est şi în Marea Roşie, un navigator spaniol pe nume 
Castro a făcut 43 de observaţii privitoare la declinaţie. El a scris: 
„Ştiinţa navigaţiei este puţin răspândită, dar poate că şi oamenii 
se poartă prosteşte; unii, după mult timp şi experienţă 
îndelungată, ajung să cunoască o serie de lucruri, dar, cu toate 
acestea, nu dobândesc autoritate în domeniu; pe de altă parte, 
sunt cei fără nici un pic de experienţă, dar cu multe cunoştinţe şi 
talente matematice, care au o perspectivă asupra acestei arte, 
fără să ajungă însă să o cunoască cu adevărat". Declinaţia 
magnetică corespunzătoare 
Romei a fost consemnată în 1544 de Georg Hartman, într-o 
scrisoare care prezintă încă o proprietate aparte a acului de 


busolă: el nu păstrează direcţia orizontală, iar vârful indicator se 
îndreaptă în jos, fenomen cunoscut sub denumirea de înclinaţie 
magnetică. în 1581, Robert Norman a publicat la Londra The 
Newe Attractive, o cărţulie care a rămas cunoscută drept prima 
tipăritură dedicată exclusiv  magnetismului. Norman face 
menţiunea că înclinația magnetică a fost descoperită în 1576. 


Note 


23. în Antichitate, aceste pietre magnetizate erau folosite de 
navigatori ca busole. 

24.Pentru o ediţie românească, v. Lucretiu, Poemul naturii, 
trad. Dumitru Murăraşu, Minerva, Bucureşti, 1981. 

25.Pentru o ediţie românească, v. colecţia BPT, Minerva, 
Bucureşti. 

26. în orig. Mr. Kuan's Geomatic Instructor leng.). 

27. Titlu aproape intraductibil din limba chineză; în limba 
engleză a fost tradus W;ne-Heaven Mysterious Girl Blue Bag Sea 
Angle Manual, sau, mai simplu, B/ue Bag Sea Angle Manual, cum 
este redat în cartea de faţă. Potrivit lui Val Dusek (The Holistic 
Inspirations of Physics: The Underground History of 
Electromagnetic Theory, Rutgers University Press, New 
Brunswick, NJ, 1999), blue bag reprezintă o formulă taoistă care 
desemnează universul, iar sea angle indică drumul parcurs de o 
navă. 

28. în orig. Dream Pool Essays (eng.). 

In orig. Pingchow Table Talks (eng.) 

Ca medic personal al reginei Elisabeta | a Angliei, în ultimii ei ani, 
viaţa lui William Gilbert n-a fost deloc uşoară. Era cel mai 
respectat medic din ţară şi se potrivea perfect postului, cu atât 
mai mult cu cât în 1589 ţinuse sub observaţie evoluţia bolii grele 
de care suferise lady Cecil, iar, un deceniu mai târziu, îl tratase 
pe influentul ei soţ, Robert Cecil. în 1599, Gilbert devenise 
preşedinte al Colegiului Regal al Medicilor şi era consultat mereu 
în tot felul de probleme medicale. în 1601 a ajuns medicul 
Elisabetei. Starea de sănătate a reginei a fost relativ bună până 
în toamna lui 1602, când împlinise 68 de ani; în următoarele luni 
Elisabeta a căzut însă într-o stare „clară de melancolie 
accentuată“', la care s-au adăugat schimbări de comportament 
oscilând „între crize de furie şi perioade de tăcere şi apatie". 
Gilbert, confruntat deseori cu izbucnirile reginei, a încercat să-şi 
găsească refugiul în bibliotecă, fiindcă avea multe alte 
preocupări în afară de medicină. Una dintre acestea era 
magnetismul. Conform unor surse, interesul său pentru fizică a 
fost stimulat de întâlnirile cu Giordano Bruno - un preot cu vederi 
largi, care până la urmă a fost ars pe rug la Roma pentru erezie -, 
dar poate şi de discuţiile cu matematicianul Thomas Harriot. 

în camera de lucru avea o terrella, sau un „mic Pământ" - o 
bilă cu proprietăţi magnetice. A cheltuit mult timp şi multă 
energie cu studiul magnetismului, pe care l-a descris drept o 
forţă misterioasă, invizibilă. Suspenda de câte un fir ace 
magnetizate şi le apropia de globul lui magnetic, observând cum 
se mişcă şi îşi modifică orientarea. Pe baza experimentelor făcute 
a scris un admirabil tratat despre magnetism, De Magnete, 
Magneticisque Corporibus, et de Magno Magnete Tellure |„Despre 
magnet, corpuri magnetice şi despre Pământ, Marele Magnet'], 
publicat în anul 1600. Terre//a, susţinea el, emite „raze cu acţiune 
magnetică". De asemenea, Gilbert era interesat de înclinația 
magnetică. Presupunea că depindea de latitudine şi că avea să le 
permită marinarilor să determine latitudinea când cerul era 
înnorat şi nu puteau vedea soarele în miez de zi sau Steaua 
Polară în miez de noapte. Ulterior, a scris că „...obiectele 


metalice erau ascunse, iar cunoaşterea pietrelor, neluată în 
seamă“. 

Spre sfârşitul anilor 1590, Henry Briggs (1561-1630), profesor 
de geometrie la Colegiul Gresham din Londra, a publicat un tabel 
al corespondenţelor dintre înclinațiile magnetice şi latitudinile 
Pământului. Acesta se potrivea bine cu înclinațiile determinate de 
Gilbert în jurul micii sale Terra. Gilbert dedusese că există o 
echivalență între câmpul magnetic terestru şi cel al unei sfere 
uniform magnetizate, câmpul magnetic fiind paralel cu axa de 
rotaţie. Gilbert îşi dăduse însă seama că declinaţiile nu puteau fi 
determinate prin folosirea acestui model. Pe baza declinaţiilor 
cunoscute la acea vreme, a lansat ideea că fiecare continent ar 
reprezenta un centru de atracţie care determină devierea acului 
busolei. Mai mult decât atât, a demonstrat că acesta este efectul 
prezenţei continentelor conturând cu o daltă o oarecare 
topografie pe Terra lui miniaturală şi măsurând apoi influenţa ei 
asupra declinaţiilor. Un călugăr iezuit, Niccolo Cabeo (1586- 
1650), a arătat că, dacă topografia era realizată la scara terestră 
corectă, diferenţele dintre punctele cele mai înalte şi cele mai 
joase ale modelului ar fi fost de numai o zecime de milimetru. 
Prin urmare, continentele nu puteau afecta declinaţia. Apoi a fost 
făcută descoperirea că declinaţia indicată de busolă nu era 
constantă; declinaţia corespunzătoare Londrei se modificase. 

în ciuda fascinaţiei exercitate de magneţi, Gilbert a respins 
ideea utilizării lor în medicină, considerând-o nefondată şi 
afirmând că folosirea lor în acest scop reprezintă „un sfat 
dăunător, chiar fatal“. S-a spus că biblioteca lui era o colecţie de 
minunăţii. După ce a murit (de ciumă), la câteva luni după regina 
Elisabeta, biblioteca a rămas în custodia Colegiului Regal al 
Medicilor, dar a fost complet distrusă de Marele Incendiu din 
Londra, în 1666. 

Aşa se face că în 1693 Halley, împreună cu Benjamin 
Middleton, solicită Societăţii Regale sprijin financiar pentru o 
expediţie pe apă, de jur împrejurul Pământului, destinată 
observării declinaţiei magnetice. Societatea Regală a acceptat să 
ajute prin oferirea unui vas de mici dimensiuni; Middleton avea 
să participe la acoperirea costurilor călătoriei, iar observaţiile 
cădeau în sarcina lui Halley. După ani de amânare, Marina Regală 
a preluat controlul asupra călătoriei, iar în 1698 regele William III 
al Angliei l-a numit pe Halley 
căpitan al vasului Paramour. 

Interesul manifestat de Halley faţă de câmpul magnetic al 


Pământului îşi are originea în tinereţe şi a rămas la fel de viu 
până la sfârşitul vieţii. în 1683, el a scris articolul „A Theory of 
the Variation of the Magnetical Compass" [,,0 teorie a declinaţiei 
magnetice"], descriind declinaţiile magnetice din diferite părţi ale 
lumii, aşa cum au fost observate de alţi căpitani şi exploratori. Pe 
baza unui set de 55 de observaţii făcute în 47 de locuri, Halley 
analizează direcţia şi rata de schimbare a declinaţiei indicate de 
busolă. El ştia că declinaţia magnetică se modifică în timp, aşa că 
a inclus cinci înregistrări de la Londra, făcute într-un interval de 
peste o sută de ani. 

Mulţi oameni îl apreciau pe Halley, remarcând că era „de 
statură medie spre înaltă, mai degrabă slab, şi avea pielea 
deschisă la culoare; întotdeauna vorbea şi acţiona cu o vioiciune 
şi o vivacitate neobişnuite". Cineva a scris că „avea mai multe 
însuşiri decât i-ar fi fost necesare pentru a se face iubit de 
semeni. înainte de toate, el era cel care îi iubea pe ei; în mod 
firesc pentru un temperament puternic, înflăcărat, se arăta 
mereu însufleţit de cordialitate, căci simpla prezenţă în mijlocul 
oamenilor părea să-l anime; era deschis şi punctual în relaţiile cu 
ceilalţi, cinstit în judecată, constant şi ireproşabil în privinţa 
manierelor, plăcut şi afabil, întotdeauna gata să comunice şi, mai 
ales, dezinteresat"; „a rămas tânăr toată viaţa, din punct de 
vedere al energiei, al pragmatismului şi al entuziasmului". Potrivit 
unei note din 1728, din jurnalul lui Thomas Hearne, „Dr. Halley 
(acum în al 72-lea an de viaţă) nu vrea să fie considerat bătrân". 

în timpul călătoriei sale, Halley a înregistrat latitudinea, 
longitudinea şi declinaţia magnetică în două jurnale separate, 
aflate acum la British Library. în patru puncte din Oceanul 
Atlantic Halley a traversat linia de declinaţie magnetică zero, sau 
curba agonică: lângă Bermude, în apropierea Ecuatorului, în 
vestul insulei Sfânta Elena şi în estul grupului insular Tristan da 
Cunha. în ziua de 17 februarie 1700, el scrie în jurnal: „Determin 
latitudinea celei mai sudice insule din grupul Tristan da Cunha: 
37*25'". Halley notează, de asemenea, că nu se înregistrează nici 
o declinaţie la est de Tristan da Cunha. Pe 24 februarie 1700, 
precizează: „Nici o declinaţie la 11° 1/2 la est de insule". 

Harta lui Halley din 1701 a constituit un punct de reper în 
ştiinţă - cea dintâi hartă magnetică a unei zone vaste, indicând 
declinaţia magnetică. A fost prima hartă tipărită cu izolinii, 
anume cu linii ce unesc declinaţii magnetice egale ca valoare. 
Din cauza modificării în timp a declinaţiilor magnetice, după 
moartea lui Halley s-au impus unele revizuiri ale hărţii. în 1745 şi 


în 1758, Mountaine şi Dodson, membri ai Societăţii Regale, au 
preluat această sarcină. Şi în ziua de astăzi harta adantică a lui 
Halley este utilizată ca element de referinţă în studiul 
modificărilor de declinaţie magnetică intervenite în ultimele trei 
sute de ani. 

Halley a murit crezând că „întregul glob pământesc este un 
imens magnet cu patru poli magnetici sau puncte de atracţie; 
lângă fiecare pol simetric cu Ecuatorul sunt câte doi poli, şi că, în 
acele părţi ale lumii care se învecinează cu oricare dintre aceşti 
poli magnetici, acul este îndrumat în consecinţă către cel mai 
apropiat pol, întotdeauna mai puternic în faţa celui mai 
îndepărtat". Un portret din 1736, când avea 80 de ani, îl arată 
ţinând în mână diagrama nucleului Pământului şi a straturilor 
acoperitoare, din 1692. A murit în 1742, la vârsta de 85 de ani. 
Piatra lui de mormânt, aflată în Observatorul Regal din 
Greenwich, scrie astfel: „Sub această lespede din marmură 
odihneşte în pace, împreună cu adorata lui soţie, Edmond Halley, 
legum doctor, cel mai mare astronom al vremurilor sale. Pentru a 
ajunge însă la o înţelegere adecvată a calităţilor acestui mare 
om, cititorul trebuie să se oprească asupra scrierilor sale, în care 
aproape toate ştiinţele sunt ilustrate şi îmbunătăţite în cel mai 
frumos şi iscusit fel“. Halley nu odihneşte însă acolo. Mormântul 
său, neîntreţinut şi nemarcat, se află în curtea bisericii parohiale 
St. Margaret din districtul londonez Lee, la vreo treizeci de 
minute de mers pe jos de la Greenwich. John Pond, astronom al 
Maiestăţii Sale, a fost înmormântat lângă Halley în 1854, la fel ca 
Nathaniel Bliss, cel de-al patrulea savant care a primit titilul de 
Astronomer Royal. 

Şi Christopher Hansteen (1784-1873), un om de ştiinţă 
norvegian, a făcut o hartă a câmpului magnetic terestru. în 1810, 
Societatea Academică Regală Daneză a anunţat un concurs pe 
următoarea temă: „Este oare posibil ca unicitatea magnetică a 
Pământului să fie explicată prin existenţa unei singure axe 
magnetice, sau trebuie să presupunem că există mai multe?" 
Hansteen a scris o lucrare în care a susţinut existenţa a două axe 
şi a câştigat premiul. Pentru a reuşi să-şi prezinte teoria, a extras 
numeroase informaţii despre declinaţia magnetică din vechile 
documente şi jurnale de bord ale diferitelor expediţii organizate 
încă din anul 1600* A inclus şi un atlas cu diverse hărţi realizate 
între anii 1600 şi 1800 care indicau atât variabilitatea declinaţiei, 
cât şi pe cea a înclinaţiei. în 1819, s-a plâns: „Matematicienii din 
Europa, încă de pe vremea lui Kepler şi a lui Newton, şi-au întors 


cu toţii privirile către cer pentru a urmări planetele până la 
nivelul celor mai fine deplasări şi perturbații reciproce - acum ar 
fi de dorit ca pentru un timp să-şi coboare privirile către centrul 
Pământului, unde există, de asemenea, mari minunăţii de văzut; 
Pământul grăieşte despre mişcările sale interioare prin vocea 
neauzită a acului magnetic”. Măsurătorile câmpului magnetic de 
la suprafaţă, făcute pentru prima dată cu trei sute de ani în 
urmă, arată că avem un câmp magnetic variabil; acum deţinem 
atât observatoare magnetice permanente plasate pe tot globul, 
cât şi date furnizate de sateliți. 

în secolul XIX, modul de înţelegere a magnetismului a suferit 
o schimbare radicală. în 1820, Hans Christian Orsted (1777-1851) 
ţinea o prelegere în cursul căreia a demonstrat, prin plasarea 
unei  busole în apropierea unui conductor electric, că 
magnetismul poate fi indus de curenţii electrici. Iniţial, nu a fost 
impresionat de cele observate, cum nu a fost nici auditoriul; 
efectul părea prea puţin spectaculos. Mai târziu, Orsted avea să 
scrie că nu îşi putea explica, dată fiind importanţa ulterioară a 
descoperirii sale, de ce îi trebuiseră trei luni pentru a-şi urma 
ideea până la capăt. în orice caz, când a urmat-o, a realizat unele 
dintre cele mai însemnate experimente ştiinţifice întreprinse 
vreodată. La data de 21 iunie 1820, a scris un raport de patru 
pagini şi l-a trimis la redacţiile câtorva publicaţii. Oamenii de 
ştiinţă au fost uluiţi. Potrivit demonstraţiei sale, curenţii electrici 
puteau genera câmpuri magnetice. Următorul pas i-a aparţinut 
lui Andre- Marie Ampere (1775-1836), care a susţinut că în 
interiorul Pământului există curenţi electrici ce determină 
generarea unui câmp magnetic. James Clerk Maxwell (1831- 
1879) a stabilit o relaţie clară între electricitate şi magnetism şi a 
dedus o serie de ecuaţii, în aparenţă simple, care stau la baza 
teoriei electromagnetismului din ziua de astăzi. Dar oare ce 
procese interioare făceau ca Pământul să aibă o influenţă 
magnetică atât de extinsă? 

Profesorul Jon Aurnou de la Universitatea din California, Los 
Angeles, a devenit interesat de geologie atunci când, adolescent 
fiind, a plecat într-o excursie cu cortul în munţii 
Adirondack, din nordul statului New York. Pe lângă faptul că sunt 
frumoşi, aceştia sunt dispuşi sub forma unui lanţ liniar, 
desfăşurat de-a lungul graniţelor dintre plăcile tectonice. Aurnou 
a luat lecţii de geologie, însă îşi punea tot mai multe întrebări de 
geofizică. Drept urmare, a început să studieze fizica. Când s-a 
hotărât să ia în serios posibilitatea unei cariere în cercetare, a 


mers la laboratorul lui Peter Olson de la Universitatea Johns 
Hopkins; Olson plănuia să realizeze un experiment destinat 
studierii dinamicii fluidelor din interiorul Pământului. El i-a spus 
lui Aurnou că, dacă venea acolo, avea să construiască 
dispozitivul respectiv şi să facă testele. Aurnou a făcut exact ce i 
s-a cerut. L-am întrebat cum îşi imagina că se comportă fierul 
topit din manta. „Cred că reprezintă o imensă masă turbionară 
de metal lichid, a cărei curgere este totuşi foarte bine organizată. 
Este o convecţie puternică într-un sistem aflat într-o rotaţie 
rapidă, cu un câmp magnetic intens. Pe măsură ce se roteşte, 
generează şi organizează în mod uimitor un câmp magnetic. E 
incredibil. Această turbulenţă produce un câmp magnetic la scară 
mare, planetar. Este o turbulenţă organizată... dar, sincer, nu ştiu 
ce înseamnă asta“. Oamenii de ştiinţă au încercat, vreme de 
peste o sută de ani, să înţeleagă cum este generat câmpul 
magnetic al nucleului extern. 


în Belfast, la sfârşitul lui noiembrie 2009, în orele unei dimineţi 
tâios de reci, dar neobişnuit de senine pentru acea lună ploioasă, 
pe Lower Antrim Road se adunase un mic grup de oameni pentru 
a dezveli placa memorială a unui matematician şi fizician al 
locului. Erau prezenţi diverşi oameni de ştiinţă, dar şi rudele lui 
sir Joseph Larmor. Aveau o placă memorială din piatră care 
fusese luată de pe stâlpul porţii casei din Adela Street, demolată 
mai demult, în care se născuse Larmor. Au dezvelit o placă nouă, 
albastră, pe care scria că Larmor locuise într-o casă care se înălța 
odinioară în acel loc, iar apoi s-au retras în eleganta bibliotecă 
eparhială a colegiului St. Malachy's, aflat în apropiere. în 
discursurile ţinute cu ocazia dezvelirii noii plăci s-a menţionat că 
majoritatea pacienţilor spitalului din vecinătate programaţi în 
acea dimineaţă pentru o scanare prin IRM (Imagistică prin 
Rezonanţă Magnetică) nu ştiau poate că principiile aflate la baza 
tehnicii respective au fost formulate pentru prima dată de 
bărbatul care crescuse în acea casă, unde Hugh şi Hannah 
Larmor îşi aduseseră tânăra familie în 1863 sau 1864, venind de 
la ferma Ballycarrickmaddy. De acolo copilul lor cel mai mare, 
Joseph, mersese întâi la Şcoala Naţională de pe Eglinton Street, 
iar apoi, în 1869, la Institutul de unde şcolarul de 14 ani va fi 
înscris, câţiva ani mai târziu, la Queen's College, unde îşi va lua 
licenţa, în 1875. 

La un moment dat se crezuse că Pământul era un magnet 
permanent, însă în anii 1830 Gauss analizase câmpul magnetic al 
planetei, descriindu-l în termeni matematici convingători şi 


eleganţi. Din formularea lui reieşea limpede că intensitatea 
câmpului dominant era variabilă şi că Pământul nu era un 
magnet permanent. Există doar două căi cunoscute de producere 
a câmpurilor magnetice: prin magnetizare şi prin acţiunea 
curenților electrici. Pământul nu putea fi un magnet permanent, 
aşa că magnetismul trebuia să fie generat de curenţii electrici din 
adâncurile lui; Orsted şi Ampere arătaseră felul în care un curent 
electric produce un câmp magnetic. Joseph Larmor (1857-1942) a 
dat numele unei teoreme, unei formule, unei frecvenţe şi unei 
lungimi şi a jucat un rol crucial în înţelegerea proceselor din 
nucleul extern al Pământului. Câmpul magnetic al Pământului 
este produs, arăta Larmor în 1919, de un fel de dinam ce 
acţionează în nucleul de fier fluid al planetei, executând mişcări 
simetrice în jurul unei axe. El a lansat şi ideea că un fenomen 
similar era responsabil de ciclul periodic de 11 ani când sunt 
vizibile petele solare. A apărut însă o problemă. Thomas Cowling 
(1906-1990) a respins teoria dinamului şi a făcut calcule care 
arătau că Larmor se înşelase. L-am ascultat pe Cowling ţinând un 
curs la Oxford, la începutul anilor 1980, şi, cu toate că era cam în 
vârstă pe atunci, mi-a făcut impresia, corectă de altfel, că 
depăşeşte cea mai mare parte a auditoriului prin puterea sa de 
înţelegere, idei şi prolificitate, în 1934, el formulase teorema 
antidinam care îi poartă numele. Potrivit acesteia, mişcarea 
simetrică a curenților nu poate genera efectul de dinam. 
Demonstrația matematică a lui Cowling era greu de respins, dar 
nu era suficientă pentru a renunţa la teoria dinamului, din 
moment ce multi cercetători o considerau foarte bună şi credeau 
că se va găsi un mod de a ocoli, într-un fel sau altul, propunerea 
de antidinam. Existau şi unii oameni de ştiinţă care susțineau că 
deplasările curenților electrici din nucleul extern al Pământului nu 
ar fi simetrice. Ei atrăgeau atenţia asupra faptului că atmosfera 
terestră nu avea manifestări simetrice; prin urmare, nici cele din 
nucleu nu aveau motive să fie astfel. 

Mulţi cred că Walter Elsasser (1904-1991), de origine 
germană, a pus bazele teoriei dinamului. în perioada 19461947, 
el a publicat o serie de articole în care a prezentat primul model 
matematic de dinam. Elsasser a emis ipoteza că putea fi vorba 
de un dinam autoiîntreţinut, alimentat prin convectia din nucleul 
extern lichid, si a scos în evidentă un mecanism de feedback 
între curgeri având două geometrii diferite, în esenţă nord-sud şi 
est-vest. însă nu a putut genera un câmp dipolar. Din câte se 
părea, Cowling câştigase din nou. Elsasser lucra la Universitatea 


din Utah atunci când a întâlnit un coleg mai tânăr, Eugene Parker 
(n. 1927), care a acceptat provocarea. Parker este unul dintre cei 
mai importanţi astrofizicieni ai secolului XX - şi nu numai iar 
cartea sa din 1979, Cosmical Magnetic Fields: Their Origin and 
Their Activity  [„Câmpuri magnetice cosmice: Originea şi 
activitatea lor“], a stat aproape întotdeauna deschisă pe biroul 
meu când mă ocupam de astronomie. El a evitat concluzia lui 
Cowling, presupunând că nucleul extern nu se roteşte uniform. 
Elsasser a abordat riguros matematic problema dinamului, dar 
Parker s-a folosit de intuiţia lui fizică. Totuşi, exista o problemă cu 
dinamul lui Parker - el avea să scape, la un moment dat, de sub 
control. Era necesară o buclă feedback care să îl oprească. 

Hannes Alfven (1908-1995) a fost un rebel ale cărui refuzuri 
erau mai folositoare decât aprobările celor mai mulţi oameni de 
ştiinţă. Spunea lucrurilor pe nume, însă afirmaţiile lui nu erau 
întotdeauna corecte; de pildă, nu credea în Big Bang. Totodată, a 
calculat că, în cazul în care Pământul ar fi fost un magnet 
permanent, şi-ar fi pierdut proprietăţile în circa 
100.0 de ani, de unde rezulta că acest câmp magnetic interior 
trebuia să aibă posibilitatea autogenerării. în 1942, a adus o 
nouă perspectivă asupra modului de funcţionare a dinamului, 
emițând ideea câmpurilor magnetice frozen-in. Atunci când un 
câmp magnetic este imersat într-un foarte bun conductor de 
electricitate, fie că este vorba de un gaz sau de o substanţă 
fluidă, câmpul şi fluidul, a susţinut Alfven, trebuie să se 
deplaseze împreună. Orice mişcare relativă a lor induce curenţi 
electrici puternici care se opun deplasării. 

Edward Crisp Bullard (1907-1980) a avut numeroase 
contribuţii la studiul Pământului. S-a folosit de seismologie pentru 
a analiza crusta oceanică, a fost unul dintre primii oameni de 
ştiinţă care au găsit dovezi în sprijinul teoriei derivei 
continentelor şi a dezvoltat teoria dinamului. Se ocupa de 
problema dinamului de câţiva ani, când a fost numit şef al 
Laboratorului Naţional de Fizică din Marea Britanie. Acolo se 
construia cel mai performant computer din lume, numit 
Automatic Computing Engine (ACE), care fusese proiectat de Alan 
Turing. în prima fază, proiectul a presupus construirea unui ACE- 
pilot, care a fost terminat în 1950, iar apoi prezentat publicului 
într-o serie de conferinţe de presă în cadrul cărora a fost descris 
drept un „creier electronic". Bullard a afirmat că s-ar bucura să 
fie contactat de oricine avea o problemă importantă de 
soluţionat, care ar fi implicat calcule aritmetice lungi şi 


complicate. Una dintre aceste probleme era chiar dinamul său. 
Folosindu-se de computerul- pilot, în 1954 el şi Harvey Gellman 
au realizat primul dinam brut, dar convingător. 

Apoi, în 1955, Parker a dat lovitura. A lansat ideea că, în 
miezul Pământului, convecţia presupune o mişcare similară 
uraganelor din atmosferă. Dată fiind mişcarea de rotaţie a 
planetei, forţa Coriolis imprimă uraganelor o deplasare în sensul 
acelor de ceasornic în emisfera nordică şi o deplasare inversă în 
cea sudică. El era de părere că mişcările fierului topit din nucleu 
se supun unei legi similare, iar câmpurile magnetice s-ar contopi, 
s-ar anula şi ar lăsa în urmă un câmp magnetic dipolar. Teoria era 
viabilă, însă se dovedea prea simplă, căci neglija turbulenţa. Au 
mai trebuit să treacă mulţi ani pentru ca, în 1970, Steve 
Childress de la Universitatea din New York şi Glen Roberts să 
demonstreze, independent, că efectul de dinam este real, 
manifestându-se şi cu privire la alte planete şi stele. în anii 1970 
şi 1980, au apărut numeroase modele matematice de dinam; 
toate au meritele lor pentru tratarea felului în care apar celulele 
de convecţie din fluxul de căldură din interior, a felului în care 
acestea modifică, produc şi interacționează cu câmpurile 
magnetice. însă, de îndată ce lumea reală, sub forma 
turbulențelor, se loveşte de modelele teoretice, lucrurile devin 
mult mai complicate. Circulă o vorbă printre fizicieni: dacă dai 
peste o turbulenţă, fă orice ca s-o eviţi! Prin urmare, nu a fost 
elaborat nici un model complet satisfăcător de dinam. 


22 
Inversiunea 


în zilele noastre, cu câteva excepţii foarte rare, aurorele - luminile 
răsăritului, în nord şi în sud - pot fi văzute numai în regiuni din 
jurul polilor magnetici, deoarece particulele solare datorită cărora 
apar sunt încărcate electric şi sunt atrase de polii magnetici. Dar 
va veni o vreme când aurorele vor fi văzute în toată lumea; după 
modelul oraşelor Reykjavik şi Anchorage, vor apărea frecvent la 
Nairobi şi Singapore. în trecut, intensitatea câmpului magnetic 
terestru s-a redus, iar cu 800.000 de ani în urmă busolele ar fi 
indicat sudul, nu nordul; mai mult, în unele perioade, busolele nu 
ne-ar fi fost de absolut nici un folos. într-o bună zi, scutul nostru 
magnetic nu va mai fi capabil să ne asigure o protecţie la fel de 


bună împotriva radiaţiilor nocive provenite de la Soare sau din 
spaţiu. Apoi, treptat, după mii de ani, oamenii de ştiinţă vor 
observa că intensitatea câmpului magnetic terestru va începe să 
crească şi, după alte mii de ani, îşi va reveni, însă având 
configuraţia magnetică polară anterioară. Lucrul acesta se va 
întâmpla, dar nu în scurt timp. 

Ideea că în curând câmpul magnetic terestru îşi va inversa 
brusc polii, producând ravagii, reprezintă un subiect generos 
pentru multe ziare şi mulţi jurnalişti. Titlurile articolelor anunţă 
deseori un colaps al câmpului magnetic, care poate afecta clima 
şi distruge reţelele de energie electrică. Oamenii de ştiinţă, susţin 
jurnaliştii, afirmă că inversiunea prevăzută ar fi trebuit să aibă loc 
şi că, deşi nu ştiu cu certitudine când ar putea surveni, lucrul 
acesta se poate întâmpla oricând, conducând la formarea unei 
găuri în stratul de ozon şi la creşterea notabilă a incidenţei 
cancerului. Ilmaginaţi-vă, spun specialiştii, că furnizarea de 
electricitate vă este întreruptă pentru câteva luni - foarte puţine 
lucruri se pot face fără electricitate în ziua de astăzi. Subiectul 
acesta este deseori dezbătut, posibil după ce sunt divulgate 
detalii cu privire la măsurătorile prin satelit ale câmpului 
magnetic al Pământului, când cineva scrie cine ştie ce carte sau 
când un jurnalist nu vrea decât să scrie un articol. Oricare ar fi 
motivaţia, ideea că sunt pe cale să se întâmple lucruri groaznice 
cu câmpul magnetic al planetei este bine întipărită în mintea 
multor oameni; în definitiv, s-a mai întâmplat aşa ceva. 

Datele furnizate de magnetismul rocilor şi de vetrele de foc 
datând din vremuri străvechi ne arată că polaritatea câmpului 
magnetic rămâne stabilă mari perioade de timp - numite croni - 
iar apoi se produce o inversiune. Cronii pot dura practic oricât. în 
consemnaările geologice există dovezi că un cron poate dura un 
milion de ani, dar şi 100.000, neexistând un tipar în ceea ce 
priveşte durata. Ultima inversiune a polarităţii, denumită 
Brunhes-Matuyama, s-a produs în urmă cu 781.000 de ani. Ea 
poartă numele lui Bernard Brunhes (1867-1910), un geofizician 
francez care a descoperit că polii magnetici ai Pământului se 
inversează, şi al lui Motonori Matuyama (1884-1958), un 
geofizician japonez care şi-a dat seama că în trecut fenomenul a 
avut loc în repetate rânduri. 

în 1906, Brunhes a remarcat că, atunci când se răcesc, 
cărămizile proaspăt arse conţin particule minerale bogate în fier, 
care se aliniază pe direcţia câmpului magnetic al Pământului. Nu 
a fost primul care a sesizat acest lucru. Este posibil ca cel dintâi 


să fi fost fizicianul englez Robert Boyle, care a făcut observaţia în 
1691. Se pare că Brunhes a fost foarte impresionat de realizările 
lui Giuseppe Folgheraiter (1856-1913), care a arătat că atât 
cărămizile obişnuite, cât şi produsele ceramice au o remanenţă 
magnetică deosebit de puternică şi stabilă, care este aliniată cu 
direcţia câmpului magnetic în care au fost arse. Folgheraiter a 
fost deosebit de interesat de analiza magnetizării vaselor, urnelor 
şi amforelor etrusce, greceşti şi romane. Credea că ele pot fi 
folosite ca un fel de ghizi în trecutul câmpului magnetic al 
planetei. 

La începutul activităţii sale, Brunhes examinase roci dintr- o 
masă străveche de lavă solidificată de la Cezens, o comună din 
Masivul Central francez, şi observase că erau magnetizate în 
direcţie opusă câmpului magnetic din prezent. A dedus că 
actualul Pol Nord magnetic trebuie să se fi aflat în sud în 
momentul în care rocile s-au solidificat, păstrând direcţia 
câmpului magnetic existent la acea vreme. Şi-a expus ideile la o 
întrunire a Societăţii Franceze de Fizică, iar intervenţia lui a fost 
publicată în Journal de Physique, în noiembrie 1906, sub titlul 
„Recherches sur la direction de Paimantation des roches 
volcaniques" [„Cercetări asupra direcţiei magnetizării rocilor 
vulcanice"]. El a luat, de asemenea, mostre pentru analiză din 
câteva locuri unde exista lut ars în mod natural: de la Beaumont, 
unde argila fusese arsă de lava vulcanului Montjoli, şi din 
apropierea satului Boissejour, unde argilele se găsesc sub lava 
solidificată a vulcanului Gravenoire. Concluzia a fost următoarea: 
„într-un anumit moment din Miocen, în vecinătatea comunei 
Saint-Flour, Polul Nord era îndreptat în sus: Polul Sud era cel care 
se afla mai aproape de centrul Franţei". Acesta este primul text 
care sugerează că, în trecutul geologic al planetei, câmpul ei 
magnetic şi-a inversat polaritatea. 

în 1904, revista Wature anunţa decesul lui Brunhes: „Cu 
adânc regret, vă aducem la cunoştinţă moartea dlui Bernard 
Brunhes, directorul Observatorului de la Puy de Dome. Dl 
Brunhes s-a stins din viaţă la numai 47 de ani [...]. în perioada 
directoratului său, Observatorul a obţinut un deosebit prestigiu 
datorită cercetărilor făcute în domeniul magnetismului, al fizicii 
scoarţei Pământului şi al explorării atmosferei superioare". în 
ciuda celor afirmate, a mai trecut o jumătate de secol până ca 
ideile lui să fie acceptate de comunitatea ştiinţifică. 

Exploratorul Paul-Louis Mercanton (1876-1963) şi-a dat 
seama că, dacă în trecut s-a produs inversarea câmpului 


geomagnetic, atunci în toată lumea ar trebui să existe roci 
magnetizate în sens invers. între anii 1910 şi 1932, el a studiat 
lavă solidificată din insula Spitsbergen, Groenlanda, Islanda, 
Insulele Feroe, Mull şi Australia, găsind în ambele emisfere atât 
roci cu magnetizare normală, cât şi inversă, fapt ce demonstra că 
observaţiile iniţiale ale lui Brunhes fuseseră corecte şi arăta că 
inversiunile de polaritate constituie un fenomen global. 
Confirmând valoarea descoperirilor lui Mercanton, Matuyama a 
spus: „Potrivit lui Mercanton, câmpul magnetic al Pământului a 
avut probabil la sfârşitul Carboniferului şi începutul Permianului, 
dar şi în Era Terţiară, o dispunere mult diferită sau aproape opusă 
celei din prezent. După cum indică cercetările mele, câmpul 
magnetic al planetei s-a deplasat chiar în sens opus la intervale 
comparativ mai mici în Miocen şi, de asemenea, în Cuaternar". 

Acum ştim că Pământul şi-a inversat orientarea câmpului 
magnetic de sute de ori în trecut. lIntervalele Brunhes şi 
Matuyama au fost examinate recent în detaliu, iar în intervalul 
Matuyama există o serie de inversiuni care au fost acceptate ca 
valabile. în ultimele două milioane şi jumătate de ani s-au produs 
11 inversiuni. Analiza statistică ne arată că nu s-au produs 
potrivit unui anumit tipar; sunt aleatorii, fapt care ne spune totuşi 
ceva despre modul în care survin. Reţinând că au o incidenţă 
aleatorie, ştim că nu putem indica urmatoarea inversare şi atunci 
ne rezumăm la căutarea semnelor ce o anunţă. Potrivit unor 
cercetători, acestea sunt deja prezente. 

Urmărirea deplasărilor Polului Nord magnetic nu este uşoară. 
După cum vom vedea, busolele nu indică exact nordul, ci sunt 
deviate spre polul magnetic. Problema constă în faptul că polul 
magnetic se mişcă, şi este important ca mişcarea lui să fie 
monitorizată nu doar în beneficiul utilizatorilor busolelor - încă 
folositoare chiar şi în aceste vremuri, când există sisteme globale 
de poziţionare prin satelit ci mai ales pentru a înţelege ce se 
întâmplă la mii de kilometri adâncime, în locul de unde este 
generat câmpul geomagnetic. Periodic, guvernul canadian 
încredinţează unui om de ştiinţă misiunea de a găsi Polul Nord 
magnetic. 

Ultima persoană care s-a dedicat acestei activităţi în mod 
regulat a fost Larry Newitt. Obişnuia să plece cu avionul într- o 
călătorie de şapte ore de la baza lui din Ottawa până la Resolute 
Bay, ultimul loc populat pe drumul său spre Polul Nord magnetic. 
Apoi mai zbura trei ore şi jumătate cu un utilitar Twin Otter care 
putea ateriza pe banchize. în prezent, polul magnetic se află în 


larg şi poate fi atins numai la sfârşit de iarnă, când apa este 
îngheţată. De fiecare dată când Newitt s-a întors acolo, polul se 
mutase. „îl urmărim pe gheaţă“, mi-a spus la vremea aceea. 
„Sare de colo-colo, de la o zi la alta şi de la un an la altul, iar noi 
căutăm să nu-i pierdem urma“. Aterizarea este complicată, iar el 
şi colegul lui lăsau avionul cât mai aproape de punctul în care 
credeau că se află polul magnetic. Plasând pe gheaţă senzori 
magnetici, Larry putea să înconjoare polul şi să trianguleze 
poziţia corectă. în ultimii ani, câmpul magnetic a avut manifestări 
nemaiintăâlnite în scurta perioadă de timp de când este 
monitorizat atât de atent. Măsurătorile făcute de exploratorul 
Roald Amundsen în 1904 pentru determinarea poziţiei polului 
magnetic l-au situat aproximativ în acelaşi loc în care l-au plasat 
o serie de măsurători anterioare, deşi mai puţin precise, făcute în 
1831 de exploratorul britanic John Ross. De atunci, polul a urmat 
un traseu şerpuitor spre nordul geografic, până acum circa 40 de 
ani, când a început să aibă o altfel de evoluţie. „S-a îndreptat lent 
spre nord, însă apoi a început să se mişte mai repede. Acum se 
deplasează spre nord, din Canada spre Siberia, cu o viteză de 
aproximativ patru ori mai mare decât cea obişnuită", a spus dr. 
Newitt. Dacă este vorba de o inversiune normală, vor trece între 
1*000 şi 10.000 de ani ca să se producă, dar uneori 
evenimentele se pot derula mult mai repede. 

Cu circa 41.400 de ani în urmă, aproximând cu o abatere de 
plus/minus 2.000 de ani, în timpul ultimei ere glaciare, ceva s-a 
întâmplat cu câmpul magnetic al planetei - ceva cu totul aparte 
şi în timp extrem de scurt. Observarea proprietăţilor magnetice 
ale sedimentelor din bazinul Mării Negre, dar şi izotopii de beriliu 
şi carbon din caratele de gheaţă prelevate din Groenlanda indică 
faptul că inversarea geomagnetică s-a produs cu o viteză 
uluitoare. în numai 250 de ani, câmpul magnetic terestru şi-a 
pierdut intensitatea în proporţie de 95%, şi-a inversat orientarea 
pentru o perioadă de 440 de ani, în care Polul Nord magnetic s-a 
aflat la sud şi invers, iar apoi, după încă vreo 250 de ani, lucrurile 
au revenit la normal. Oamenii de ştiinţă îl numesc evenimentul 
Laschamp, după lava Laschamp de la Clermont-Ferrand, din 
Masivul Central, şi este un mister. Dat fiind că din vremea lui 
Halley şi până astăzi intensitatea câmpului magnetic s-a aflat în 
scădere, la care se adaugă o serie de dovezi potrivit cărora 
intensitatea lui era mult mai mare în vremea romanilor, am putea 
oare trăi surpriza unei inversări, fie ea rapidă sau obişnuită? 

Răspunsul este negativ, potrivit spuselor lui Cathy Constable 


de la Institutul de Geofizică şi Fizică Planetară din cadrul 
Societăţii de Oceanografie „Scripps“ de la Universitatea din 
California, San Diego. Ea scoate în evidenţă faptul că în ziua de 
astăzi câmpul magnetic al Pământului este mult mai puternic 
decât în ultimele milioane de ani - la drept vorbind, de peste 
două ori mai puternic. Analizarea câmpului pe parcursul ultimilor 
10.000 de ani arată că a fost mai slab până în jurul anului 2000 
î.Cr., după care, în mai puţin de 

1.0 de ani, şi-a crescut intensitatea până ia un nivel rămas, 
încă de atunci, stabil. Este adevărat că a scăzut în ultimele 
câteva sute de ani, însă această scădere este conformă cu 
variațiile observate în ultimele câteva mii de ani. Acest fapt 
sugerează că în prezent nu au loc schimbări dramatice ale 
câmpului magnetic, în ciuda titlurilor din ziare. 

Cu aproximativ 15 ani în urmă, Gary Glatzmaier, specialist în 
dinamica fluidelor în cadrul Laboratorului Naţional din Los 
Alamos, împreună cu colegii lui Paul Roberts (Universitatea din 
California, Los Angeles) şi Rob 
Coe (Universitatea din California, Santa Cruz), a realizat o 
simulare pe calculator, a cărei durată a depăşit 2.000 de ore. 
Simularea numerică tridimensională a geodinamului, realizată cu 
ajutorul unor supercomputere de prelucrare a datelor de la 
Centrul de Informatică din Pittsburgh şi de la Laboratorul Naţional 
din Los Alamos, acoperă în prezent, prin simulare, mai mult de 
300.000 de ani. Câmpul magnetic produs în acest mod are o 
structură predominant dipolară similară, în mare măsură, celei 
terestre şi o deplasare spre vest a câmpului nondipolar de 
suprafaţă care corespunde, în esenţă, celor 0,2 grade măsurate 
pe Pământ. Mai mult, după circa 36.000 de ani din procesul de 
simulare, câmpul magnetic a suferit o inversare a momentului 
dipolar ce a durat puţin peste 1.000 de ani. Intensitatea dipolului 
magnetic a scăzut cu 10% în timpul inversării, dar şi-a revenit 
imediat, fenomen similar celui prezent în datele paleomagnetice 
ale Pământului privitoare la inversarea polarităţii câmpului. 
Potrivit lui  Glatzmaier: „Demonstrația noastră arată cum 
convecţia produsă în masa fluidului din nucleul extern încearcă 
continuu să inverseze câmpul, dar materia solidă din nucleul 
intern inhibă inversiunile magnetice, deoarece câmpul din 
nucleul intern poate suferi modificări numai în intervalul 
semnificativ mai lung al difuziunii. Doar una dintre numeroasele 
încercări de inversare este reuşită, acesta fiind probabil motivul 
pentru care intervalele dintre inversiunile câmpului planetei sunt 


îndelungate şi aleatoriu distribuite". 

Unii oameni de ştiinţă au lansat chiar ideea că tectonica 
plăcilor ar controla frecvenţa de inversare geomagnetică. Ei sunt 
de părere că atunci când continentele sunt distribuite asimetric 
pe suprafaţa Pământului incidenţa inversiunilor creşte. în opinia 
lor, această distribuţie reflectă poate asimetria din manta şi 
modul în care căldura se revarsă din nucleu, influențând curenţii 
din interiorul ei. Unele simulări computerizate ne sugerează că 
frecvenţa inversiunilor are legătură cu procesul de convecţie din 
mantaua inferioară. Peter Olson de la Universitatea Johns 
Hopkins a cercetat mişcările turbulente din nucleul extern, care 
ar putea conduce la inversarea câmpului, acordând o atenţie 
deosebită cantităţii de căldură ce traversează zona de tranziţie 
nucleu-manta. Au fost utilizate imagini seismice pentru 
detectarea segmentelor mai calde şi mai reci ale zonei de 
tranziţie. S-a constatat că atunci când transferul de căldură este 
intens mişcările fluidului din nucleul extern sunt mai turbulente, 
determinând o destabilizare a câmpului magnetic Ştiinţa 
presupune observaţie, cunoştinţe şi experimente. Dar cum să 
duci la bun sfârşit experimentele privitoare la nucleul din metal 
lichid al Pământului? 

în ciuda celor afirmate de unii specialişti, la Staţia Spațială 
Internaţională au fost finalizate o serie de cercetări importante. 
S-ar putea argumenta că scopul ei principal este să ne înveţe 
cum să trăim şi să lucrăm în spaţiu, cum să-i menţinem pe 
astronauți sănătoşi, eficienţi şi în siguranţă; cum să îmbunătăţim, 
înlocuim sau extindem spaţiul de desfăşurare a activităţii lor în 
interiorul şi în exteriorul aeronavei şi cum să le uşurăm primirea 
proviziilor şi eliminarea deşeurilor. Dintr-un anumit punct de 
vedere, Staţia Spațială nu are de făcut nimic altceva pentru a-şi 
justifica existenţa, însă ar fi păcat să ratăm oportunitatea 
demarării unor cercetări ştiinţifice. Această Staţie nu va fi 
niciodată un element central al astronomiei sau al ştiinţei 
observării Pământului - în aceste domenii rezultate mai bune dau 
navele spaţiale fără echipaj -, dar mai sunt multe de făcut în ceea 
ce priveşte adaptarea la imponderabilitate a organismului uman 
şi, în general, a mecanismelor biologice de bază, ca să nu mai 
vorbim de posibilitatea analizei nucleului topit al Pământului! 

Laboratorul de Ştiinţă a Fluidelor din cadrul Staţiei Spațiale 
Internaţionale reprezintă unul dintre proiectele experimentale de 
mare importanţă din cadrul laboratorului european Columbus. 
Unul dintre experimentele realizate acolo se numeşte GeoFlow. 


Este vorba de o reproducere miniaturală a Pământului (sau a 
oricărei alte planete); o masă de ulei siliconic este introdusă între 
două sfere concentrice care se rotesc în jurul unei axe comune. 
Diferenţa de potenţial dintre sfere generează un câmp 
asemănător celui gravitațional. Menţinerea sferei interioare la o 
temperatură mai ridicată decât cea exterioară creează o variaţie 
de temperatură de la interior la exterior, exact ca în cazul 
Pământului. înţelegerea felului în care curge uleiul de silicon în 
asemenea condiţii permite formarea unor idei mai clare despre 
mişcările din mantaua şi nucleul Pământului. Rezultatele obţinute 
de pe urma experimentului Geoflow sunt totodată utile pentru 
diverse instrumente folosite în inginerie, precum giroscoapele şi 
palierele, pompele ŞI schimbătoarele de căldură 
ultraperformante. După 13 luni de operare continuă, Geoflow şi, 
ulterior, GeoFlow-2 au dat o serie de rezultate notabile, ajutând 
la perfecţionarea modelelor computerizate referitoare 

la mişcările materiei fluide a mantalei şi a nucleului extern. 

La Universitatea din Maryland, Dan Lathrop şi studenţii lui 
construiesc o sferă din titan cu diametrul de 3 m, pe care o vor 
umple cu sodiu lichid, sperând că în momentul în care vor roti 
sfera se va forma un câmp magnetic similar cu cel generat de 
Pământ. Ideea centrală este că sodiul - care se topeşte la 
temperaturi inferioare celei de fierbere a apei - se comportă 
asemănător fierului lichid din nucleul extern. într-un fel, potrivit 
lui Lathrop, aceasta este o metodă de tipul „generează şi 
testează", folosită în vederea rezolvării problemei dinamului. „în 
cele din urmă, ecuaţiile rămân nerezolvate. Computerele sunt 
prea mici şi nu suficient de rapide, apoi mai intervin şi 
turbulentele, pe care nu prea ştim cum să le abordăm, şi poate 
că nu vom şti niciodată", mi-a spus el, „aşa că acum construim 
acest aparat, ca să vedem dacă putem crea un efect de dinam". 

„Punem aparatul în funcţiune cam o săptămână pe lună. 
Săptămâna trecută l-am folosit şi am făcut citiri. Mai este 
necesară o săptămână sau chiar mai mult pentru analizarea 
datelor; facem ajustările necesare, iar apoi ne întoarcem la 
aparat şi îl punem din nou în funcţiune." Lathrop subliniază că 
experimentul n-ar da rezultate dacă ar menţine sfera interioară 
la o temperatură mai mare decât pe cea exterioară, ca în cazul 
experimentului GeoFlow de pe Staţia Spațială Internaţională, 
deoarece s-ar produce fenomenul de convecţie în câmpul 
gravitațional al Pământului. Modalitatea de rezolvare presupune 
acţionarea sferelor interioară şi exterioară cu viteze diferite, în 


felul acesta obținându-se o mişcare relativă care nu este 
influenţată de gravitație şi care reprezintă, tehnic vorbind, o 
formă diferită de convecţie. Oare sodiul amestecat ca într-un 
malaxor va genera un câmp magnetic care se autoperpetuează? 
Aparatul foloseşte câmpul magnetic natural al Pământului drept 
„câmp de germinare", ca să demareze procesul. Pe măsură ce 
este supus rotirii de mare viteză, sodiul, bun conductor, va 
genera curenţi electrici. Dacă e creat un efect de dinam, curenţii 
respectivi vor genera apoi câmpuri magnetice adiţionale, care, 
rotite suficient, se pot autoamplifica, impulsionând derularea 
procesului. Nimeni nu ştie dacă experimentul va da rezultate, 
spune Lathrop: „Nu există nici teorii, nici experimente care să se 
desfăşoare în aceşti parametri şi în aceste condiţii". Echipa lui a 
constatat că în aparat câmpurile magnetice sunt amplificate, însă 
până la ora actuală nu s-a manifestat efectul de dinam. Totuşi, 
intuiţia îi spune lui Lathrop că nu este departe de obţinerea 
acestui efect cu ajutorul aparatului său cu sodiu lichid. 
„Dinamurile sunt uşor de generat în natură“, spune el, „ceea ce 
nu este Însă valabil si în laborator". 


Experimentul de la Maryland se dezvoltă pe baza altora, mai 
vechi, desfăşurate la sediile din Paris şi Lyon ale ecole Normale 
Superieure şi la CEA - Commissariat â L energie atomique et aux 
energies alternatives, sediul din Saclay. Construit în Franța, la 
centrul de cercetare Cadarache, aparatul respectiv foloseşte 
discuri rotative din fier pentru a provoca turbulente în sodiul 
lichid dintr-un recipient cilindric, în 2007, cercetătorii au anunțat 
obținerea unui efect de dinam similar celui manifestat în 
interiorul Pământului. „Experimentul nostru este realizat din 
perspectiva unui fizician", spune Jean-Frangois Pinton, unul dintre 
oamenii de ştiinţă implicați în proiect. El afirmă că obiectivul lor 
este să genereze un dinam, fără a ține cont de cât de realist 
este. Dan Lathrop, pe de altă parte, intervine în discuţie spunând 
că „se află în căutarea a ceea ce înfăptuieşte Pământul". 

Şi grupul lui Jon Aurnou lucrează la un experiment de 
simulare a convecţiei pentru a studia felul în care geodinamurile 
reale sunt puse în funcţiune. Este vorba de o mişcare turbulentă 
în condiţiile în care există rotaţie şi în prezenţa unui câmp 
magnetic. Problema este extrem de complexă, mi-a marturisit el. 
„încerc s-o studiez până la cel mai simplu component pe care îl 
putem identifica." Colectivul lui dispune de un cilindru umplut cu 
galiu lichid - cu punct de topire la 30°C -, care este încălzit la 
bază şi răcit deasupra, „în felul acesta, se creează un fenomen 


de convecţie, ca în cazul unui mic segment din nucleul planetar. 
îl rotim şi adăugăm un câmp magnetic. Este un model simplu ai 
nucleului extern. Nu încercăm să obţinem un efect de dinam, ci 
intervenim numai prin câmp magnetic şi mişcare de rotaţie, 
lăsând fenomenul de convecţie să se producă de la sine. Dan 
Lathrop cercetează câmpul magnetic, noi cercetăm curgerea 
unui fluid." 

Toţi cei care fac experimente legate de efectul de dinam 
speră că eforturile lor vor lămuri felul în care forţele de rotaţie 
din nucleul extern al Pământului deviază curenţii de fier lichid 
într-o configuraţie care dă naştere unui câmp magnetic cu doi 
poli, nord şi sud. Aceste experimente ne-ar putea ajuta, totodată, 
să explicăm ce anume declanşează procesul de inversare 
magnetică. 

Multi oameni de stiinta cred că noi căutam indicii 
privitoare la structură în nucleul extern. Analiza modificărilor 
câmpului magnetic al Pământului poate începe de la modificările 
curenților de fier topit din nucleul extern. Mai multe studii indică 
faptul că există o variaţie regulată a câmpului geomagnetic, cu o 
periodicitate de 60 de ani, despre care se presupune că s-ar 
datora undelor produse în masa de fier lichid. Calculele legate de 
stabilitatea undelor respective sugerează că regiunile superioare 
ale nucleului extern sunt stratificate. Alţi cercetători sunt de 
părere că s-ar putea manifesta mişcări ciclonice de mare 
anvergură în emisfera nordică a Pământului. 


Parcarea de la 1.000 de metri altitudine reprezintă punctul nostru 
de plecare într-un circuit al craterului muntelui Vezuviu. Există o 
cărare abruptă, de 1,5 km lungime, până la buza craterului; 
pentru a-l înconjura ar fi necesare aproximativ 30 de minute sau 
poate o oră, iar turul respectiv presupune plata unei taxe. 
Plimbarea de jur împrejurul craterului format în anul 79 d.Cr. 
devine spectaculoasă când priveşti în jos, în abisul de peste 300 
m adâncime. Lava rămasă în urma erupției din 1944 acoperă 
parţial fundul craterului; mai mult, există posibilitatea de a vedea 
şi fumarole. Dacă doreşti să cobori până la baza craterului, 
trebuie să contactezi Clubul „Alpino Italiano", care îţi poate 
asigura un ghid potrivit. Nu a fost întotdeauna atât de uşor să 
priveşti în adâncurile vulcanului care a distrus oraşul Pompei. 


în 1638, un grup de preoţi iezuiţi îşi croia drum pe povârnişurile 
de lavă şi cenuşă ale muntelui Vezuviu, cărând cu ei nişte 
frânghii şi un coş foarte încăpător. Dinăuntru se ridicau rotocoale 


de fum şi, pe măsură ce oamenii se cățărau spre buza craterului, 
fiecare dintre ei devenea tot mai conştient de neprevăzutul pe 
care îl aducea acest vulcan. Cu fiecare pas făcut, fiecare se ruga, 
dar nici unul mai mult decât Athanasius Kircher, unul dintre 
preoţi, în vârstă de 36 de ani. El urma să fie pasagerul coşului de 
răchită ce avea să fie coborât în craterul fumegând, într-o primă 
etapă a investigaţiilor sale asupra centrului Pământului. 

De patru ani, astronomul Galilei se afla în arest la domiciliu în 
Arcetri, lângă Florenţa, acuzat de erezie; greşeala sa a fost aceea 
de a sugera că Soarele, şi nu Pământul, este centrul universului. 
în primii trei ani de captivitate, i s-a cerut să citească cei şapte 
psalmi de penitenţă, până când fiica sa a primit permisiunea de a 
citi în locul lui. Tot la Arcetri a scris lucrarea „Două ştiinţe noi“—, 
care a fost dusă pe furiş în Olanda pentru a fi publicată, evitându- 
se astfel cenzura papală; atunci când iezuiţii urcau cu greu 
coasta Vezuviului, Galilei îşi pierduse deja vederea, probabil din 
cauza lipsei de îngrijire medicală. Aceasta era soarta celor care 
se opuneau doctrinei bisericeşti asupra modului de alcătuire a 
universului. Acesta era şi cel mai puternic gând al lui Kircher, 
care, iezuit fiind, era un apărător intelectual al Bisericii. Curând el 
avea să fie coborât în vulcan şi, conform părerii unora, adus mai 
aproape de iad. 

Athanasius Kircher (1602-1680) a fost un iezuit german cu 
influenţă în politică, adept al ocultismului, erudit, aflat la 
maturitate în perioada de tranziţie spre Iluminism. Din punctul de 
vedere al unor istorici ai ştiinţei, el reprezintă un subiect aparte 
în contextul progresului constant al cunoaşterii; observaţiile 
făcute au furnizat noi date despre lumea reală, contrazicând 
dogmele religioase şi doctrina aristotelică, care trebuiau 
abandonate în faţa evoluţiei ştiinţifice. Sarcina renunțării nu era 
nici uşoară, nici lină, după cum ştia mult prea bine şi Galilei. Atât 
în secolul XVII, cât şi după încheierea lui, ştiinţa a înaintat pe 
calea perceperii imensităţii timpului şi a relaţiei lui cu procesele 
interne ale planetei noastre. Kircher nu se încadra foarte bine în 
această prezentare convenţională a istoriei cunoaşterii ştiinţifice. 
El îşi publicase în 1631 prima carte, Ars Magnesia, cuprinzând 
cercetările pe care le făcuse în domeniul proprietăţilor 
magneţilor; câţiva ani mai târziu, fusese convocat la Viena de 
împărat pentru a-i succeda lui Johannes Kepler în funcţia de 
matematician al Casei de Habsburg. Numirea a fost însă anulată, 
iar el a lucrat ulterior la Collegio Romano. 

La începutul după-amiezii, frânghiile şi scripetele improvizat 


erau pregătite, iar Kircher s-a urcat în coş cu carnetul său de 
notițe şi o Biblie, a spus o rugăciune şi a dat ordin să fie coborât 
printre rotocoalele de fum şi gazele vătămătoare care se ridicau 
din crater. A făcut schiţe şi însemnări pe măsură ce s-a apropiat 
de lava clocotitoare şi de porţile iadului. Privind în jos, s-a 
întrebat cum avea să explice ce văzuse. 

Scăpat de urgia Vezuviului, câteva zile mai târziu, Kircher a 
fost martor, de la 50 de mile distanţă, al unei erupții care i-ar fi 
ucis cu siguranţă şi pe el, şi pe însoțitorii lui. A asociat căldura 
emanată de vulcan cu cea din cazanul unui alchimist, iar mirosul 
greu, cu emisiile de sulf şi bitum pe care le inhala în laborator. îşi 
pusese în gând să scrie cea mai importantă carte de până atunci 
despre interiorul Pământului - dar oare diavolul chiar se afla 
acolo jos, pândind printre limbile de foc ale Vezuviului? 

Kircher nu a trecut niciodată cu adevărat pe tărâmul ştiinţei 
din moment ce misiunea lui „era, nici mai mult, nici mai puţin, 
decât să înţeleagă lucrarea Spiritului Divin". Lucrarea, apărută în 
anii 1664-1665, era compusă din două volume şi s-a bucurat de 
mare apreciere; se intitula Mundus subterraneus |„Lumea 
subterană"] şi includea noţiuni de astrologie, vulcani, alchimie, 
dragoni, eclipse, fosile şi gravitație. Totuşi, pe lângă acestea, 
întreaga carte era presărată şi de observaţii ştiinţifice, fiind 
descrisă drept un „manual de ştiinţe care nu atinge noi frontiere 
ale cunoaşterii, dar oferă informaţii într-o formă inteligibilă şi 
bogat ilustrată, fără detalii de ordin matematic sau filozofic". Alţii 
au văzut-o ca pe o oglindire a „ceea ce ar fi putut gândi un om de 
rând al secolului XVII despre interiorul Pământului". Curios, o 
mare parte din Mundus subterraneus nu a fost niciodată tradusă 
în engleză din latină, limba în care a fost scrisă. 

Mundus subterraneus este o punte între conceptele 
medievale şi dezvoltarea empirismului, către epoca pe care o 
cunoaştem cu toţii sub denumirea de Revoluţia Ştiinţifică. Pe 
lângă dragoni şi astrologie, Kircher a presărat lucrarea cu 
descrierile unor laboratoare alchimice şi cu o serie de 
experimente făcute cu roci şi substanţe chimice despre care 
spunea că erau informaţii necesare cunoaşterii Pământului. ladul 
însuşi fusese invitat în laborator. Ulterior, marele geolog scoţian 
Charles Lyell avea să spună că prezentul este cheia înţelegerii 
trecutului Pământului. înainte de asta, Kircher a arătat, pentru 
toţi cei care voiau să înţeleagă, că laboratorul modern, mai 
degrabă decât prezentul, era „cheia înţelegerii trecutului 
Pământului". Atunci se practicau ritualurile alchimiei, acum există 


celula cu nicovală de diamant. 

Mundus subterraneus cuprinde câteva ilustraţii remarcabile. 
Desenele lui Kircher înfăţişând Vezuviul sunt spectaculoase, la fel 
ca secţiunile transversale prin interiorul Pământului, pe care el îl 
vedea ca pe un bazin cu magmă clocotitoare, cu diferite canale 
urcând spre vulcanii de la suprafaţă. Şi-a numit harta ce 
reprezenta centrul Pământului „Pyrophylaciorum", din cauza 
focului redat în mijloc. 

Cercetarea făcută de Kircher cu privire la interiorul 
Pământului se bazează pe filozofia lui Platon, potrivit căruia 
universul este plăsmuit de fiinţa supremă creatoare ca o 
manifestare a propriei perfecţiuni: „De aceea, Demiurgul a făurit 
Universul în formă de cerc şi de sferă... dintre toate formele, cea 
mai desăvârşită şi mai asemănătoare cu sine“ —. 

Adevăratul centru al Pământului nu este însă desăvârşit. 


Note 


29. Titlul complet este Discorsi e dimostrazioni matematiche 


intorno â due nuove scienze [,„Discursuri şi demonstrații 
matematice privind două ştiinţe noi“]. 
Platon, Opere complete, voi. IV, ed. îngrijită de Petru Creţia, 


Constantin Noica şi Cătălin Partenie, Humanitas, Bucureşti, 2004, 
33b, p. 293 


23 
Departe, în adâncuri 


„explicaţia acestui fenomen îmi scapă cu 
desăvârşire.— — Profesorul 
Lidenbrock 


în romanul pe care George Sand (pseudonim al scriitoarei 
Amantine-Lucile-Aurore Dupin) l-a publicat în 1864 sub titlul 
Laura. Voyage dans le cristal se spune că în interiorul Pământului 
există cristale gigantice, pe care nu le putem vedea. Este o 
poveste de dragoste. Lui Alexis, un mineralog, i se face din nou 
cunoştinţă cu Laura, o verişoară pe care n-o mai văzuse din 
copilărie, iar el se îndrăgosteşte de ea, rescriind trecutul şi 
notând debutul dragostei lor, pe vremea când erau copii. 
Romanul este pur ficțional, căci Alexis şi Laura intră într-o lume 
magică din interiorul unui cristal în care domneşte doar adevărul. 
Nasias, tatăl Laurei, îşi face apariţia pentru a-1 ispiti pe Alexis să 
plece într-o „expediţie de descoperire şi cucerire a lumii 
subterane". Pornesc la drum împreună, într-o călătorie făcută ca 
prin vis, şi descoperă multe locuri frumoase, însă, odată cu 
moartea lui Nasias, Alexis se întoarce în lumea reală şi se 
căsătoreşte cu Laura, dar numai după ce şi-a dat seama care 
este valoarea adevărată a femeilor, dând la o parte viziunea lui 
idealizată despre ele. Este ciudat, aşadar, că în centrul lumii 
noastre există cristale gigantice, stranii, a căror prezenţă a fost 
descoperită de o femeie care încerca să fie acceptată într-o lume 
a ştiinţei dominată de bărbați. 

Cu un miliard de ani în urmă, nici o fiinţă omenească sau o 
fiinţă mai evoluată nu ar fi putut să supravieţuiască în această 
lume. Domnia de 1.500 de milioane de ani a Proterozoicului se 
apropia de final, în timp ce supercontinentul Columbia se 
sfărâma pentru a se regrupa într-un nou supercontinent, numit 
Rodinia - în rusă există un cuvânt apropiat, care înseamnă „loc 
natal" -, ale cărui roci şi straturi sunt încă descoperite de geologi 
pe tot cuprinsul globului. 

Pe vremea aceea, singurele structuri vii erau 
microorganismele procariote, bacteriile şi organismele eucariote. 


Supravieţuiseră cu greu, dar începuseră deja să se răspândească 
pe tot cuprinsul oceanelor, evoluând, 
diversificându-se şi devenind tot mai puternice şi mai rezistente, 
în variate condiţii de mediu. Fiecare dintre aceste tipuri de 
organisme avea să se ramifice şi să se extindă, dar nu toate au 
supravieţuit până în ziua de astăzi. Delimitarea dintre plante, 
animale şi fungi se făcuse, iar structurile unicelulare care 
avuseseră o existenţă solitară, plutind pe apă, formaseră colonii 
ŞI, odată cu crearea acestora, apăruse şi diviziunea muncii - 
celulele de la marginea unei colonii evoluau şi îndeplineau roluri 
diferite de celulele aflate în centrul ei. Acesta a fost modelul care 
avea sa stea la baza formelor de viaţă complexe, cu celule 
specializate. într-un fel, ele au anticipat începuturile noastre. 
Celulele au evoluat în continuare, ajungând să schimbe şi să 
amestece genele - au inventat sexul. Spongierii trăiau în mări, iar 
covoarele de alge colorate în albastru şi roşu acopereau o mare 
parte a oceanelor şi a ţărmurilor acelui continent de mult 
dispărut. 

Numai câteva forme de viaţă au evoluat suficient pentru a 
trăi pe uscat. în acea vreme, nu exista un strat de ozon care să le 
protejeze de vatămâătoarele raze ultraviolete trimise de Soare. 
Dacă ne-am fi putut plimba de-a lungul  Rodiniei, 
supercontinentul pustiu şi sterp, peste multicolorele structuri de 
gresii şi siltit n-am fi văzut urmă de viaţă, cu excepţia câtorva 
pete decolorate pe roci, un fel de fungi compuşi din celule 
grupate în colonii de mărimea unui cap de băț de chibrit. 

La sfârşitul Proterozoicului, Pământul era învăluit în al treilea 
strat atmosferic. Formele de viaţă aduseseră un aport de oxigen 
şi, chiar dacă el exista în cantitate mult mai mică decât în ziua de 
astăzi, în termeni geologici era totuşi o atmosferă bogată în 
oxigen. Acesta elimina supraviețuitorii vremurilor mai vechi, 
pentru care oxigenul era toxic, însă aducea noi oportunităţi 
celorlalte forme de viaţă. 

Cu un miliard de ani în urmă, Pământul se asemăna în multe 
privinţe cu planeta Marte, care avea în acea perioadă o pătură 
atmosferică groasă, râuri, lacuri, oceane şi poate unele forme 
primitive de viaţă, exact ca planeta noastră. Dar, după cum vom 
vedea, fenomenele produse în centrul planetei Marte au urmat 
un curs uşor diferit faţă de fenomenele produse în interiorul 
Pământului; aşa se face că Marte este o 
planetă rece, lipsită de viaţă, spre deosebire de Pământ. Căile 
diferite urmate de aceste două lumi pot fi depistate analizând 


evenimentele petrecute în miezul lor. 

Luna de acum un miliard de ani s-ar fi văzut altfel. Multe 
dintre craterele ei mai bine conturate mai aveau încă mult până 
a fi formate, în urma unor impacturi puternice. Se afla mult mai 
aproape atunci, iar mareele provocate de ea erau mai puternice. 
îi trebuiau numai 20 de zile pentru a face ocolul planetei noastre, 
nu 27, ca acum, iar pe Pământ fiecare zi dura numai 18 ore. 

în timp ce fragmentele de uscat se regrupau pentru a da 
naştere Rodiniei, în timp ce viaţa intra în cel de-al doilea miliard 
de ani pe planetă, un mic eveniment a avut loc exact în centrul 
Pământului. El s-a derulat foarte încet, probabil dea lungul a zeci 
de mii de ani. Regiunea internă de sub manta - nucleul - conţinea 
fier topit, însă în punctul central al planetei atomii au început la 
un moment dat să se reunească - iniţial, atom cu atom; aşa s-a 
format un cristal. 

Un miliard de ani mai târziu, mai exact la începutul lui 1933, 
un inginer american specializat în radiocomunicaţii a construit un 
dispozitiv compus dintr-un receptor radio montat în focarul unei 
antene parabolice rotative confecţionate din metal. îndreptând 
antena spre cer, el a detectat un şuierat slab - unde radio 
provenite de la corpurile din spaţiu. Aşa a luat naştere 
radioastronomia, ştiinţa datorită căreia am reuşit să cercetăm 
spaţiul într-o măsură mult mai mare decât ne permisese oricare 
alta până atunci. Premiul Nobel pentru fizică din acel an a fost 
acordat lui Erwin Schrodinger şi Paul Dirac pentru contribuţiile lor 
la teoria cuantică - straniul comportament al materiei la cea mai 
mică scară. în timp ce stătea în faţa unui semafor din Londra, 
într-o zi ploioasă, fizicianul Leo Szilărd a avut ideea unei reacţii 
atomice în lanţ, care a condus la apariţia bombei atomice, iar cel 
mai faimos om de ştiinţă din lume, Albert Einstein, a emigrat, tot 
în acei an, în Statele Unite, în vreme ce Hitler devenea cancelar 
al Germaniei. 

în SObakkevej, într-un mic sat la nord de Copenhaga, o 
doamnă respectabilă în vârstă de 45 de ani, îmbrăcată îngrijit şi 
având părul scurt, frumos aranjat, stătea la soare lângă o căsuţă 
albă, cu olane roşii. Casa dădea spre o pădure şi un lac liniştit; 
perele se pârguiau în pomii din jur şi peste tot plutea o mireasmă 
de levănţică. Chiar dacă Inge Lehmann era îngrijorată cu privire 
la ce avea să urmeze, lăsase totul la o parte, căutând să-şi 
regăsească tihna în grădina sa. Ori de câte ori pleca pentru o 
vreme, spunea întotdeauna că îşi face griji pentru trandafiri. Era 
nemăritată, probabil din cauza pasiunii care îi guverna viaţa - 


seismele. Stătea pe peluza casei, în faţa unei mese mari, pline de 
cutii din carton maro, creioane şi foi de hârtie. în cutii se aflau 
fişe cu informaţii referitoare la cutremure, cu datele exacte la 
care fusese înregistrat fiecare de staţiile de monitorizare 
răspândite pe glob. Hârtiile cu notițe şi calcule, la fel de precise şi 
meticuloase ca ale unui contabil, erau prinse cu pietre folosite 
drept prespapieruri. în lumina difuză care cădea asupra mesei 
urmarea detaliile privitoare la undele de şoc, cu ale căror tipare şi 
periodicităţi se obişnuise deja. îi plăcea să fie linişte deplină 
atunci când confrunta şi analiza datele; în principiu, ştia ce căuta. 
Ideea îi venise cu câţiva ani în urmă, dar între timp strânsese 
aproape toate dovezile necesare demonstrării ei. Încet-încet, se 
contura un model, dar, cu cât se evidenția mai tare, cu atât i se 
părea că nu era cel la care se aştepta. Inge Lehmann nu ştia 
atunci că găsise cristalul din miezul lumii noastre - sau ceea ce 
devenise acel cristal. 

Mai târziu, când a fost recunoscută drept cel mai 
experimentat seismolog, a povestit cum a început pasiunea 
pentru cutremure. „Aveam probabil 15 sau 16 ani când, într-o 
dimineaţă de duminică, stând acasă împreună cu mama şi sora 
mea, podeaua a început să se mişte. Lampa s-a clătinat; a fost 
foarte ciudat. Tata a venit în cameră. «A fost cutremur», ne-a 
spus. Epicentrul fusese, evident, la o distanţă considerabilă, căci 
mişcările se dovediseră mai degrabă domoale. în ciuda eforturilor 
făcute, epicentrul nu a fost niciodată determinat cu exactitate. 
Aceasta a fost singura mea experienţă în materie de cutremure 
până când am devenit seismolog, 20 de ani mai târziu. “ 

Inge a urmărit cu atenţie undele seismice care se propagă de 
jur împrejurul Pământului şi coboară în străfundurile lui după 
producerea unui cutremur major. Ştia că, dată fiind prezenţa 
nucleului lichid (descoperit de Richard Dixon Oldham şi discutat 
în capitolul 19), exista o zonă de umbră cuprinsă între distanţele 
radiale de 120 de grade şi 144 de grade faţă de punctul de 
producere al oricărui seism. Nici o undă seismică nu putea ajunge 
în acea zonă, însă printre înregistrările de pe fişele ei continua să 
descopere vibrații foarte slabe acolo unde nu ar fi trebuit să 
apară nimic. 

Luni, 17 iunie 1929, aşa-numitul cutremur Buller a lovit 
Noua Zeelandă. A fost un cutremur puternic, resimţit pe întreg 
cuprinsul ţării, care a ucis 17 oameni; majoritatea au murit în 
urma alunecărilor de teren. Epicentrul a fost localizat în 
apropierea micului oraş Murchinson, situat în extremitatea nord- 


vestică a Insulei de Sud, însă oamenii au relatat că vibraţiile au 
fost percepute pe o suprafaţă foarte întinsă. Majoritatea celor 
300 de locuitori din Murchinson şi-au pierdut casele. Exact o oră 
mai târziu, seismometrele din Copenhaga înregistrau undele 
cutremurului. Stațiile Sverdlovsk şi Irkutsk din URSS, aflate în 
zona de umbră, au înregistrat, de asemenea, unde ale 
cutremurului. Ulterior, aceste unde au apărut în înregistrările a 
tot mai multe cutremure, produse de jur împrejurul lumii. „Am 
preferat să citesc fazele pe înregistrări împrumutate sau pe copii 
ale înregistrărilor existente. Treaba asta a însemnat multă 
muncă, însă datele publicate nu au fost întotdeauna 
mulţumitoare, mai ales atunci când se produceau mişcări 
complexe.“ Ce se întâmpla? Cum ajungeau acolo undele 
seismice? 

Dr. Inge Lehmann s-a născut în 1888, în apropierea lacurilor 
din Copenhaga. Familia sa venea din Boemia, iar în ramura 
daneză se formaseră mulţi avocaţi, politicieni şi ingineri. Tatăl ei, 
Alfred Lehmann, a fost profesor de psihologie la Universitatea din 
Copenhaga. Om sever şi distant, stătea puţin alături de membrii 
familiei, cu excepţia orelor de masă; uneori, duminica, ieşea cu ei 
la plimbare. 

Inge a intrat la Universitatea din Copenhaga în toamna anului 
1907. Aşteptările familiei sale erau considerabile. In 1910, a 
trecut cu bine prima parte a examinării, iar în toamnă a fost 
admisă la Newnham College, Cambridge, pentru un an de 
completare a studiilor. l-a plăcut Anglia, „în ciuda restricţiilor 
impuse conduitei tinerelor domnişoare, restricţii complet străine 
unei fete care avusese deplină libertate de mişcare printre băieţii 
şi tinerii de acasă“. Totuşi, Inge nu şi-a încheiat studiile începute 
acolo. Stresul a forţat-o să se întoarcă în sânul familiei în 
decembrie 1911. Recuperarea a fost lentă; prietenii au spus 
ulterior că era prea implicată în munca ei şi s-a supus unor 
eforturi prea mari. A trecut destulă vreme după aceea, fără ca 
Inge să ştie dacă va reuşi să-şi încheie studiile. 

Destinul i-a dăruit exact abilităţile de care avea nevoie 
pentru a face cea mai grozavă descoperire de până atunci cu 
privire la structura Pământului. A lucrat ca actuar, iar apoi s-a 
întors la Universitatea din Copenhaga, absolvind-o în 1920. în 
februarie 1923, a devenit asistenta profesorului de ştiinţe 
actuariale. Apoi a urmat perioada cu adevărat importantă. în 
1925, a devenit asistenta profesorului N.E. Norlund, care, în 
calitate de director la institutul Gradmaalingen, plănuia să 


construiască stații  seismografice lângă Copenhaga şi în 
Groenlanda, la Ivigtut şi la Scoresbysund. Aşa a pătruns Inge în 
domeniul seismologiei. „Am început să mă ocup de lucrări de 
profil şi am avut parte de nişte ani extrem de dinamici, când, 
împreună cu trei tineri care, la fel ca mine, nu mai văzuseră 
vreodată un seismograf, am participat activ la instalarea 
seismografelor din Copenhaga şi am ajutat totodată la pregătirile 
care se făceau pentru Groenlanda. Am studiat seismologia pe 
cont propriu, iar în vara lui 1927 am fost trimisă la studii în 
străinătate pentru trei luni. Am petrecut o lună alături de 
profesorul Beno Gutenberg, la Darmstadt/' întâlnirea cu 
Gutenberg a avut o importanţă deosebită pentru ea. în 1914, 
Gutenberg se folosise de datele furnizate de cutremurele produse 
la distanţă pentru a aprecia la 2.900 km adâncimea medie la 
care se afla suprafaţa ce delimita nucleul intern - adâncime cu 
numai 50 km mai mică faţă de valoarea la care este estimată 
astazi. 

Inge şi-a dat seama curând că majoritatea datelor seismice 
nu erau de prea mare folos în vederea unor analize detaliate. De 
exemplu, adeseori era imposibil de stabilit epicentrul unui 
cutremur cu o precizie cât de cât rezonabilă. Pentru a minimiza 
erorile făcute de alţii, compara vizual formele undelor similare 
înregistrate pe seismograme diferite. în acest fel, se gândea ea, 
viziunea coerentă a unei persoane experimentate avea să 
prevaleze asupra perspectivelor mai multor specialişti cu o 
abordare nesistematică. Diagramele realizate în urma producerii 
unui cutremur sunt complicate. Pe lângă marcarea iniţială a 
undelor de şoc, se mai semnalează ulterior şi marcaje ale unor 
unde care s-au propagat în interior pe diverse rute, fiind 
reflectate de suprafeţele variatelor straturi existente acolo. Mai 
mult, suferea modificări şi viteza undelor de şoc. în următorii ani, 
folosindu-se de noua sa metodă, Inge a observat că vedea tot 
mai des unde seismice slabe acolo unde nu ar fi trebuit să fie. 

Încet-încet, în mintea ei s-a conturat o teorie. Bănuia că 
undele neprevăzute erau reflectate de o structură aflată la foarte 
mare adâncime în Pământ. Şi-a descris presupunerile într-o 
scrisoare datată 31 mai 1932, adresată profesorului Harold 
Jeffreys de la Cambridge, probabil seismologul cel mai de seamă 
al lumii la acea vreme. „Presupun că undele ar putea fi explicate 
prin existenţa unei discontinuități în nucleu", a scris ea; iar mai 
târziu, „asta este o realitate, chiar dacă ar putea fi o realitate 
inconvenabilă". Jeffreys a fost interesat de teoria ei, dar nu 


convins. l-a menţionat subiectul în treacăt unui prieten, un om de 
ştiinţă iezuit, care, la fel, a rămas neimpresionat. Jeffreys i-a 
răspuns, scriindu-i că, după părerea lui, prietenul său ar fi „sărit 
în sus la vestea descoperirii iadului". 

în 1933, Inge deţinea toate dovezile de care avea nevoie. | le- 
a arătat lui Gutenberg, care se retrăsese la Universitatea din 
California. El a fost de acord cu ea, aşa cum a fost şi protejatul 
lui, Charles Richter. Jeffreys s-a lăsat mai greu convins, însă până 
la izbucnirea războiului toţi căzuseră de acord că Inge Lehmann 
făcuse o descoperire remarcabilă - o nouă regiune din structura 
Pământului. Coordonatele temporale ale undelor îi furnizau o 
evaluare estimativă a distanţei până la suprafaţa de reflexie. 
Această suprafaţă se afla la adâncime, mult mai departe decât 
tot ce se detectase până atunci. Dar despre ce era vorba? Era 
oare solidă? 

în anii ce au urmat celui de-al Doilea Război Mondial, 
seismologia a făcut paşi mari înainte, chiar dacă nu datorită unui 
interes aparte pentru roci sau pentru activitatea din interiorul 
Pământului. Atunci când bombele atomice sunt detonate, efectul 
este foarte puternic, în special dacă detonările se produc în 
subteran. După realizarea bombei atomice, şi mai ales după ce 
URSS a realizat, de asemenea, o bombă de acest fel, oamenii de 
ştiinţă din SUA şi-au dat seama că staţiile de monitorizare 
seismică puteau  „asculta" şi testele nucleare, nu numai 
cutremurele, şi că ele reprezentau totodată un instrument 
esenţial pentru monitorizarea respectării tratatelor care 
interziceau acest tip de teste. 

După descoperirea făcută de Lehmann, timp de decenii nu s- 
a mai aflat nimic nou cu privire la nucleul intern. Era mic, şi o 
parte nesemnificativă din energia cutremurelor suficient de 
puternice pentru a-şi trimite undele de şoc până acolo se 
întorcea la suprafața Pământului. Au trebuit să treacă 35 de ani 
până a fost obținută dovada că nucleul intern era solid, iar 
aceasta a fost adusă de cutremurul produs în Alaska în 1964, 
unul dintre cele mai puternice înregistrate vreodată. 

Ultimul lucru scris pe tabla unei şcoli de pe insula Chenega a 
fost: „Astăzi este vineri, 27 martie 1964". An de an, placa 
pacifică se deplasează cu circa 5 cm spre nord-vest, sub placa 
nord-americană, iar tensiunea creşte, comprimând şi încovoind 
zona sudică a Alaskăi; la fiecare câteva zeci sau sute de ani se 
produce o eliberare a tensiunii respective. Exact asta s-a 
întâmplat în acea zi de primăvară a anului 1964, după cum au 


descoperit copiii din Chenega. 

Cutremurul a durat doar trei minute, cu o magnitudine 
estimată la 9,2 grade, fiind al doilea cel mai puternic seism 
înregistrat vreodată. Deşi au fost numai 143 de decese, mulţi 
dintre cei morţi erau copii aparţinând în special băştinaşilor din 
Chenega, ale căror locuinţe au fost lovite de un tsunami ce a 
urmat cutremurului, ucigând 26 din cei 68 de locuitori. 
Comunitatea traumatizată în urma evenimentului s-a mutat în alt 
loc, mai protejat de cutremure şi de tsunami. Vechiul sat există 
încă - ce a rămas din el. Sala de clasă este tot acolo, sau mai 
degrabă ce a mai rămas din şcoală, cu data însemnată şi acum 
pe tablă. 

Cutremurul se produsese cam la 12 km sub canalul Prince 
William şi nu a modificat radical numai peisajul de coastă, ci a 
revoluţionat şi lumea ştiinţei, transformând tectonica plăcilor din 
pură teorie în realitate brutală. 

El a fost detectat de noua reţea globală World Wide Standard 
Seismographic Network, ale cărei instrumente fuseseră setate 
pentru înregistrarea vibraţiilor de lungă durată, furnizând astfel o 
perspectivă fără precedent asupra proceselor mecanice specifice 
unui seism de mare anvergură. Aşa cum am văzut, consecinţele 
acestui cutremur au reprezentat interes pentru doi seismologi: 
Adam Dziewonski de la Universitatea din Texas şi americanul 
James Freeman Gilbert, originar din Indiana. Ei au vrut să 
analizeze seismul, însă s-au confruntat cu numeroase probleme 
logistice în anii aceia, când nu exista tehnologie digitală. 
Principala problemă era că datele obţinute de la fiecare staţie 
seismică erau înregistrate pe hârtie fotografică. Aceasta nu ar fi 
constituit o problemă pentru Inge Lehmann, care ajunsese să 
cunoască toate formele undelor provenite de la staţiile care 
înregistraseră cutremurul pe care îl studia, însă reprezenta o 
problemă importantă pentru Dziewonski şi Gilbert. 

Când dezlănţuirea iniţială a undelor seismice s-a domolit, ei 
au observat că întreaga planetă a rămas, zile de-a rândul, într-o 
stare de vibraţie. Era ca şi cum cutremurul din Alaska acţionase 
ca o limbă de clopot care făcea Pământul să răsune la fiecare 
247 de secunde. Cunoscând alcătuirea Pământului, cu 
elementele sale componente - scoarță, manta şi nucleu -, şi 
cunoscând proprietăţile generale ale acestor straturi, cei doi 
seismologi au putut estima intervalul de timp la care va vibra 
întreaga planetă în urma unui seism major. Dar, oricât ar fi 
încercat, intervalul respectiv nu era de 247 de secunde. Această 


durată era incompatibilă cu ipoteza unui nucleu intern lichid al 
Pământului. Singura explicaţie era că nucleul intern descoperit de 
Inge Lehmann trebuia să fie din fier solid. 

Inge Lehmann a murit în 1993, la vârsta de 104 ani, izolată, 
întotdeauna stânjenită şi neplăcut surprinsă de atenţia ce i se 
acorda. A continuat să lucreze, în ciuda sănătăţii ei tot mai 
şubrede. Prietenul său Erik Hjortenberg a ajutat-o să scrie ultima 
lucrare ştiinţifică în 1987, când avea 99 de ani. Cu ocazia 
aniversării a 100 de ani, a participat la o recepţie organizată la 
Institutul de Geodezie al Danemarcei. Geofizicieni din întreaga 
lume au fost prezenţi la eveniment. 


Notă 


Jules Veme, op. cit., p. 151 


2 
Străin pe un tărâm necunoscut 


Aproape toate informaţiile 
cunoscute sau deduse cu privire la 
nucleul intern pe baza seismologiei 
ori a  deducţiei indirecte sunt 
discutabile. — Don Anderson 


Scufundă-te în fierul topit al nucleului extern, printre 
curenţii extrem de lenți pentru efemerele fiinţe umane, 
însă repezi la scara perioadelor geologice, şi în cele din 
urmă vei ajunge la o sferă solidă - o lume înveşmântată în 
fier, în mijlocul unei mări de metal, care nu este în mod 
vizibil legată de nici un element aflat deasupra ei. 
Imaginează-ţi volumul de apă al oceanelor, multiplică cifra 
cu cinci şi vei obţine volumul nucleului intern al 
Pământului. Nici o regiune a planetei noastre nu s-a 
bucurat în ultimele două decenii de mai multă atenţie din 
partea oamenilor de ştiinţă decât nucleul intern. Povestea 
investigării lui a fost reluată deseori pe parcursul acestui 
îndelungat demers de analiză a planetei noastre. Povestea 
în sine pare simplă - în acest caz e vorba de o sferă din 
fier solid -, dar, pe măsură ce timpul trece, observaţiile 
făcute ne arată că este mult mai mult. Am discutat cu 
numeroşi oameni de ştiinţă despre această ciudată 
structură din miezul planetei noastre; toţi au spus că pot 
reda anumite caracteristici ale „bilei de fier“, dar că ştiu 
prea puţine despre felul cum arată ea de fapt şi despre 
ceea ce se întâmplă acolo, în adâncuri. în ultimii ani, 
nucleul intern a produs o serie de surprize notabile, iar 
„statutul” său s-a schimbat. în ciuda dimensiunilor mici - 
o rază de 1.220 km şi o arie egală cu a Antarcticii, ceea ce 
înseamnă mai puţin de 1% din volumul planetei noastre şi 
aproximativ 2% din masa ei are o importanţă care îi 
depăşeşte parametrii şi cuprinde mai mult mister decât 
orice altă regiune din structura Pământului. 


Este dificil să aduni informaţii despre nucleul intern. Deşi 
are aproape dimensiunile Lunii, nu reprezintă o ţintă 
importantă pentru seismologi. Puţine unde seismice ajung 
lael, dar şi mai puţine se întorc la suprafaţă. Sunt în curs 
de perfecţionare tehnici pentru detectarea undelor slabe, 
greu de identificat, care ajung la nucleul intern şi se întorc 
ulterior înapoi. Seismologii au împrumutat unele idei de la 
astronomi, care corelează în mod regulat funcţionarea 
telescoapelor pentru a izola semnalele de slabă intensitate 
venite din înaltul cerului. La fel, este posibilă corelarea 
„zgomotelor de fond“ captate de mai multe seismografe. 
Printr-o procesare corectă, se pot izola slabele ecouri 
venite de la nucleul intern, şi, cu cât descoperim mai 
multe lucruri despre el, cu atât ni se pare mai uimitor. 
Lecţia pe care o primim de la nucleu ne învaţă că, 
imediat ce ajunge să ni se pară, într-un mod sau altul, mai 
familiar şi poate mai uşor de înţeles, ne dezvăluie un 
secret care îl acoperă din nou cu un văl de mister. Prima 
surpriză ne-a fost făcută la începutul anilor 1980 şi s-a 
dovedit cu adevărat memorabilă. După analizarea timpilor 
de propagare prin nucleu a undelor produse de peste 400 
de cutremure în decurs de cinci ani, oamenii de ştiinţă au 
sesizat un lucru care i-a uimit. Nu au dat crezare iniţial 
celor observate, aşa că au verificat şi  reverificat 
însemnările făcute. Apoi au publicat datele, însă fără a le 
înţelege pe deplin importanţa. Constataseră că exista o 
diferenţă între timpii de propagare a undelor seismice prin 
nucleu în funcţie de ruta pe care o urmau: de-a lungul 
Ecuatorului, să zicem din China spre America Centrală, sau 
o rută între poli, de pildă de la insulele South Sandwich 
spre Alaska. Diferenţa nu era mare, poate în jur de cinci 
secunde, dar trebuia să aibă o semnificaţie. Undele 
seismice se propagau mai greu prin nucleu pe direcţia est- 
vest decât pe direcţia nord-sud; iniţial, oamenii de ştiinţă 
nu au găsit nici o explicaţie. Lămuririle ulterioare ne-au 
schimbat radical viziunea asupra nucleului intern. „A fost o 
surpriză foarte mare“, spune Karen Lythgoe de la 
Cambridge, „dar faptul că două echipe au constatat 
acelaşi lucru folosind tehnici diferite a determinat 
creşterea interesului comunităţii ştiinţificei Ambele echipe 
de cercetători care observaseră efectul proveneau de la 
Harvard, semn că instituţia respectivă era aproape de o 


mare realizare ştiinţifică. 

O posibila explicaţie a venit din partea interpretării 
datelor seismologice şi cu ajutorul cercetătorilor din alte 
sectoare de activitate ştiinţifică. Unii au emis ipoteza că 
structura atomică a fierului în condiţiile de presiune din 
nucleul terestru ar putea fi cauza: mai exact, modul în 
care atomii de fier sunt legaţi în reţea ar putea duce la 
apariţia unei „axe rapide" de propagare atunci când se 
pune problema să le permită undelor să treacă. Dacă 
materialul din nucleu ar fi aliniat în aşa fel încât această 
axă rapidă să fie poziționată pe direcţia nord-sud, s-ar 
putea înţelege motivul pentru care undele seismice se 
propagă mai repede în acea direcţie. 

La începutul anilor 1990, supercomputerele aveau 
deja capacitatea de a simula comportamentul fierului în 
condiţiile existente în nucleu. La vremea respectivă, 
computerul preferat al oamenilor de ştiinţă era Cray C90, 
în valoare de 30 de milioane de dolari, utilizat pentru 
aproape toate marile proiecte ce implicau asistenţă 
computerizată, de la cele privitoare la prognozele 
meteorologice până la cele care vizau colectarea datelor 
furnizate de acceleratoarele de particule subatomice ale 
Organizaţiei Europene pentru Cercetare Nucleară (CERN). 
De patru ori mai rapid decât maşinile de calcul anterioare, 
el putea opera la viteze măsurabile în gigaflops (un 
gigaflop înseamnă un miliard de operaţii pe secundă, 
computerul fiind rapid pentru acea vreme, dar ceva mai 
lent decât cel pe care îl folosesc acum, pentru a scrie 
aceste rânduri). Unul dintre cele mai active computere din 
seria C90 se afla la Supercomputing Center, în cadrul 
Universităţii din Pittsburgh, unde Ronald Cohen şi Lars 
Stixrude aveau un proiect ce viza simularea centrului 
Pământului. Nu este uşor să faci toate calculele necesare 
pentru a vedea cum s-ar comporta atomii de fier când 
sunt supuşi unor mari presiuni şi temperaturi. Sunt zeci de 
elemente care trebuie luate în considerare, în special 
efectele cuantice, deseori ciudate şi aparent ilogice. „A 
face aceste calcule ezoterice", a spus Stixrude, „prin 
metode pe care le poate găsi doar un supercomputer şi a 
obţine rezultate pe care să le poţi compara direct cu 
observaţii neclare asupra naturii, pentru a ajuta la 
explicarea lor, a fost într-adevăr un lucru extrem de 


captivant". Acest mod de abordare a problemei a fost 
evidenţiat de Maurizio Mattesini de la Universitatea 
Complutense din Madrid, Spania. „Există două moduri de 
studiere a nucleului intern", afirmă el. „Putem recurge la 
seismologie sau la calcule mecanice cuantice pentm a 
afla, pe baza principiilor fundamentale, cum ar trebui să 
fie aranjaţi în reţea atomii de fier în condiţii de presiune 
foarte mare, iar apoi pentru a calcula cum le permit 
undelor seismice să treacă printre ei." 

Sistemul cristalin hexagonal reprezintă soluţia găsită 
de atomii de fier pentru a rezista la presiuni extreme; ei 
alcătuiesc astfel o reţea bine închegată, în care forţele 
interatomice  contracarează presiunea. Câţiva atomi 
aranjaţi în acest fel par simetrici, dar, pe măsură ce 
reţeaua se măreşte, ia naştere un cristal cu o direcţie 
privilegiată. Dacă aceste cristale ar fi orientate aleatoriu, 
n-ar exista nici o diferenţă între timpii de propagare 
seismică pe axele nord-sud şi est- vest. Dar, în cazul în 
care cristalele sunt aliniate, efectul poate fi explicat. 
„Structurile cristaline hexagonale sunt orientate într-o 
anumită direcţie", spune Stixrude, „care trebuie să fie 
aliniată cu axa de rotaţie a Pământului, lucru care este 
valabil pentru fiecare cristal din nucleul intern". Lythgoe 
adaugă: „Cristalele sunt anizotrope - credem că acolo 
există cristale, aliniate sau nealiniate, dar", avertizează 
ea, „lucrurile nu sunt aşa de simple pe cât par". Explicaţia 
părea rezonabilă chiar şi atunci când analize mai detaliate 
ale timpilor de propagare seismică în interiorul Pământului 
au indicat că axa rapidă a nucleului intern nu era aliniată 
cu axa de rotaţie a planetei, ci avea o înclinaţie de 
aproximativ 45 de grade. Poate că nucleul intern nu era 
aliniat cu celelalte structuri din jurul lui? 

Ulterior lucrurile s-au complicat. 

în 1997, s-a descoperit că structura nucleului intern nu 
era caracterizată numai de bine cunoscutele direcţii 
privilegiate. Se părea că traiectoriile polare dintr-o parte a 
nucleului intern permiteau o propagare mai rapidă decât 
cele de pe partea cealaltă; unii oameni de ştiinţă vorbesc 
despre o regiune asemănătoare cu o piesă de forma unei 
prisme, compusă dintr- o materie aparte: este vorba 
probabil de fier ce conţine o cantitate diferită de alte 
elemente, ori de cristale de fier cu o formă sau o 


dimensiune diferită. Lucrurile deveneau din ce în ce mai 
complexe. „Sincer, nu ştiu ce se întâmplă", spunea 
Lythgoe. „Sunt diverse idei de sine stătătoare care explică 
unele procese, însă nici una nu explică totul." 

în 2002, Miaki Ishii şi Adam Dziewonski au publicat o 
serie de observaţii care păreau să indice că mai exista o 
structură pe drumul spre punctul central al Pământului. 
Nou descoperita regiune, aflată chiar în centrul planetei, a 
fost numită miezul nucleului intern. El avea o rază de circa 
300 km, iar direcţia rapidă de propagare a undelor avea o 
înclinaţie de 45 de grade faţă de axă. Descoperirea i-a 
impresionat pe oameni, care s-au întrebat dacă aceasta 
era ultima frontieră importantă descoperită în interiorul 
Pământului. 

Xiaodong Song de la Universitatea din Illinois este şi el 
de părere că există un miez al nucleului intern. Pentru a 
lămuri acest aspect, Song a avut nevoie de cât mai multe 
date, furnizate de un număr cât mai mare de seisme. „Ca 
sa delimităm configuraţia nucleului intern, am avut nevoie 
de o distribuţie uniformă a undelor seismice ce se propagă 
în toate direcţiile prin nucleu", a spus el. Datele referitoare 
la cutremure au fost adăugate unui model simulat pe 
computer, fiecare model redând o secţiune transversală 
prin Pământ. „Este pentru prima oară când reuşim să 
aducem toate elementele laolaltă pentru a crea o imagine 
tridimensională", a afirmat Song. El susţine că datele 
indică o schimbare evidentă în nucleul intern, marcând 
clar prezenţa unui miez în centrul lui, cu rază de 590 km, 
puţin mai mică de jumătate din raza nucleului intern. Song 
este de părere că formațiunea respectivă se află acolo din 
cauza presiunii prea mari exercitate asupra cristalelor 
gigantice, care se fracturează şi se contopesc. „Miezul 
nucleului intern poate fi compus dintr-o fază diferită a 
fierului cristalin sau poate fi caracterizat de un alt tip de 
aliniere", a afirmat Song. „limp de mai mulţi ani, am fost 
ca nişte orbi care pipăie un elefant", a mai spus el. „Acum, 
pentru prima dată, avem imaginea de ansamblu a 
întregului elefant şi vedem cum arată în realitate nucleul 
intern." 

Totuşi, nu toţi oamenii de ştiinţă sunt de acord cu 
această afirmaţie, subliniind faptul că modelele şi 
observaţiile au fost neconcludente, iar în multe cazuri, 


inconsecvente; în consecinţă, existenţa unui miez al 
nucleului intern rămâne a fi dovedită. în 2013, Karen 
Lythgoe şi colegii ei au definitivat un proiect de analiză a 
direcțiilor urmate de undele seismice în interiorul 
Pământului. „Ca să studiem nucleul intern, avem nevoie 
de cutremure cu magnitudini mai mari de 6 grade, pentru 
a ajunge suficientă energie la nucleul intern", a afirmat ea. 
Drept urmare, a studiat fiecare cutremur cu magnitudinea 
de peste 6 grade începând din 1990, cu condiţia să fie 
precis definit în privinţa adâncimii de producere şi a 
timpului de propagare - au fost circa 50 de cutremure -, 
verificând ce au detectat staţiile seismice de pe partea 
opusă a globului. A descoperit că nu era nevoie de un 
miez al nucleului intern. Modificările observate la nivelul 
suprafeţei nucleului intern ajungeau pe partea cealaltă. 

Seismologii sunt foarte talentaţi în ce priveşte 
culegerea oricărui detaliu furnizat de seismografe şi caută 
până şi cele mai slabe semne ale reflexiilor produse ca 
urmare a existenţei straturilor interne ale Pământului. Un 
mod de a obţine informaţii despre suprafaţa ce 
delimitează nucleul intern presupune detectarea undelor 
seismice reflectate de emisfera care se opune punctului 
de producere a unui cutremur. Recent, folosindu-se de 
datele unui cutremur de mare adâncime din Indonezia, 
oamenii de ştiinţă au adunat seismograme obţinute de la 
diferite staţii aflate de cealaltă parte a lumii în raport cu 
epicentrul acestuia, teoria lor fiind că undele seismice care 
ajung la nucleul intern pot fi reflectate, când încearcă să-l 
părăsească, pe partea opusă. Dacă aşa se întâmplă, 
undele seismice ar trebui să fie detectate la aproximativ 
180 de grade faţă de punctul de producere al 
cutremurului. Astfel de reflexii au fost detectate pentru 
prima oară, foarte slab, în anii 1970. Problema este că 
există numai trei locuri opuse epicentrelor cutremurelor 
recurente de mare adâncime: în nordul Americii de Sud, în 
estul Chinei centrale şi în nordul Africii. Acest fapt nu a 
împiedicat o echipă de oameni de ştiinţă chinezi să caute 
acolo astfel de reflexii. lInvestigaţiile lor sugerează 
existenţa unei stratificări de adâncime în nucleul intern, 
dar, din nou, nu toată lumea interpretează datele în 
acelaşi fel. 

Geografia acestei mici şi stranii lumi din interiorul unei 


alte lumi, compuse în special din fier, cu un adaos mic de 
elemente mai uşoare este, evident, complexă. Această 
structură nu se prezintă la fel în toate părţile, indiciile 
demonstrând că există diferenţe majore între secţiunile de 
est şi, respectiv, de vest. Evident, nu este vorba de o 
simplă bilă din fier, iar asimetria sa poate fi rezultatul 
proceselor de formare în condiţii extreme şi a felului în 
care s-a transformat, ca urmare a forţelor ce acţionează 
asupra ei. 

Cu câţiva ani în urmă, unele proprietăţi aparte au fost 
explicate prin analizarea fenomenelor din nucleul intern şi 
mai ales a modului în care elibera căldura. S-a ajuns la 
concluzia că nucleul intern avea tendinţa de a iniţia o 
mişcare pe verticală a materiei componente, sau de 
convecţie, de felul celei la care sunt supuse rocile din 
manta, însă rigiditatea alcătuirii nu îi permitea. S-a 
adaptat condiţiilor într-un mod diferit, o parte a materiei 
componente fiind topită, iar cealaltă solidă, de parcă ar fi 
încercat în permanenţă să se deplaseze lateral. Oamenii 
de ştiinţă au dat fenomenului denumirea de convecţie 
translaţională. O parte dintre ei sunt de părere că acest 
comportament reprezintă un argument în favoarea 
asimetriei est-vest. Actuala rată de translație este 
estimată la circa 100 de milioane de ani, interval ce 
corespunde reînnoirii complete a nucleului intern, iar acest 
proces face ca centrul propriu-zis al Pământului să se 
deplaseze cu circa 100 de metri. 

Convecţia  translaţională poate influenţa câmpul 
magnetic generat de mişcările fluidului din nucleul extern. 
Simulări recente ale procesului sugerează că, în urma 
manifestării lui, câmpul magnetic din regiunea centrală a 
Pământului devine asimetric, dat fiind că acest câmp va fi 
mai puternic pe acea parte a nucleului intern în care 
materia componentă se răceşte. De aici putem deduce în 
continuare că la baza nucleului extern convecţia va fi tot 
asimetrică. 

în 2012, lucrurile au luat o altă turnură, când o echipă 
de la Universitatea din Leeds, condusă de David Gibbons, 
împreună cu o echipă de la Universitatea din Londra au 
determinat proprietăţile atomilor de fier reuniți în structuri 
cristaline şi au ajuns la o concluzie cu implicaţii 
importante. Conductivitatea termică - capacitatea de a 


transporta căldura - a nucleului intern era de aproximativ 
trei ori mai mare decât se anticipase. Diferenţa poate să 
nu pară semnificativă, dar a avut un impact major asupra 
modului în care înţelegeam comportamentul nucleului 
intern, determinând revizuirea câtorva dintre ipotezele 
fundamentale. Căldura emanată de nucleul intern se 
pierdea prin conducţie, nu prin convecţie, şi, de aceea, 
modul de „funcţionare"' a nucleului intern nu putea fi 
descris printr-un proces de convecţie translaţională. Pentru 
un timp, s-a creat impresia că această nouă informaţie a 
generat un regres al capacităţii noastre de înţelegere. în 
anul următor însă, s-a demonstrat că ar putea exista un 
proces de convecţie dirijat de variațiile compoziționale ale 
fierului - cu alte cuvinte, de diferenţele de densitate ale 
fierului lichid de deasupra nucleului intern, diferenţe 
datorate diverselor cantităţi de elemente mai uşoare 
reţinute în masa sa. Din ce în ce mai surprinzător. 

O idee recentă care ar putea explica deosebirile dintre 
cele două emisfere ale nucleului intern a fost expusă de 
Hrvoje Tkalcic de la Universitatea Naţională Australiană şi 
de Maurizio Mattesini. Tkalcic mi-a spus: „Am vrut să fiu 
astronaut, aşa că am studiat fizica. Apoi am devenit 
fascinat de nucleul intern". 

Cei doi cercetători afirmă că toate explicaţiile se reduc 
la modul în care se grupează atomii de fier; mai exact, că 
nucleul intern este rezultatul a două modalităţi de grupare 
întrepătrunse ca într-un mozaic, în condiţii de presiune 
extremă, dând naştere unor cristale hexagonale sau unor 
cristale cubice cu feţe centrate. Modelul „ambalaj de 
bomboană", cum îl numeşte  Tkalcic, „explică 
reprezentarea dinamică a nucleului intern, unde forme 
diferite de cristale de fier pot fi stabilizate în cele două 
emisfere''. Comparând datele seismice provenite de la 
peste o mie de cutremure produse pe tot cuprinsul 
globului cu diverse modele mecanice cuantice pentru 
determinarea proprietăţilor fierului, echipa lor avansează 
ideea că variațiile seismice reflectă direct variaţii ale 
structurii fierului. Teoria pe care o supun dezbaterii este că 
părțile estică şi vestică ale nucleului diferă prin gradul de 
întrepătrundere a celor două tipuri de structuri. „Am arătat 
că datele seismologice sunt cel mai bine explicate de o 
structură destul de complicată, de tip mozaic, a nucleului 


intern, în care porţiuni bine delimitate de cristale de fier 
diferite compun regiunea emisferică vestică, anizotropă, în 
timp ce partea estică, slab anizotropă, este creată dintr-un 
conglomerat de faze ale fierului care aproape nu pot fi 
distinse una de alta", a explicat Tkalcic. 

Ca şi când nucleul intern nu ar fi etalat suficiente 
caracteristici bizare, există posibilitatea să prezinte una în 
plus. Avem dovezi că nucleul intern nu se roteşte cu 
aceeaşi viteză ca restul Pământului. Pe de o parte, ne-am 
putea întreba: şi de ce ar trebui? în definitiv, stă în mijlocul 
unei mări de metal lichid, fără a fi fizic legat de nimic, aşa 
că probabil ar putea să se rotească cu o altă viteză şi în 
jurul altei axe de rotaţie decât restul Pământului. în ultimii 
15 ani unii oameni de ştiinţă au susținut această idee, 
bazându-se pe observaţii asupra dubletelor seismice. Este 
vorba de două cutremure aproape identice care se produc 
în aceeaşi regiune, la mulţi ani diferenţă. Fiind identice, 
ele ar trebui să dea naştere unor seismograme identice, 
dar uneori nu se întâmplă aşa, lucru care se explică prin 
faptul că undele seismice ricoşează dintr-o altă regiune a 
suprafeţei nucleului intern, care s-a rotit puţin în perioada 
de timp scursă între cele două cutremure. Graţie acestei 
interpretări este posibilă stabilirea unor limite pentru 
rotația diferenţială a nucleului intern. 

Nucleul intern părea să se rotească oarecum diferit în 
raport cu restul planetei. în ultimii 15 ani s-au făcut câteva 
estimări cu privire la rotația diferenţială, variind de la un 
grad până la 0,12-0,38 de grade pe an, în direcţie estică. 
Citirile nu au fost însă consecvente; unele dublete 
seismice nu au evidenţiat nici o rotaţie diferenţială, altele 
au indicat o rotaţie orientată puţin spre vest. De 
asemenea, datele culese în sudul Africii pentru 
cutremurele produse în insulele Aleutine demonstrează 
abateri care sunt incompatibile cu orice altceva. 
Evenimentele din Kurile, înregistrate în Africa de Sud, nu 
indică, de asemenea, nimic concludent. Din această 
cauză, unii oameni de ştiinţă sunt de părere că nucleul 
intern are un „mers ezitant“, uneori mai rapid, alteori mai 
lent decât planeta de deasupra. Un studiu recent publicat 
în revista Wature Geoscience a strâns laolaltă date 
referitoare la 24 de dublete seismice cunoscute, la care s- 
au adăugat informaţii despre şapte noi astfel de 


cutremure. Studiul a arătat că, deşi au existat 
demonstraţii rezonabile ale faptului că nucleul intern se 
roteşte cu o diferenţă de circa o treime de grad pe an faţă 
de mantaua de deasupra, el manifestă şi o aşa-numită 
ezitare atunci când se roteşte mai repede sau mai încet 
timp de aproximativ zece ani. Un aspect aparte cu privire 
la această ultimă observaţie este că în ultimii zece ani 
rotația nucleului intern a fost extrem de neobişnuită, în 
sensul că s-a rotit mai repede timp de câţiva ani, pentru 
ca apoi să se rotească mult mai încet, tranziţia dintre cele 
două viteze făcându-se în mai puţin de un an. Din punctul 
meu de vedere, acest fapt dovedeşte că datele trebuie 
reexaminate. 


Geniul earnâptțlui aș cezervă Însă ai elicaSurizea Nude 
element de dată m si n ecerita. 

Padurea de cristal 


Aşa o mare complexitate, atât de multe observaţii derutante care 
nu pot fi reunite într-un singur cadru; nucleul intern se 
îndepărtează pe măsură ce ne apropiem de el. Dar, dacă adunăm 
toate informaţiile de care dispunem, putem spune câte ceva 
despre istoria, influenţa şi proveniența lui. Deci iată care îi este 
povestea. 

După ce s-a format, nucleul Pământului s-a răcit încet 
datorită rocilor mantalice izolatoare de deasupra. Compus din fier 
lichid acumulat din planetezimale şi din voluminosul corp ceresc 
care se ciocnise de Pământ cu trei miliarde şi jumătate de ani 
înainte, nucleul s-a răcit cu aproximativ 100°C la fiecare miliard 
de ani. Aceasta este o proprietate neobişnuită a fierului - în 
condiţii extreme, presiunea crescândă îi reduce punctul de topire. 
Aşadar, pe masură ce fierul se răcea, a venit o vreme, cu 
aproximativ un miliard de ani în urmă, când, la o presiune de trei 
milioane de atmosfere şi la temperaturi comparabile cu cele de la 
suprafaţa Soarelui, au fost întrunite condiţiile necesare pentru ca 
masa de fier să se solidifice în centru. în consecinţă, o parte din 
atomii de fier, care se reuneau în mod obişnuit, dar erau imediat 
despărțiți de temperatura ridicată, au început să formeze 
legături, iar acestor legături li se adăugau tot mai mulţi atomi de 
fier; astfel începea să se formeze un cristal, sau poate mai multe, 
răspândite într-o zonă nu prea întinsă. 

Un miliard de ani mai târziu, acel cristal dăduse naştere 
multor altora; a crescut până s-a transformat într-o sferă cu raza 
de 1.220 km. în ziua de astăzi, sfera se măreşte cu aproximativ 
un milimetru pe an prin solidificarea a circa 5 milioane de 
kilograme de fier din nucleul extern şi prin depozitarea lui pe 
propria suprafaţă. Aceasta înseamnă că în fiecare secundă 
nucleul extern topit este părăsit de un număr de atomi egal cu 
IO}, care se fixează pe suprafaţa de fier solid a nucleului intern; 
este vorba de un număr mult, mult mai mare de atomi de fier pe 
secundă decât numărul stelelor din întreg universul. 

Simulările computerizate sugerează că nucleul intern ar 


putea creşte cu o rapiditate mai mare în zona ecuatorială decât 
la poli, aşa încât ar putea prezenta o protuberanţă inelară de-a 
lungul Ecuatorului. Cristalizarea nucleului intern este insolită din 
cauza efectului presiunii asupra temperaturii de solidificare. Cu 
alte cuvinte, din cauza presiunii, partea solidă este mai încinsă 
decât fluidul aflat deasupra, aşa încât căldura circulă dinspre 
solid spre lichid, contrar desfăşurării tipice a fenomenului. 

Unul dintre numeroasele experimente destinate obţinerii de 
informaţii despre suprafaţa limitrofă a nucleului intern s-a 
desfăşurat recent prin monitorizarea seismelor din Marea Banda, 
în vecinătatea Indoneziei. Ele au fost înregistrate de reţeaua 
seismografică performantă a Japoniei. Această reţea, construită 
după cutremurul dezastruos produs în Kobe în 1995, poartă 
numele de Institutul Naţional de Cercetare pentru Ştiinţa 
Pământului şi Prevenirea Dezastrelor. Hi-net acoperă uniform 
insulele nipone, cu detectoare plasate la distanţe de 20-30 km 
unul de altul. Variaţiile observate ale undelor seismice din Marea 
Banda, cu timpi de propagare de câteva secunde, au fost 
interpretate drept rezultat al unei variaţii de înălţime de circa 14 
km la suprafaţa nucleului intern. 

Unii oameni de ştiinţă sunt de părere că zona de tranziţie 
dintre nucleul intern şi cel extern este o suprafaţă unduitoare şi 
semilichidă, presărată cu cristale de fier care se dezvoltă 
arborescent, întinzându-şi ramificaţiile printr-o masă vâscoasă de 
fier. în timpul procesului de cristalizare, orice impurități din masa 
de fier topit, precum atomii de nichel, sunt excluse, impurităţile 
acumulându-se deasupra cristalelor, într-un strat vâscos a cărui 
prezenţă poate fi identificată prin efectul pe care îl are asupra 
undelor seismice. Alţi oameni de ştiinţă sunt de părere că primele 
câteva sute de kilometri de la suprafaţa nucleului intern sunt 
formate din cristale mici de fier, dar că, pe măsură ce adâncimea 
creşte, probabilitatea ca acele cristale, care sunt atrase magnetic 
unele spre altele, să se contopească creşte totodată; ele îşi pierd 
identitatea atunci când ajung să facă parte din giganticele 
cristale de mărimea unor oraşe aliniate cu câmpul magnetic 
terestru, cu aproximaţie pe direcţia nord-sud. Unele simulări 
computerizate indică posibilitatea ca foi subţiri de fier să alunece 
de pe protuberanţa ecuatorială şi să se aşeze unele peste altele 
la latitudini mai mari, imitând modul de formare a munţilor pe 
suprafaţa Pământului atunci când se întâlnesc compartimente 
subțiri de scoarță continentală. 

Cristalele acestea sunt adevărate minuni - miracole ascunse 


ale sistemului solar. Dacă am putea naviga în preajma lor, ne-ar 
putea duce cu gândul la o structură geologică similară coloanelor 
de bazalt de la Giant's Causeway din comitatul Antrim, în Irlanda 
de Nord, deşi în unele cazuri sunt de mii de ori mai lungi şi mai 
late. „Au fost publicate articole care sugerau că nucleul intern 
era constituit dintr-un monocristal; au fost şi articole care indică 
faptul că datele seismice includ, având în vedere dispersia 
energiei seismice, informaţii despre scara de mărime a unor 
componente - cristale cu dimensiuni ce variază de la câteva zeci 
de metri la 20 km“, afirmă Tkalcic. Cristale din fier de mărimea 
unui oraş întins pe distanţa de la Londra la Birmingham! La 
cealaltă extremă, aceste cristale sunt compuse din atomi 
individuali de fier aranjaţi pe rândurile unei reţele, fiind aliniaţi 
miliarde, unul după altul, într-un singur punct. Interiorul reţelei 
este dominat de o geometrie regulată, întinsă pe zeci sau sute de 
kilometri. Dacă ne-am putea micşora până la nivelul unei astfel 
de reţele, am părea pierduţi într-un univers infinit, desfăşurându- 
se în şiruri, în toate direcţiile, şiruri ce se curbează şi se unduiesc 
sub incidenţa undelor de şoc provocate de cutremure: peste tot 
la fel, aproape totdeauna. 

Un om de ştiinţă implicat în cercetarea nucleului intern mi-a 
spus: „Nu facem decât să oscilăm între o schimbare de 
paradigmă şi alta. Comunitatea manifestă uneori nemulţumire 
când vine vorba de acceptarea ideii că lumea este mai 
complicată decât credem. Totul devine mai complex pe măsură 
ce obţinem mai multe date. Structura nucleului intern - mai 
complexă. Anizotropia - mai complexă. Topografia nucleului 
intern - mai complexă. Dinamica lui - mai complexă. Suntem 
confruntaţi cu o complexitate crescândă". 

Dar există şi o altă problemă. Dacă nucleul intern este o 
componentă esenţială în procesul de generare a câmpului 
magnetic al planetei, atunci cum şi-a generat Pământul câmpul 
magnetic înainte de formarea nucleului intern, cu un miliard de 
ani în urmă? 

Există numeroase elemente care indică durata lungă de 
existenţă a câmpului magnetic al Pământului. Roci selenare de 
diferite vârste conţin izotopi care arată dacă au fost parţial 
protejate de magnetosfera Pământului. Probele aduse de 
misiunile Apollo 14 şi 17 relevă că s-au aflat sub protecţie 
magnetică cu circa 3,5 miliarde de ani în urmă, dar nu şi cu 3,9 
miliarde de ani în urmă. O analiză atentă a proprietăţilor 
magnetice ale rocilor din Era Arhaică sugerează că s-ar fi format 


într-un câmp magnetic similar cu cel de astăzi, inclusiv în ceea ce 
priveşte puterea şi frecventele sale inversiuni. Cum a apărut oare 
câmpul magnetic înainte de a se fi solidificat nucleul intern? 

Potrivit unei teorii, ciocnirea de imense proporții care a dus la 
apariţia Lunii s-ar putea să fi avut unele legături cu generarea 
câmpului. Se presupune că o mare parte din energia dezvoltată 
în timpul impactului ar fi fost transformată în căldură; este posibil 
ca Pământul să se fi topit complet. Se poate ca acest prim şoc să 
fi furnizat energia folosită de nucleu încă de pe atunci şi ca o 
asemenea ciocnire să fi fost esenţială pentru crearea efectului de 
dinam. Unii oameni de ştiinţă susţin că, dacă nu ar fi avut loc 
stocarea căldurii în exces, efectul de dinam nu s-ar fi manifestat, 
deoarece nu ar fi existat suficientă energie pentru derularea 
procesului de convecţie. în lipsa efectului de dinam şi a câmpului 
magnetic rezultat, particulele solare ar fi „bombardat'" atmosfera 
terestră şi ar fi distrus-o, aşa cum s-a întâmplat în cazul planetei 
Marte, iar radiaţiile nocive ar fi ajuns la suprafaţa Pământului. 
Dacă nu ar fi fost suficientă energie, procesele de tectonică a 
plăcilor poate nu s-ar fi manifestat, iar la suprafaţă ar fi fost 
prezentă mai puţină apă. Fără oceane, scoarţa ar fi fost probabil 
prea rigidă pentru a se fractura în plăci tectonice, iar interiorul 
Pământului nu s-ar fi răcit, asa cum s-a 


întâmplat. 

Acest fapt înseamnă oare că formarea Lunii a jucat un roi 
esenţial în asigurarea energiei necesare pentru ca planeta 
noastră să evolueze aşa cum ştim şi să se transforme într-un 
spaţiu potrivit apariţiei vieţii? Ne aflăm oare aici datorită unei 
serii de evenimente şi coincidenţe rare? Oamenii de ştiinţă ar 
trebui să trateze coincidenţele cu extremă prudenţă şi să ia 
aminte la cuvintele înțelepte ale Agathei Christie, care a scris în 
romanul Nemesis (1971): „Orice coincidenţă merită luată în 
seamă. O poţi elimina mai târziu dacă este doar o coincidenţă". 

Poate că nucleul din fier lichid nu are nevoie de un miez solid 
pentru a produce efectul de dinam, dar atunci rămâne 
următoarea întrebare: de unde provine oare energia ce întreţine 
procesul de convecţie a fierului lichid? Alţi cercetători sunt de 
părere că s-ar putea să căutăm răspunsul unde nu trebuie. Ei 
sugerează că la începuturi ar fi existat posibilitatea ca în mijlocul 
mantalei să se fi format un ocean de magmă, care apoi s-a 
deplasat încet în jos, către nucleu. Dar erau oare suficiente 
mişcările curenților din oceanul de magmă pentru producerea 
efectului de dinam? Mai mult, s-a afirmat că stratul de magmă de 


la bază ar fi oprit transferarea căldurii dinspre nucleu şi ar fi 
împiedicat apariţia efectului de dinam. Pe măsura solidificării 
oceanului de magmă, s-ar fi pierdut efectul de dinam, dar din 
nucleul topit s-ar fi degajat o cantitate mai mare de căldură, ceea 
ce ar fi permis apariţia efectului de dinam în mediul de fier lichid. 
Potrivit acestei teorii, câmpul magnetic al Pământului a fost 
generat de-a lungul timpului în trei moduri: iniţial de rocile topite 
din manta, apoi în nucleul integral lichid şi apoi cu ajutorul unui 
nucleu intern solid. Acest model sugerează că este posibil să fi 
intervenit o întrerupere în generarea câmpului geomagnetic în 
urmă cu 2,1-2,4 miliarde de ani - există şi o serie de indicii în 
acest sens. Dacă Pământul a avut un câmp magnetic la scurt 
timp după formarea lui, consecinţele au fost de lungă durată. De 
pildă, dacă un scut magnetic ar fi protejat încă de pe atunci 
Pământul de radiaţiile solare, se poate ca acest fapt să fi avut 
consecinţe benefice asupra dezvoltării vieţii. Este posibil ca 
primele celule vii de pe Pământ să fi apărut în urmă cu 3,5 
miliarde de ani. Poate că apariţia vieţii a avut legătură cu un 
mediu de suprafaţă stabil, protejat magnetic. 

Nucleul intern, cu influenţa pe care o exercită prin 
intermediul căldurii ce traversează zona de tranziţie nucleu- 
manta, poate de asemenea să deţină secretul producerii 
următoarei inversiuni magnetice. Se presupune că transferul de 
căldură realizat la nivelul zonei de tranziţie nucleu-manta are un 
roi important în inversiunile magnetice. Unii oameni de ştiinţă 
sunt de părere că o cantitate mai mare de căldură transferată 
mai ales în vecinătatea Ecuatorului determină o variabilitate mai 
mare a câmpului magnetic şi o creştere a ritmului de inversare. 
Producerea unei inversiuni n-ar fi complet neaşteptată, chiar 
dacă inversiunile s-au produs aleatoriu în cursul perioadelor 
geologice recente, deşi nu în toate perioadele geologice. 
Simulările geodinamului sugerează că tranziţia de la perioade cu 
inversiuni frecvente de polaritate, precum Jurasicul Mijlociu, la 
perioade de stabilitate, ca cele din Cretacicul Mijlociu, s-ar putea 
să fi fost provocată de o diminuare a transferului de căldură la 
nivelul zonei de tranziţie nucleu-manta. Unii cercetători susţin că 
nucleul intern stabilizează producerea efectului de dinam şi 
reduce frecvenţa inversiunilor. 

Când mă duc la cinematograf să văd un film ştiinţifico- 
fantastic, mă văd nevoit, ca mulţi oameni de ştiinţă, să intru în 
atmosfera filmului şi să învăţ să-i iert pe regizori dacă îşi iau 
libertatea de a nesocoti ştiinţa în dorinţa de a oferi un subiect 


atractiv, care să asigure câteva ore plăcute de evadare din 
realitate. Totuşi, există unele filme pe care un om de ştiinţă nu le 
poate accepta fără să nu se vaite la fiecare câteva minute. Un 
asemenea film este The Core, despre o călătorie în centrul 
Pământului. în urma unui sondaj de opinie la care au participat 
sute de oameni de ştiinţă în vederea ierarhizării filmelor SF de 
proastă calitate, The Core a fost considerat cel mai nereuşit. 
Ideea filmului este că nucleul extern al Pământului a încetat să se 
rotească şi o echipă de oameni de ştiinţă este trimisă acolo într-o 
capsulă ultraperformantă pentru a duce arme nucleare care „să-l 
pornească" şi să-l determine să genereze din nou câmp 
magnetic. Capsula are un înveliş din unobtainium, un metal 
indestructibil ce poate rezista la căldura şi presiunea din nucleu. 
Desigur, desigur... 

Romanul At the Earth's Core [,„în centrul Pământului"] a fost 
scris de Edgar Rice Burroughs la 50 de ani după ce apăruse O 
călătorie spre centrul Pământului. El a fost publicat iniţial în patru 
numere ale revistei A//-Story Weekly, în aprilie 1914. în povestea 
sa, autorul scrie cum, călătorind prin Sahara, întâlneşte un 
vehicul remarcabil şi pe pilotul acestuia, David Innes. Vehiculul 
este o „cârtiţă de fier", iar după testul de probă se constată că nu 
poate fi condus propriu- zis, dar că poate săpa în schimb o 
galerie de 800 km în Pământ, ajungând în Pellucidar, o lume 
necunoscută, întinsă pe suprafaţa exterioară a unui glob intern 
gol. 

Oare am putea construi vreodată o sondă care să ajungă în 
interiorul Pământului, dacă nu chiar în centrul lui? Cu un deceniu 
în urmă, David Stevenson, specialist în planetologie la Jet 
Propulsion Laboratory, a propus un „test de imaginaţiei, 
descriind coborârea unei sonde „de mărimea unui grepfrut" în 
mantaua superioară a Pământului. Ideea sa viza folosirea unei 
fisuri a scoarţei terestre pentru turnarea unei cantităţi mari de 
aliaj de fier lichid, care s-ar fi scufundat în manta graţie forţei de 
atracţie, purtând în adâncuri şi mica sondă. Imaginaţi-vă o fisură 
lungă şi îngustă, umplută cu 100 de milioane de kilograme de fier 
topit - cantitatea de fier produsă într-o oră de toate combinatele 
din lume. Forţa de atracţie ar determina fierul să coboare spre 
centrul Pământului. Calcule simple indică faptul că sonda ar 
ajunge în centru în circa o săptămână. Ajunsă acolo, ar putea 
măsura temperatura, presiunea şi ar putea determina compoziţia 
chimică a nucleului. Probabil că s-ar topi în mai puţin de o zi în 
condiţiile existente. Ar putea transmite informaţii prin crearea de 


mici seisme artificiale care să fie detectate la suprafaţă. 
Fascinant, desigur, însă, exact ca în cazul filmului, aşa ceva este 
irealizabil. Renunţaţi la ideea de metal topit: o idee mai bună de 
funcţionare a unei asemenea sonde ar presupune ca ea să fie 
fierbinte, aşa încât să-şi croiască singură drum, topind tot ce se 
află pe traiectoria sa, în loc să se lase purtată de un şuvoi de fier. 
Sonda şi-ar face loc printre straturile Pământului în acelaşi fel în 
care un cuţit fierbinte taie untul. Unii oameni de ştiinţă sunt de 
părere că sonda ar trebui să fie destul de mare, cam de 
dimensiunile unui portavion, având un reactor nuclear cu 
plutoniu care să încălzească roca la 1.000*C pe parcursul unei 
misiuni ce ar dura aproximativ 13 ani pentru atingerea adâncimii 
maxime. Ar fi o misiune cu totul aparte; până şi proiectarea unui 
dispozitiv care să facă faţă condiţiilor aspre de pe suprafaţa 
planetei Venus - 100 de atmosfere, la 500°C - ar fi mai simplă 
decât proiectarea unuia care să străbată adâncurile Pământului. 

Un proiect mai practic ar presupune construirea unui 
ansamblu constituit din sfere mai mici conţinând cobalt 60, 
izotop radioactiv care se găseşte în sursele radioactive de uz 
medical, consumate şi sigilate. O asemenea sondă, lansată de la 
baza unei găuri adânci de foraj, poate înainta în străfunduri 
topind rocile de dedesubt. Lansată de la nivelul scoarţei 
oceanice, ar putea atinge adâncimea de circa 100 km în câteva 
decenii. Proiectarea unui set de senzori pentru măsurarea 
temperaturii, presiunii şi pentru determinarea compoziţiei unei 
mase de rocă topită ar fi problematică. Luând în considerare 
toate celelalte propuneri de proiecte ştiinţifice vizând studierea 
Pământului, nu pot să-mi imaginez că o astfel de sondă ar ajunge 
prea departe. 


26 
Alte lumi, alte călătorii 


Din multe puncte de vedere, călătoria spre centrul Pământului, 
prin diversitatea oferită de scoarță, manta, nucleul extern şi 
nucleul intern, este cea mai interesantă din sistemul nostru solar. 
Pot fi întreprinse călătorii similare de la suprafaţa spre miezul 
altor planete. în cazul unora dintre ele, călătoria ar reprezenta 
doar o variaţie a celei întreprinse de noi, dar în cazul altora este 
complet diferită, impunând traversarea unor tărâmuri mai stranii 


şi confruntarea cu presiuni şi temperaturi mult mai mari decât 
cele din interiorul planetei noastre. Am învăţa oare ceva în plus 
despre lumea noastră sau despre alte lumi întreprinzând călătorii 
de acest fel spre alte destinaţii? 

Astronomii împart lumile din sistemul nostru solar în patru 
categorii. Există planete asemănătoare: Mercur, Venus, Pământ şi 
Marte. Acestea sunt mici universuri de rocă cuibărite în preajma 
Soarelui. Dincolo de orbita lui Marte se află centura de asteroizi, 
populată de numeroase lumi neregulat modelate - rămăşiţe ale 
unor lumi niciodată formate sau ale unor lumi dezagregate. în 
interiorul centurii se află Ceres, care, cu diametrul său de 950 
km, este văzută altfel decât corpurile cereşti din jur, fiind clasată 
drept planetă pitică. Mai departe se întinde ţinutul giganţilor din 
gaz, Jupiter, Saturn, Uranus şi Neptun, deşi unii astronomi îi 
includ pe ultimii doi într-o categorie separată, a „giganţilor din 
gheaţă“. Este vorba de lumi imense, planete cu adevărat 
gigantice, compuse nu atât din roci, cât din hidrogen şi heliu, cu 
suprafeţe gazoase care se îndesesc pe măsură ce avansăm, până 
când găsim înăuntru o atmosferă cu totul stranie. Dincolo de 
Neptun se află meleagul lumilor de rocă îngheţată - alte planete 
pitice - de la periferia rece şi întunecoasă a sistemului solar. 

Cea mai apropiată de Soare este planeta Mercur, greu de 
observat, căci apare ca un punct licăritor de lumină, niciodată 
suficient de departe de Soare. Pentru un ochi neexperimentat 
care priveşte imaginile transmise de sondele spaţiale, pare a fi o 
planetă foarte asemănătoare cu Luna - o lume fără atmosferă şi 
parcă ciupită de vărsat, plină de cratere, cu lanţuri de munţi şi 
platouri vaste, pârjolită, dar, spre deosebire de Lună, în 
apropierea unui Soare nemilos, care îi încinge suprafaţa atât de 
mult, încât se topeşte plumbul. Dacă privim cu atenţie vom 
observa diferenţe. Mariner 10 a fost prima sondă spaţială care a 
vizitat această planetă îndepărtată, unde a ajuns în 1974, 
descoperindu-se astfel că ar fi, după Pământ, a doua cea mai 
densă planetă a sistemului solar. Densitatea ei mare indica 
existenţa unui nucleu voluminos din fier, iar astronomii au emis 
ipoteza că, la începuturi, Mercur a suferit un impact major, în 
urma căruia stratul exterior de roci mai puţin dense a fost 
distrus, diminuându-se stratul mantalic care se formase până 
atunci. Cu toate acestea, o călătorie spre centrul acestei lumi ar 
fi, din multe puncte de vedere, similară călătoriei prin interiorul 
planetei noastre. 

Mercur este o planetă mult mai mică decât Pământul; poate 


încăpea perfect în nucleul lui extern. Are o scoarță solidă 
compusă din roci silicatice, de circa 50 km grosime, sub care se 
află o manta de numai 200 km grosime. Apoi există o barieră de 
50 km de sulfură de fier, urmată de un nucleu extern din fier 
lichid de 830 km grosime şi de un nucleu intern din fier solid, cu 
o rază de 1.240 km. Cu alte cuvinte, în ciuda faptului că planeta 
Mercur este mult mai mică decât Pământul - are o rază de numai 
40% din cea a planetei noastre -, nucleul ei solid îl depăşeşte 
puţin în dimensiuni pe al nostru. Nu e de mirare că este o planetă 
densă! Nucleul său ocupă 85% din volumul planetei, fiind, în 
cadrul sistemului nostru solar, cel mai mare nucleu în raport cu 
mărimea planetei. Mercur are, totodată, un câmp magnetic; se 
presupune că ar fi generat de mişcările din nucleul său metalic. 
Având în vedere dimensiunile reduse, condiţiile cu care ne-am 
confrunta într-o călătorie spre centrul său sunt cele pe care le-am 
întâlnit deja în călătoria noastră spre centrul Pământului. 
Presiunea din centrul planetei Mercur este 11% din cea care 
acţionează în centrul Pământului, situaţie prezentă nu foarte 
adânc în Pământ. 

Venus cea învăluită în nori, a doua planetă de la Soare, este 
uneori considerată geamăna Pământului, fiind asemănătoare ca 
dimensiuni, dar, aşa cum a scris cineva odată, porţile câtre rai şi 
iad sunt alăturate şi identice. Dacă Pământul este raiul, atunci 
Venus, cu atmosfera ei extrem de densă şi fierbinte, unde, la 
anumite altitudini, se formează picături de acid sulfuric diluat, e 
iadul. Similaritatea dimensiunilor şi a densității celor două 
planete sugerează că ar avea structuri interne aproape identice 
şi, prin urmare, ar oferi posibilitatea întreprinderii unor călătorii 
asemănătoare: nucleu, manta şi scoarță, deşi presiunea în 
centrul planetei Venus este cu 81% mai mare faţă de cea 
existentă în centrul Pământului. Principala diferenţă dintre cele 
două planete se referă la tectonica plăcilor; se poate ca scoarţa 
planetei Venus - lipsită de apă, care i-ar diminua vâscozitatea - să 
fie prea dură pentru a fi supusă subducţiei. în consecinţă, 
pierderea de căldură din interiorul planetei este redusă, fapt care 
o împiedică să se răcească şi explică de ce nu s-a produs efectul 
de dinam, bazat pe convecţie, care să genereze un câmp 
magnetic. Scoarța venusiană pare a avea grosimea de 50 km, 
fiind compusă din roci silicatice. Mantaua este de aproximativ 
3.0 km grosime, dar compoziţia sa nu ne este cunoscută. De 
asemenea, nu se ştie dacă nucleul s-a solidificat. Navele spaţiale 
ale viitorului ar putea plasa seismografe pe suprafaţa planetei în 


vederea detectării eventualelor cutremure, fapt care ne-ar ajuta 
să cunoaştem mai multe despre interiorul ei. Numai deţinând 
asemenea date ar fi posibil ca, peste decenii, să putem scrie cu 
adevărat povestea unei călătorii spre centrul acestei planete; 
totuşi, eu sunt de părere că probele strânse până acum 
sugerează că orice călătorie spre centrul ei n-ar fi la fel de 
interesantă din punct de vedere ştiinţific sau la fel de uimitoare 
precum cea întreprinsă spre centrul Pământului. 

Dar ce se poate spune despre o călătorie până în centrul 
Lunii? Se presupune că şi Luna ar fi compusă din scoarță, manta 
şi nucleu. în alcătuirea scoarţei intră cu precădere oxigenul, 
siliciul, magneziul, fierul, calciul şi aluminiul; se estimează că ar 
avea aproximativ 50 km grosime. Mantaua selenară este mai 
bogată în fier decât cea a Pământului. Seismele selenare - 
detectate de seismografele amplasate de astronauții misiunilor 
Apollo - se produc, după cum s-a constatat, la mari adâncimi în 
manta, şi anume la aproximativ 
1.0 km. Ele se manifestă cu periodicitate lunară şi au legătură 
cu forţele mareice declanşate de excentricitatea orbitei pe care 
se roteşte Luna în jurul Pământului (libraţie). O serie de elemente 
indică un nucleu selenar de mici dimensiuni, cu o rază de 
aproximativ 350 km sau chiar mai mică, reprezentând numai 
20% din volumul Lunii. Compoziţia nucleului selenar nu este bine 
definită de informaţiile pe care le deţinem în prezent, dar 
majoritatea cercetătorilor sunt de părere că în alcătuirea lui intră 
un aliaj de fier, sulf şi nichel. O analiză a mişcării variabile de 
rotaţie a Lunii sugerează că nucleul ei este cel puţin parţial topit. 
Toate acestea fiind luate în considerare, călătoria spre centrul 
Lunii ar fi mai scurtă şi mai puţin bogată în evenimente decât cea 
spre centrul Pământului. 

Dintre toate planetele care aparţin sistemului nostru solar, 
Marte seamănă cel mai mult cu Pământul. Are caracteristici de 
suprafaţă pe care le-am recunoaşte imediat: lanţuri de munţi, 
cratere şi canioane, deşerturi cu dune strămutate de vânt şi 
ceaţă care se risipeşte din văi adânci. Există însă o particularitate 
care face ca expediţia către centrul ei să semene cu un fragment 
al expediției echivalente în interiorul Pământului. Este vorba de 
mărimea planetei, care se plasează, cu aproximaţie, între Pământ 
şi Lună. Nucleul Pământului este de fapt de dimensiuni apropiate 
celui de pe Marte. Exact ca Pământul, Marte a trecut printr-un 
proces de diferenţiere care a avut drept rezultat formarea unei 
regiuni centrale metalice, compacte, acoperită de materiale mai 


puţin dense. Date fiind dimensiunile planetei, întreaga manta, 
sau aproape toată, este similară mantalei superioare a 
Pământului şi există indicii care ne determină să tragem 
concluzia că în interiorul ei ar trebui să se desfăşoare un 
fenomen de convecţie datorat căldurii degajate de nucleul de 
dedesubt. Marte se deosebeşte de Pământ prin faptul că nu are 
plăci tectonice; are în schimb o litosferă izolatoare ce tinde să 
păstreze căldura în interiorul planetei. în trecut, se pare că în 
nucleul de fier lichid al planetei Marte s-a manifestat efectul de 
dinam, generându-se astfel un câmp magnetic. Acest fapt ne-a 
fost semnalat de nava spaţială Mars Global Surveyor, care a 
ajuns pe „planeta roşie" în 1997. Ea a detectat regiuni 
caracterizate de câmpuri magnetice intense, presupuse rămăşiţe 
ale unui câmp magnetic global. Se pare că nucleul altădată lichid 
al planetei s-a solidificat cu miliarde de ani în urmă, întrerupând 
manifestarea efectului de dinam. Prin urmare, o călătorie spre 
centrul acestei planete n-ar fi la fel de interesantă ca echivalenta 
ei spre interiorul planetei noastre. 

Dacă o călătorie spre centrul Pământului este de departe cea 
mai interesantă dintre toate călătoriile ce ar putea fi făcute spre 
centrul oricărei alte planete dintre cele discutate până acum, ea 
intră în competiţie strânsă din perspectiva unei călătorii spre 
centrul planetei Jupiter - cea mai mare planetă a sistemului solar, 
cu o masă echivalentă cu cea a 318 globuri pământeşti. O 
singură privire ne indică cât de diferită ar fi o asemenea 
călătorie, fiindcă planeta nu are suprafaţă. Se poate vedea doar 
atmosfera cu benzi multicolore şi zone în care se manifestă 
curenţi-jet (jet streams) şi fenomene meteorologice mai mari 
decât Pământul în sine. Norii sunt compuşi din cristale de 
amoniac, formând un strat de aproximativ 50 km grosime, iar 
dedesubt se află o regiune îngustă, distinctă. Pot fi prezenţi şi 
nori formaţi din picături de apă; mai mult, au fost observate 
descărcări electrice uriaşe, de o mie de ori mai puternice decât 
cele de pe Pământ. Norii mai calzi au o mişcare ascendentă şi îşi 
schimbă culoarea în portocaliu şi maro pe măsură ce celulele de 
convecţie îi poartă în sus, iar apoi din nou în jos. 

Aşadar, o călătorie spre centrul planetei Jupiter ar începe de 
la nivelul norilor şi ar continua tot mai jos, în vreme ce atmosfera 
din hidrogen molecular ar deveni din ce în ce mai densă, până 
când s-ar transforma într-o mare de lichid, fără a exista vreo 
graniţă clară între mediul gazos şi cel lichid. Apoi am ajunge la un 
ocean global de hidrogen metalic. Acest ocean ar fi străbătut de 


curenţi şi maree, iar la Ecuator s-ar umfla, din cauza vitezei mari 
de rotaţie a planetei. Această masă învolburată de metal lichid 
determină generarea câmpului magnetic incredibil de puternic al 
lui Jupiter. Bucăţi imense de diamant ar putea pluti printre 
valurile metalice; la adâncimi mai mari, presiunea şi 
temperaturile extreme le pot topi, transformându-le într-o ploaie 
de diamant lichid. Oceane metalice similare ar putea exista şi în 
interiorul planetei Saturn, unde diamantele pot avea dimensiuni 
atât de mari încât să le numim „diamantberguri“. Nu este exclus 
ca diamantele să fie chiar mai numeroase în interiorul planetelor 
Uranus şi Neptun. 

Revenind în interiorul planetei Jupiter şi navigând pe marea 
lui lipsită de lumina Soarelui, care poate atinge temperaturi mai 
mari de 10.000*C, ajungem în cele din urmă la un nucleu dens, a 
cărui masă o depăşeşte pe cea a Pământului de circa 12 până la 
45 de ori, sau reprezintă între 5 şi 15% din masa întregii planete. 
Aici, temperatura se ridică la uriaşa valoare de 37.000*C, 
presiunea fiind de peste 10 ori mai mare decât cea din centrul 
Pământului. Unii oameni de ştiinţă cred că nucleul ar putea fi din 
rocă solidă, dar nimeni nu are o teorie clară. Se presupune că 
nucleul din rocă sau gheaţă s-ar fi format primul, în nebuloasa 
solară, adunând ulterior hidrogen în jurul lui. Există şi 
posibilitatea ca acest nucleu să fi fost distrus; cu timpul, se poate 
să se fi dizolvat în 
marea care îl înconjoară. 

în sistemul nostru solar sunt şi corpuri cereşti ale căror lumi 
interioare ne-ar putea asigura surprize notabile pe parcursul unor 
călătorii mai monotone decât cea întreprinsă în interiorul 
Pământului. Spre exemplu, Europa - o lună cu crustă de gheaţă, 
satelit al lui Jupiter, a cărei rază este aproximativ un sfert din cea 
a Pământului. Se presupune că sub carapacea ei de gheaţă 
există un ocean cu apă în stare lichidă, în care e posibil să fi 
evoluat diverse forme de viaţă. Frapant, desigur - iar în interior 
Europa are probabil un nucleu din fier metalic. 

Modelele planetare standard indică faptul că interiorul lui 
Saturn, a doua planetă ca mărime, este asemănător cu cel al lui 
Jupiter; are un nucleu mic din rocă cu temperatura de 11.700*C şi 
compoziţie similară cu cea a Pământului, dar este mai dens. 
Potrivit unor estimări, are o masă de la 9 până la 22 de ori mai 
mare decât cea a planetei noastre, ceea ce înseamnă că 
diametrul este de circa 25.000 km. Se poate ca nucleul să fie 
înconjurat de un strat de hidrogen metalic lichid mai vâscos 


decât cel de pe Jupiter, urmat de un strat lichid de hidrogen 
molecular saturat cu heliu care se transformă treptat în gaz, pe 
măsura creşterii altitudinii. Dat fiind că există condiţii foarte 
favorabile producerii diamantelor, călătoria spre centrul planetei 
Saturn s-ar putea dovedi mai interesantă decât alte expediţii. 

Ajungem apoi la „giganţii de gheaţă“. Primul, Uranus, are o 
masă de circa 14 ori mai mare decât cea a Pământului, fiind, 
drept urmare, cel mai puţin masiv dintre giganţi. Diametrul 
planetei este puţin mai mare decât al lui Neptun, adică de patru 
ori diametrul Pământului. Modelul standard al structurii sale 
cuprinde trei straturi: în centru, un nucleu solid din silicaţi/aliaj de 
fier-nichel, o manta de gheaţă în mijloc şi un înveliş gazos 
conţinând hidrogen/heliu. Nucleul este relativ mic, având o masă 
egală cu o jumătate din masa terestră şi o rază mai mică de 20% 
din raza planetei Uranus. Conform cercetărilor, presiunile şi 
temperaturile extreme din interiorul ei ar putea distruge 
moleculele de metan, atomii de carbon eliberaţi formând 
diamante ce cad în ploaie prin manta, precum grindina. 
Experimente de foarte înaltă presiune desfăşurate de Laboratorul 
Naţional Lawrence Livermore, utilizând lasere pentru 
comprimarea diamantelor, sugerează că baza mantalei ar putea 
încorpora un ocean de diamant lichid pe care plutesc 
„diamantberguri“. Dacă am porni într-o călătorie prin această 
lume, similară cu cea a planetei Neptun, ne-am putea imagina că 
ne oprim pe o platformă de diamant de mărimea unei mici insule, 
pe care am părăsi-o chiar înainte să se ciocnească de o mulţime 
de diamante de marimea unor portavioane. 

Dar ce putem spune oare despre călătoriile în alte lumi, 
aflate dincolo de sistemul nostru solar? Acolo există planete 
diferite de cele pe care le cunoaştem. într-un interval ce cuprinde 
puţin peste 20 de ani de la prima descoperire de acest fel, 
astronomii au identificat aproape 2.000 de planete care se 
deplasează în jurul unor stele. Numărul lor este atât de mare, 
încât s-a creat convingerea că există planete în jurul majorităţii 
stelelor pe care le vedem. Universul poate fi înţesat de planete, 
iar acest fapt are, desigur, implicaţii în privinţa apariţiei vieţii. S- 
au făcut aprecieri cu privire la structura planetelor cu mase de 
câteva ori mai mari decât cea a Pământului, care ar trebui să fie 
mai voluminoase, cu o temperatură mai ridicată, având la nivelul 
nucleelor presiuni superioare celei din nucleul planetei noastre. 
Aceste lumi reprezintă subiectul multor controverse privitoare la 
trăsăturile lor definitorii şi la modul în care ar trebui să evolueze. 


Unii oameni de ştiinţă au emis ipoteza că aceste „super- 
PământuruU ar putea avea o activitate tectonică mai intensă 
decât cea a planetei noastre datorită unor tensiuni mai mari, 
transferului mai intens de căldură şi plăcilor mai subţiri. Alţii sunt 
de părere că o forţă de atracţie gravitaţională mai mare ar putea 
avea drept rezultat formarea unei scoarţe foarte rezistente şi 
lipsa activităţii tectonice. înăuntrul unor asemenea lumi se poate 
ca rocile să fie supuse, în condiţiile unor presiuni mai mari, la mai 
multe schimbări şi probabil la mai multe scindaări interioare. Pe de 
altă parte, presiunile înalte combinate cu  vâscozităţi 
considerabile şi temperaturi ridicate de topire ar putea împiedica 
materia din interior să se separe în straturi, rezultând mantale 
nediferențiate, lipsite de nucleu. Oxidul de magneziu, care este 
solid pe Pământ, poate fi metal lichid la presiunile şi 
temperaturile din super- Pământuri, reuşind să genereze un câmp 
magnetic protector timp de miliarde de ani. Mă întreb ce forme 
de viaţă ar putea să se dezvolte în lumi unde se manifestă mari 
forțe gravitaționale. Este posibil ca o călătorie spre centrul unei 
planete a cărei masă o depăşeşte de mai multe ori pe cea a 
Pământului să fie mai spectaculoasă decât o expediție pe planeta 


noastră, dar, totodată, este posibil ca asemenea lumi să 
fie mai anoste 

Aztecii au prezis că va veni o vreme „când Pământul va obosi 
[...], când sămânţa lumii nu va mai încolţi'!. 

Africa se deplasează în sensul acelor de ceasornic, spre nord- 
vest, pentru a se întâlni cu placa eurasiatică. Mediterana se va 
închide, iar scoarţa ei oceanică va fi subdusă; se vor forma noi 
lanţuri de munţi pe măsură ce Europa este împinsă spre nord. 
Marele Rift siro-african se va extinde pentru a forma un nou bazin 
oceanic, Atlanticul se va lărgi, Pacificul se va îngusta. într-o sută 
de milioane de ani, Africa şi Europa se vor uni, iar Antarctica se 
va deplasa spre nord pentru a se reuni cu Australia, indicând 
formarea viitorului supercontinent, Pangeea Ultima, în decurs de 
250 de milioane de ani. Când cea mai mare parte a scoarţei 
continentale a lumii va fi concentrată în aceeaşi zonă, nucleul 
intern va continua să se răcească şi să crească, însă va fi numai 
cu aproximativ 500 km mai mare. Poate că în stadiul respectiv ar 
putea perturba manifestarea geodinamului din nucleul extern. 
Peste un miliard şi jumatate de ani nucleul intern va fi de două 
ori mai voluminos decât în prezent. 

Nimeni nu ştie cât timp va continua să se producă efectul de 
dinam sau cum poate fi afectat de creşterea în volum a nucleului 
intern. Noi modele de geodinam şi fenomenele de generare a 
câmpului magnetic pe baza efectului de dinam observate la alte 
planete sugerează că dinamul terestru poate avea o viaţă lungă - 
de şapte până la opt miliarde de ani. Nu ştim de ce alte planete 
nu au reuşit să susţină prea multă vreme manifestarea efectului 
de dinam, dat fiind că intensitatea câmpului geomagnetic al 
Pământului este în ziua de astăzi mai mare decât a fost în trecut. 
Fără nici o îndoială, dintre toate planetele compuse din roci sau 
metale, Pământul are cel mai eficient efect de dinam. Este cel 
mai activ, iar planeta noastră e singura cu un sistem global de 
tectonică a plăcilor. în ultimii cinci milioane de ani câmpul 
geomagnetic şi-a inversat polaritatea în ritm record, acest fapt 
fiind considerat un semn de vigoare. 

Soarele nostru are vârsta de 4,6 miliarde de ani şi a cheltuit 
deja o jumatate din hidrogenul din nucleu, folosit drept 


combustibil. Avem în faţa noastră încă sute de milioane de ani în 
care putem profita de un Soare stabil. Dar, într-o bună zi, va 
începe să se schimbe. Nu ne va mai fi prieten şi dătător de viaţă. 
în cea mai mare parte a perioadei sale active, adică în 11 din 
cele aproximativ 12 miliarde de ani cât îi este dat să 
supravieţuiască, Soarele nostru va rămâne liniştit în aşa-numita 
„secvenţă principală" a existenţei sale. Acest fapt nu înseamnă 
însă că nu se vor produce schimbări; ele se vor produce şi vor 
afecta profund atât Pământul, cât şi omenirea, în următoarele 
câteva miliarde de ani, temperatura suprafeţei Soarelui şi, drept 
urmare, strălucirea ei vor creşte, această creştere fiind estimată 
la circa 10% pentru următorii 1,1 miliarde de ani. Unii cercetători 
sunt de părere că, pe măsură ce strălucirea Soarelui se va 
intensifica, va creşte şi concentraţia vaporilor de apă din 
atmosfera Pământului, apărând astfel posibilitatea instalării 
efectului de seră (runaway greenhouse effect); planeta noastră 
ar putea împărtăşi, prin urmare, soarta planetei Venus. Unele 
calcule sugerează că, drept rezultat al acestui fenomen, în 
urmatorii 900 de milioane de ani cantitatea de bioxid de carbon 
din atmosferă se va diminua până la un nivel la care plantele vor 
supravieţui cu greutate. Dacă pierdem plantele, atunci 
problemele cu care ne vom confrunta vor rămâne probabil fără 
soluţie. într-un interval de un miliard de ani de acum încolo, 
radiaţiile ultraviolete de intensitate sporită ar putea duce la 
distrugerea stratosferei şi la evaporarea oceanelor. Pământul ar 
putea deveni inospitalier, nelocuibil, pustiu cu mult înainte ca 
Soarele să se stingă. Nucleul lui va rămâne însă fierbinte. 

Cu toate acestea, scenariul ar putea fi şi mai urât. Peste trei 
miliarde de ani, cu mult timp înainte de extincţia Soarelui, 
galaxia Andromeda va intra în coliziune cu galaxia noastră. 
Cuvântul „coliziune" este poate prea puternic, dat fiind că cele 
două galaxii sunt aproape goale; ar trece probabil una prin 
cealaltă, existând posibilitatea unor ciocniri între stele. Mai 
problematică va fi interacţiunea gravitaţională dintre cele două 
sisteme stelare, în momentul când vor oscila unul în jurul 
celuilalt, pe circumferința unei largi orbite. Atunci când acest 
fenomen se întâmplă cu alte galaxii, vedem urme luminoase ale 
stelelor ce se îndepărtează pe traiectorii arcuite, căci sunt 
azvârlite în spaţiul intergalactic. Dacă Soarele nostru este 
proiectat în afară, s-ar putea să nu-şi sfârşească zilele printre 
stelele din galaxia în care s-a născut, ci departe de tot, aproape 
singur, în vastitatea spaţiului intergalactic. 


Se presupune că atunci când va rămâne fără hidrogen, 
combustibilul său nuclear, Soarele se va dilata de câteva sute de 
ori în raport cu diametrul iniţial şi va mistui suita de planete din 
vecinătate. Creşterea în volum reprezintă o reacţie a straturilor 
externe la transformările semnificative produse în interior. Nici 
heliul, combustibilul consumat ulterior de stea pentru a se 
menţine în viaţă, nu va dura mult timp, rezervele diminuându-se 
rapid. Va urma o altă expansiune a straturilor externe, iar steaua 
va atinge dimensiuni gigantice, devenind mult mai voluminoasă 
şi mult mai luminoasă decât fusese până atunci. Soarele nostru 
nu va străluci niciodată atât de tare cum va străluci spre sfârşitul 
existenţei sale. 

Cum ar rezista Pământul unui Soare tot mai strălucitor? în 
trecut, Pământul s-a adaptat la modificările activităţii solare, aşa 
încât timp de miliarde de ani pe suprafaţa lui au existat o serie 
de condiţii relativ constante. 

Unii cercetători numesc această abilitate „ipoteza Gaia“: 
Pământul va acţiona ca un sistem cu autoreglare pentru a 
menţine neschimbate condiţiile propice prezenţei vieţii. în ceea 
ce mă priveşte, sunt de părere că această ipoteză aduce o doză 
prea mare de antropomorfism în interpretarea unui sistem 
neliniar, autoreglabil, care a fost considerat stabil în trecut, între 
anumite limite. Totuşi, indiferent ce gânduri aveţi cu privire la 
ipoteza Gaia, ea nu ne va salva în viitor. Modificările ce urmează 
să se producă vor depăşi capacitatea Pământului de a le face 
faţă. Peste aproximativ 7,5 miliarde de ani, luminozitatea 
Soarelui dilatat va atinge maxime de câteva mii de ori mai mari 
decât cele din ziua de astăzi. Apoi, când stratul de hidrogen va 
scădea prea mult pentru a mai oferi combustibilul necesar, 
învelişul exterior al Soarelui va fi pulverizat, lăsând în urmă să se 
răcească, aproape pentru eternitate, o stea pitică albă. Dar oare 
Pământul va fi pârjolit şi „înghiţit" apoi de Soarele aflat în plin 
proces de expansiune? 

Calcule detaliate ne arată că, în stadiile târzii ale existenţei 
sale, Soarele va pierde din masă şi va creşte în dimensiuni; raza 
sa va ajunge la 168 de milioane de kilometri, o valoare mult mai 
mare decât cea de 150 de milioane de kilometri, distanţa medie 
la care se menţine Pământul în mişcarea sa de revoluţie. Nici o 
planetă nu poate supravieţui prea mult după ce a fost atinsă de 
învelişul supradimensionat al unei stele care îşi depăşeşte 
graniţele; frânarea mişcării sale pe orbită va duce la distrugerea 
planetelor Mercur şi Venus. Mai demult se credea că Pământul va 


fi cruțat de soarta absorbirii sale de către Soare, dar această 
teorie nu luase în considerare interacţiunea fortelor 
gravitaționale, care ne-ar scoate planeta de pe orbită şi ar 
atrage-o direct spre Soare pentru a-şi înfrunta distrugerea. Chiar 
înainte de a pieri, Pământul va arăta ca Mercur - un rest lovit, ars 
şi pustiu, complet uscat şi plin de cicatrici, cu bazinele fostelor 
oceane expuse vederii. Observat de pe ruina părăsită care ar fi 
Pământul acelor vremuri, uriaşul Soare roşu ar acoperi 70% din 
cer. Dispariţia Pământului se va produce în scurt timp; probabil 
că în cel mult câteva sute de ani se va fragmenta şi se va 
împrăştia pe suprafaţa stelei care l-a creat cu atâtea miliarde de 
ani în urmă. 

Atmosfera va fi dispărut de mult, iar ceea ce urmează să se 
întâmple reia întru câtva traseul pe care l-am străbătut către 
centrul Pământului. După atmosferă ar veni rândul scoarţei 
rigide, care nu s-a mai deplasat de-a lungul şi de-a latul 
Pământului de miliarde de ani, deoarece puternicul motor al 
tectonicii plăcilor a încetat să mai funcţioneze. încălzirea 
radioactivă internă s-a diminuat, iar procesul de subducţie a 
încetat. Discontinuitatea Moho va fi îndepărtată, apoi zona de 
tranziţie din manta se va fractura, lăsând în urma Pământului 
muribund un şir de rămăşiţe. Procesul nu reprezintă o 
„demontare” pasivă, căci, de îndată ce va fi eliberată de 
greutatea apăsătoare a rocilor din straturile superioare, mantaua 
va exploda, încovoindu-se şi fisurându-se până când miezul 
metalic încă fierbinte al Pământului va fi dezgolit de tot. El va 
rezista mai bine ablaţiei din atmosfera solară decât straturile de 
silicați, însă finalul este inevitabil. Nici o picătură de fier topit nu 
se va scurge în spaţiu, dat fiind că nucleul extern trebuie să fi 
fost de multă vreme acoperit de materia solidificată a nucleului 
intern. Miezul acesta, rămas pentru prima dată fără protecţie, va 
avea o strălucire efemeră, apoi va pieri. 

Până atunci omenirea va fi dispărut sau poate, cine ştie, 
fiinţele în care ne vom fi transformat vor fi plecat în cine ştie ce 
spaţiu şi timp din cosmos. Poate că vom lăsa sonde în apropiere 
pentru a înregistra ce se întâmplă; în definitiv, este vorba de 
moartea planetei care ne-a dat viaţă. Sau poate că vom fi uitat 
de mult Pământul şi nimeni nu-l va jeli sau nu-i va observa 
măcar dispariţia. După aceea, tot ce va rămâne din el vor fi 
atomii; fiecare legătură chimică care altădată contribuia la 
crearea unui mineral, a unei molecule, a unei catene de ADN va fi 
ruptă. 


Am mai văzut deja acest fenomen. Astronomii au observat 
stele pitice albe „ospătându-se“ cu rămăşiţe ale unor planete 
asemănătoare Pământului. în mod normal, atmosfera unei stele 
pitice albe este compusă numai din hidrogen şi heliu, fiindcă 
forţa ei gravitaţională intensă atrage elementele mai grele spre 
nucleu. Din această cauză, atunci când detectează alte elemente 
în atmosfera unei stele pitice albe, astronomii presupun că 
trebuie să fie vorba de rămăşiţe căzute pe suprafaţa ei. 

După o examinare amănunţită a peste 80 de stele pitice albe 
cu telescopul spaţial Hubble, astronomii au găsit patru stele 
pitice ale căror atmosfere conţineau oxigen, magneziu, fier, 
siliciu şi o cantitate mică de carbon - exact elementele pe care se 
aşteptau să le găsească în situaţia în care stelele ar fi absorbit 
praf din componenţa unor foste planete. Un astronom s-a gândit 
că, dacă am putea preface Pământul în praf şi l-am duce pe o 
stea pitică albă, ar rezulta o compoziţie chimică similară celei 
remarcate de ei. Una dintre stelele observate, numită 
PG0843+516, are chiar mai mult fier decât celelalte stele pitice. 
Ea conţine şi o mare concentraţie de nichel şi sulf, ceea ce 
sugerează că una dintre planetele distruse de PG0843+516 a 


avut un nucleu din fier-nichel, exact ca Pământul. 

Pământul s-a format din particule de praf reunite într-un tot 
unitar şi va sfârşi fragmentat în particule de praf împrăştiate pe 
suprafaţa unei stele pitice albe, care nu va face probabil nimic 
altceva decât să se răcească veşnic, netulburată, pierzându-se, 
tot mai palidă, printre alte stele 

Călătoria noastră în interiorul Pământului ne-a învăţat şi ceva în 
plus despre căutarea semnelor de viaţă în spaţiu. Facem o 
afirmaţie evidentă spunând că ştim un singur loc în univers în 
care există viaţă - aici, pe planeta noastră. Ea se roteşte în jurul 
unei stele de mărime medie, de felul celor răspândite 
pretutindeni de-a lungul şi de-a latul cosmosului, care asigură o 
sursă constantă de energie timp de miliarde de ani - o stea de 
felul celor care, cu siguranţă, îşi revarsă lumina asupra unui 
număr aproape incalculabil de lumi asemănătoare lumii noastre. 
Poate că povestea vieţii a început pe unele sau chiar pe mai 
multe dintre ele, căci vastitatea universului impune ca - în ciuda 
faptului că şansele de dezvoltare a vieţii sunt extrem de scăzute, 
chiar tinzând spre zero - numărul imens de posibilităţi s-o 
transforme într-o poveste comună. Totuşi, vom putea să găsim 
vreodată acele forme de viaţă? Călătoria noastră în adâncurile 
Pământului ne oferă unele indicii. 

încă de la începuturile radioastronomiei, în anii 1940 şi 1950, 
oamenii de ştiinţă şi-au dat seama că pentru prima dată în istorie 
aveau un dispozitiv cu posibilităţi reale de trimitere şi receptare a 
mesajelor la distanţe interstelare. Undele radio sunt puţin 
frecvente în spaţiu şi parcurg distanţe mari cu un consum relativ 
mic de energie, aşa încât reprezintă o bună alegere pentru 
expedierea unui mesaj. Aşadar putem asculta, facem acest lucru 
de peste 50 de ani, dar până acum nu am auzit nimic. Există 
posibilitatea de a detecta un mesaj extraterestru astăzi sau 
există posibilitatea să fim nevoiţi să aşteptăm o mie de ani. Sau 
poate că nu vom descoperi niciodată unul. Avem un ghid al 
şanselor ce ne sunt date, sub forma ecuaţiei Drake, numită după 
autorul ei, dr. Frank Drake, un radioastronom american care a 
întreprins cele dintâi căutări spaţiale radio în vederea 
recepţionării unui mesaj provenit de ia extratereştri. Ecuația 
estimează numărul civilizaţiilor din galaxia noastră cu care ar fi 
posibilă radiocomunicaţia, raportând acel număr la rata medie de 
formare a stelelor în galaxia noastră, la acea parte dintre ele care 
au sistem planetar, la numărul mediu de planete care ar putea 


întreţine condiţii favorabile vieţii, la proporţia acelora dintre ele 
care întreţin viaţa, la cele pe care s-a făcut pasul spre 
dezvoltarea unei forme de inteligenţă şi la cele pe care se 
întreprinde un efort de comunicare. Luaţi în considerare toate 
aceste date, multiplicaţi-le cu perioada de timp necesară unei 
civilizaţii pentru a atinge stadiul tehnologic care să-i permită 
emiterea unor semnale detectabile în spaţiu şi aflaţi numărul 
civilizaţiilor din galaxia noastră cu care, teoretic, am putea 
comunica. Din cauza faptului că ecuaţia conţine atât de mulţi 
factori insuficient cunoscuţi, numărul obţinut poate varia de la 1 
la 280 de milioane. 

Planetele sunt entităţi frecvente în univers - aceasta este una 
dintre marile descoperiri din domeniul astronomiei în ultimii circa 
20 de ani. Dar ce putem spune oare despre posibilitatea ca acele 
planete să permită apariţia şi perpetuarea vieţii? Pe Pământ viaţa 
pare să se fi ivit de îndată ce condiţiile au fost propice, aşa că ne- 
am putea gândi la posibilitatea apariţiei ei pe multe alte planete. 
Lucrurile nu sunt însă atât de simple. Călătoria noastră în 
interiorul Pământului ne-a arătat că viaţa este indisolubil legată 
de planeta pe care trăim. Procesul subducţiei, în aparenţă un 
simplu proces geologic, poate fi esenţial pentru existenţa 
organismelor vii pe Pământ, stimulând mantaua să producă 
materia şi mediul necesare vieţii. Luaţi în considerare 
evenimentul cunoscut drept Marea Oxigenare, produs în urmă cu 
2,3 miliarde de ani. Procesul a constat în creşterea considerabilă 
a cantităţii de oxigen din atmosfera terestră datorită unor 
organisme unicelulare care îl generau prin fotosinteză. 
Evenimentul poate fi pus în relaţie cu mişcările tectonice, 
deoarece avem unele dovezi care îl corelează cu formarea 
continentelor şi ne arată că s-a produs brusc, după o schimbare 
treptată, dar fundamentală a modului în care se acumula scoarţa 
terestră. Marea Oxigenare a stimulat totodată creşterea 
spectaculoasă a numărului de minerale de pe Pământ, dublându- 
1, cel puţin, până la cele aproximativ 4.500 care se găsesc în ziua 
de astăzi pe planeta noastră. Se pare că impresionanta creştere a 
cantităţii de oxigen a modificat cursul evoluţiei scoarţei şi a 
mantalei. Apariţia continentelor a intensificat probabil procesul 
de eroziune care, pe lângă faptul că duce la sfărâmarea rocilor, 
elimină bioxidul de carbon din atmosferă. Bioxidul de carbon se 
dizolvă în apa de ploaie şi duce la formarea acidului carbonic, 
care atacă rocile. El este transportat apoi în mare de pâraie şi 
râuri, împreună cu alte minerale dizolvate, răspândind astfel 


nutrienți biologici importanţi, precum fierul şi fosforul. Biologia, 
rocile şi procesele geologice ale Pământului sunt interconectate. 
Asta înseamnă că ecuaţia Drake trebuie să ia în considerare 
legătura dintre viaţă şi planete, deoarece viaţa nu doar apare pe 
o planetă, ci este parte integrantă a planetei. Shelley a avut 
dreptate când a spus că nimic nu este izolat în această lume. 

Suntem legaţi de nucleul extern prin intermediul câmpului 
său magnetic protector, fără de care atmosfera noastră ar fi fost 
îndepărtată de vântul solar cu multă vreme în urmă, iar suprafaţa 
planetei ar fi devenit cel puţin de nelocuit. într-o bună zi, nucleul 
intern va atinge dimensiuni la care procesul de generare a 
geodinamului va suferi modificări. Dacă efectul de dinam îşi va 
pierde eficacitatea, câmpul magnetic terestru va dispărea peste 
aproximativ 10.000 de ani, dar, până să se întâmple aşa ceva, 
omenirea va fi fost deja distrusă sau evacuată. 

Jules Verne a rezumat totul foarte bine în O că/ătorie spre 
centrul Pământului atunci când a scris: „[...] şi am devenit pur şi 
simplu jucăria fenomenelor naturii'—. Noi, jucăriile, vieţuim 
deasupra unui infern, dar nu este vorba de infernul lui Dante. în 
faimosul său poem, după ce a văzut iadul şi după ce l-a văzut pe 
diavol prins într-un lac de gheaţă, Dante îşi continuă drumul către 
centrul Pământului, iar apoi urcă la suprafaţă, „sub cerul plin de 
stele“—. Dacă vrem să ne cunoaştem, trebuie să preţuim stelele 
de deasupra noastră şi totodată tărâmurile din adâncuri, unde 
Soarele nu poate ajunge. 

La începutul după-amiezii de vineri, 24 martie 1905, Jules 
Verne ştia că aceea avea să fie cea din urmă zi. Avea diabet şi 
suferise recent un accident vascular care îl lăsase pe jumătate 
orb. în ultimele ore de viaţă a fost conştient pentru o vreme. 
Familia s-a adunat în jurul lui; a venit şi editorul, dar se spune că 
Verne nu l-ar fi recunoscut. 

Jules Verne a murit nutrind resentimente la adresa casei 
editoriale franceze. Se simţise ignorat, considerat doar un 
„scriitor cu priză la public**. Nu fusese acceptat ca membru al 
Academiei Franceze. Nu câştigase niciodată atâţia bani pe cât 
crezuse că s-ar fi cuvenit din vânzarea cărţilor sale, cu toate că 
se vânduseră foarte bine şi influenţaseră generaţii de-a rândul, 
stimulându-le interesul pentru ştiinţă. Necrologul publicat în The 
Times preciza că stilul lui viza un „filon mai mult sau mai 
puţin epuizat 

Din punct de vedere ştiinţific, povestea lui Verne nu este 
viabilă, dar rămâne captivantă, poate puţin simplistă pentru 


gusturile unui cititor actual. Ca o posibilă continuare a Că/âtorie! 
spre centrul Pământului Verne a scris Indiile negre, carte 
publicată în 1877, ultimul dintre romanele în care se putea 
descoperi ceva nou. Restul operelor, chiar şi mult apreciatul 
volum Ocolul Pământului in 80 de zile, reiau idei mai vechi. 
Ştiinţa evolua şi limita aria subiectelor ce puteau face obiectul 
unor opere literare despre Pământ. Uneori, Verne era influenţat şi 
de alte teme. Cancelarul, roman început în 1870, a fost inspirat 
de bine-cunoscutele evenimente de la bordul fregatei Meduza, 
când peste trei sferturi dintre oamenii care au abandonat vasul în 
apele puţin adânci ale coastei de vest a Africii s-au înecat. 
Romanul nu are elemente ştiinţifice şi nici prea mult optimism. 

Citind O călătorie spre centrul Pământului, reiese clar că 
acest volum se deosebeşte de toate celelalte. Este vorba despre 
o călătorie într-un trecut îndepărtat, diferită de romanul De /a 
Pământ la Lună, care priveşte în viitor. Nu au supravieţuit dovezi 
ale scrierii romanului O că/ătorie spre centrul Pământului, singura 
referinţă regăsindu-se într-o scrisoare datată 12 aprilie 1864, 
anul publicării lui. Mulţi ani după moartea autorului s-a crezut că 
nu mai există nici un manuscris, dar în 1994 a fost descoperit 
unul. Ştim cu siguranţa că lucrarea a suferit numeroase 
modificări după prima ei publicare, datorate probabil unor 
descoperiri ştiinţifice mai noi. 

Numai 60% din acţiunea cărţii are loc în interiorul 
Pământului. Mai mult, cuvântul „spre" din titlu este derutant, 
deoarece nu conferă certitudinea că se poate ajunge în centrul 
planetei. Arne Saknussemm pretindea că ar fi ajuns acolo, însă, 
după cum observă Axei, ia acea vreme nu fuseseră inventate 
metode exacte de măsurare a adâncimii. Oricum, cheia cărţii nu 
o reprezintă grotele sau creaturile inventate din Silurian, ci 
pasajul în care Verne îl întoarce pe Axei împotriva lui Lidenbrock. 
„Ştiinţa, băiete, e alcătuită din erori, pe care e bine să le 
săvârşeşti, căci ele duc, încetul cu încetul, spre adevăr'—, spune 
cel din urmă. Este vorba de ştiinţa modernă, care vine cu 
argumente contra învechitei filozofii a naturii. Am spus că O 
călătorie spre centrul Pământului este o carte simplă - şi chiar 
aşa este, din punct de vedere al naraţiunii. Dar din alte puncte de 
vedere nu e deloc simplă. Schimbă complet perspectiva 
cititorului, iar Veme ne avertizează că orice teorie 
atotcuprinzătoare cu privire la Pământ poate fi desfiinţată de o 
singură descoperire* Vedem că pe aceste tărâmuri stranii din 
adâncuri există armonie şi că faptele sunt cele care contează, nu 


teoriile. Lucrurile nu sunt întotdeauna ceea ce par a fi, afirmaţie 
perfect adevărată şi în cazul Pământului. 


Note 


33. Jules Verne, op. c/t., p. 154. 
34.Pentru o ediţie românească, v. Dante Aligheri, Divina 


comedie, trad. Eta Boeriu, colecţia BPT, Minerva, Bucureşti, 1982. 
Jules Verne, op. cit., p. 116 


Coliţă imagini 
Diviziunile interne ale Pământului. O scoarță subţire acoperă 
mantaua - cea mai mare diviziune a Pământului. Sub manta se 
află 

Nucleu (topit) nucleul 

l 

intern extern 

5o din fier 


topit şi un nucleu intern din fier solid. 
Cristal de zircon de 4,4 miliarde de ani. Este cel mai vechi 
fragment cunoscut din structura Pământului - o urmă minusculă 
din prima lui 
scoarță 


Cele mai vechi roci din lume - ţărmul golfului Hudson, 
Canada. 


Jack Hills, Australia de Vest - locul unde s-au descoperit 
cele mai 


vechi cristale de zircon din lume. Acestea le-au permis 
oamenilor 
de ştiinţă să stabilească condiţiile existente la nivelul 
scoarţei 
Pământului, imediat după formarea ei. 


Probă extrasă de la 12 km adâncime - cea mai mare 
înregistrată 
până acum - în timpul derulării proiectului de foraj la mare 
adâncime din peninsula Kola (Kola Superdeep). 


Cel n 


Emil Wiechert (1861-1928) a realizat primul model 


stratificat al 
Pământului şi a devenit primul profesor de geofizică al 
Universităţii 
din Gottingen. 


17 aprilie 1889, GMT 
Potsdam 


Prima seismogramă, înregistrată de Emst von Rebeur- 
Paschwitz în 
17 aprilie 1889, la Potsdam, în Germania. Epicentrul 


seismului z l 
fusese în Japonia. 


Unde de suprafață 


—.———————] 


Reper temporal 4 (In minute) 


Seismograf tipic înfăţişând undele care străbat Pământul 
după 


producerea unui cutremur. 
John Milne (1850-1913), supranumit „Cutremurul", şi soţia 
lui 


Cu ajutorul seismogramelor, Richard Dixon Oldham (1858- 
1936) a 
identificat cu claritate, pentru prima dată, undele P, S şi 
undele de 
suprafaţă. De asemenea, a fost primul care a demonstrat 
fără 
echivoc că Pământul are un nucleu. 


Inge Lehmann (1888-1993) a descoperit nucleul intern al 


Astenos 
feră 


P 
ământului. în 1936, folosindu-se de date seismologice, a 
afirmat 
că nucleul planetei nu era compus în întregime din fier 
topit, ci avea 
şi un miez solid.Beno Gutenberg (1889-1960) a făcut 
numeroase descoperiri 
marcante în seismologie. împreună cu Charles Richter, a 
realizat o 
scară de măsurare a intensității seismelor. 
Deş: s-a opus teoriei derivei continentelor, Harold Jeffreys 
(1891- 
1989) a contribuit semnificativ la studiile asupra 
interiorului 
Pământului. 


Crustă | 
oceanică 


litosferă 


Cel mai important fenomen produs în straturile superioare 
ale 
Pământului: subducţia, în urma căreia fundul, bazinului 
oceanic 
coboară în manta şi este reciclat. 


Percy Bridgman (1882-1961), pionier al cercetării în 
domeniul 
presiunilor înalte. Mineralul predominant din interiorul 


Pământului 
poartă denumirea de bridgmanit. 


Manta 
inferioară 


Pana de gi 
în interiorul 1 = ie di 
metalice, % s 
diamante o poe 
ro e Diviziune de viteză 
compara d redusă a undelor ui CU “Bresi 
` t r Di transversal 
Pama fula. i "ao ui _ scontinuitatea D" 
i Structuri de Zonă de 
mici dimensiuni viteză utra Margine 
redusă ascuțită 
Hartă a mantalei inferioare. Deşi 


odinioară se presupunea că nu are 
particularităţi anume* ştiinţa modernă demonstrează că 
este o 
regiune foarte activă. 
Structuri vaste* cunoscute drept mari diviziuni de 


Zona de tranziţie 


zonei de tranziţie nucleu- 


manta. 


O sferă rotativă cu sodiu lichid de la Universitatea din 
Maryland 
furnizează indicii privitoare la dinamul intern al 
Pământului. 


